
PRATARMĖ 


Šią knygą rašyti paskatino bendradarbiavimas su Michaeliu Thom- 
psonu. Daugiau nei 15 metų aš tyrinėjau riziką, dažniausiai keliuose, 1r 
susitelkiau ties „rizikos kompensacijos“ teorija. Ši teorija, aiškindama 
nelaimingus atsitikimus, teikia pirmenybę žmogaus polinkiui rizikuoti. 
Teorija tvirtina, kad mes visi turime „rizikos termostatą“ ir teigia, jog 
saugumo pažeidimus, kurie neįjungia rizikos termostato, suardo žmo- 
gaus elgsenos reakcija, kuri vėl sugrąžina rizikos lygį iki žmogų tenki- 
nančio lygmens. Mano tyrimuose pažymėta, kad egzistuoja daug įvairių 
individualių rizikos termostatų, bet sunku pasakyti, kodėl taip yra. 

Maždaug prieš dešimt metų perskaičiau Michaelio straipsnį „Rizi- 
kos estetika“ (Thompsonas, 1980) ir gal prieš penkerius metus sutikau 
patį autorių. Rizikos tyrimai, kuriuos jis atliko per pastaruosius dvide- 
šimt metų, turėjo lemiamos įtakos vystant teorinę perspektyvą, kuri grei- 
tai tapo žinoma kaip „kultūrinė teorija“ (Thompsonas ir kt., 1990). Jo 
nuomone, rizikos pagrindas yra kultūrinis: ten, kur moksliniams fak- 
tams pagrįsti trūksta nenuginčijamų įrodymų, mes vadovaujamės prie- 
laida, išvada ir tikėjimu. Tokiomis aplinkybėmis klasikinės fizikos de- 
terministinis racionalumas pakeičiamas rinkiniu sąlyginių, tikimybinių 
racionalumų. Rizika atmeta klausimus, į kuriuos vienintelis teisingas at- 
sakymas gaunamas priimant vienareikšmius racionalius sprendimus. Kul- 
tūrinė teorija nušviečia daugelio racionalumų pasaulį. Ji aprašo rizikingo 
elgesio modelį bei įsitikinimus, kurie pagrindžia tokį elgesį. Kur tik gin- 
čai apie riziką užsitęsia ir tampa neišsprendžiami — kaip, pavyzdžiui, 
ginče tarp aplinkosaugininkų bei branduolinės pramonės atstovų, — kul- 
tūrinė teorija ieško paaiškinimo ne tolesnėje mokslinėje analizėje, bet 
skirtumuose prielaidų, nuo kurių dalyviai pradeda ginčą. Michaelis gal- 

vojo, kad rizikos kompensacija buvo akivaizdus bendras jausmas, o aš 
maniau, kad kultūrinė teorija padėtų suprasti rizikos termostato veikimą. 

Ši knyga išaugo iš bendro tyrimų projekto, pavadinto „Rizika ir 
racionalumas“, kurį mes atlikome Ekonominių ir socialinių tyrimų ta- 
rybos užsakymu. Ji pagrįsta daugeliu mūsų ankstesnių darbų ir sujun- 
gia tai, kas anksčiau mus skyrė. Kai pirmąkart aptarėme knygos idėją 
su Rogeriu Jonesu iš UCL Press, skubotai pasižadėjome sukurti „pilną 
rizikos teoriją“. Tačiau dirbdami supratome, kad pilna rizikos teorija 
lygiai taip pat neįmanoma kaip ir pilna laimės teorija. 

Rašyti nesisekė kaip planuota, bet tai ir yra knyga apie riziką. 
Michaelis, kuris vertėsi privačia praktika, gaudavo iš viso pasaulio 
gausybę prašymų konsultuoti, ir to jis negalėjo atsisakyti. Aš likau na- 
muose ir pradėjau rašyti, naudodamasis Michelio konsultacijomis, kai 
tik pasisekdavo jį sugauti. Neišvengiamai knygoje nėra aiškios per- 
skyros tarp jo ir mano požiūrio. 11 skyriuje aš paminiu „įtampą“ tarp 
kultūrinės teorijos ir nzikos kompensacijos. Tai susiję su mano neiš- 
narpliotomis problemomis, mėginant suderinti kultūrinę teoriją su ri- 
zikos refleksyvumu. Pasaulis ir mūsų supratimas apie jį nuolat kinta, 
kadangi mes keičiame pasaulį ir pasaulis keičia mus. Mano rizikos 
suvokimas pasikeitė rašant šią knygą. Dabar visur įžvelgiu kultūrinės 
teorijos stereotipus — egalitaristai, individualistai, hierarchistai, fata- 
listai ir atsiskyrėliai. Bet kas esu aš? 

Manau, kad galiu atrasti visų šių stereotipų elementus savo paties 
charakteryje. Ar esu labiau patyręs ir visapusiškesnis, nei visi kiti rizi- 
kuojantys pasaulyje? Abejoju tuo. Pritaikydamas šiuos stereotipus ki- 
tiems, aš sumažinu jų kompleksišką unikalumą iki kažko, ką galiu 
suprasti ar nesuprasti. Pasaulio nestabilumas pranoksta mūsų ribotas 
supratimo galias. Bandydami susitvarkyti, mes griebiamės supaprasti- 
nimo ir abstrakcijos. Kultūrinė teorija teigia šiame nestabilume esant 
tvarką bei nuoseklumą. Kultūrinės teorijos (Thompsonas, 1990) teigi- 
nys, kad egzistuoja ne daugiau kaip penki „galimi požiūriai į gy- 
venimą“, mano nuomone, neįrodytas ir neįrodomas, bet šią teoriją pri- 
pažįstu vis dar esant naudinga. Man rizikos tipų apribojimas iki pen- 
kių yra reikšmingas ne tik dėl teorinių spekuliacijų, bet ir dėl šio mažo 
ir suprantamo skaičiaus vertės. Kad elgsenos teorijos būtų naudingos 
ir plačiai vartotinos, jos turi būti paprastos. Rizikos kompensacija ir 
kultūrinė teorija yra tas gyvenimo plaustas, kuris išgelbsti nuo pražū- 
ties nevaldomos realybės jūroje. Šios dvi teorijos yra du supaprastintų 
prielaidų rinkiniai, bandant neapibrėžtumo akivaizdoje elgesiui suteikti 
prasmę. Tai nėra pilna rizikos teorija. 

Bandydamas „ištirti rinką“, knygos rankraštį pateikiau įvairiems 
rizika besidomintiems žmonėms, ir išsiaiškinau, kad daugelis moksli- 
nių 1r vadybinių rizikos aspektų nėra susieta su antropologine literatū- 
ra apie riziką 1r jos vertinimu Weberio, Durkheimo, Marxo, Malinow- 
skio, Parsonso ir kitų senųjų sociologijos bei antropologijos meistrų 
darbuose. Šie žmonės skeptiškai ir nekantriai reagavo į Douglas, Wil- 
dawsky, Thompsono bei vėlesnių šios krypties atstovų teorijas. Kita 
vertus, kai kurie nusiskundė, kad mano kultūrinės teorijos pagrindi- 
mas yra „paviršutiniškas ir išvestinis“ (citata iš vieno 3 skyriaus ko- 
mentaro, kuris buvo pateiktas akademiniam žurnalui kaip mokslinis 
straipsnis). Literatūroje apie riziką, sprendžiant iš publikuotų darbų, 
aiškiai dominuoja mokslinės ir vadybinės temos. Bandydamas kultūri- 
nę teoriją paversti prieinama mokslininkams — vadybininkams, dauge- 
liu atvejų atsisakiau istorinio palikimo ir „mokslinių“ autoritetų. Iš- 
saugojau tai, ką maniau esant lengviausiai perteikiama. Tai parengiau 
kaip abstrakcijų rinkinį, padedantį suprasti daugelį nesibaigiančių ginčų 
apie riziką. Neturiu jokių iliuzijų, kad kiekvieną patenkins mano pa- 
stangos įveikti atotrūkį tarp „sunkiųjų“ ir „lengvujų“ rizikos tyrimo 
metodų, bet kultūrinė teorija perspėja, jog niekada visi nesutars dėl 
rizikos. Vis dėlto daryti tai, kas neįmanoma, buvo smagu. 


Johnas Adamsas 
Londonas 

Vienas iš malonumų, rašant knygą apie riziką - priešingai tokiems 
specializuotiems dalykams kaip neurochirurgija ar branduolinė fizika 
— yra tai, kad su kiekvienu žmogumi galima kalbėti apie visus rizikos 
atvejus. Kiekvienas yra tikras rizikos „ekspertas“ pirmine šio žodžio 
reikšme: mes visi mokėmės rizikos vadybos praktiškai ir iš patirties. 
Kiekvienas gali įnešti savo indėlį į diskusijas šia tema. 

Jau vaikystėje pradeda vystytis mūsų patirtis, kaip įveikti neapib- 
rėžtumą. Bandydami ir klysdami mes pirmiausia išmokstame šliaužio- 
ti, po to vaikščioti 1r kalbėti, tuo pačiu įgydami patirties, kaip apsisprę- 
sti neapibrėžtumo akivaizdoje. Bręsdami palaipsniui laviname savo 
gebėjimą rizikuoti, mokomės, kaip elgtis su aštriais ir karštais daiktais, 
važiuoti dviračiu ir pereiti gatvę, išreikšti savo poreikius bei norus, su- 
prasti kitų nuotaikas, išvengti nelaimių. Kaip išvengti nelaimių? Tai 
vienas įgūdžių, kurio mes niekada iki galo neišmokstame. Atrodo, bū- 
tent šio įgūdžio mes nenorime visiškai išmokti. 

Vaikų elgesys, kylantis iš smalsumo ir poreikio patirti jaudinantį 
nuotykį, jau yra įtakojamas pavojaus jausmo — tai rodo, kad mažieji 
rizikos ekspertai modeliuoja balansavimo veiksmą. Vienais atvejais ba- 
lansuoti verčia fiziniai pavojai: negalima išmokti vaikščioti ir važiuoti 
dviračiu nepatiriant nesėkmių. Mokydamiesi šio įgūdžio, vaikai nesie- 
kia gyventi be rizikos — jie balansuoja tarp laukiamo atlygio už jų veiks- 
mus bei galimos nesėkmės nuostolių. Ryžtas ir susikaupimas besimo- 
kančio žengti pirmuosius žingsnius mažylio veide, nusivylimas ir skaus- 
mas, jei nepavyksta, džiaugsmas bei spindintis pasigėrėjimas, kai pasi:- 
seka — tai akivaizdus įrodymas, kad vaikas atlieka rimtą rizikos valdy- 
mo pratimą. 

Daugumą sprendimų, susijusių su kūdikių ir vaikų rizika, priima 
suaugę žmonės. Augdamas žmogus įgyja vis daugiau atsakomybės už 
savo veiksmus. Teigiama, jog suaugusieji yra atsakingi už savo veiks- 
mus, bet ne visada jie laikomi vertais pasitikėjimo ar turinčiais pakan- 
kamai informacijos. Trečiasis atsakomybės už rizikos vadybą „aukš- 
tas“— įvairios valdžios, kurių vaidmuo suaugusiųjų atžvilgiu yra pana- 
šus į suaugusiųjų vaidmenį vaikų atžvilgiu. Iš valdžios tikimasi supra- 
timo, kokia rizikos prigimtis ir kaip ją suvaldyti. 

Žiniasklaida paprastai kupina pasakojimų, kuriuose svarstoma, kaip 
valdžia pateisina šiuos lūkesčius. Pažiūrėkime atsitiktinai pasirinktas 
1994 metų sausio 28-0si10s naujienas, kai buvo parašytas šis sakinys. 
Atidžiai peržiūrėjus šios dienos laikraščius ', matyti, kad verslo ir sporto 
skyriuose iš viso nėra pasakojimų, kur nebūtų užsiminta apie rizikos 
valdymą. Jie visi yra apie laimėjimus ir pralaimėjimus, nugalėtojus ir 
nugalėtuosius. Herojai —- žmonės, kurie kovojo ir laimėjo. Atsargumas 
straipsniuose atrodo erzinantis ir įkyrus, išskyrus tuos atsitiktinius pa- 
tarimus, kaip investuoti pensininkams. Meno puslapiuose pilna pasa- 
kojimų ir kūrinių apie riziką. Romanas, kuris laimėtų kritikų pritarimą, 
turi būti romanas - klišės ir nusirašinėjimai yra neatleidžiamos nuodė- 
mės. Paprastai vien formos išmanymo nepakanka: skaitytojo dėmesiui 
patraukti bei jam išlaikyti turi būti pasėtas netikrumas ir įtampa. Rizika 
yra įkūnyta didžiuosiuose meno kūriniuose - siekdami išlaikyti skaity- 
tojų susidomėjimą meno puslapiais, jų kūrėjai privalo rizikuoti. Jie yra 
įdomūs tik tada, jeigu pasiūlo kažką sudėtingo. Didžiajam menui gre- 
sia nesėkmė. Bet būti nuobodžiu, numanomu ir saugiu - tai garantuota 
nesėkmė. 

Kokie specializuotų straipsnių puslapiai? Automobilininkams skir- 
tuose daugumos laikraščių puslapiuose, kaip paprastai, dominuoja strai- 
psniai apie automobilių įrangą, nors viename jų mėginta panagrinėti, 
ar oro pagalvės sukelia žalą ar ne. Kažkuris laikraštis pateikia trumpą 
pasakojimą apie naują sėdynę automobilyje vaikams ir teigia, kad tai 
„riziką sumažino iki 90 proc.“. Kito laikraščio gyvenimo stiliaus sky- 
relyje du puslapius užima straipsnis apie aukštos klasės motociklus, 
pavadintas „Gimę būti laukiniais“. 

Sveikatos puslapiai, žinoma, buvo visiškai pašvęsti pasakojimams 
apie riziką: nauja vėjaraupių vakcina, kurios efektyvumą dar reikia įro- 
dyti; diagnozuojant gerklų vėžį padaromos klaidos, kurios „pacientų 


* The Times, the Guardian, the Sun, the Daily Express, the Daily Mail, the London 
Evening Standard. 

gyvenimus paverčia rizikingais“; kraujo perpylimas rizikuojant užkrėsti 
hepatitu B; neefektyvi sterilizacija; epidurinė anestezija gimdymo me- 
tu gali turėti įtakos kūdikių sveikatai; galimybė, kad galvijų spongifor- 
minė encefalopatija gali sukelti žmonėms Creutzfeldo-Jakobo ligą; 
abejonės dėl vaistų, skiriamų nuo aukšto kraujospūdžio; abejonės dėl 
netikslaus aukšto kraujospūdžio diagnozavimo, teigiant, kad kraujo- 
spūdis išauga jį matuojant; pareiškimai, kad „dabartinės vyriausybės 
(sveikatos) monitoringo programos rezultatai nėra patenkinami“; lote- 
rija, surengta atrinkti žmones, kuriems bus duodami nauji ir neišban- 
dyti vaistai, skirti išsėtinės sklerozės gydymui; parlamento narys, kuris 
mirė laukdamas širdies persodinimo, nes pasikliovė donorystės įstaty- 
mu. Netgi sodininkų puslapiuose pagrindinę vietą užėmė problemos, 
kaip apsispręsti netikrumo akivaizdoje: ar, atsižvelgiant į dirvą ir kli- 
matą, fungicidų ir insekticidų kombinacija tinka šiam augalui, ar ne. 

Naujienų puslapiai buvo akivaizdžiai skirti rizikai. Atrodytų, kad 
tai yra pagrindinis „naujienų“ atributas. 1994 metų sausio 28 dieną Bos- 
nijoje užmuštas socialinės pagalbos darbuotojas; JAV prezidento žmo- 
na Hilary Clinton aplankė žemės drebėjimo Los Andžele rajoną - dau- 
guma nukentėjusiųjų nuo drebėjimo buvo neapsidraudę; anglas visas 
savo gyvenimo santaupas sudėjo ant ruletės rato Las Vegase ir laimėjo; 
dėl pasyvaus rūkymo nugaišo australiška papūga, o moteris prarado 
teisę įvaikinti kūdikį, nes rūkė; Nicoje griuvo prekybos centro stogas, 
užmušdamas tris žmones (šiai žiniai skirta 56 colių ilgio skiltis); Indi- 
jos kasykloje ugnyje žuvo 55 žmonės (9 colių skiltis); Australijoje bu- 
vo šauta į princą Charlesą, o princesę Dianą Žmonės viešai apverkė, 
kritikuodami netinkamą jos apsaugą; grasinama tolesniais cigarečių re- 
klamos apribojimais; musulmonų fundamentalistai pagrasino mirtimi 
rūbų dizaineriui už ištraukų iš Korano siuvinėjimą ant prabangių suk- 
nelių; vyriausybė paskelbė „žaliąjį“ planą, o aplinkosaugininkai pasi- 
skundė. kad jis esąs nepakankamas. Dar šiek tiek antraščių: „Nedraus- 
mingas traukinys ignoravo signalus“, „Didelės rizikos ruletė Rusijo- 
je“, „Alpinistas išteisintas dėl moters mirties“, „Rusiškos ruletės žaidi- 
me prarasti 440 tūkstančiai svarų sterlingų (klaidingos informacijos kai- 
na)“, „Dezinformacijos vertę brangiai įrodo loterija“, „Nuosmukis šei- 
mos turtuose“, „Katė ir 11 jos gyvenimų“, „Viesulai nuverčia trauki- 
nius ir niokoja kelius“, „Padegamosios bombos Oksfordo gatvėje su- 
kelia naujų IRA išpuolių baimę“, „Izraelis turi 200 neutroninių bom- 
bų“ ir „Sąmoninga dieta metais pailgina gyvenimą“. 

Televizijos naujienose ir dokumentinėse programose tą pačią die- 
ną buvo gausu nerimą keliančių minčių, o filmai dar papildė neurozių. 

baimės, žudynių bei sąmyšio dozę. Kasdien mus užplūsta informacija, 
teigianti, kad viskas šiame pasaulyje reliatyvu, išskyrus mirtį - pasako- 
jimai apie įvairiausias išvengtas nelaimes užgožia trumpą tikrų atsiti- 
kimų sąrašą. Kaip mes susidorojame? 

Rizika suaugusiems, panašiai kaip ir vaikams, yra balansavimo vei- 
ksmas. Ar tai būtų vairuotojas, automobiliu sėkmingai įveikiantis aple- 
dėjusį kelio posūkį, ar pirkėjas, bandantis apsispręsti, ką pirkti — svies- 
to ar neriebaus margarino, ar gydytojas, mėginantis apsispręsti, ar išra- 
šyti stiprių vaistų, turinčių nemalonų šalutinį poveikį, ar pirklys, ap- 
mąstantis turto pirkimą ir pardavimą, ar generolas, įsakantis savo ka- 
riams eiti į mūšį, ar prezidentas, savo šalyje mėginantis pažaboti an- 
glies dioksido išskyrimą — neapibrėžtumo akivaizdoje priimti sprendi- 
mai apima potencialaus atlygio už veiksmą bei jo potencialiai neigia- 
mų pasekmių balansą. 

Kiekvieną dieną visame pasaulyje priimami milijardai tokių spren- 
dimų. Daugeliu atvejų pasekmės atrodo labai: lokalizuotos, bet gal taip 
nėra. Chaoso teorijos šalininkai mus supažindino su nauja vabzdžių 
gyvenimo forma, pavadinta Pekino drugeliu: drugelis, suplazdenęs spar- 
nais Pekine, duoda postūmį įvykių sekai, kurios kulminacija - po dvie- 
jų savaičių Niujorke kilęs uraganas. Chaoso teoretikai sako, kad ypa- 
tingas jautrumas subtiliems pradinių sąlygų skirtumams kompleksinių 
gamtos sistemų elgesį paverčia nenuspėjamu. Prognozuoti tampa netgi 
dar sunkiau, kai tokiose sistemose atsiranda žmonės, nes jie reaguoja į 
prognozę, taip keisdami numatomus rezultatus. Retai kada rizikingi 
sprendimai priimami visiškai įsitikinus sėkme, tačiau sprendimai kaž- 
kokiu būdu priimami. 

Kalbant apie rizikos valdymą, ekspertizės universalumas yra pro- 
blema tiems, kurie siekia nizikos EKSPERTŲ pripažinimo. Ekspertai, 
turintys sertifikatus ir rašantys apie riziką knygas, akademinius straips- 
nius bei oficialius pranešimus, pasikliauja abstrakčia ekspertize, kuri 
kartais yra naudinga, bet gerokai dažniau - klaidinga. Jie gali tvirtinti, 
kad bendras visuomenės gebėjimas įvertinti mirtingumo dėl įvairių prie- 
žasčių lygį dažnai yra labai atitolęs nuo standarto (Fischoffas ir kt., 
1981). Jiems nesunku Karališkosios draugijos žodžiais, cituojamais 2 
skyriuje, pareikšti, jog egzistuoja „atotrūkis tarp to, kas moksliška ir 
gali būti išmatuota, ir to, kaip vieša nuomonė įvertina riziką ir priima 
sprendimus“. Jie gali pasakyti, kad paprasti žmonės, valdydami riziką 
savo gyvenime, retai pageidauja tikslių kiekybinių vertinimų. Bet ką 
reiškia jų moksliniai tyrimai? Labai mažai, teigia ši knyga. 


Rizika: įvadas BZ 


Rizikos valdymas — didelis verslas. Autoritetingas formalusis sek- 
torius — ekspertų valdos — apima valdžią, verslą 1r pramonę. Rizikos 
valdymas apkrauna darbu draudimo ekspertus, greitosios pagalbos dar- 
buotojus,vairuotojus, toksikologus, inžinierius, policininkus, matema- 
tikus, statistikus, ekonomistus, chaoso teoretikus, kompiuterių progra- 
muotojus ar vairavimo instruktorius — ne visi čia išvardinti. Šio sekto- 
raus darbas yra akivaizdus. Jis apima teisminį tardymą 1r komisijų ty- 
rimus. Jis įtakoja įstatymus ir teisinius aktus, duoda postūmį kurti bei 
įgyvendinti saugumo mokymo programas, sustato įspėjamuosius kelio 
ženklus. Rizikos valdymas stato tvoras ir užrakina vartus. Jis suteikia 
darbo inspektoriams ir prižiūrėtojams — daugeliui uniformuotų žmonių. 
Jų tikslas yra sumažinti riziką. 

Tačiau yra ir neformalusis sektorius, apimantis vaikus ir suaugu- 
sius. Tai dar platesnė veikla - ji susideda iš milijardų nepriklausomų 
rizikos vadybininkų — ekspertų, kurių kiekvienas turi savo asmeninę 
darbotvarkę. Jie veikia gyvenimo versle - valgo, geria, myli, neapken- 
čia, vaikštinėja, vairuoja, taupo, investuoja, dirba, sprendžia socialines 
problemas, kovoja dėl sveikatos, gerovės ir laimės pasaulyje, kurį jie 
žino esant neapibrėžtą. Šių rizikos vadybininkų tikslas yra subalan- 
suoti riziką ir atlygį. 

Formalusis ir neformalusis sektoriai trukdo vienas kitam. Forma- 
liojo sektoriaus veikla sukuria laisviems vadybininkams dalį aplinkos, 
kurioje jie priima sprendimus. Formaliojo sektoriaus pastangos verti- 
namos įvairiai. Kartais jos pripažįstamos: pavyzdžiui, kai kalbama apie 
atsakomybę už jūsų geriamo vandens kokybę. Kartais jos vertinamos 
neadekvačiai: pavyzdžiui, kai nepasiseka jūsų gatvėje sumažinti eismo 
intensyvumo. Kartais tomis pastangomis piktinamasi: pavyzdžiui, kai 
pernelyg apribojamas greitis arba apribojimai dėl saugumo susikerta 
su jūsų įsitikinimu, kad esate pakankamai saugus. Tačiau visais šiais 
atvejais neformaliojo sektoriaus elgesį įtakoja formaliojo sektoriaus 
veikla. Jūs nevirinate vandens, jeigu jų veiklos dėka jis yra tinkamas 
gerti. Jūs labiau saugotės išeidami į kelią, kuris dėl jų neatsakingumo 
tapo pavojingu. Jūs saugotės policijos ar inspektorių, kurių kvailas tai- 
sykles laužote. 

Formalusis sektorius į laisvųjų rizikos vadybininkų veiklą reaguoja 
įvairiais būdais. Dažnai tai pasireiškia globa. Kelių inžinieriai, žinoda- 
mi nelaimingų atsitikimų statistiką, neretai pranešimais apie kelio sau- 
gumą išblaško dėmesį žmonių, gyvenančių šalia intensyviai eksploa- 
tuojamų kelių. Jie neatsižvetgra į trkrmrybe, kad duomenys apie kelio 

saugumą atspindi atsargų elgesį žmonių, kurie tiki šio kelio pavojingu- 
mu. Tie, kurie gyvena šalia tokių kelių ir žino jų keliamą grėsmę, labiau 
stengiasi tą kelią pereiti saugiai, negu inžinierius, suklaidintas savosios 
statistikos. Kartais formaliojo sektoriaus reakcija yra įžeidžianti: nie- 
kinantys jų taisykles žmonės laikomi kvailiais, neatsakingais ar vaikiš- 
kais. Bet dažniausiai formalusis sektorius trukdo ir turi neigiamą po- 
veikį. Lieka tik stebėtis, kodėl, nepaisant kelių gerinimo, saugos įtaisų 
automobiliuose, greičio apribojimų, alkoholio draudimų, įspėjamųjų 
ženklų, priežiūros procedūrų ir klaidas koreguojančios įrangos, vis dar 
tiek daug Žmonių neišvengia nelaimingų atsitikimų. 

Daugiausia paaiškinimų, atrodo, rasime pažvelgę į formaliojo sek- 
toriaus darbo pasidalijimą. Individuali rizikos vadyba neapima jokio 
darbo pasidalijimo: visi prieš rizikingą veiksmą vykstantys balanso ap- 
skaičiavimai atliekami individo galvoje. Tačiau kai atsakomybę už ri- 
zikos vadybą perima institucijos, sunku identifikuoti, kas imasi balan- 
savimo. Panagrinėkime saugumą keliuose. Vieni gali išvardinti institu- 
cijas, dalyvaujančias didinant atlygį už mizikavimą: automobilių pra- 
monė, naftos pramonė, kelių tiesėjai, Transporto departamento posky- 
ris, atsakingas už eismo intensyvėjimą, biudžetas bei prekybos ir pra- 
monės departamentas, kuriems šis atlygio didėjimas reiškia augančią 
gerovę. Kiti gali išvardinti institucijas, kurioms rūpi, kaip sumažinti 
nelaimingų atsitikimų keliuose kaštus: policija, paslaugų nukentėjusiems 
tiekėjai, PACTS (Patariamasis Parlamento komitetas dėl eismo saugu- 
mo), ROSPA (Karališkoji nelaimingų atsitikimų prevencijos draugija), 
„Žaliųjų“ rėmėjai, kurių dėmesio centre - globalinio užterštumo grės- 
mė, kylanti dėl eismo intensyvėjimo, kaip ir galimi pavojai kelyje dvi- 
ratininkams ir pėstiesiems. Tarp šių institucijų yra ir Transporto depar- 
tamento poskyris, atsakingas už eismo saugumą keliuose. Tačiau kaip 
1r kur įvyksta balansavimas? Kaip šių įstaigų rizikos vadybininkai tvar- 
kosi su individualiais rizikos vadybininkais? Ir kaip individualūs rizi- 
kos vadybininkai reaguoja į bandymus jiems vadovauti? Ar galime mes 
visi tai daryti geriau? 

Atsakymų ieškojimas prasideda, 2 skyriuje nagrinėjant dominuo- 
jantį ortodoksišką požiūrį, kuris matyti iš Karališkosios draugijos nuo- 
statos rizikos vadybos atžvilgiu. 


2 skyrius 


RIZIKA IR KARALIŠKOJI 
DRAUGIJA 





Britanijos Karališkoji draugija 1983 metais paskelbė pranešimą, 
pavadintą „Rizikos įvertinimas“. Jo tonas, suvokiant, kokį vaidmenį 
visuomenėje turi ši garsi mokslinė institucija, buvo autoritetingas, įti- 
kinantis, tikslingas ir solidus. Pranešimas, aprašęs ir pateikęs pavyz- 
džiu rizikos analizėje vyraujantį ortodoksišką požiūrį, tapo populiariu, 
dažnai cituojamu darbu. 1992 metais Draugija prie šios temos grįžo 
nauju pranešimu: „Rizika: analizė, suvokimas ir vadyba“. Nors prane- 
šimas buvo Karališkosios draugijos paskelbtas, tačiau dėl jo turinio 
Draugija atrodė pakankamai sutrikdyta. Įžangoje primygtinai tvirtina- 
ma, kad tai „nebuvo Draugijos pranešimas“; „išsakyti tik pačių autorių 
požiūriai“ ir kad tiesiog tai „įžanga tebevykstančioms diskusijoms“. Nuo 
1992 metų Karališkoji draugija daugiau nebuvo pajėgi deklaruoti ko- 
lektyvinį požiūrį į riziką. Atrodo, susikūrė tikras diskusijų šia tema fo- 
rumas. Kas atsitiko? Kas yra šios „tebevykstančios diskusijos“ ir kaip 
tie tyrimai tapo atskira tema? 

Rengdama savo 1992 metų pranešimą, Draugija pakvietė grupę 
socialinių mokslų atstovų — psichologų, antropologų, sociologų, eko- 
nomistų ir geografų — prisidėti prie šios studijos. Socialinių mokslų 
atstovai, išskyrus ekonomistus, galėjo nesutikti su Karališkosios drau- 
gijos gamtos mokslų atstovais. 1992 metų pranešime jaučiami nesuta- 
rimai aptinkami visur, kur diskutuojama apie saugumą ir pavojų. Nesu- 
tariama dėl „rizikos“ prigimties ir reikšmės. Šių nesutarimų įveikimas 
turės aiškias pasekmes riziką kontroliuojant 1r paskirstant visų mūsų 
gyvenime. 

„Reali rizika“ — kas tai? 


1983 metų pranešime išskiriama objektyvi rizika — dalykai, apie 
kuriuos „ekspertai“ žino, ir suvokiama rizika — dažnai labai skirtinga 
būsimų įvykių nuojauta. Nenuostabu, kad, pateikiant pranešimo šalti- 
nius, šią temą buvo stengtasi moksliškai pagrįsti. Štai kaip tema api- 
brėžta 1983 metų studijoje: 


„Studijos grupė „riziką“ vertina kaip tikimybę, kad konkretus 
nepalankus įvykis nutinka tam tikru metu ar yra kažkokio 
konkretaus pokyčio pasekmė. Pagal statistikos teoriją, rizika 
kaip tikimybė paklūsta visiems formaliems tikimybių kombi- 
nacijos dėsniams.“ 


Studijos grupė taip pat apibrėžė žalą: 


„Tikėtinos žalos ar nuostolių skaitmeninė išraiška, susijusi su 
nepalankiu įvykiu, <...> apskritai yra bendras rizikos bei žalos 
rezultatas. Jis dažnai išreiškiamas tokiomis sąvokomis kaip kaš- 
tai (svarais sterlingų), laukiamos gyvenimo trukmės sutrum- 
pėjimas ar našumo nuostoliai, ir reikalauja skaitmeninės išraiš- 
kcs, pagrįstos kaštų-naudos arba rizikos-naudos analize.“ 


Karališkosios draugijos priimtas „žalos“ apibrėžimas kaip sudė- 
tinis matas, jungiantis nepalankaus įvykio tikimybę ir nepalankios pa- 
sekmės dydį, yra dažniausiai saugumo literatūroje sutinkamas „rizi- 
kos“ apibrėžimas (žr. Lowrance'as, 1980). Jis toks pat ir bendroje var- 
tosenoje: žmonės, kalbėdami apie kažkurio ypatingo įvykio „riziką“ 
(tikimybę), sako ją esant didelę ar mažą. Tačiau nagrinėjant du vieno- 
dos tikimybės galimus įvykius, tarkime, automobilių susidūrimas, kurio 
metu kas nors žūsta, ir sulenktas automobilio bamperis, pirmasis būtų 
visada apibūdinamas kaip didesnės rizikos įvykis. Bet atmetus smul- 
kius priekaištus dėl sąvokų, Karališkoji draugija ir dauguma kitų rizi- 
kos literatūros autorių sutarė dėl jų tyrinėjamų dalykų objektyvios pri- 
gimties. Taip pat egzistuoja bendras sutarimas, kad teigiami pokyčiai 
pasiekti tiksliesiems mokslams būdingomis priemonėmis: išgryninant 
matavimo metodus ir surenkant daugiau duomenų apie nelaimingų įvy- 
kių tikimybes bei jų reikšmingumą. Viena iš pagrindinių 1983 metų 
pranešimo išvadų - atsirado poreikis „geriau įvertinti realią riziką, pa- 
grįstą visuomenėje vykstančių procesų tiesioginiu stebėjimu“ (ten pat. 
18 psl.). 


Rizika ir Karališkoji draugija 2] 


Kitapus Atlanto Amerikos mokslinė institucija 1983 metais taip 
pat domėjosi rizika ir priėjo prie panašių išvadų. Nacionalinė tyrimų 
taryba, kuri yra pagrindinė Nacionalinės mokslų akademijos 1r Nacio- 
nalinės inžinerijos akademijos agentūra, paskelbė pranešimą „Rizikos 
įvertinimas federalinėje vyriausybėje: proceso valdymas“. Kaip ir ko- 
legos iš Karališkosios draugijos, jie pabrėžė skirtumo tarp „mokslinio 
pagrindo“ ir „veiklos pagrindo“ reikšmingumą sprendžiant apie rizi- 
ką. Jų pranešimas pakartotinai pažymėjo, kaip svarbu išlaikyti „aiškų 
konceptualų skirtumą tarp rizikos vertinimo ir rizikos valdymo alter- 
natyvų analizės“. Jie įspėjo: „netgi suvokimas, kad rizikos valdymo ana- 
lizė reikšmingai veikia rizikos vertinimą, turės įtakos vertinimo ir kon- 
trolės sprendimams, paremtiems patikimumo stoka.“ 

Karališkoji draugija savo studijoje, dar prieš pasirodant 1992 me- 
tų pranešimui, deklaruoja remianti objektyvios ir suvokiamos rizikos 
atskyrimą. Studijos grupės rekomendacijos kvietė 


„nagrinėti ir padėti įveikti spragą tarp mokslinio požiūrio ir 
viešosios nuomonės vertinant riziką ir priimant sprendimus.“ 


Nepasisekė. Spraga lieka neužpildyta. 1992 metų pranešimo įžan- 
goje pakartoti 1983 metų pranešimo rizikos ir žalos apibrėžimai, 0 pir- 
mieji keturi 1992 metų publikacijos skyriai vis dar išlaiko skirtumus 
tarp objektyvios ir suvokiamos rizikos. Tai iliustruojama įprastinėmis 
objektyvios rizikos lentelėmis — rizika mirti dirbant šachtoje, nuolat 
rūkant, neužsisegus saugos diržo ir taip toliau. Ten yra daug tikslumo 
apribojimų riziką vertinant ir perspėjimų, kad duomenys nebūtų visur 
taikomi mechaniškai, bet šie įspėjimai skamba kaip raginimas paban- 
dyti gauti tikslius kiekybinius objektyvios rizikos įvertinimus. 4 sky- 
riuje daroma išvada, kad „jeigu rizikos įvertinimas yra daugiau nei! 
teoriniai pratimai, jis turi suteikti kiekybinės informacijos, kuri padėtų 
priimant sprendimus...“ 

Tačiau 5 skyriuje teigiama, jog Karališkosios draugijos 1983 me- 
tų pranešimas, nurodantis būtinumą skirti objektyvią ir suvokiamą rizi- 
ką, prieštarauja pirmiesiems keturiems 1992 metų pranešimo skyriams: 


„Požiūris, kad egzistuoja skirtumas tarp „objektyvios“ rizikos 
1r „subjektyvios“ arba suvokiamos rizikos tapo vis labiau puo- 
lamas todėl, kad tai daugiau nebėra pagrindinė pozicija.“ 


1993 metų pranešimo 5 ir 6 skyriuose pasirodė nesutarimai, kurie 
gamtos ir tiksliųjų mokslų atstovams atrodė siutinantys ir žlugdantys — 

ar rizikos priežastys yra kultūrinės. Remiantis šiuo požiūriu, tiek kaž- 
koks nepalankus įvykis, tiek jo tikimybė yra vertinami subjektyviai. 
Pavyzdžiui, paslydimas ir griuvimas ant ledo yra žaidimas mažiems 
vaikams, bet potencialiai lemtingas atsitikimas seniems žmonėms. To- 
kio įvykio tikimybę įtakoja du faktoriai: kaip žmogus suvokia šią 
tikimybę ir kaip jis vertina oro sąlygas — ar kaip teikiančias džiaugsmą, 
ar kaip pavojingas. Pavyzdžiui, seni žmonės, suvokdami esant didelę 
riziką paslysti ant apledėjusio kelio, stengiasi to išvengti, kartu suma- 
žindami įvykio tikimybę. Jauni žmonės, čiuožinėdami ant ledo, ir seni 
žmonės, stengdamiesi to išvengti, priklauso atskiroms ir skirtingoms 
kultūroms. Jie realybę kuria remdamiesi savo patyrimu. Jie mato pa- 
saulį skirtingai ir elgiasi skirtingai, jie bando burtis, taip akcentuodami 
skirtingus požiūrius į realybę ir ypač - į riziką. 

Prieš pradėdamas 3 skyriuje nagrinėti įvairius būdus, kurių pagalba 
yra vertinama rizika, aš pirmiausia išnagrinėsiu metodą, kuriuo ši įvai- 
rovė sužlugdo bandymus pajungti niziką objektyviems mokslo tyrimams. 


Ar galima riziką išmatuoti? 


Lordas Kelvinas kartą pasakė: „Viskas, kas egzistuoja, egzistuoja 
kažkokiu kiekiu ir todėl gali būti išmatuota“ (pagal Beerą, 1967). 

Gamtos mokslų atstovai linkę būti įtarūs dėl reiškinių, kurių eg- 
zistavimas negali būti patikrintas objektyviu, pakartojamu matavimu. 
Kelvino pasakymas puikiausiai apibūdina požiūrį tų, kurie šitaip įs1- 
vaizduoja riziką. Jie gali būti pavadinti „objektyvistais“ ar galbūt „kel- 
vinistais“, turint omeny teologinį jų pozicijos pobūdį - pasakymas pa- 
remtas jų objektyviuoju mokslu, bet ne objektyviais įrodymais. 

5-asis Karališkosios draugijos 1992 metų pranešimo skyrius per- 
vertina dabartinę kelvinistų opozicijos jėgą. Požiūris, kad turėtų būti 
apibrėžtas skirtumas tarp realios, dabartinės, objektyvios, išmatuoja- 
mos rizikos, kuri paklūsta formaliems statistinės teorijos dėsniams, ir 
subjektyvios, ne ekspertų neaiškiai suvokiamos rizikos, daugelyje tyri- 
mų ir knygų apie saugumą bei rizikos valdymą vis dar užima pagrindi- 
nę poziciją. Žinoma, požiūris, kad nėra „objektyvios rizikos“ ir kad 
rizika yra grindžiama kultūriniu pagrindu, lemia tai, kad vieni Karališ- 
kosios draugijos nariai to nesupranta, kiti kiek kukliau vertina tai kaip 
nesąmonę. Daug kas gali priklausyti nuo to, ar jie yra teisūs, ar ne. 

Britanijos transporto departamentas priklauso kelvinistų stovyk- 
lai. Jie saugumą ar pavojų keliuose matuoja pranešimais apie nelaimin- 

gus įvykius. Tarp tikrojo ir suvokiamo pavojaus brėžiama aiški linija. 
Departamentas pasiruošęs leisti pinigus tik tam, kad būtų panaikintas 
realus pavojus. Jei kažkurio kelio nelaimių statistika neviršija „,„norma- 
lios“ (apytikriai 1,2 įvykio / 100 mln. transporto priemonės kilometrų), 
iš fondų neskiriami pinigai pavojų mažinančioms priemonėms. 

Nuolatinis Britanijos transporto departamento sekretorius seras Pa- 
tricas Brownas paskelbė, kad „pinigai palaikyti eismo saugumui bus 
skiriami atsižvelgiant į nelaimingų atsitikimų mažėjimą, bet ne į aplin- 
kosauginius reikalavimus ar žmonių nerimą“. Visoje šalyje yra kelių, 
kuriuos šalia jų gyvenantys žmonės laiko pavojingais, bet kurių avarin- 
gumo rodikliai yra geri. Žmonėms iš esmės pasakoma: jei jūs neturite 
įrodymų, jūsų kelias yra objektyviai saugus, o jūsų nerimas yra subjek- 
tyvus ir emocinis. 

Literatūroje apie eismo ar kitokį saugumą vis dar pagrindinę vietą 
užima pozicija, kad statistika yra vienintelis sėkmės ar nesėkmės ma- 
tas saugumo schemoje. Svarbiausiame saugumo rezultatams skirtame 
akademiniame žurnale „Accident analysis and prevention“ („„Nelaimin- 
gų atsitikimų analizė ir prevencija“) sėkmės ir nesėkmės matas įžvel- 
giamas pavadinime. Saugūs keliai, oro linijos, gamyklos, ligoninės, mo- 
kyklos ar žaidimų aikštelės yra tos, kur įvyko tik keli nelaimingi atsiti- 
kimai. Atsitikimų analizės tikslas yra nelaimingų atsitikimų prevencija. 

Kodėl Karališkoji draugija pasirinko rizikos tyrimą? 1983 metais 
ji paaiškino taip: 

„Dabartinių vyriausybių pareiga daryti viską, kad aplinka būtų 

kuo saugesnė, bei stengtis pašalinti bet kokią riziką, kiek tai 

įmanoma.“ 


Jie stengėsi patarti, kaip būtų galima rizikos išvengti, sumažinti ar 
galų gale bent geriau ją valdyti. 1992 metais rizikos valdymo tikslas 
buvo įrašytas į pranešimo pavadinimą: „Rizika: analizė, suvokimas ir 
vadyba“. Tai, šiaip ar taip, yra vertas ir neginčytinas tikslas: šimtuose 
žurnalų ir kampanijų analizuojamas viso aplinkinio pasaulio saugumas. 
„Pareiga“ sumažinti nelaimingus atsitikimus skverbiasi ir į studiją apie 
riziką. Kelvinistų supratimu, jeigu rizika egzistuoja, tai egzistuoja kaip 
tikimybė, kurią pagal nelaimingų atsitikimų statistiką galima išmatuo- 
ti. Bet ar galima? 

Rizikinga veikla, apimanti daugiausiai nelaimingų atsitikimų, yra 
eismas keliuose. Tai yra rizikos kategorija, kurią aiškiai galima atskirti 
nuo kitos rizikingos veiklos. Nors didžiausios problemos kyla, apibrė- 

žiant sužalojimų sunkumą, mirties atvejų statistika labiausiai motori- 
zuotose šalyse tikriausiai yra žinoma procento dalies tikslumu, ir kiek- 
vieno tokio įvykio aplinkybės užrašomos sistemingai ir detaliai. Dar 
daugiau, mirtimi pasibaigusių įvykių skaičius yra pakankamai didelis, 
kad būtų galima statistiškai analizuoti įsikišimo efektą. Britanijos me- 
dicinos darbuotojų asociacija (1980) pastebėjo: 


„mirtys ir sužalojimai keliuose yra viena iš keleto sričių, kur 
prevencinė medicina gali remtis patikima įsikišimo efekto sta- 
tistika.“ 


Bet šios statistikos interpretaciją vis dar supa ginčai. Panagrinėki- 
me požiūrį apie kelių saugumo pokyčius per tam tikrą laiką. 


„Aš galiu labai aiškiai prisiminti savo keliones į mokyklą ir 
atgal, nes jos buvo baisiai jaudinančios... Didžiausią jaudulį 
kėlė mano naujasis triratis. Abu su vyresniąja seserimi važiuo- 
davome savo triračiais... Greta nebūdavo jokių suaugusiųjų... 
Visa tai, jūs tik įsivaizduokite, vyko senais gerais laikais, kai 
gatvėje pamatyti automobilį buvo tikras įvykis, o mažam vai- 
kučiui buvo visiškai saugu važiuoti triratuku kelio viduriu į 
mokyklą 1r klykauti“. 

(Roaldas Dahlas „Berniukas“, 1922) 


Jaunasis Roaldas Dahlas darė kažką „baisiai jaudinančio“, bet vis 
dėlto „visiškai saugaus“. Ar jis rizikavo? 

Paveiksle 2.1 parodyta, kad nuo 1922 iki 1986 metų automobilių 
skaičiui Anglijoje ir Velse išaugus 25 kartus, jaunesnių nei 15 metų 
amžiaus vaikų, žuvusių eismo įvykiuose, skaičius sumažėjo nuo 736 
iki 358 per metus. Įvertinus gyventojų skaičiaus pokyčius, vaikų mir- 
čių eismo įvykiuose skaičius dabar sudaro maždaug pusę to, kas buvo 
prieš 70 metų. Vaikų mirtingumas eismo įvykiuose, tenkantis vienam 
automobiliui, sumažėjo maždaug 98 procentais. 

Remiantis šia statistika, būtų protinga padaryti išvadą, kad Roal- 
do Dahlo subjektyvus tikėjimas, jog naudojami keliai „visiškai saugūs“. 
buvo paprasčiausiai neteisingas - objektyviai statistiškai jie tapo labai 
saugūs. Žinoma, tai yra įprastas politikų ir saugumą užtikrinančių pa- 
reigūnų interpretacijos būdas. Britanijos vyriausybės pranešimas apie 
kelių saugumą, pavyzdžiui, sako (Transporto departamentas, 1990): 


„Per paskutinį šio šimtmečio ketvirtį Britanijos keliai tapo ge- 
rokai saugesni. Nelaimingų atsitikimų skaičius keliuose nuo 

2.1 pav. Autoįvykiai, kurių metu žuvo vaikai. 
(Šaltinis: Hillmanas ir kt., 1990) 


1960-ųjų vidurio sumažėjo beveik 20 procentų, o mirčių — treč- 
daliu. Eismo intensyvumas tuo pačiu metu išaugo daugiau nei 
dvigubai.“ 


Ortodoksinė rizikos vertinimo mokykla nelaimingų atsitikimų sta- 
tistiką traktuoja kaip objektyvų rizikos matą.-Dažniausiai vartojamas 
rodiklis yra „įvykių“ (mirtinų atvejų ar sužalojimų) skaičius šimtui tūks- 
tančių Žmonių per laiko vienetą (žr., pavyzdžiui, Urguhartas ir Heil- 
mannas, 1984; Hambly, 1994). Šiuos rodiklius ekspertai interpretuoja 
kaip objektyvius rizikos rodiklius ir kartais palygina su subjektyviais 
neprofesionalų sprendimais, paprastai mėgindami pademonstruoti be- 
viltišką pastarųjų netikslumą. Pavyzdžiui, Britanijos medicinos darbuo- 
tojų asociacijos 1987 metų studija skelbia apie milžiniškus skirtumus 
tarp neprofesionalių mirties vertinimų 1r tikrųjų mirties priežasčių, su- 
sidarančius dėl įvairių priežasčių. Greitkelių inžinieriai keičiasi anek- 
dotais apie kelius, kurie atrodo saugūs, bet vis tiek išprovokuoja vieti- 
nių gyventojų skundus dėl pavojingumo. Inžinieriai užsispyrę tvirtina: 
keliai, kuriuose įvyksta keletas nelaimingų atsitikimų, yra saugūs, o jais 
besiskundžiantys gyventojai - neurotikai. 

Nesugebėjimas apsaugoti 


Tie ortodoksinės rizikos vertinimo mokyklos atstovai, kurie la- 
biau linkę į sofistiką, galėtų kelti klausimą: kaip tinkamai išmatuoti vaikų 
nesaugumą keliuose. Nors eismo intensyvumas nuo 1920-ųjų milži- 
niškai išaugo, vaikai tikriausiai tapo saugesni. Negalima šio pokyčio 
įvertinti anksčiau nei nuo 1920-ųjų, bet 1971-aisiais ir 1990-aisiais An- 
glijoje atliktos apklausos rodo, kad per šį 19 metų laikotarpį vaikai 
tapo labiau saugomi, atsižvelgiant į apčiuopiamą eismo grėsmės augi- 
mą. Pavyzdžiui, 1971 metais 80 procentų septynerių ir aštuonerių me- 
tų vaikų Anglijoje keliavo į mokyklą vieni, nelydimi suaugusiųjų. 1990 
metais šis skaičius sumažėjo iki 9 procentų. Apklausos atskleidė, kad 
pagrindinė priežastis, dėl kurios tėvai neleido vaikams savarankiškai 
keliauti, buvo eismo baimė. 

Šie duomenys ryškiai parodo pokyčius apsaugant vaikus, nors ir 
nėra tikslūs. Iš tiesų, analizuojant vaikų saugumą keliuose, neaišku, kaip 
galima jų nesaugumą išmatuoti. Kaip galėtų kažkas išmatuoti jiems 
kylančio pavojaus eisme trukmę, intensyvumą ar kokybę? Vaikai yra 
impulsyvūs, energingi ir dažnai neklusnūs (suaugusiems taip pat ne- 
svetimos šios savybės). Jų dėmesys trumpalaikis, 0 jų nuomonė, verti- 
nant transporto eismo pavojus, kinta su amžiumi. Jie retai kada būna 
dėmesingi eidami į mokyklą ar kur nors kitur: dažnai spardo sviedinius 
ar skardines arba, norėdami pasirodyti šaunūs, lenktyniauja tarpusavyje 
dviračiais ar riedučiais. Nėra jokių duomenų, galinčių apibrėžti laiką, 
kurį vaikai praleidžia žaisdami gatvėje ar šalia gatvės, taip pat nėra 
transporto, su kuriuo jie susiduria, greičio, intensyvumo ar įvairovės 
analizės. 

Tačiau labiausiai neįveikiama matavimo problema būtų vaikų ir 
vairuotojų budrumo pokyčiai, atsižvelgiant į skirtingai suvokiamą ga- 
limybę susidurti vienam su kitu. Suvokiamai grėsmei augant, žmonės į 
ją reaguoja tapdami atsargesni. Įvairovė būdų, kurie padeda išvengti 
pavojaus, sužlugdė bandymus tai išmatuoti. Nenustatyti ir dažniausiai 
nenustatomi vaikų saugumo eisme pokyčiai yra tipiški sunkumai, su 
kuriais susiduriama visuose bandymuose „objektyviai“ išmatuoti rizi- 
ką (išskyrus kazino, kur duomenis galima mechaniškai apdoroti). 

Visų, kas stengiasi rasti objektyvius rizikos matavimo kriterijus, 
problema yra ta pati: žmonės, reaguodami į savo subjektyvų rizikos 
suvokimą, įvairiu laipsniu modifikuoja ir savo budrumo lygį, ir savo 
saugumą pavojaus akivaizdoje. Pavyzdžiui, reaguojant į didėjantį eis- 
mo pavojų, tokia modifikacija gali skatinti rūpintis geresniais stabdžiais. 

lėčiau ar atsargiau vairuoti, užsidėti šalmus ar užsisegti saugos diržus, 
apsivilkti ryškius drabužius. Galima netgi visiškai pasišalinti nuo pa- 
vojaus šaltinio, kaip vaikams, kuriuos nuo pavojaus atitolina tėvai, ne- 
leisdami toliau Žaisti gatvėje. 

Gamtos moksluose geros teorijos rodiklis yra jos gebėjimas nu- 
matyti tai, ką nepriklausomi stebėtojai gali išmatuoti. Toks ir yra Kara- 
liškosios draugijos studijų tikslas — suvaldyti riziką. Tai kenkia rizikos 
prognozėms, nes ir individai, ir organizacijos reaguoja į savo rizikos 
suvokimą, stengdamiesi ją suvaldyti — jie keičia tai, kas yra numatyta, 
kaip ir yra numatyta. 

Surūšiuotos „objektyvios rizikos“ lentelės įprastai užpildomos, gru- 
puojant mirtingumo dėl įvairių priežasčių tikimybes — nuo „radiacijos“ 
iki „angliakasio“. Jos sudėtos iš nepaprastai skirtingos kokybės duome- 
nų (žr. 5 skyrių). Tačiau netgi užtikrinus duomenų tikslumą ir patikimu- 
mą, liktų problema, ar galima juos kiekvienu individualiu atveju inter- 
pretuoti kaip objektyvius rizikos rodiklius. Tai yra apibendrinti dydžiai 
patirtos rizikos, kurią patyrė daugybė skirtingų nizikavusių žmonių; kartu 
tai yra dalis įrodymų, kurie formuoja rizikos suvokimą ir kurie ateityje 
veiks būsimą rizikavimą. 

Kiekviena rizika yra sąlyginė. Pavyzdžiui, būtų galima išrasti kri- 
keto mašiną, kuri per gatvę atsitiktiniais intervalais ridentų vaiko didu- 
mo sviedinius. Jeigu eismo intensyvumas ir transporto greitis būtų Ži- 
nomi, o taip pat jeigu būtų žinomas sviedinių greitis 1r mėtymo dažnis, 
būtų įmanoma suskaičiuoti sviedinio ir automobilio susidūrimo per tam 
tikrą laikotarpį objektyvią tikimybę. Bet būtų beprasminška skaičiuoti, 
kiek gatvėje gali nukentėti vaikų, nes ir vaikai, ir vairuotojai įsivaiz- 
duoja vieni kitų elgesį, stebi ir atitinkamai reaguoja. Lentelėse cituoja- 
mas tikimybes būtų galima vadinti pagrįstomis prognozėmis tik tada, 
jeigu jos būtų nuslėptos nuo įvykių dalyvių, arba jeigu būtų galima ti- 
kėti, jog šie žmonės elgtųsi kaip nereaguojančios nebylios molekulės, 
t. y., jeigu jie žinomos tikimybės nebūtų paveikti. Tai, suprantama, su- 
ardytų ketinimus jas apskaičiuoti. 


Atsakas į riziką: rizikos kompensacija 


2.2 paveiksle rizikos kompensacijos teorijos modelis iliustruoja 
santykių nepastovumą, kuris kliudo riziką objektyviai išmatuoti. Tai 
modelis, kurį 1976 metais pirmasis sukūrė Geraldas Wilde'as ir modi- 
fikavo Johnas Adamsas (1985, 1988). Modelis teigia: 

kiekvienas turi polinkį rizikuoti, 

visų individų polinkis rizikuoti yra skirtingas, 

potencialus atlygis už rizikavimą šį polinkį keičia, 

savo ar kitų patirtos žalos suvokimas keičia rizikos suvokimą, 
individualus sprendimas rizikuoti yra balansavimas tarp nau- 
dos ir žalos — rizikos suvokimas nusveria polinkį rizikuoti, 

e patirti nuostoliai įvykio metu pagal apibrėžimą yra rizikavimo 
pasekmės. Kuo daugiau individas rizikuoja, tuo daugiau vidu- 
tiniškai jam ar jai teks ir atlygio, ir nuostolių. 


Rodyklės, jungiančios keturkampius, diagramoje nupieštos vin- 
giuotomis linijomis, pabrėžiant modelio reikalavimų kuklumą. Tai yra 
1mpresionistinis, konceptualus, bet ne darbinis modelis. Negalima ob- 
jektyviai išmatuoti to, ką apima diagramos stačiakampiai. Rodyklės nu- 
rodo įtakos kryptis ir jų seką. 

Šioje iliustracijoje pavaizduotas balansavimo procesas atitinka 
termostatiškai kontroliuojamos sistemos veikimą. Aplinka, kurioje vyks- 
ta rizikos valdymas, yra kiekvienąkart vis kitokia, priklausomai nuo 
individų, atskirų grupių ar kultūrų. Vieniems labiau patinka karštis — 
pavyzdžiui, „Pragaro Angelui“ ar Grand Prix lenktynių vairuotojui, ki- 
tam gal labiau patinka šaltis - misteriui Mėmei ar mažai senai ledi var- 
du Atsarga. Tačiau niekas nenori visiško štilio. 

Jaunasis Roaldas Dahlas, važiuodamas savo triratuku į mokyklą 1r 
klykaudamas, pateikia jaudulio, kurio reikia mums visiems, pavyzdį. 
Psichologai kartais tai mini kaip tam tikro lygio įtampos poreikį. Šis 





2.2 pav. Rizikos termostatas. 

poreikis aiškiai kinta, bet nėra žinomų atvejų, kad jo visai nebūtų. Net- 
gi jei toks atvejis būtų surastas, tai negalėtų būti gyvenimas be rizikos. 
Siekis nugyventi gyvenimą be rizikos, liekant lovoje, greičiausiai nu- 
vestų, kad 1r kaip būtų keista, į ankstyvą mirtį dėl badavimo arba išse- 
kimo. Nėra įtikinamų įrodymų, kad kažkas norėtų gyventi be rizikos, — 
tai neapsakomai nuobodu, - ir, žinoma, nėra įrodymų, jog toks gyveni- 
mas įmanomas. Bet kurios rizikos teorijos pradžia turėtų būti tokia: 
kiekvienas noriai rizikuoja. Didžioji dalis literatūros apie riziką to ne- 
laiko atskaitos tašku. 


Homo prudens ir laisva valia 


Klysti yra žmogiška. Taip pat — ir rizikuoti. Žmogaus klaidos ir 
polinkis rizikuoti yra laikomi pagrindinėmis nelaimingų atsitikimų prie- 
žastimis. Kurią dalį visų nelaimingų atsitikimų nulemia kiekviena iš 
jų? Literatūra apie saugą dažniausiai pateikia žmogaus klaidas kaip įvy- 
kių priežastis (Reasonas, 1990). Niekas nenori nelaimingo atsitikimo, 
tačiau teigiama: jei jis įvyktų, tai atsitiktų dėl klaidos, blogo apskaičia- 
vimo, dėmesio stokos arba faktų apie pavojingą situaciją ignoravimo. 

Praktinis mzikos valdymas dažniau apima ne rizikos kaštų ir nau- 
dos balansavimą, bet jų sumažinimą. Daug literatūros apie riziką kalba 
apie Homo prudens — nenizikuojantį žmogų. Jis įkūnija atsargumą, ra- 
cionalumą ir atsakomybę. Didžiosios kompanijos, kaip Shell Oil, jį nu- 
rodo pavyzdžiu visiems tarnautojams, skatina varžytis, savo veikloje 
vengiant bet kokių nelaimingų įvykių. 


„Saugumo siekimas, kurį visi patiriame, gali būti lengvai api- 

brėžtas: tai pastangos išvengti visų nelaimingų atsitikimų, ku- 

rie baigiasi mirtimi, sužalojimais, sukelia nuostolių aplinkai ar 

nuosavybei. Žinoma, tą lengva teigti, bet labai sunku pasiekti. 

Tačiau tai nereiškia, kad neturėtume to siekti ar kad toks tiks- 

las nepasiekiamas.“ 

(Richardas Charltonas, Shell Oil tyrimų 

1r gavybos direktorius, 1991) 

„Siekis išvengti visų nelaimingų atsitikimų neturi būti išpūs- 

tas. Tai tik atsakinga veikla. „Rizikuojantį žmogų“ paversti „ne- 

nizikuojančiu žmogumi“ (tai yra tuo, kuris riziką valdo bei kon- 
troliuoja) — tik vienas iš iššūkių, kuriuos reikia įveikti“. 

(Koosas Visseris, Shell Oil Sveikatos, 

saugos ir aplinkosaugos vadovas, 1991) 

Homo prudens nuolat, nors ne visada efektyviai. siekia išvengti 
nelaimingų atsitikimų. Jei jis patenka į nelaimingą įvykį, tai pavadina- 
ma „apsirikimu“ ar „klaida“. Po tokio atsitikimo, jeigu lieka gyvas, jis 
smarkiai sutrinka 1r bando, padedamas ekspertų patarėjų, mokytis 1š 
savo klaidų. Po kiekvieno didelio nelaimingo atsitikimo būna įvykio 
tyrimas, norint užtikrinti, kad niekada daugiau taip neatsitiktų. 

Tačiau žmonės noriai rizikuoja. Lošėjai gali nemėgti pralaimėti, 
bet jie mėgsta lošti. Nerizikuojantis žmogus yra už saugą atsakingų pa- 
reigūnų vaizduotės vaisius. žŽomo prudens yra tik vienas žmogiško cha- 
rakterio aspektas. žomo aleatorius —- žaidžiantis kauliukais, azartiškai 
lošiąs, rizikuojantis žmogus — taip pat slepiasi kiekviename iš mūsų. 
Atidi kino filmų, televizijos ir laikraščių peržiūra patvirtina: mes gyve- 
name visuomenėje, kuri šlovina riziką. Sporto bei finansų puslapių he- 
rojai — nizikuotojai. Mūsų kalba yra prišnerkšta aforizmų, giriančių ri- 
ziką: „nerizikuosi - nelaimėsi“, „nėra rizikos, nėra atlygio“. Išjuokia- 
mas per didelis atsargumas. ,,Atsargumas — tai turtinga, bjauri sena mer- 
ga, kurią meilina negalia,“ — sakė Williamas Blake'as. 

Naftos pramonę, kuri dabar stengiasi savo darbuotojus pakeisti 
nerizikuojančiais žmonėmis, istoriškai valdė dideli rizikos mėgėjai. Vi- 
suomenė laiko pramonės herojais rizikos mėgėjus - tokius kaip Getty 
19 The Hunts arba Raudonasis Adairas, kurie buvo dideli lošėjai, pasi- 
ruošę ant kortos sudėti savo gyvenimus ar turtus. Įtraukti į mineralų 
tyrinėjimus ir gavybą darbininkai buvo „kietasprandžiai“, fiziškai tvir- 
ti 1r linkę rizikuoti. Jų žygdarbiai pateko į folklorinius pasakojimus apie 
Kalifornijos grupę „49“, pavojinguosius Klondaiko Danus ir kitus ne- 
suskaičiuojamus kalnakasius iš viso pasaulio. „49“ tapo savo ryžtin- 
gais siekiais garsėjančia San Francisko futbolo komanda. 

Mes reaguojame į Homo aleatorius raginimus, nes neturime pasi- 
rinkimo — gyvenimas nepatikimas. Mes reaguojame, nes to norime — 
nuolatinis apibrėžtumas vargina, neatlygina ir menkina. Literatūra apie 
saugą dažnai ignoruoja Homo aleatorius arba, jei kur su juo supažindi- 
na, stengiasi jį pakeisti. Tvirtinama, kad visų rizikos termostatai nusta- 
tyti ties nuliu, arba bent jau taip turėtų būti nustatyti. 

Įsivaizduokime, kad tam tikram laikui saugos kampanijų organi- 
zatoriams pasisekė iš mūsų gyvenimų pašalinti bet kokią riziką. Į ką 
taptų panašus pasaulis be rizikos? Pasaulis be rizikos būtų pasaulis be 
neapibrėžtumo. Ar to norėtume, jei galėtume turėti? Šį klausimą nagri- 
nėjo ir žymūs mokslininkai: Einsteinas dėl to ginčijosi su Maxu Bornu. 

„Jūs tikite į Dievą, kuris žaidžia kauliukais, 0 aš — tuo, jog 
dėsnis 1r tvarka valdo pasaulį, kuris egzistuoja objektyviai ir 
kurį aš pašėlusiai spekuliatyviu būdu bandau suvokti. Aš tvir- 
tai tikiu (pabraukta Einsteino), bet turiu viltį: kažkas suras re- 
alesnį būdą ar, greičiau, lankstesnį pagrindą nei man likimas 
lėmė rasti. Netgi didžioji pradinė kvantų teorijos sėkmė nepri- 
vertė manęs patikėti fundamentaliu žaidimu kauliukais, nors 
gerai žinau — kai kurie mano jaunesnieji kolegos tai interpre- 
tuoja kaip senatvės iškaršimo pasekmę. Be abejo, ateis diena, 
kai mes pamatysime, kieno instinktyvus požiūris buvo tikras.“ 


Albertas Einsteinas, 1944 metų rugsėjo 7 dienos 
laiškas Maxui Bornui (Bornas, 1971) 


Neapibrėžtumas, kaip tiki kvantinės fizikos specialistai, būdingas 
fiziniams reiškiniams. Tai buvo prakeikimas Einsteinui. Mokslininkas 
tikėjo, kad jo nesugebėjimas paaiškinti kai kuriuos fizinius reiškinius 
kilo iš dėsnių, valdančių nagrinėjamus reiškinius, nežinojimo, arba dėl 
jo nesugebėjimo juos pakankamai tiksliai išmatuoti. 

Maxas Bornas, kuriam jis rašė, buvo vienas svarbiausių kvantinės 
mechanikos plėtotojų. Jo neįtikino Einsteino griežtas determinizmas. 
Maxas Bornas negalėjo rasti įtikinamo akivaizdaus argumento, kad ko- 
lega sutiktų su kvantine teorija. Einsteinas prieštaravo nuomonei, kad 
„fizika, būdama laisva nuo tolimų šmėklų, turėtų reprezentuoti tikrovę 
1r laike, ir erdvėje“. 

Viena iš priežasčių, galbūt ir pagrindinė priežastis, kodėl Bornas 
teikė pirmenybę „tolimoms šmėkloms“, o ne griežtam determinizmui, 
buvo tokia: „griežtas determinizmas atrodė <...> esąs nesutaikomas su 
tikėjimu atsakomybe ir etine laisve“. Bornas skundėsi: 


„Aš niekada negalėjau šiuo požiūriu Einsteino suprasti. Jis bu- 
vo, be viso kito, labai etiška asmenybė, nepaisant jo teorinio 
įsitikinimo apie išankstinę determinaciją <...> Einsteino mąs- 
tymo būdas fizikoje, siekiant būti absoliučiai korektišku, ne- 
galėjo apsieiti be „kauliukais žaidžiančio Dievo“, kadangi kla- 
sikinėje fizikoje pradinės sąlygos nėra determinuotos gamtos 
dėsnių. Kiekvienoje prognozėje bet kas turi manyti, kad sąly- 
gos buvo nustatytos matuojant, arba pasitenkinti pareiškimu 
apie tikimybę. Aš, iš esmės, tikiu, kad pirmasis atvejis yra iliu- 
zinis <...>“ 

Jis atsakė Einsteinu:: 


„Jūsų filosofija kažkaip įsigudrina harmonizuoti negyvų ob- 
jektų automatiką, neatmesdama atsakomybės bei sąmonės, ir 
to aš nepajėgiu įveikti.“ 


Neapibrėžtumas, Borno supratimu, yra tik vienas dalykas, kuris 
mums leidžia pajusti moralinės svarbos galimybes. Jei tik yra neapib- 
rėžtumas, tai egzistuoja erdvė ir atsakomybei, ir sąmonei. Be jų mes 
būtume paprasčiausi iš anksto užprogramuoti automatai. 

Teologijos karalystėje debatai apie determinizmą prasidėjo daug 
anksčiau nei Borno ir Einsteino. Šimtus metų tie, kurie tiki laisva valia, 
varžosi su tikinčiais lemtimi. Nematyti jokio problemos sprendimo. Te- 
ologai paprastai pasitraukia iš diskusijų aiškindami: 


„Ryšys tarp Dievo valios 1r žmogaus valios yra paslaptingas. 
Pirmoji — amžina ir nesikeičianti, antroji — ribota, reali ir lais- 
va. Prieštaravimo regimybė kyla iš mūsų suvokimo baigtinu- 
mo ir būtinybės apžvelgti begalinį ir nekintamą iš baigtinio ir 
kintančio taško.“ 

(Hallas, 1933) 


Neapibrėžtumo akivaizdoje ir mokslininkai. ir teologai nukrypsta 
į tikėjimą. Net toks prisiekęs deterministas, kaip Einsteinas, negali 
apsieiti retkarčiais nepavartojęs tariamosios nuosakos žodžio „turėtų“, 
kuris numato pasirinkimą ir neleidžia atmesti jo neapibrėžtumo ir mo- 
ralinės svarbos. Jei deterministai klysta, galima manyti, jog rizika neiš- 
vengiama. Taip pat panašu, kad ji - pageidautina. Šiek tiek rizikinga 
elgsena, atrodo, patvirtina moralinę autonomiją. Dostojevskis užsime- 
na: toks patvirtinimas pats savaime galėtų būti laikomas didžiausiu at- 
lygiu užrizikavimą. Tik pasiremdamas tokiu atlygiu kažkas gali tikėtis 
elgesio, kuris, kita vertus, būtų ydingas ir pragaištingas. Štai kaip tai 
aiškina Dostojevskis: 


„Žmogus nori turėti galimybę nepriklausomai pasirinkti, kad 
1r kiek ta nepriklausomybė galėtų kainuoti, kad ir kur ji galėtų 
nuvesti <...> Neginčijama, kad protas yra puikus dalykas, bet 
jis tėra tik protas ir tenkina racionaliąją žmogiškos prigimties 
dalį, kai tuo tarpu valia yra viso gyvenimo manifestacija <...> 
Aš kartoju šimtą kartų: yra tik vienas vienintelis atvejis. kai 
žmogus gali sąmoningai, tikslingai geisti to, kas žalinga jam 
pačiam, kas yra kvaila, labai kvaila - tai paprasčiausiai sieki- 

mas turėti teisę pačiam geisti to, kas yra labai kvaila, ir neįsipa- 
reigoti geisti to, kas yra protinga. Žinoma, šis labai kvailas da- 
lykas, šis jūsų kaprizas tikrovėje gali būti, ponai, mums nau- 
dingesnis už bet ką kitą pasaulyje, ypač tam tikrais atvejais. Ir 
jis gali būti naudingesnis už bet kokią naudą ypač tada, kai jis 
mums akivaizdžiai kenkia ir prieštarauja mūsų proto skambioms 
išvadoms apie mūsų privalumus. Taip yra todėl, kad jis bet 
kokiomis aplinkybėmis mums išsaugoja tai, kas vertingiausia 
1r svarbiausia — mūsų asmenybę, mūsų individualumą.“ 


Dostojevskio požiūriu, kuo sėkmingiau saugos reguliatorius iš mū- 
sų gyvenimo pašalins neapibrėžtumą, tuo stipriau norėsis jį atstatyti. 
Toks požiūris sukomplikavo nelaimingų atsitikimų sumažinimo pro- 
gramas, kurios saugumą bandė paskatinti kurdamos „apsaugotą nuo 
klaidų“, „klaidas ištaisančią“ aplinką arba atlygius už saugų elgesį bei 
baudas už pavojingą elgesį. Pasaulis, iš kurio pašalinta bet kokia rizi- 
ka, būtų kažkas be neapibrėžtumo, be laisvės ar individualumo. Kuo 
labiau kas nors priartėja prie tokios būsenos, tuo, matyt, labiau pasi- 
priešinama ir labiau tikėtina, jog tai paskatins Dostojevskio „neracio- 
nalumą““. 


Rizika: interaktyvus reiškinys 


2.2 paveikslas gali būti panaudotas kalbant apie vairuotoją, 
atliekantį posūkį. Automobilio greitį nulems atlygis už riziką. Jis gali 
svyruoti nuo trumpesnio kelionės laiko į bažnyčią iki draugų susižavė- 
jimo vairuotojo meistriškumu ir drąsa. Greitį taip pat nulems ir pavo- 
jaus suvokimas. Baimė gali svyruoti nuo baimės žūti avarijoje ar neiš- 
vengiamų remonto išlaidų iki baimės apsijuokti prieš draugus. Rizika 
taip pat priklausys nuo sugebėjimo įvertinti eismo sąlygas: ar ant kelio 
dangos nėra ledo ar tepalo? Kokio staigumo posūkis ir kaip išgaubta 
kelio danga? Kokios automobilio techninės galimybės — ar geri stab- 
džiai, pakaba, vairas ir padangos? 

Pervertindami automobilio galimybes, greitį, kuriuo galima sau- 
giai pravažiuoti kelio posūkį, galime patirti nelaimingą įvykį. Nepa- 
kankamas visų aplinkybių įvertinimas gali sumažinti galimybę gauti 
atlygį. Pasekmės bet kuriuo atveju gali būti ir nereikšmingos, ir katast- 
rofiškos. Literatūra apie saugą beveik visuotinai nekreipia dėmesio į 
potencialų atlygio už pernelyg saugų elgesį praradimą. Akivaizdi am- 
bicinga nuostata šalinti visus nelaimingus įvykius. 


34 Antras skyrius 





2.3 pav. Rizikos termostatas: 
dviejų vairuotojų sąveika. 


2.3 paveiksle įvedamas antras automobilis kelyje, tuo pabrėžiant, 
kad rizika yra interaktyvus reiškinys. Vieno asmens elgesys, siekiant 
balanso, turi pasekmių kitiems. Kitas vairuotojas kelyje gali kėsintis 
pažeisti jūsų „atlygį“, atsirasti jūsų kelyje ir priversti jus lėčiau važiuo- 
ti ar jums padėti užleisdamas kelią. Kažkam kitam taip pat rūpi nesu- 
kelti avarinės situacijos ir nepakliūti į kito sukeltą. Vairavimas nuolat 
verčia stebėti kitų vairuotojų elgesį, svarstyti apie jų ketinimus ir re- 
zultatą, klaidingai įvertinus pasekmes. Jei jūs matote greitai artėjantį ir 
besiblaškantį nuo vieno kelio krašto iki kito automobilį, matyt, ketina- 
te išvengti galimų pasekmių, galbūt net nepaisydami savo orumo ir eis- 
mo kelyje teisių, pamiršdami baimę netekti pagarbos, jei jus kas nors 
pamatytų užleidžiantį kitam kelią. Sąveikos metu apdorojamas milži- 
niškas kiekis informacijos, tam tikru momentu kiekvienas vairuotojas 
veikia pagal gaunamą informaciją, taip sukurdamas naują situaciją, į 
kurią kiti jo kolegos atitinkamai reaguoja. 

2.4 paveiksle pateikiama kitokia komplikacija. Kelyje, ir iš esmės 
— gyvenime, — rizikingą sąveiką dažnai sąlygoja didelė nelygybė. Žala, 
kurią patirtų dviratininkas ar pėsčiasis, partrenktas didelio sunkveži- 
mio, būtų didžiulė, o fizinė žala, kurią jie gali padaryti sunkvežimiui, — 
maža. Sunkvežimio vairuotojas šioje iliustracijoje gali reprezentuoti 
tuos, kurie kontroliuoja visų rūšių didelę riziką. Priimantieji sprendi- 
mus, apibrėžiančius plataus vartojimo prekių saugumą, darbo sąlygas 
ar stambių statybos projektų realizavimą, dažniausiai, panašiai kaip 
sunkvežimio vairuotojas, yra gerai izoliuoti nuo savo sprendimų pa- 

2.4 pav. Rizikos termostatas: 
sunkvežimio vairuotojo ir dviratininko sąveika. 


sekmių. Vartotojai, darbininkai ar pastatų naudotojai, panašiai kaip dvi- 
ratininkas, greičiau patys patirtų didelę žalą, bet ne ją sukeltų. 


Matavimo problemos 


Egzistuoja daugybė rizikos formų. Greta ekonominės rizikos (to- 
kia, su kuria susiduriama draudimo versle) yra fizinė ir socialinė rizika 
be: nesuskaičiuojami šių kategorijų variantai: politinė, seksualinė, me- 
dicininė, karjeros, artistinė, karinė, vairavimo, teisinė rizika... Sąrašą 
galėtume tęsti tiek, kiek yra būdvardžių, apibūdinančių asmens elgesį 
neapibrėžtumo akivaizdoje. Šios rizikos rūšys gali būti grupuojamos ir 
sukeičiamos. Neretai žmonės būna viliojami stambiomis pinigų sumo- 
mis už pavojingą veiklą. Kai kas, pavyzdžiui, bibliotekininkai, mėgs- 
tantys šuolius su uždelstu parašiuto išskleidimu, gali turėti labai saugią 
profesiją ir pavojingą laisvalaikio užsiėmimą. Kai kurie jauni vairuo- 
tojai, atrodo, linkę rizikuoti savo gyvybe labiau, negu jų bendraamžiai, 
vien norėdami pademonstruoti savo drąsą. 

Nors polinkis rizikuoti, manoma, kinta priklausomai nuo aplinky- 
bių 1r individų, tačiau nėra būdo šią prielaidą patikrinti tiesioginiu ma- 
tavimu. Netgi nesusitariama, kokie matavimo vienetai turėtų būti nau- 
dojami. Paprastai prielaida yra netiesiogiai testuojama, remiantis ne- 
laimingų įvykių rezultatais: atsižvelgiant į įvykių statistiką, manoma, 
kad jaunuoliai linkę rizikuoti, o vidutinio amžiaus moterys vengia ri1zi- 

kos. Tačiau toks testas neišvengiamai painiojamas su kitais testais, ku- 
rie paremti prielaida, kad nelaimingus įvykius sukelia dėl rizikos suvo- 
kimo atsirandančios klaidos, kurios taip pat negali būti tiesiogiai išma- 
tuotos. Jei Nigelas Mansellas savo lenktyniniu automobiliu lekia 180 
mylių per valandą greičiu, neįmanoma „objektyviai“ nustatyti, ar taip 
elgiasi klysdamas, ar rizikuodamas. 

Ir atlygis už riziką, ir nelaimingų atsitikimų kaštai atmeta rizikos 
supaprastinimą iki bendro vardiklio. Atlygis teikiamas įvairiomis for- 
momis: pinigais, valdžia, šlove, meile, prisirišimu, pagarba, savigarba, 
kerštu, patenkintu smalsumu ar paprasčiausiai pojūčiu (kai kam - ma- 
loniu), atsirandančiu dėl adrenalino antplūdžio. Taip pat negali būti vie- 
nos formulės, kaip nustatyti dėl įvykio patirtus nuostolius. Įvykiai ke- 
liuose, geriausiai aprašyti iš visų rizikos atvejų, gali pasibaigti kuo tik 
nori, pradedant sulenktu bamperiu ir baigiant mirtimi. Čia nėra jokios 
formulės, kuri padėtų atsakyti į klausimą: kiek sulenktų bamperių prilyg- 
tų vienai gyvybei? 

Betgi Karališkoji draugija užsispyrusiai tvirtina: tokia formulė tu- 
ri būti. Jos žalos apibrėžimas — „skaitmeninė išraiška tikėtinos žalos ar 
nuostolių, susijusių su nepalankiu įvykiu“ — tvirtina: turi būti tam tik- 
ras matas, kuris „palengvintų skirtingų įvykių sumavimą“. Ekonomis- 
tai tuščiai siekė tokios skaitmeninės išraiškos. Bandymai taip išreikšti 
žalą ar nuostolius, susietus su konkrečiu nepalankiu įvykiu, susiduria 
su problema: dažniausiai žmonės skirtingai apibūdina pačius įvykius. 
Vieniems jie svarbūs, kitiems — nelabai. Paslysti ir pargriūti ant ledo, 
kaip minėta anksčiau, vaikams atrodo žaidimas, senesniems žmonėms 
— įvykis su potencialiai lemtingomis pasekmėmis. Problemos, su ku- 
romis susiduriama, bandant nuostoliams rasti piniginę išraišką, bus ap- 
tartos toliau, 6 skyriuje. Pagrindinė problema yra ta, kad vienintelis 
asmuo, galintis žinoti tikrąją nelaimingo atsitikimo nuostolių vertę, yra 
pats nukentėjęs asmuo, ypač kai tie nuostoliai yra nemaži — prarasta 
reputacija, rimtas sužalojimas ar mirtis - daugeliui žmonių yra sunku, 
gal net neįmanoma, įvardinti pinigų sumą, kuri jiems kompensuotų pra- 
radimą. 

2.5 paveikslas yra iškreipta 2.2 paveikslo versija, kelis teksto 
stačiakampius išdėstant išilgai ašies, pavadintos „subjektyvumas -— ob- 
jektyvumas“. Toliausiai objektyvumo ašies kryptimi perkeltas stačia- 
kampis su užrašu „elgsenos balansavimas“. Įmanoma tiesiogiai išma- 
tuoti elgesį. Pavyzdžiui, anksčiau buvo minėta, kad tėvai liepia savo 
vaikams pasitraukti iš gatvės, atsižvelgdami į padidėjusį gatvių pavo- 

Subjektyvumas- <— =>  Objektyvumas 


2.5 pav. Rizikos termostato poliarizacija. 


jingumą. Iš principo įmanoma išmatuoti laiko, kurį vaikai praleido gat- 
vėse, pokytį lyginant su eismo intensyvumo pokyčiu, bet netgi tokia 
akivaizdumo interpretacija yra ginčytina. Ar dabar vaikai mažiau būna 
gatvėje todėl, kad daugiau laiko leidžia žiūrėdami televizorių, ar ilgiau 
žiūri televizorių todėl, kad jiems neleidžiama žaisti gatvėje? Visi rizi- 
kos kompensacijos teorijos ir kitų man žinomų oponuojančių teorijų 
tyrimai didžia dalimi neįstengia pasiekti objektyvumo. Elgseną galima 
apibūdinti, bet apie jos priežastis galima tik daryti išvadas. 

Riziką galima perkelti. Jei motociklai Britanijoje būtų uždrausti, 
būtų išgelbėta apie 500 gyvybių per metus. Ar būtų? Jei būtų daroma 
prielaida, kad visi draudimo paisantys motociklininkai sėdėtų namuo- 
se, gerdami arbatą, būtų galima paprasčiausiai mirtinų atvejų važiuo- 
jant motociklais skaičių atimti iš bendro metinio mirčių eismo nelai- 
mėse skaičiaus. Bet pagaliau nusivylę motociklininkai pirktų senus au- 
tomobilius ir bandytų juos vairuoti taip, kaip anksčiau, kad gautų adre- 
nalino tiek pat, kiek gaudavo lėkdami motociklais, ir tikėtina, kad ki- 
netinės energijos pagamintų daugiau, avarijose „išbarstydami“ tai, ką 
gavo. Alternatyvios nizikingos veiklos, kuria jie užsiimtų, pasiūla ne- 
maža, pradedant aukštuoju pilotažu 1r baigiant klijų uostymu. Nėra jo- 
kios statistikos, kuri įrodytų, kad šalis, uždraudusi vienos kokios nors 
eismo dalyviams pavojingos transporto priemonės eismą, taptų saugesnė 
ar pavojingesnė. 

Rizikos termostato schema 2.6 paveiksle — bandymas parodyti ke- 
letą labai dažnų komplikacijų, kurios išplaukia iš paprastų santykių, 
aprašytų 2.2 — 2.5 paveiksluose. Pasaulyje yra daugiau nei 5 milijardai 
rizikos termostatų. Kai kurie jų — dideli, dauguma — smulkūs. Vyriau- 
sybės ir stambusis verslas nulemia sprendimus, kurie paveikia milijo- 
nus, jei ne milijardus. Individai dažnai kaip galėdami stengiasi prisitai- 
kyti prie tokių sprendimų pasekmių. Nuostoliai, kuriuos individai gali 
padaryti priimantiems sprendimus — reikšdami savo politinę valią, bal- 
suodami — yra nežymūs, nors būdami susivieniję, kaip matysime 3 sky- 
nuje, jie gali tapti jėga, kurios būtina paisyti. 

Visur veikia gamtos jėgos: potvyniai, žemės drebėjimai, uraganai, 
maro epidemijos, kurių netgi vyriausybės negali kontroliuoti, nors kar- 
tais jos ir bando su tuo kovoti. Tarp šokančių termostatų plazdena Peki- 
no drugelis, kurį labai mėgsta chaoso teoretikai. Jie įtikinėja, kad net ir 
geriausi planai, sukurti pelių, žmonių ar vyriausybių, yra pasmerkti žlugti. 
2.6 paveikslas parodo tik vieną be galo mažą dalį sąveikų, kokios yra 
galimos tarp viso pasaulio rizikos termostatų. Nėra nė mažiausios gali- 
mybės netgi sugalvoti modelį, kuris galėtų patikimai prognozuoti visas 
intervencijos į tokią sistemą pasekmes. Ir chaoso teoretikai mums teigia: 
net ir labai maži pokyčiai netiesinėse sistemose gali sukelti didžiules 
pasekmes. 2.6 paveiksle yra linija (punktyras parodo mokslinį neapib- 
rėžtumą), simbolizuojanti žmogaus elgesio įtaką gamtai ir visoms jos 
jėgoms, kurios vaizduojamos schemoje. Diskusija apie kitą sparnuotą 
gyvybės rūšį —- angelą - paliekama 11 skyriui. 

Gamtos mokslai, turintys prognozuoti tokius dalykus, kaip žemės 
drebėjimai ir uraganai, nesugeba pateikti naudingų prognozių ir netgi 
nepajėgia išspręsti ginčų dėl šiltnamio efekto ir ozono skylių. Orų prog- 
nozė toliau nei savaitę į priekį vis dar laikoma neįmanoma, o kalbant 
apie žmones, prognozavimas tampa dar sudėtingesnis. Debesims visiš- 
kai vis tiek, ką apie juos galėtų pasakyti orų prognozuotojas, bet žmo- 
nės reaguoja į prognozes. Jei prognozės jiems patinka, jie bando joms 
padėti savo įtikėjimu. Jei prognozės jiems nepalankios, bando jas su- 
griauti. 

AIDS paplitimo istorija, pavyzdžiui, yra labai menkai žinoma ne 
tik dėl problemų, susijusių su ligos simptomų nustatymu ir tyrimais, 
bet ir dėl to, kad tai yra gėdinga liga, kurią žmonės bando nuslėpti net 
po mirties. Vis dar diskutuojama, kiek pasaulyje yra kenčiančių nuo 
AIDS žmonių. Tolimesnis ligos plitimas priklausys nuo vyriausybių, 
mokslininkų ir individų nenuspėjamų reakcijų į suvokiamą grėsmę, o 

taip pat nuo reakcijos į reakciją niekada nesibaigiančioje grandinėje. 
Ligos prognozės turės įtakos grėsmės suvokimui, tyrimų biudžetui, kryp- 
čiai, seksualiniam elgesiui, kurie savo ruožtu turės įtakos vienas kitam. 

Mokslinis fizinio pasaulio neapibrėžtumas, rizikos kompensaci- 
jos fenomenas ir interaktyvi rizikos prigimtis — visa tai individualius 
įvykius paverčia iš esmės neapibrėžtais. 


Neapibrėžtumo" įvairovė 


Sąvokos „rizika“ ir „neapibrėžtumas“ tapo specialiais terminais 
literatūroje apie riziką ir saugumą nuo 1921 metų, kai Frankas Knigh- 
tas savo klasikiniame darbe „Rizika, neapibrėžtumas ir pelnas“ pra- 
nešė: 

e jeijūs visiškai nežinote, kas atsitiks, bet žinote galimybes, tai 

yra rizika ir 

e jeijūs netgi nežinote galimybių, tai yra neapibrėžtumas. 

Tačiau bendroje vartosenoje šis skirtumas tarp rizikos ir neapib- 
rėžtumo dažnai būna išblukęs, o žodžiai vartojami pakaitomis. Netgi 
specialiojoje literatūroje skirtumas dažnai nurodomas, tačiau jo nepai- 
soma. Šiaip ar taip, visos formalios rizikos ir neapibrėžtumo sąvokų 
traktuotės Žaidimų teorijoje, operacijų tyrimuose, ekonomikos ar va- 
dybos moksluose reikalauja, kad būtų žinomos galimybės, ir kad skai- 
čiais būtų įvertintos tikimybės bei galimi rezultatai. Kadangi praktiškai 
vargu ar galima gauti tokius skaičius, jie paprastai yra spėjami arba 
išgalvojami, teigiant, kad formalus veikimo būdas nepadės išspręsti 
aptariamos problemos (žr. pavyzdžius 6 skyriuje apie rizikos įverti- 
nimą). 

Filosofas A. J. Ayeras, diskutuodamas apie įvairias prasmes, ku- 
omis žodis galimybė vartojamas nusakant tikimybės įvertinimą, nustatė 
tris skirtumus (1965). Pateikdamas pavyzdžius, jis tvirtino, kad yra: 

e apriori tikimybės vertinimas: „galimybė su pora kauliukų iš- 

mesti dvigubą šešetuką yra 1 iš 36“, 

e realaus pasikartojimo vertinimas: „galimybė, kad gims ber- 

niukas, yra šiek tiek didesnė“ ir 


* Šioje knygoje sąvoka „neapibrėžtumas“ (angl. uncertaintv) apibūdina ncaiškią 
situaciją, kai trūksta patikimų duomenų konkrečiam sprendimui priimti. (Red. past.) 

e patikimumo vertinimas: „dabar yra labai maža galimybė, kad 
Britanija prisijungs prie bendrosios rinkos“. 


Pirmosios dvi prasmės, neretai derinamos statistinėje analizėje, yra 
dažniausiai suvokiamos kaip „objektyvi rizika“. Pasitelkus didelių skai- 
čių dėsnį, toks supratimas daugelyje gyvenimo sričių duoda naudos. Pa- 
vyzdžiui, draudimo kompanijos, apskaičiuodamos draudimo mokesčius, 
kuriuos nustato kaip būsimos rizikos kompensaciją, analizuoja ankstes- 
nius ieškinius. Tačiau netgi draudimo kompanijos, turėdamos kvalifi- 
kuotus apskaitos specialistus, galingus kompiuterius ir išsamias duome- 
nų bazes, pastebi, kad naudingų patarimų vadovas tikro neapibrėžtumo 
akivaizdoje taip pat gali klysti. Rašant šią knygą, didelė dalis draudimo 
kompanijų Britanijoje pranešė apie patirtus nuostolius, o kai kurios Llo- 
yds grupės kompanijos atsidūrė ties bankroto riba. 

Spaudos pranešimuose apie kai kurias sunkiai besiverčiančias Llo- 
yds grupės kompanijas užsimenama, kad daugelis jų neįvertino tikro- 
sios verslo prigimties, kai skolino savo vardą. Tapti Lloyds grupės na- 
re nereikia jokios investicijos. Reikia pateikti asmeninio turto, įkaino- 
to daugiau nei 250 tūkstančių svarų sterlingų, įrodymą ir įsipareigoti 
dengti neribotus nuostolius, kuriuos gali patirti šis sindikatas. Tokiu 
atveju Lloyds vardas suteikia galimybę pasidalinti metinį pelną - skir- 
tumą tarp pajamų iš sindikato draudimo mokesčių ir mokėjimų už ieš- 
kinius. Dabar aišku: daugelis iš Lloyds grupės kompanijų, nors ir tur- 
tingos, buvo naivios. Lloyds pelningumo istorija įtikino juos, kad už- 
tenka paprasčiausiai skolinti savo vardą ir surinkti pelną, kitu atveju, 
buvo manoma, „joms turėtų būti duota“. Tačiau jie įsitraukė į neužtik- 
rintą verslą. 

Neapibrėžtumas, kaip nustato Knightas, yra neišvengiamas. Tai 
ne skaičiavimų, bet vertinimo sritis. Egzistuoja problemos net tada, kai 
galimybės žinomos arba įmanoma jas sužinoti, įdėjus šiek tiek pastan- 
gų, tačiau jos nepalyginamos su problemomis, iškylančiomis neapib- 
rėžtumo akivaizdoje. Blake'o paveikslas - Newtonas, susikaupęs tiks- 
liems matavimams su pora matuoklių, apsuptas paslaptinga „laiko ir 
erdvės jūra“, — yra vykusi metafora apie įnašą, kurį mokslas gali pada- 
ryti sprendžiant įsišaknijusius ginčus dėl neapibrėžtumo. Newtono pa- 
tirtis leistų riziką nagrinėti tik siaurai apibrėžtą (tai padarė Knightas ir 
Karališkoji draugija), tai yra kaip kiekybinę tikimybę. Šios knygos tiks- 
las yra platesnė rizikos sąvoka šnekamojoje kalboje ir kasdieniame gy- 
venime. Mes riziką apibūdiname taip: kiekybiškai neįvertinamas „rea- 
lus pavojus, rizika, tikėtina nelaimė arba rizikingos situacijos galimy- 

bė“ (OED). Išvardinti rizikos laipsniai apima tikimybės ir dydžio są- 
vokas, aptiktas kiekybiniame „moksliniame“ rizikos apibrėžime, bet pri- 
mygtinai nereikalaujama, kad jie būtų tiksliai apibrėžti. Jei jau atsi- 
traukėme nuo nepasiekiamo noro viską tiksliai kiekybiškai įvertinti, ga- 
lime sulaukti kokios nors pagalbos plaukdami per neapibrėžtumo jūrą. 


3 skyrius 


NEAPIBRĖZTUMO 
PAVYZDZŽIAI 





Rizikos subjektyvumas ir reliatyvumas - kuriam smarkiai priešinasi 
tie, kas siekia mokslinio bei objektyvaus temos nagrinėjimo — turi gar- 
bingų mokslinių pirmtakų. Pagal Einsteino reliatyvumo teoriją, judan- 
čio objekto dydis priklauso nuo stebėtojo atskaitos taško. Priimtines- 
nis pavyzdys — judančio traukinio vagonas bus ilgesnis, jei jį matuos 
kažkas, keliaujantis vagono viduje, nei matuojant jį iš išorės, stovint 
šalia geležinkelio bėgių. Traukinių važiavimo greičio atžvilgiu skirtu- 
mas bus nereikšmingas. Šis skirtumas tampa labai reikšmingas, judėji- 
mo greičiui artėjant prie šviesos greičio. Judant tokiu greičiu, „objek- 
tyvūs“ matavimai — nepriklausomai patikrinami dydžiai — greitis, masė 
1r laikas — turi būti papildyti atskaitos sistemos, kurioje jie buvo atlikti, 
specifikacija. Pagal Heizenbergo neapibrėžtumo principą, pats dalelės 
vietos matavimo veiksmas nenuspėjamu būdu keičia dalelės padėtį. 

Su panašiomis reliatyvumo ir neapibrėžtumo problemomis susi- 
duria ir tie, kurie siekia susieti riziką su objektyviais skaičiais. Rizika 
nuolat juda ir kinta, reaguodama į bandymus ją pamatuoti. Rizikos 
matavimo problemos yra artimos fizikinių matavimų problemoms pa- 
saulyje, kur viskas juda šviesos greičiu, ir kur pats matavimo veiksmas 
keičia tai, kas matuojama, ir kur atskaitos sistemų yra tiek pat daug, 
kiek ir pačių stebėtojų. 

2 skyriuje aprašytas rizikos termostatų šokis dalinai būdingas fi- 
nansinėms rinkoms. Prognozuotojai, rinkos pokyčių vertintojai, netgi 
astrologai nuspėja būsimą valiutos keitimo, akcijų kursą bei plataus 
vartojimo prekių kainų indeksą, palūkanų normas ir bendrąjį vidaus 
produktą. Žmonės perka ir parduoda, vadovaudamiesi lūkesčiais, ku- 
riuos modifikuoja kitų pirkėjų ir pardavėjų elgesys. Kitus šio judėjimo 

dalyvius galima rasti prekybos centruose, apmąstančius informaciją apie 
kalorijas ir cholesteriną, pluoštus ir pesticidus, tuo tarpu prekybos cen- 
trų savininkai stebi jų interesus bei pirkimą apklausų, kartais televizi- 
jos pagalba - klientai ir savininkai nuolat keičia savo elgesį, reaguoda- 
mi vieni į kitus. Šio judėjimo dalyvių galima rasti viso aplinkinio pa- 
saulio gynybos ministerijose, jie šnipinėja vieni kitus ir leidžia dideles 
sumas pinigų, mėgindami patys apsiginti nuo priešo „gynybos“. O vi- 
sus kitus galima rasti kelyje. Šimtai milijonų automobilių visame pa- 
saulyje maišosi su milijardais žmonių. Pėstysis, kirsdamas kelią, ban- 
do užmegzti akių kontaktą su artėjančio automobilio vairuotoju. Ar pas- 
tarasis sulėtins greitį? Vairuotojas mėgina atspėti pėsčiojo ketinimus. 
Ar jis užleis man kelią? Ar aš turėčiau? Ar neturėčiau? Ar užleis? Ar 
neužleis? Kai atstumas tarp jų mažėja, spėjami ir akivaizdūs signalai 
laksto tarp jų šviesos greičiu. Suvokta rizika yra pakeista rizika. Ji 
pasikeičia per akimirksnį, kai tik akis atsitiktinai ją aptinka. 
Daugelis tų, kurie siekia išmatuoti „riziką“, apibrėžia ją kaip kaž- 
kokio būsimo įvykio tikimybės ir dydžio sandaugą. Ateitis yra neapib- 
rėžta ir neišvengiamai subjektyvi, ji neegzistuoja niekur, tik bandančių 
Ją nujausti žmonių mintyse. Mūsų nuojautą formuoja ankstesnė patir- 
tis, suprojektuota į ateitį. Mūsų elgesiui vadovauja mūsų nuojauta. Jei 
mes numatome žalą, imamės veiksmų, padėsiančių jos išvengti. Todėl 
nelaimingų atsitikimų procentai negali netgi retrospektyviai pasitarnauti 
kaip rizikos matas. Jei jie nedideli, tai nebūtinai rodo, kad rizika buvo 
nedidelė. Gali būti, kad didelė rizika buvo suvokta ir jos išvengta. 
Būtent stiprus stebėtojų pasiryžimas keisti riziką suardo jų gebėji- 
mą ją išmatuoti. Atidžiai sutvarkytomis aplinkybėmis, pavyzdžiui, su- 
kant ruletės diską ar ridenant skersai kelio sviedinį, kaip aprašyta 2 
skyriuje, galima įvertinti objektyvias nagrinėjamų įvykių tikimybes. Ta- 
čiau realiame sąveikaujančiame rizikos valdymo pasaulyje, kur matavi- 
mo ar vertinimo tikslas yra gauti informaciją siekiant modeliuoti elge- 
sį, riziką nulems elgsenos reakcija, kurią nulems suvokta rizika, ir taip 
toliau. Ir tai vyks netgi ten, kur paties įvykio tikimybė gali būti už stebė- 
tojo kontrolės ribų: štai numatomo meteorito smūgio atveju informaci- 
ja vis dar turės pasekmių. Vieni galėtų melstis, kiti galėtų gerti, treti 
galėtų rausti gilias slėptuves, ir jei įvykio nebūtų, visuomenei, tikėtina, 
prireiktų laiko viską atstatyti ir grįžti atgal į kasdienę veiklą. Jei astro- 
nomai garantuotų, kad tai tikrai įvyks, žinoma, nebūtų jokios rizikos. 
2 skyriuje buvo pažymėta, kad rizikos stebėtojai ir vadybininkai 
siekia keisti riziką mažėjimo kryptimi. Rizikos tyrimo tikslas yra suma- 
žinti riziką. Tokiems tyrėjams suteikiamos lėšos, tikintis, kad jų veikla 

riziką sumažins. Dažnai skelbiamas pagrindinis tikslas — pašalinti bet 
kokią riziką 1r visus nelaimingus atsitikimus. Vyriausybės visame pasau- 
lyje tęsia darbą, kad papildytų jau esantį bibliotekose įstatymų ir taisyk- 
lių rinkinį. Saugos kampanijų organizatoriai nenumaldomai stengiasi 
padaryti pasaulį saugesnį. Siekdami reguliuojančių ar įstatyminių tikslų, 
jie nesustoja. Atpažįsta naują riziką ir spaudžia valdžią įvesti naujus 
įstatymus ar normas, arba sugriežtinti jau egzistuojančius normatyvus. 


Didžiausia pasaulyje pramonė 


Nenumaldomos rizikos mažinimo pastangos saugą pavertė milži- 
niška pramone. Neįmanoma tiksliai apibūdinti jos dydžio, nes sauga 
siejasi su viskuo: pavyzdžiui, saugių stiklų gamintojai gamina ir stik- 
lus, ir saugos gaminius. Tačiau keleto skaičiaų iš kai kurių veiklos sri- 
čių Britanijoje pakaks pademonstruoti rizikos mažinimo pramonės už- 
mojus bei ekonominę reikšmę. 

e Saugumas namuose. Tūkstančiai samdomų darbuotojų nustato 
bei tvirtina normatyvus gyvenamųjų namų statyboje naudoja- 
moms medžiagoms ir darbo metodams. Dar daugiau tūkstančių 
įdarbinta siekiant geriau apsaugoti senus žmones (įtaisomi ap- 
sauginiai turėklai, slydimui atsparūs kilimėliai voniose) ir sau- 
gant vaikų gerovę. 

e Gaisrai. Britanijoje yra 40 tūkstančių gaisrininkų, be to, admi- 
nistracinis personalas, priešgaisrinės saugos inžinieriai ir kon- 
sultantai, draudėjai nuo gaisrų, priešgaisrinės saugos tarnybos, 
žmonės, kurie įrengia priešgaisrinę signalizaciją, gamina bei 
įrengia ugniai atsparias duris, be to, yra gaisrų tyrimų stotys, 
padedančios tobulinti apsaugą. 

e Pirmosios pagalbos tarnybos. Be dirbančiųjų ligoninių pirmo- 
sios pagalbos skyriuose, šalyje dar yra 20 tūkstančių greitosios 
pagalbos vairuotojų ir 70 tūkstančių šv. Jono savanorių sanita- 
rų, apmokytų suteikti pirmąją pagalbą. 

e Žaidimų saugumas. Tūkstančiai žmonių dirba, siekdami užtik- 
rinti žaidimų saugumą, inspektuodami žaidimų aikšteles, įreng- 
dami dirbtinę dangą, prižiūrėdami baseinus, gelbėdami, jei rei- 
kia, skęstančiuosius, be to, dirba žmonės, kurie visus šiuos dar- 
buotojus ruošia. 

e Sauga darbe. Sveikatos ir saugos inspekcijoje dirba 4,5 tūks- 
tančio darbuotojų, bet tai tik ledkalnio viršūnė. Londono uni- 

versiteto koledže, kur buvo rašoma ši knyga, mes turime visu 
etatu dirbančius 6 administracijos darbuotojus, kurie atsakingi 
už mūsų saugą, taip pat 13 asmenų centrinį saugos komitetą, 
taip pat 97 administracijos narius, paskirtus saugos pareigūnais, 
taip pat 130 kitų žmonių, apmokytų koledže organizuotuose pir- 
mosios pagalbos vienos savaitės kursuose. Aš rašau knygą už 
ugniai atsparių durų, name, pastatytame iš stiklo, betono ir plieno 
su daugybe priešgaisrinių angų bei langais, kurie man neatsida- 
rys pernelyg plačiai, kad neiškrisčiau ar neiššokčiau laukan. Ga- 
myklose saugos laikomasi dar griežčiau: privalu dėtis apsaugi- 
nius akinius, šalmus ir avėti plienu kaustytais batais, įrenginiai 
turi būti saugūs ir būtinai įdiegtos „klaidas koreguojančios“ pro- 
cedūros. 

e Sauga keliuose. Labiausiai normomis reguliuojama veikla yra 
vairavimas. Dauguma kelių eismo taisyklių yra pateisinamos 
dėl saugumo. Kasmet daugiau nei 2,5 milijono Žmonių stoja 
prieš teismą už vairavimo teisės pažeidimus. Jie išprovokuoja 
75 procentus visų teisminių procesų ir atima labai daug polici- 
jos laiko. Be to, vairuotojai moka baudas daugiau kaip už 5 
milijonus pažeidimų, kuriems nustatyta baudžiamoji atsakomy- 
bė (dažniausi automobilių stovėjimo taisyklių pažeidimai), bet 
daugelis bylų vairuotojams iškeliama dėl saugumo taisyklių ne- 
silaikymo. Į šią teisinę veiklą įtraukti 27 tūkstančiai magistratų 
pareigūnų ir teisėjų bei daugybė policijos darbuotojų, advoka- 
tų, administratorių ir statistikų. Kasmet atliekama daugiau nei 
pusės milijono vairuotojų alkoholio kontrolė, egzaminuojama 
beveik 2 milijonai naujų vairuotojų ir 19 milijonų automobilių 
išduodami saugos talonai. Automobilio saugos normos taiko- 
mos beveik kiekvienai automobilio detalei - svarbu padangos 
protektorius, priekinio stiklo tipas, stabdžiai, konstrukcijos at- 
sparumas smūgiams — ir prie visų metinių išlaidų tai prideda 
milijardus svarų sterlingų. Sauga dažniausiai įtakoja naujų ke- 
lių tiesimą, ši veikla vertinama daugiau kaip 2 milijardais svarų 
sterlingų per metus ir suteikia darbo daugeliui tūkstančių 
žmonių. 

Be viso šito, yra policijos pajėgos, susidedančios iš 150 tūkstan- 
čių asmenų, saugos pramonės personalas ir nuosavybės apsauga bei 
draudimas, garsėjantis kaip greičiausiai pasaulyje auganti pramonė; ap- 
linkosaugos pareigūnai ir taršos inspektoriai, saugos ir aplinkosaugos 

„spaudimo“ grupės bei Nacionalinė sveikatos tarnyba, kur dirba 1,5 
milijono darbuotojų. Dar labiau žmones veikia didžiosios rizikos rūšys 
— branduolinė energetika, ozono skylės ir šiltnamio efektas. Ginkluo- 
tose pajėgose tarnauja daugiau kaip 300 tūkstančių žmonių, 19 milijar- 
dų svarų sterlingų metinis biudžetas skiriamas apginti Britanijai nuo 
rizikos, kad ji bus užpulta kitų šalių. Kitos šalys išleidžia maždaug tiek 
pat ar net daugiau valiutos „gynybai“. Pagaliau, žvelgiant pasauliniu 
mastu, yra milijardai iš dalies dirbančių šioje srityje — visi mes, kasdie- 
nybėje stebėdami mūsų aplinkos pavojaus signalus ir pagal savo su- 
pratimą atitinkamai į juos reaguodami. Nors tiksliai apibrėžti neįma- 
noma, bet apžvelgus sudedamąsias dalis, rizikos mažinimo pramonė 
beveik garantuotai gali būti pavadinta didžiausia pasaulyje pramone. 

Ar pasaulis turi naudos iš didžiulių lėšų, skirtų rizikos mažinimui? 
Retai kada atsakymas aiškus. Pavyzdžiui: ar palyginti mažas nelaimin- 
gų atsitikimų skaičius branduolinėje pramonėje yra efektyviai išleistų 
saugai skirtų pinigų įrodymas, ar tai rodo bereikalingą lėšų švaistymą 
gynybai nuo išpūsto pavojaus? Neįmanoma to pasakyti; niekas negali 
įrodyti, kas būtų nutikę, jei būtų mažesnės išlaidos ir ne tokie dideli 
apribojimai, taikant projektavimo normas bei saugos procedūras. Nie- 
kas negali išpranašauti būsimų Černobylių katastrofų dažnumo. Niekas 
negali pasakyti, kokie bus galutiniai Černobylio kaštai. kadangi egzis- 
tuoja ilgas latentinis nedidelės radiacijos periodas, kol išryškėja svei- 
katos sutrikimai. Branduolinės energijos šalininkai galėtų paklausti: jei 
šie kaštai būtų žinomi, ar galėtų ta aplinkybė lemti kainą, vertą mokėti 
už branduolinės energijos pranašumus? 

Didžiausia pasaulyje pramonė visa savo įvairove — nuo neslidžių 
kilimėlių vonioje iki talpų branduoliniam kurui bei apsauginių skydų 
žvaigždžių karams projektavimo,-atrodo, valdoma vien tik nuojauta ir 
išankstiniu nusistatymu — milijardais nuojautų ir išankstinių nusistaty- 
mų. Rizikos termostatų šokis iš pirmo žvilgsnio atrodo primityvi relia- 
tyvi betvarkė. Tačiau tolesnis šio šokio dalyvių elgsenos tyrimas at- 
skleidžia tvarką ir modelį. 


Neapibrėžtumo dėsningumai 


Mokslininkai, nusivylę bandymais išmatuoti riziką, nurodo kryp- 
tį, kur mes turėtume ieškoti pagalbos. Jau Thomo Kuhno veikale „„Moks- 
linių revoliucijų struktūra“ (1962) mokslinių planų žlugimas buvo ma- 

tomas kaip paradigmų konfliktiškumo simptomas — nesutarimas tarp 
empirinio akivaizdumo 1r lūkesčių, suformuotų remiantis mokslininkų 
paradigma ar pasaulėžiūra. Kuhno aprašyta mokslo istorija yra suvo- 
kiama kaip paradigmų formavimo ir paneigimo procesas, be paliovos 
1eškant tiesos ir prasmės. Veikėjai šioje dramoje apibūdinami pagal tai, 
kaip susiklosto jų prielaidos ir nuomonės apie tiriamos realybės pri- 
gimtį. Kai kurios iš šių nuomonių tampa hipotezėmis, kurias galima 
patikrinti, tačiau dauguma jų lieka neišreikštos. Vis dėlto rizika sukelia 
Kiekvieną dieną mūsų pasaulėžiūra konfrontuoja su empiriniais faktais. 
O pasaulis, apie kurį mes, priimdami sprendimus dėl rizikos, privalo- 
me susidaryti nuomonę, apima ne tik fizinę, bet ir žmogiškąją prigimtį. 

Douglas ir Wildavsky savo knygą „Rizika ir kultūra“ pradėjo klau- 
simu ir atsakymu: „„Ar mes galime mokslinio pažinimo prasme pažinti 
riziką, kuri mūsų laukia dabar ir ateityje? Ne, negalime; tačiau taip, 
mes privalome veikti, tarsi ją pažintume“. Jų knygos paantraštė: „Esė 
apie technologinių ir aplinkosauginių pavojų pasirinkimą“, o klausi- 
mas, kurį jie kelia — kodėl kai kurios kultūros mato riziką taip, tarsi 
pasaulis būtų vienpusiškas, o kitos - farsi jis būtų labai įvairus. Kodėl 
kai kurios kultūros išskiria kokius nors pavojus ir dėl jų labiau neri- 
mauja, o kitos nemato priežasties dėl to paties nerimauti? 

Ekologinių sistemų — tokių kaip miškai, žuvų telkiniai ar žalieji 
plotai - valdymas pateikia gerą praktinių pasekmių pavyzdį, jei elgiamės 
taip, tarsi pasaulis būtų vienpusiškas. Ekologinių sistemų vadybininkai 
privalo apsispręsti didelio neapibrėžtumo akivaizdoje. Ekologai, kurie 
tyrė valdomas ekologines sistemas, aptiko, kad skirtingos valdančios 
institucijos, atsidūrusios aiškiai panašiose situacijose, pritaikė labai skir- 
tingas valdymo strategijas. Hollingas šiuose skirtumuose pastebėjo dės- 
ningumus, kuriuos, pasirodo, galima paaiškinti vadybininkų nuomonių 
apie gamtą skirtumais (Hollingas, 1979, 1986). Hollingas pažymėjo: 
kai reikia apsispręsti, neturint pakankamai informacijos, vadybininkai 
daro prielaidą, kad gamta vystysis toliau vienu iš kelių konkrečių bū- 
dų. Hollingas sumažino įvairių prielaidų variantų kiekį iki trijų „„mitų 
apie gamtą“ — palanki gamta, efemeriška gamta ir iškreipta/pakanti gam- 
tą. Schwarzas ir Thompsonas pridėjo ketvirtą - kaprizingą gamtą — ir 
pateikė 3.1 paveiksle pavaizduotą tipologiją. Kiekvieno iš keturių mitų 
esmė iliustruojama kamuolio elgesiu schemoje, ir kiekvienas, jų nuo- 
mone, susijęs su skirtingu vadybos stiliumi. 

Kaprizinga gamta Iškreipta/pakanti gamta 


Palanki gamta Efemeriška gamta 


3.1 pav. Keturi mitai apie gamtą. 


e Palanki gamta: gamta pagal šį mitą yra prognozuojama, dosni, 
stipri, stabili ir atleidžianti žmogui bet kurį įžeidimą. 
Kad 1r kaip smarkiai būtų išjudintas, kamuolys saugiai grįžta į 
ramybės būseną kreivės dugne. Gamta yra palanki aplinka žmo- 
gaus veiklai, nėra nieko, ką reikėtų valdyti. Todėl su šiuo mitu 
susijęs valdymo stilius yra nešališkas, neveiklus (/aissez-faire). 


e Efemeriška gamta: gamta laikoma trapia, nepatikima ir neatlaidžia. 
Žmogaus nerūpestingumas gali išprovokuoti katastrofą. Aplinko- 
saugos vadybos tikslas — saugoti gamtą nuo žmonių. Mitas 
atkakliai reikalauja: žmonės privalo per gamtą žengti atsargiai. 
Pagrindinė vadybos taisyklė — prevencinis principas. 


e /škreipta/pakanti gamta: tai pirmųjų dviejų mitų modifikuotų 
versijų kombinacija. Tam tikrose ribose gamta neabejotinai bus 
prognozuojama. Nedideli sistemos sukrėtimai atleidžiami, bet 
reikia saugotis didelių postūmių, kad kamuolys nepersiristų per 
kraštus. Normos reikalingos, norint išvengti kraštutinumų, mažes- 
niuose dalykuose sistema paliekama pačiai prižiūrėti save. Tai yra 
mišrios ekonomikos modelio ekologinis ekvivalentas. Vadybininkų 
stilius čia — intervencinis. 


e Kaprizinga gamta yra neprognozuojama. Tinkamas vadybos stilius 
vėl yra Jaissez-faire, kadangi nėra reikalo valdyti. Šio gamtos mito 
šalininkai tiki gamtą esant malonia ir dosnia. Kaprizingos gamtos 
šalininkai yra agnostikai: ateitis jiems gali atrodyti gera ar bloga, 
tačiau jokių įvykių neįmanoma kontroliuoti. „Nevadybininkų“ 
motto yra gue sera sera*. 


* kas bus, tebūnie (pranc.) (Vert. past.) 

Mitai apie žmogiškąją prigimtį 


Visi keturi mitai apie gamtą yra antropocentriniai, jie atspindi nuo- 
mones ne tiek apie gamtą, kiek apie Žmogaus vietą gamtoje. Keturi 
gamtos mitai, dėmesį sutelkiantys į vadybininkų nuomones, davė puikius 
rezultatus, padėdami suvokti vadybininkų veiksmų prasmę: jie atlieka 
savo pareigas taip, tarsi būtų įsitikinę, kad gamta vystysis toliau vienu 
iš kelių konkrečių būdų. 

Pagrindinė veikalo „Rizika ir kultūra“ tema tokia: rizikos vertinimą 
nulemia kultūra. Ši tema buvo toliau tobulinama ir Schwarzo ir Thomp- 
sono darbe „Padalinti mes esame“ (1992) 1r Thompsono bei kitų auto- 
rių veikale „Kultūros teorija“ (1992). Abu šie veikalai susiję su Hol- 
lingo mitais apie gamtą. Juose autoriai tyrinėja nuomonių apie gamtos 
prigimtį skirtumus, kurie yra rizikingų sprendimų priežastis. Panašiai 
kaip ir Hollingas, jie įžvelgia modelius. Šių kultūrinių modelių esmė 
buvo išgryninta iki keturių tipų, pateiktų 3.2 paveiksle. 

Ši tipologija, originale vadinama „tinklelis/grupė“ pavadinimu, turi 
dvi ašis. Horizontalia ašimi judant iš kairės į dešinę, žmogiškoji pri- 


Paklūstantis 


privalomai 
nelygybei 
FATALISTAS HIERARCHISTAS 
Individualizuotas Kolektyvizuotas 





INDIVIDUALISTAS EGALITARISTAS 


Siekiantis 
lygybės 


3.2 pav. Keturi mitai apie žmogiškąją prigimtį. 

gimtis tampa vis mažiau individuali ir labiau kolektyvizuota. Vertikali 
ašis pažymėta: „Paklūstantis privalomai nelygybei“ ir „Siekiantis lygy- 
bės“. Ašies viršuje Žmogaus elgesys apibūdinamas kaip „privalomas“ 
— suvaržytas aukštesnės valdžios apriboto pasirinkimo, o socialiniams 
— ekonominiams sandoriams būdinga nelygybė. Apačioje nėra išorinių 
pasirinkimo apribojimų: žmonės stengiasi derinti taisykles tarpusavyje 
kaip lygūs. 

Kairiajame apatiniame diagramos kampe randame individualis- 
tus, O viršutiniame dešiniajame kampe — Aierarchistus. Tai žinomos 
charakteristikos sociologams ir antropologams, kultūras įprastai dali- 
nantiems į hierarchiškai organizuotas ir tokias, kuriose rinka atlieka 
socialinių bei ekonominių santykių tarpininko vaidmenį. Ši tradicinė 
dvinarė tipologija kultūros teoretikų buvo praplėsta, įvedant du naujus 
archetipus: egalitaristus ir fatalistus. Pilną šios tipologijos aprašymą 
galime rasti veikaluose „Padalinti mes esame“ 1 „Kultūros teorija“. 
Pateikiame santrauką: 

e Individualistai yra apsukrūs, „savo jėgomis iškilę“ žmonės, san- 
tykinai laisvi nuo kitų kontrolės ir besistengiantys išplėsti savo 
kontrolę — kontroliuoti aplinką bei žmones, esančius joje. Jų 
sėkmė dažnai matuojama jų gerove bei jų vadovaujamų pase- 
kėjų skaičiumi. Savo jėgomis iškilęs Viktorijos laikų malūno 
savininkas būtų tinkamas šios kategorijos atstovas. 

e Hierarchistai pasaulį apgyvendina stipriomis atsiribojusiomis 
grupėmis, susaistytomis nuorodų. Socialiniai santykiai šiame 
pasaulyje yra hierarchiniai, kiekvienam ar kiekvienai žinant sa- 
vo vietą. Kastoms priklausantys indų visuomenės nariai, visų 
rangų kareiviai bei valstybės pareigūnai yra šios kategorijos 
atstovai. 

e Ezalitaristai yra labai lojalūs grupėse, bet negerbia išorinių 
taisyklių, išskyrus tas, kurias diktuoja gamta. Grupiniai spren- 
dimai priimami demokratiškai, o lyderiai veikia savo asmeny- 
bės jėga ir įtikinėjimu. Šiai kategorijai priklauso religinių sek- 
tų, bendruomenių ir aplinkosauginių grupių nariai. 

e Fatalistai minimaliai kontroliuoja savo gyvenimą. Jie nepri- 
klauso jokioms grupėms, atsakingoms už jų gyvenimą valdan- 
čius sprendimus. Jie - į profsąjungas nesijungiantys darbuoto- 
jai, ištremtieji, neliečiamieji. Jie —- nuolankūs savo likimui ir 
nesiekia jo keisti. 

3.3 pav. Keturi racionalūs požiūriai. 


Schwarzas ir Thompsonas savo veikale „Padalinti mes esame“ tei- 
gė, kad ši žmogiškosios prigimties tipologija galėtų būti sujungta su 
fizinės gamtos tipologija. 3.3 paveikslas iliustruoja tokį sujungimą. 
Pasaulėžiūra, šių autorių nuomone, neatsiejama nuo gyvenimo būdo, o 
gyvybingas gyvenimo būdas yra toks, kuris drauge su pasaulėžiūra pa- 
deda žmogui išgyventi fizinės gamtos neapibrėžtumo ir konkuruojan- 
čių pasaulėžiūrų apsuptyje. Pasak jų, gamtos kaprizingumas ir fataliz- 
mo jausmas papildo vienas kitą. Kaprizinga gamta negali būti valdoma; 
galima tik tikėtis geriausio ir pasilenkti, stengiantis išvengti gresiančio 
smūgio. Individualizmas atitinka nuolankią gamtą, ir tai sudaro palankų 
kontekstą individualistinei vadybai, bandymų - klaidų gyvenimo bū- 
dui. Efemeriška gamta reikalauja, kad mes per gamtą žengtume atsar- 
giai, ir papildo egalitaristų „yra gražu tai, kas maža“ etiką. Iškreiptos/ 
pakančios gamtos samprata papildo hierarchistų vadybinį požiūrį į gamtą 
bei į socialinius santykius: tyrimai reikalingi tam, kad nustatytume gam- 
tos tolerancijos ribas, o taisyklės — tam, kad šios ribos nebūtų peržengtos. 

Šios keturių tipų pasaulėžiūros yra pagrindas keturiems skirtin- 
giems racionaliems požiūriams. Protingas pokalbis paprastai atpažįs- 
tamas pagal tai, ar jis paklūsta pagrindinėms gramatikos, logikos ir arit- 

metikos taisyklėms. Tačiau neapibrėžtame pasaulyje prielaidos, kurio- 
mis paremti racionalūs argumentai, pačios yra racionaliai nepaaiškina- 
mos. Diskusija apie riziką, kurios dalyviai svaidosi kaltinimais kvailu- 
mu ir neracionalumu, žvelgiant iš šalies, paprastai atrodo kaip ginčas, 
kilęs dėl skirtingų prielaidų, skirtingų nuostatų, skirtingų pasaulėžiūrų 
— t.y. skirtingų mitų apie gamtos ir žmogaus prigimtį. Mūsų pasaulio 
suvokimas priklauso nuo mokslinių įrodymų, kultūros teorijos ir kom- 
panijos, kuriai priklauso kalbantysis. 

Mišni 3.3 paveikslo tipologija sudaro pagrindinius kultūrinės teo- 
rijos rėmus. Autoriai pripažįsta, kad empiriniai teoriją grindžiantys duo- 
tiems ją apibrėžti kaip kiekybiškai įvertinamą, paneigiamą hipotezę. 
Autoriai klausia: „Kas akivaizdžiai prieštarautų mūsų teorijai?“ Ir atsa- 
ko: „Žalingiausia būtų įrodyti, kad požiūrį į vertybes mažai varžo insti- 
tuciniai santykiai.“ Bet vertybės, kaip mes pamatysime kituose skyriuose 
(ypač 6 skyriuje), taip pat sunkiai apibrėžiamos kaip ir pati rizika. 

Ir mokslininkai, ir „paprasti žmonės“ susiduria su pasauliu, apsi- 
ginklavę tik savais mitais apie gamtą. Neapibrėžtame mūsų pasaulyje 
kultūrinę teoriją geriausiai galėtume apžvelgti kaip antropologinį mitų 
mitą. Tokio „supermito“ pagrįstumas turėtų būti nustatomas ne pagal 
statistinius koreliacijos koeficientus ir /-testus, bet pagal tai, kaip jis 
atitinka Žmonių patirtį. Jo nauda turėtų būti nustatoma tik pagal tai, 
kaip jis padeda žmonėms perplaukti neapibrėžtumo jūrą. Kitame po- 
skyryje mėginsime įvertinti šio mitų mito pagrįstumą ir naudingumą, 
pritaikydami jį diskusijoje apie aplinkos grėsmes, kuri yra tipiškas to- 
kios argumentacijos pavyzdys. 


Skirtingi požiūriai į aplinkos grėsmes: 
rizika yra kultūros darinys 


„Sostinės žudikas II: transporto teršalai tebetvyro virš Londono“ 
skelbiama Londono rajonų asociacijos pranešime apie transporto tar- 
šos poveikį sveikatai. Tai įprastinės problemos pavyzdys — niekada ne- 
sibaigianti ir, atrodo, mokslo neišsprendžiama diskusija (Bellas, 1993). 
Londono rajonų asociacijoje (LRA) yra 19 narių, dauguma iš konser- 
vatorių valdomų rajonų ir Londono Sičio. Kaip teigia šio pranešimo 
paantraštė, asociacija yra nepatenkinta: užterštumas išties didžiulis, ir 
dėl to kaltas konservatorių vyriausybės neveiklumas, mažinant Londo- 

ne eismo taršą. Pranešime skundžiamasi, kad vyriausybė numato per 
mažai priemonių, sprendžiant „šią pačią svarbiausią problemą“, ir prie- 
kaištaujama vyriausybei dėl nesugebėjimo laikytis jos pačios strategi- 
nės nuostatos, pasiūlytos Baltojoje aplinkos knygoje: „Kur yra rimta 
rizika pakenkti gamtai, vyriausybė bus pasirengusi imtis prevencinės 
veiklos <... > net ten, kur nėra galutinių mokslo išvadų“. Konkreti pre- 
vencinė veikla, kurios siekia LRA, yra „veiksmai <...> kurie jau dabar 
Londone sumažintų eismo intensyvumą ir taršą“. 

Kodėl politiniai sąjungininkai (ar netgi politikai, priklausantys tai 
pačiai partijai) turėtų ginčytis dėl šios problemos? Kodėl vietinės val- 
džios politikai turėtų pajusti poreikį skubiai imtis veiksmų, kai jų kole- 
gos iš centrinės valdžios ginasi, kad nepakanka įrodymų tokiai veiklai 
pateisinti? Pažiūrėkime į eismo taršos poveikio įrodymus, apibendrin- 
tus LRA pranešime. Reziumė pradedama citata iš 1990 metų praneši- 
mo „Sostinės žudikas“: „transporto priemonių išmetamosios dujos gali 
sukelti didelių sveikatos problemų. Paskelbus publikaciją, tyrimais bu- 
vo toliau siekiama patvirtinti egzistuojant ryšį tarp oro užterštumo ir 
sveikatos.“ Sutinkama, kad „bus sunku gauti solidžios informacijos apie 
11galaikį oro užterštumo poveikį sveikatai“. Teigiama: „ryšys tarp oro 
užterštumo ir sveikatos neįrodytas, bet tyrimai vis labiau įtikina, kad 
toks ryšys egzistuoja“. 

Pranešime pažymėta, kad vaikų, gydytų ligoninėse nuo astmos 
1979-1989 metų laikotarpiu, skaičius padidėjo penkis kartus. Taip pat 
jame teigiama: „visai tikėtina“, kad oro užterštumas yra vienas fakto- 
nų, sąlygojančių astmos sergamumo augimą bei: ligos rimtumą, ir kad 
„transporto išmetamosios dujos gali paaštrinti“ astmos bei alerginius 
susirgimus. Šios hipotezės nelaimei, transporto eismo ir išmetamųjų 
dujų pokyčiai 1979-1989 metais, lyginant su jų sukeltais sveikatos pa- 
kitimais, yra per maži, kad pagrįstų tokį tvirtinimą. Nors vaikų serga- 
mumas astma, kaip pranešama, išaugo 400 procentų, eismo intensyvu- 
mas šalyje padidėjo tik 57 procentais, o miesto vietovėse, kur teršėjų 
koncentracija didžiausia,- tik 27 procentais. Per šį periodą sumažėjo 
išmetamo azoto oksido, sieros dioksido ir švino kiekis, anglies monok- 
sido išmetimas padidėjo tik 8 procentais, lakių organinių komponentų 
— tik 3 procentais (DOT, 1990). Esant mažiems eismo intensyvumo ir 
taršos pokyčiams, toks didelis astmos plitimo tempas reikalauja atidžiau 
nagrinėti šį klausimą, nes pranešimo teiginiams pagrįsti trūksta įrodymų. 

Pranešime ieškoma sąsajų tarp eismo taršos ir šienligės. Jame 
cituotamas vienas tyrimas, skelbiantis, kad automobilių išmetamosios 
dujos pažeidžia nosies gleivinę „ir tai galėtų paaiškinti. kodėl dabar 

miestuose šienligė paplitusi tris kartus labiau nei kaimo vietovėse“; 
kitame cituotame pranešime teigiama, kad „atsiranda vis daugiau žmo- 
nių, kenčiančių nuo šienligės“, o trečiame „įtariama, jog dėl didėjan- 
čios taršos“ daugėja šienligės susirgimų. 

Pranešime pateikiama ir daugiau įrodymų panašia sunkiai apibū- 
dinama maniera, ir tada nusivylusiu bei nepatikliu tonu cituojamas vy- 
nmausybės atsakymas į šiuos įrodymus: „suvokiama (teigia vyriausybė), 
kad kvėpavimo ligų daugėja, ir daugelis medikų, gydančių šias ligas, 
tiki, jog astma vis labiau plinta, bet teiginiai, kad susirgimų astma po- 
kyčiai yra oro užterštumo rezultatas, lieka neįrodyti“. Visus kursyvus 
dviejuose ankstesniuose paragrafuose sudėjau aš, norėdamas pabrėžti 
LRA pranešimo pripažintą silpną sąsają tarp oro taršos ir prastos svei- 
katos. Šiame paragrafe kursyvas buvo pažymėtas LRA pranešimo au- 
torių. LRA kursyvu išskirti žodžiai, atrodo, skirti sukelti skaitytojo 
pasipiktinimui ir nepatiklumui. Pranešime tarsi klausiama: kaip Vyriau- 
sybė gali reaguoti į tokius neįveikiamus įrodymus teiginiu, kad šie 
įrodymai yra tik atskiras požiūris ar nuomonė? Argi nereikia ją raginti 
1mtis veiksmų? 


Keturi racionalūs požiūriai 
kaip konkuruojančios paradigmos 


Ši kontrastinga reakcija į tuos pačius faktus ar į jų nebuvimą pa- 
teikia puikų pavyzdį, kad rizika yra kultūros darinys. Šis fenomenas 
veikia visur, kur diskutuojama apie mokslo neišspręstą ar neišspren- 
džiamą sveikatos ir saugumo problemą. Metų metais branduolinės 
energetikos atstovai ir aplinkosaugininkai nepabaigiamai ginčijasi, 
surasdami kalnus „mokslinių“ įrodymų. Maisto produktų saugos taisy- 
klės, AIDS, šiltnamio efektas, saugos diržai ir dviratininkų šalmai - tai 
tik keletas iš daugelio galimų pavyzdžių, sprendžiant sveikatos ir sau- 
gos ginčus, kurie pagimdė gausybę „mokslinės“ literatūros, nepateik- 
dami vieningos nuomonės apie tai, ką reikėtų daryti. Visais šiais ir dau- 
geliu kitų atvejų oponentai svaidosi šmeižtais, kaltindami tuos, kurių 
nuomonė kitokia, iracionalumu. Kultūros teorijos požiūris neteigia, kad 
vieni yra racionalūs, o kiti neracionalūs, bet tvirtina, kad dalyviai ra- 
cionaliai ginčijasi, remdamiesi skirtingomis prielaidomis. Tai gali būti 
1liustruota LRA ir vyriausybės nesutarimu dėl eismo taršos Londone. 

Individualistai linkę į gamtą žvelgti kaip į stabilią, tvirtą 1r nuolan- 
kią, atleidžiančią Žmogui už įžeidimus ir retai jam keršijančią. Jie tiki 

rinkos jėgomis ir asmenine atsakomybe, bet prieštarauja „valstybės — 
auklės“ kišimuisi. Rizika, susijusi su saugos diržais, šalmais, seksuali- 
niu elgesiu ir t.t., anot jų, turėtų būti asmens laisvės dalykas. Maisto 
saugumą, kaip ir jo skonį bei pateikimą jie norėtų palikti rinkai. Kur 
nėra neginčijamų įrodymų (pavyzdžiui, šiltnamio efekto atveju ar dėl 
oro užterštumo poveikio sveikatai), jie įrodymų naštą užkrautų tiems, 
kuriems to reikia. Individualistai linkę optimistiškai interpretuoti isto- 
riją, o statistikos duomenis apie bendro vidaus produkto kilimą ir laukia- 
mą gyvenimo trukmės 1lgėjimą mėgsta cituoti kaip pažangos įrodymus. 

Egalitaristai heka ištikimi trapios ir nepatikimos gamtos požiū- 
riui. Jie norėtų, kad kiekvienas žemėje elgtųs: švelniai, o mokslinių abe- 
jonių atveju remtųsi atsargumo principu. Egalitaristai pritaria indivi- 
dualistams, priešindamiesi privalomam dviračių šalmų ir saugos diržų 
naudojimui, bet dėl kitų priežasčių: jie įrodinėja, kad versdami dėtis 
šalmus, kliudome naudoti palankias aplinkai transporto formas, o sau- 
gos diržai ir kitos žmonių saugos automobiliuose priemonės skatina 
nutrūktgalvišką vairavimą, tuo versdamos labiau rizikuoti pėsčiuosius 
1r dviratininkus. AIDS patvirtina jų požiūrį, kad pavojingame pasauly- 
je reikia elgtis protingai ir atsargiai. Individualios sveikatos pažeidžia- 
mumas pateisina saugos priemones, įvedant taisykles maisto produktų 
saugumui. Būtent šiltnamio efektas ir eismo tarša yra problemos, ragi- 
nančios taikyti atsargumo principą. Egalitaristai linkę istoriją interpre- 
tuoti su nerimu, ją skaito kaip šiurpius perspėjimus ir pamokančius pa- 
sakojimus apie karus, marus ir badą, žmogaus godumo be: nerūpestin- 
gumo išnaikintas rūšis bei civilizacijas. 

Hierarchistai tiki, kad gamta jiems bus gera, jei bus deramai val- 
doma. Jie yra didžiojo verslo, didžiųjų vyriausybių, didžiosios biuro- 
kratijos atstovai. Hierarchistai — tiek mokslinio, tiek administracinio 
autoriteto gerbėjai; esantys viršuje reikalauja pagarbos ir paklusnumo, 
apačioje esantys paklūsta, o esantys tarp jų daro ir viena, ir kita. Jie 
tikisi moksliniais tyrimais nustatyti „faktus“ tiek apie žmogų, tiek apie 
fizinę gamtą, ir pasitiki visuomenines gėrybes reguliuojančiomis nuo- 
statomis. Jei dviratininkai ir vairuotojai nesusipranta naudoti šalmus ar 
saugos diržus, jie turėtų būti priversti tai daryti. Turi būti diegiamos 
maisto saugos normos ir užtikrinamas jų įgyvendinimas, nes to reikia 
apsaugoti mus nuo neatsargiųjų ir neskrupulingųjų. Laukiant, kol 
mokslininkai atras AIDS vakciną, seksas yra švietimo, moralinių in- 
strukcijų ar prezervatyvų reikalaujanti veikla (pasirinkimas priklauso 
nuo hierarchijai būdingų religinių ar pasaulietinių įsitikinimų). Hierar- 

chistai laikosi „subalansuoto“ požiūrio į istoriją: joje yra įspėjimų, bet 
užtenka vietos ir pažadams, kad už „gerą“ elgesį bus atlyginta. 

Ketvirtoji kultūrinės teorijos kategorija — fatalistai — tiki gamtą 
esant kaprizinga ir nenuspėjama. Jie tikisi geriausio ir bijosi blogiau- 
s10: gyvenimas — tai loterija, kurios rezultatų negalima kontroliuoti. Jie 
linkę būti žemiausioje socialinėje-ekonominėje pakopoje, taigi labiau 
patys nukenčia nei prisideda prie eismo taršos. Bet jie nepuola aiškinti, 
kas turėtų būti dėl to daroma, nes nemato prasmės — kad ir ko būtų 
1mtasi1, nebus jokio skirtumo. Fatalistams būdingas didelis mirtingu- 
mas tiek dėl „natūralių priežasčių“, tiek nuo nelaimingų atsitikimų. Jie 
nesidomi istorija. 

Šie kultūrinės teorijos kategorijų atstovai yra karikatūriški. Rea- 
lūs Žmonės yra sudėtingesni. Tačiau nepaisant to, nagrinėjant daugelį 
11gą laiką besitęsiančių debatų apie sveikatą ir saugumą, tokius karika- 
tūrinius pagrindinių dalyvių bruožus galima identifikuoti. 


Kultūros įtaka vertinant taršą 


Vargu ar debatuose apie eismo taršos poveikį sveikatai įmanoma 
pasiekti nenuginčijamą išvadą. Aprašyti eismo taršos riziką kaip kultū- 
ros išdavą — tai nereiškia pasakyti, kad ji tėra karščiuojančios vaizduo- 
tės prasimanymas. Yra akivaizdi priežastis, verčianti mus susirūpinti: 
automobilių išmetamosiose dujose yra daug toksinų, be to, anglies dvi- 
deginio, kuris įtakoja šiltnamio efektą, — vien tai jau yra aktuali moksli- 
nė kontroversija (žr. 9 skyrių). Per ilgą laikotarpį toksinai netolygiai pa- 
sklinda aplinkoje, jų koncentracija žymiai sumažėja. Kažkiek jų susi- 
kaupia maisto produktuose, kiti pasklinda dideliu atstumu ir/arba, susi- 
maišę su kitai teršalais, grįžta atgal ne tokie žalingi ar, atvirkščiai, dar 
žalingesni. Aplinkoje, kurioje jie išsisklaido, yra skirtingai jautrių įvai- 
riems toksinams augalų, gyvūnų ir žmonių. Vieni toksinai yra patvarūs, 
O jų poveikis — didėjantis. Kiti gali turėti tiesioginį poveikį, o treti — 
susilpninti imuninę sistemą, ir dėl to kiltų įvairios infekcinės ligos. Pa- 
prastai egzistuoja 1lgas laikotarpis tarp sąveikos su teršalais ir jų sukel- 
tos žalos sveikatai, be to, daugumos susirgimų, kuriuos sukelia išmeta- 
mų dujų ingredientai, simptomai gali atsirasti dėl kitokių priežasčių. Kai 
kurie teršalai gali netgi būti naudingi, pavyzdžiui, tam tikromis aplinky- 
bėmis rūgštūs lietūs 1r anglies dioksidas padidina augalų derlių. 

Nuodinga išmetamųjų dujų prigimtis, išskyrus keletą išimčių, nė- 
ra diskusijos objektas. Neišspręstas klausimas toks: ar tarša yra tokia 

didelė, kad nulemia žymius nuostolius? Jei taip, ar ši žala nusveria ją 
sukeliančios veiklos — vairavimo - naudą. Čia peržiūrėtas LRA prane- 
šimas išoriškai apibūdina išmetamųjų dujų poveikį sveikatai, bet tai 
daroma platesnių debatų dėl vyriausybės transporto politikos, skatinan- 
čios eismo intensyvėjimą, kontekste. Ir vyriausybė, ir LRA sutinka, kad 
įrodymai dėl taršos sąsajų su sveikatos pablogėjimu yra nežymūs. Ne- 
sutariama tik dėl tinkamos atsakomosios politikos. Tai reiškia, kad tik- 
ras skirtumas tarp jų yra ne požiūryje į išmetamųjų dujų sukeltus nuos- 
tolius, bet požiūryje į transporto eismo naudą. Jei transporto teikama 
nauda laikoma didele, tada įrodymai, pateisinantys dalies šios naudos 
paaukojimą taršos mažinimui, turi būti neatremiami. Kuo menama nauda 
mažesnė, tuo labiau reikia laikytis atsargumo principo. Ir jei nauda ver- 
tinama neigiamai, tada netgi įtarimas, kad tarša gali atnešti nuostolių, 
tampa papildomu pateisinimu apribojant eismą. 


Kultūros filtrai rizikos termostate 


Ir eismo taršos suvoktas pavojus, ir augančio eismo naudos suvo- 
kimas atspindi 2.3 paveiksle aprašytą elgsenos balansavimą: važiuo- 
dami dviračiais, susirūpinę aplinkosaugininkai dedasi dujokaukes ir ko- 
voja už priemones, galinčias sumažinti eismo taršą; misteris Bjaurybė 
su savo didžiuliu automobiliu lieka užmirštas; vyriausybė stengiasi „su- 
balansuoti“ „teisėtą susirūpinimą aplinka“ ir „teisėtus vairuotojų si1e- 
kius“; o koks nors fatalistas, laukdamas autobuso, kuris niekada neat- 
vyks, toliau stovi autobuso stotelėje ir kvėpuoja transporto išmetamomis 
dujomis. Tokios skirtingos elgsenos reakcijos toje pačioje objektyvio- 
je realybėje reiškia, kad į realybę yra žvelgiama pro paradigmų arba 
mitų — ir gamtos, ir žmogaus prigimties, — filtrą. 3.4 paveikslas, kur 
rizikos termostatui pritaikyti kultūros filtrai, pasiūlo būdą, kaip rizikos 
kompensavimo reiškinį suderinti su kultūrinės teorijos įžvalgumu. 

Šie filtrai atsparūs pokyčiams, bet patys nėra nekintantys. LRA 
pranešime parinktos pozicijos ir vyriausybės atsakymai atspindi galimo 
poveikio įvairovę. Jie parodo ruošiančių ataskaitas ir kuriančių projek- 
tus valdžios pareigūnų nuostatas. Jas veikia atsakingų už pranešimų 
teikimą politikų požiūriai; jie jaučia spaudimą rinkėjų, kuriuos savo 
ruožtu veikia visos įvairialypės viešąją nuomonę formuojančios jėgos. 
Diskusijose — tokiose kaip, pavyzdžiui, ginčas dėl pernelyg didelės eis- 
mo taršos ir jos mažinimo — pasiteisinimai tuo, kad argumentas nuo 
seno žinomas, ar kad trūksta mokslinių įrodymų, neduos naudos. Tokius 

3.4 pav. Rizikos termostatas su kultūros filtrais. 


ginčus padės išspręsti ne mokslinių įrodymų gausa, o dalyvių tenden- 
cingumo priežasčių suradimas. Kodėl LRA vertina eismo taršą kaip 
skubiai spręstiną problemą, o vyriausybė nenagrinėja šios problemos, 
nes ji neįrodyta? 

Vieną paaiškinimą galime rasti LRA pranešime. Jame siūloma ke- 
letas priemonių stebėti oro užterštumą 1r paremti tolesnius poveikio 
tyrimus. Bet dauguma šių rekomendacijų teigia, kad faktai dėl taršos 
įrodyti; pagrindinis jų puolimas nukreiptas tam, kad būtų mažinamas 
eismo intensyvumas. Pranešime siūloma, kad vyriausybė ir vietinė val- 
džia daugiau investuotų į geležinkelį, padidintų mokesčius už naudoji- 
mąsi automobiliais, liautųsi dotavusi kompanijų automobilius ir stovė- 
jimo aikšteles ne gatvėse, nustatytų mažesnes greičio ribas ir sugriež- 
tintų jų laikymąsi, sumažintų transporto trrukšmingumą, tarnautojus ap- 
rūpintų dviračiais ir Londone įrengtų 1000 mylių dviračių takų tinklą, 
neskatintų užmiesčio plėtros, vystytų keleivinių traukinių eismą, įreng- 
tų prioritetinius kelius autobusams, gerintų Žmonių su negalia saugos 
priemones ir įrengtų dviračiams saugias stovėjimo aikšteles stotyse. 

Faktas, kad šis įspūdingas rekomendacijų sąrašas seka iš eismo 
taršos poveikio sveikatai tyrimo, kuriame beveik visi įrodymai vienu 
ar kitu būdu apibūdinami kaip negalutiniai, perša mintį: LRA ir vyriau- 
sybė turi labai skirtingus požiūrius apie taršą didinančios veiklos pa- 

geidaujamumą. Tokio skirtumo akivaizdumas įtikinantis. LRA siekia 
sumažinti priklausomybę nuo automobilių, tuo tarpu vyriausybė „svei- 
kina besitęsiančią automobilių nuosavybės plėtrą kaip svarbų asmens 
laisvės ir pasirinkimo aspektą“, o neseniai viešoje kalboje Transporto 
ministras Robertas Key'us (1993) paskelbė: 


„Aš mėgstu visų formų ir dydžių automobilius. Automobiliai 
yra geras dalykas <...> Aš taip pat mėgstu kelius <...> Auto- 
mobilis ilgai bus su mumis. Mes privalome pradėti mąstyti, 
kaip toliau skatinti jo klestėjimą“. 


Automobilis yra individualistinė transporto rūšis. Jis nugabena sa- 
vininką, kartais lydimą pakviestų svečių, į privačią aplinką. Jis suteikia 
laisvę ir nepriklausomybę nuo viešojo transporto suvaržymų. Jo nauda 
ir privalumai lengvai pereina pro kultūrinius individualisto filtrus, jo 
žalingumas ir trūkumai efektingai išfiltruojami — tai ypač pastebima 
priemiesčiuose ir kaimo vietovėse, kur gyvena dauguma konservatorių 
balsuotojų, ir kur iki šiol išlikusios vairuotojų ruošimo klasės. Tačiau 
miesto rajonuose individualistas vis labiau patiria pažinimo prieštarin- 
gumą. Automobilis suteikia laisvę sėdėti transporto kamščiuose, kvė- 
puojant priekyje stovinčio automobilio išmetamosiomis dujomis. Be 
to, transporto kamščiai duoda laiko apmąstyti alternatyvių transporto 
strategijų privalumus. 

Dauguma senųjų statybų Britanijoje buvo projektuota taip, kad 
neleido automobilizmui suklestėti. Ši aplinka sukurta pėstiesiems, dvi- 
ratininkams bei viešojo transporto vartotojams, bet ne automobilinin- 
kams. Bandymai pritaikyti ją nuolat augančiam automobilių skaičiui 
yra nuostolingi net ryžtingiausiam individualistui. Rinkos jėgos jam ne- 
beatrodo pajėgsiančios tai išspręsti: trūksta vietos tiesti daugiau kelių. 
Tampa vis sudėtingiau priešintis poreikių apribojimui ir individualaus 
transporto alternatyvoms. 

Hierarchistai iš Transporto departamento ir automobilių pramo- 
nės siūlo savo paslaugas. Transporto srityje nėra tvarkos, nes ji blogai 
ar nepakankamai reguliuojama. Kad sumažėtų tarša, hierarchistai pri- 
mygtinai reikalauja katalizatorių ir kuro be švino. Darbas su švares- 
niais, racionalesniais varikliais bei eismo kontrolė leidžia efektyviau 
naudotis jau esančių kelių sistema. Jie organizuoja elektroninių kainos 
nustatymo sistemų, kompiuterinių kelių valdymo sistemų ir „protingų“ 
automobilių bei kelių mokslinius tyrimus. Daugiau inžinerijos ir nor- 
mų reikalauja saugių kelių problema, ji verčia auklėti vairuotojus, 
skatinti už atsakingą tų normų laikymąsi. Saugos diržų ir šalmų naudo- 

jimas turi tapti privalomu. Saugos keliuose mokymas išmoko vairuoto- 
jus gerbti automobilį. Statomi barjerai, siekiant priversti pėsčiuosius 
eiti per pėsčiųjų tiltus ar tunelius. Dar daugiau saugos įdiegiama auto- 
mobiliuose. Tiesiami nauji keliai, atskiriantys žmones nuo transporto 
srauto. Visa tai pateisinta kaštų-naudos analize. 

Į peštynes įsijungia ir egalitaristai. Žemės draugams ir kitiems 
aplinkosaugininkams automobilininkų sukelti nuostoliai yra didesnės 
negalios simptomai. Nesuvaldomas ekonominis augimas, sumateria- 
lėjimas ir mokslo bei technologijų išsiplėtimas gresia globaline katast- 
rofa. Egalitaristų filtras blokuoja daugelį augimo, mokslo ir technolo- 
gijos privalumų, praleisdamas ir padidindamas visą šių jėgų pragaiš- 
tingumą ar netgi griaunamąją grėsmę. Jų siūlomas transporto proble- 
mų sprendimas — aplinkai palankūs ir socialiai konstruktyvūs kelionių 
būdai. Automobilis pažeidžia jų bendruomeninį ego; pasivaikščiojimas, 
pasivažinėjimas dviračiais ir viešasis transportas skatina bendruome- 
nės dvasią. 

Fatalistai nepateikia jokių komentarų. Jie nedalyvauja debatuose 
dėl strategijos. 


Klaidžiojant tamsoje 


Ankstesni samprotavimai tinka visoms mokslo neišspręstoms ar 
neišsprendžiamoms diskusijoms. Ten, kur įrodymai nėra įtikinantys, 
mokslinę tuštumą užpildo prieštaringi teiginiai. Tikėtina, kad netoli- 
moje ateityje mokslinių teiginių nenuneigiamumas bus retas dalykas, 
sveikatos ir saugumo — gyvenimo ir mirties — problemos toliau bus 
sprendžiamos, remiantis mokslinio pažinimo išvadomis, kurios nėra ne- 
nuneigiamos. Įprastinis atsakymas dėl šios nepatenkinamos būklės — 
didesnio poreikio mokslui pabrėžimas. 

Patikimesnė mokslinė informacija nepakenks, bet pernelyg nutolsta 
aktualiausių prieštaravimų sureguliavimo perspektyva; tuo tarpu atsar- 
gumo principo šalininkai, pastebėję rimtos žalos galimybę, spaudžia 
skubiai imtis veiklos. Kokia tolima mokslinio sprendimo perspektyva 
1r koks didelis mokslinis vakuumas, grafiškai galima pailiustruoti kele- 
tu skaičių, paimtų iš 1983 metų JAV Nacionalinės tyrimų tarybos pra- 
nešimo „Rizikos įvertinimas federalinėje vyriausybėje: proceso valdy- 
mas“. Šis pranešimas - išdava studijos, kurios tikslas buvo „sustiprinti 
patikimumą ir objektyvumą mokslinių vertinimų, kurie sudaro pagrin- 
dą federalinei norminimo strategijai, taikomai kancerogenams ir kitiems 
visuomenės sveikatai rizikingiems faktoriams“. Pranešime pastebėta, 

kad žinoma egzistuojant apie 5 milijonus įvairių cheminių junginių. 
kurių saugumas teoriškai reguliuojamas teisinėmis normomis. Iš jų, kaip 
buvo pažymėta. mažiau nei 30 junginių aiškiai susiję su Žmogaus vėži- 
niais susirgimais. 1500-uose aptikta kancerogeninių junginių testuojant 
gvvūnus. 0 viso buvo tirtas 7000 junginių kancerogeniškumas. 

Juodas stačiakampis 3.5 paveiksle vaizduoja nežinojimo tamsą: 
ko mes 1ežin0mMme apie medžiagų kancerogeninį poveikį. Adatos dūrio 
dydžio šviesus taškas. pažymėtas rodykle dešiniajame viršutiniame kam- 
pe. atitinka 30 kancerogeniškų junginių. tuo tarpu juodas stačiakampis 
vaizduoja 5 milijonus žinomu junginių. Mažas šviesus stačiakampis apa- 
tiniame kairiajame kampe vaizduoja 7000 jau testuotų junginių. 

Šie balti stačiakampiai smarkiai perdeda turimų žinių mastą. Atsi- 
žvelgiant 1 etinius priekaištus dėl tiesioginių bandymų su žmonėmis. 





3.5 pav. Ar daug Šviesos tarp =upančios tamsos) 

daugiausia kancerogeninių testų buvo atlikta su gyvūnais. Pranešimas 
teigia, kad, „be abejonės, egzistuoja aplinkybės, kada atlikti tyrimai su 
gyvūnais gali visiškai netikti žmonėms“; taip pat pažymi, kad šių testų 
rezultatų ekstrapoliavimas žmonėms reikalauja naudoti skaičiavimo sis- 
temas, kuriose, „priklausomai nuo naudojamo metodo, faktorius gali 
kisti iki 35 kartų“. Be to, tvirtinama, kad nors vieni perskaičiavimo 
metodai vartojami dažniau nei kiti, iki šiol nesukurtas mokslinis pa- 
grindas, leidžiantis pasirinkti vieną, o ne kitą“. Dar vienas tokių ekspe- 
rimentų keblumas yra toks: norėdami gauti aiškius ir statistiškai reikš- 
mingus rezultatus gyvūnų populiacijų tyrimuose, mokslininkai naudo- 
ja dideles toksinų dozes. Tačiau aplinkosauginėse diskusijose daugelio 
toksinų dozės yra daug mažesnės. Norint apskaičiuoti žmonių rizikos 
realiame pasaulyje vertinimus, ekstrapoliuojama nuo didelių dozių, kai 
pasekmės yra nedviprasmiškos, iki daug mažesnių normų, kurias pati- 
ria Žmonių populiacija. Tam reikalingas matematinis modelis. Praneši- 
mas pažymi, kad „tikroji kreivės „dozė — reakcija“ forma, kai dozių 
dydžiai neįeina į stebėjimų sferą, negali būti eksperimentiškai nustaty- 
ta“. Jis tęsia: „mažų dozių ekstrapoliacija sudėtinga dėl to, kad daugelis 
ekstrapoliacinių metodų pakankamai gerai atitinka (didelių dozių) duo- 
menis, gautus iš eksperimentų su gyvūnais, ir neįmanoma, remiantis 
tokiu atitikimu, įžvelgti šių metodų patikimumą.“ 3.6 paveikslas iliust- 
ruoja neapsakomą išvadų įvairovę, kurią galima gauti, pritaikius skir- 
tingas prielaidas tų pačių eksperimentinių duomenų ekstrapoliavimui 
iki mažų dozių. Jis parodo, kad penkių skirtingų modelių vertinimai 
susikerta viršutiniame dešiniajame diagramos kampe. Čia visi penki 
modeliai sutaria: didelės dozės sukelia plataus masto reakciją. Virštie- 
sinis modelis teigia, kad reakcijos lygis, dozėms mažėjant, liks aukš- 
tas. Slenkstinis modelis teigia, kad kai dozių dydis krenta žemiau slenks- 
čio, nebus jokios reakcijos. Apie eksperimentuose naudojamas mažes- 
nes dozes galima tik spėlioti. 

Iš esmės nėra ryšio tarp kultūrinės teorijos bei tikėjimo ypatingu 
dozės — reakcijos sąryšiu. Egalitaristų/aplinkosaugininkų opozicija bran- 
duolinei energetikai konstatuoja tiesinį ar virštiesinį sąryšį tarp rizikos 
1r radiacijos, atitinkantį kreivės ekstrapoliaciją į diagramos mažų do- 
zių sritį, taigi jie primygtinai teigia: nėra jokio saugios radiacijos ly- 
gio. Kita vertus, branduolinės energijos gynėjai, neturėdami nenugin- 
čijamų įrodymų, pripažįsta slenksčio modelį ir tiki, kad radiacijos po- 
veikis visuomene! yra nereikšmingas. Anksčiau aptartoje diskusijoje 
apie vaikų astmą - atvirkštinė pozicija. Didelis diagnozuotų astmos su- 
sirgimų skaičiaus augimas buvo susietas su palyginti mažu spėjamu tar- 

3.6 pav. Alternatyvios tų pačių eksperimentinių duomenų 
dozės-reakcijos ekstrapoliacijos. 
(Šaltinis: Nacionalinė tyrimų taryba, 1992: 26). 


šos lygio padidėjimu. Siekiant taršą ir automobilius pripažinti susirgi- 
mų astma padaugėjimo priežastimi, reikia taikyti potiesinio ar slenks- 
tinio tipo modelį, kur maži dozės padidėjimai virš tam tikro lygio su- 
kelia smarkų reakcijos išaugimą. Šiuo atveju automobilių gynėjai ap- 
tiks, kad tiesinis ar virštiesinis modeliai geriau atitinka jų lūkesčius. 
Diskusiją toliau temdo abejonės dėl duomenų. Nors skelbiama vai- 
kų astmos apimtis išaugo, vaikų mirtingumas nuo astmos tarp 1980 ir 
1990 metų faktiškai sumažėjo; visiškai įmanoma, kad skelbiamas su- 
sirgimų astma padaugėjimas yra tiesiog užfiksuotas reiškinys, arba mir- 
tingumo sumažėjimas yra geresnės slaugos rezultatas, arba galima visų 
šių paaiškinimų kombinacija. Lenney ir kiti (1994) padaro išvadą: „ne- 
aišku, ar apimtis auga“ (žr. 5 skyriaus diskusiją apie panašias proble- 
mas, interpretuojant nelaimingų atsitikimų keliuose duomenis). Taip 

pat galima abejoti ir oficialiomis taršos tendencijų prognozėmis, nes 
patys aplinkosaugininkai skundžiasi dėl pavyzdžių, kuriais grindžia- 
mos šios prognozės, stokos. 

Netgi tikintys, kad vaikų susirgimų astma padaugėjimas yra realus, 
ginčijasi dėl priežasčių. Britanijos nacionalinės astmos kampanijos direk- 
toriaus laiške The Times (1994 metų vasario 18 diena) akcentuojamas 
skirtumas tarp individualistinės ir egalitaristinės reakcijos į įrodymus: 


„Egzistuoja labai realus pavojus: jei bendras įsitikinimas, kad 
astma visiškai priklauso nuo taršos, augs, žmonės ignoruos svar- 
bias prevencines priemones, kurių jie patys gali imtis. Nerimą 
kelia astmininko vaiko tėvų veiklos scenarijus: jie nemeta rū- 
kyti, atsisako kitiems padovanoti šeimos katiną, nesirūpina ma- 
žinti dulkių kiekio namuose, tačiau nepamiršta kaltinti, kad ki- 
tų Žmonių automobiliai sukelia astmą.“ 


Kai kas eina dar toliau ir dėl astmos susirgimų daugėjimo kaltina 
per didelį aplinkosaugininkų uolumą. Howkesas (1954) pažymi, kad 
tokios energiją taupančios priemonės, kaip dvigubas langų įstiklinimas 
ir nepralaidumas skersvėjams, sumažino oro kaitą namuose nuo ketu- 
rių kartų per valandą net iki pusės karto per dieną ir sukūrė viduje at- 
mosferą, kurioje klesti dulkių erkės. 

Be problemų, apibrėžiant sąryšį tarp susirgimų bei mirtingumo 
priežasčių ir dozės-reakcijos, egzistuoja keturi kiti, netgi dar reikšmin- 
gesni, neapibrėžtumo šaltiniai. Pirma, nevienodas žmonių jautrumas 
neapsaugotose populiacijose, kaip ir skirtingas poveikio lygis, paver- 
čia prognozes spėlionių objektu. Antra, daugelis kancerogenų ir kitų 
toksinų (cigaretės ir radiacija — du gerai Žinomi jų pavyzdžiai) turi ilgą 
latentinį periodą, kuris dažnai apsunkina jų identifikaciją ir visuome- 
nės saugumo kontrolę. Trečia, dėl junglumo savybių kai kurios nepa- 
vojingos medžiagos gali virsti pavojingomis, o derinių, kuriuos gali 
sukurti 5 milijonai medžiagų, kiekis neįveikiamas jokiems šiuolaiki- 
niams kompiuteriams. Ir ketvirta, chaoso teorijoje aprašomi piktieji gno- 
mai visada paklaidins tuos, kurie ieško apibrėžtumo kompleksinėse sis- 
temose, jautriose pradinėms sąlygoms. Apibendrinant sunkumus, su ku- 
riais susidurs mokslininkai, bandantys prisidėti kuriant kancerogenams 
taikytinas federalines normas, Nacionalinės tyrimų tarybos ataskaitoje 
sakoma: „Išskyrus vėžį, mes vis dar mažai žinome apie kitas nuolatinio 
poveikio sveikatai pasekmes“. 

JAV Nacionalinės tyrimų tarybos pranešimai, kaip 1r Britanijos 
karališkosios draugijos pranešimai, turi didelį mokslinį autoritetą. NTT 


66 Trečias skyrius 


1983 metų pranešime apie rizikos vertinimą, solidarizuojantis beveik 
su visais kitais tokiais pranešimais, viskas apibendrinama, kviečiant la- 
biau remtis mokslu. Pranešime sakoma: 
„Pirminė rizikos vertinimo problema ta, kad informacija, ku- 
ria turi būti pagrįsti sprendimai, paprastai yra neadekvati. Ka- 
dangi sprendimai negali laukti, informacijos spragos turi būti 
užpildomos išvadomis ir įsitikinimais, o to negalima vertinti 
kaip faktų. Žinių kokybės bei visapusiškumo dar nepakanka, 
norint efektyviausiai patobulinti rizikos vertinimą.“ 


Bet jei visi neišspręsti neapibrėžtumai, aptarti šiame pranešime, 
būtų įvertinti, maži mokslinės šviesos švyturiukai, šviečiantys 3.5 pa- 
veikslo tamsoje, tamptų neįžvelgiami plika akimi. Nacionalinės tyrimų 
tarybos ataskaita apie tai, ko tyrėjai nežino, prilygsta prielaidai, kad jie 
apčiuopomis klaidžioja tamsoje. Būsimų tyrimų perspektyva — suteikti 
daugiau šviesos, nei kelios žybsinčios žvakelės milžiniškos tamsos ap- 
gaubtose problemose, į kurias gilinamasi, - nėra drąsinanti. Išties prob- 
lema, atrodo, tampa dar sudėtingesnė, nes vis greičiau chemikai, fizi- 
kai 1r genetikos inžinieriai sukuria naujus pavojus. Poreikis geriau su- 
prasti išvadų ir įsitikinimų sąsają tampa būtinesnis už moksliškumo 
poreikį. 


Sydney Smitho dilema 


Kultūrinės teorijos mitologiniai paveiksliukai yra karikatūros, ta- 
čiau diskutuojant apie riziką jie turi daug realaus gyvenimo bruožų. 
Užsitęsusios diskusijos apie didelio masto riziką užsitęsia todėl, kad jų 
prieštaravimai neišspręsti moksliniu būdu, ir jų neįmanoma išspręsti 
iki to laiko, kai būtina priimti sprendimus. Šią informacinę tuštumą gal- 
votrūkčiais užpildo žmonės iš visų keturių kultūrinės teorijos tipologi- 
jos kampų, gindami savo prieštaringą požiūrį. Triukšmingi debatai api- 
būdinami ne iracionalumu, bet pliuralistiniu racionalumu. 

Taip tikriausiai buvo visada. Daugiau kaip prieš 150 metų didžiai 
gerbiamas Sydney Smithas keliavo su palyda po Edinburgo lūšnyną. 
Eidamas žemyn siauru skersgatviu tarp dviejų aukštai iškilusių nuo- 
muojamų namų, jis pamatė dvi moteris, skersai gatvelę rėkalojančias 
viena kitai įžeidimus. Smithas sustojo, pažvelgė aukštyn ir pasiklausė. 
Tada jis papurtė galvą ir nuėjo skųsdamasis: „Jos niekada nesutars, jų 
argumentai grindžiami skirtingomis prielaidomis.“ 

Milžiniška praraja tarp to, ką mokslininkai žino ar norėtų atrasti, 
bei to, ką reikėtų Žinoti, norint pagrįsti nenuginčijamais įrodymais spren- 
dimus dėl mizikos, sukelia mintį: mes ir ateityje pasmerkti ginčams, pa- 
remtiems skirtingomis prielaidomis. Bet diskusija turėtų būti bent truputį 
civilizuotesnė dėl to, kad mes jaučiame šiuos skirtumus ir suprantame 
jų priežastis. Žinoma, pageidautina turėti kiek galima solidesnės moks- 
linės informacijos, siekiant suformuluoti sprendimus apie miziką. Dar 
bus progų, kai patikima informacija padės išspręsti diskusijas. Bet, kiek 
galima numatyti, ateitis išliks neapibrėžta. Didžiosios problemos ne- 
bus mokslo išsprendžiamos. Kaip tada mes turėtume elgtis? Kaip galė- 
tume geriau valdyti riziką? 

Tai klausimai, prie kurių aš grįšiu baigiamajame skyriuje. Iki šio! 
atsakymai, atrodo, priklauso nuo to, kam jūs užduodate klausimą. Indi- 
vidualistas gali pasikliauti tvirtinimu, kad mums jau per daug nurodi- 
nėjama, ir viskas turėtų būti palikta rinkos atrankai. Egalitaristai šauk- 
sis atsargumo principo ir lieps imtis skubių veiksmų. Hierarchistai už- 
simins, kad viskas sutvarkyta beveik taip, kaip turi būti, tuo pat metu 
pripažindami, kad reikėtų imtis daugiau tyrimų ir šiek tiek spustelėti 
valdžios vairą. O fatalistai kvies toliau žiūrėti televizorių ir pirkti lote- 
rijos bilietus. 

„Technine prasme šis nelaimingas atsitikimas, kadangi niekas 

jo nenorėjo, buvo statistinė tikimybė, kurią galima apibūdinti 
kaip tokio tipo atsitikimų tikimybę.“ 

Chauncy Starras komentuoja nelaimingą atsitikimą 

Trijų mylių saloje ! 


Tradicinė galvosena 


Daugelio saugos tyrimų ir saugos normų besąlyginė prielaida yra 
tokia: nelaimingi atsitikimai yra nepageidaujami ?. Pavyzdžiui, Wrigh- 
tas ir kiti įrodinėja (1988): 


„Tikėtina, kad niekas nekeliauja patirti nelaimingo atsitikimo; 
antraip, jei būtų aišku, jog kažkoks konkretus veiksmas neiš- 
vengiamai sukels nelaimingą atsitikimą, būtų pasirinkta kita 
alternatyva (darant prielaidą, kad tokia egzistuotų).“ 


Čia yra semantinė problema. Jei būtų aišku, kad kažkoks konkre- 
tus veiksmas neišvengiamai sukels „nelaimingą“ įvykį, tai rezultatas 
nebūtų vadinamas nelaimingu atsitikimu, nes nelaimingais vadinami ne- 
pageidaujami ir nenumatyti įvykiai. Įvykius apibrėžiant kaip nepagei- 
daujamus ir nenumatytus, atrodo, lieka tik du galimi būdai juos aiškin- 
ti. Arba jie yra „Dievo veiksmai“, nenumatomi, aukos nekontroliuoja- 


' Cituojama iš „Science for People“, 1979, Nr.42. 
? Požiūris į nelaimingus atsitikimus, kaip į nesąmoningo elgesio nulemtą pasekmąę, įvar- 
dintas kaip „Freudo slinktis“, yra aiški šio apibendrinimo išimtis. 

mi, arba jie yra žmogaus klaidos rezultatas — klaida, klaidingas įverti- 
nimas, koncentracijos stoka. 

Tikrai nenumatomi ir neišvengiami įvykiai yra didelių teologinių 
aiškinimų sritis. Juos pavadinus Dievo veiksmais, kyla klausimai apie 
Dievo ketinimus. Ar Jis nežaidžia kauliukais? Čia mes patys atsiribo- 
jame nuo įvykių, kurie iš principo yra nuspėjami ar išvengiami, įvy- 
kiai, kuriuos neapdairumas parodo (ar galėtų parodyti) kaip išvengiamus. 

Kai kurie nelaimingi įvykiai, kurių buvo galima išvengti, be abe- 
jo, yra priskirtini žmogaus klaidai. Bet ar visi tokie atsitikimai yra žmo- 
gaus klaidos rezultatas? Dauguma saugos tyrimų teigia, kad taip. Pa- 
vyzdžiui, Summala teigia, kad „(vairuotojai) negalvoja apie riziką <...>, 
daugumoje situacijų jie tiksliai žino, ko neturėtų daryti, jei nori išveng- 
ti garantuoto ar galimo nelaimingo atsitikimo“ (Summala, 1988). Mes 
vėl susiduriame su oksimoroniška neišvengiamo ar tikro nelaimingo 
atsitikimo samprata. Tokia terminologija neišvengiama, norint atsitik- 
tinę mirtį atskirti nuo žmogžudystės ar savižudybės. 

Summala, panašiai kaip ir Karališkoji draugija, skiria subjektyvų 
1r objektyvų pavojaus vertinimą bei įrodinėja, kad nelaimingi įvykiai 
yra nepastebėto pavojaus rezultatas. Rizikos kompensaciją — pavyz- 
džiui, važiavimą didesniu greičiu, kelininkams ištiesinus kelio vingį — 
Summala apibrėžia kaip „elgsenos reakciją į aplinkos pokytį“. Jis pri- 
mygtinai reikalauja, kad tai nebūtų vadinama rizikos kompensacija, nes 
„paprastai vairuotojai nejaučia jokios rizikos“ (kursyvas mano). 


Pasirodo Homo aleatorius 


Ar Dievas žaidžia kauliukais, ar ne - Homo aleatorius tai daro, 
nepaisydamas nei pasirinkimo, nei būtinybės. Kaip pastebėjome 2 sky- 
riuje, niekas nenori nelaimingo įvykio, bet, atrodo, kiekvienas norėtų 
laisvai rizikuoti ir pats būti tokios rizikos teisėjas. Tada nelaimingų 
įvykių skaičius visuomenėje atspindėtų jos narių polinkį rizikuoti. Jei- 
gu taip, turi būti nagrinėjama galimybė, kad Homo aleatorius patiria 
daugiau nelaimingų atsitikimų, nei tikėjosi. Galbūt galėtume tikėtis, kad 
gyvenimo kazino lošėjai taps labiau įgudę ir geriau informuoti, jeigu 
mažinsime nelaimingų įvykių skaičių mokymo programomis ir geresne 
informacija, o ne stengsimės pašalinti pavojų'? Aš manau, kad ne. 


! Tokį pasiūlymą galima rasti Van der Colko (1988) knygoje. Tai yra beveik visų saugos 
mokymo programų pagrindinis pateisinimas. 


Klaida, galimybė ir kultūra 71 


Tie, kurie žmogaus klaidą laiko vienintele ar pagrindine nelaimin- 
gų įvykių priežastimi, gina saugos priemones, mažinančias bjaurių ne- 
tikėtumų galimybę: įspėti apie pavojus, gerinti saugos įgūdžius, kurti 
„veikiančią be gedimų“ ar „nepavojingą“ aplinką. Bet toks metodas 
yra vienpusis. Jis ignoruoja pozityvias priežastis, kodėl žmonės rizi- 
kuoja - atlygį už riziką, randamą 2.2 paveikslo viršutiniame dešiniaja- 

me rizikos termostato diagramos kampe. 

Nenuginčijama, kad kai kurie nelaimingi įvykiai yra netikslaus ri- 
zikos įvertinimo rezultatas. Jei žmonės nepakankamai įvertins riziką, 
nelaimingų įvykių patirs daugiau nei tikėjosi. Tačiau, jei sutinkama, 
kad žmonės rizikuoja, tada netikslus rizikos įvertinimas gali būti ne tik 
per didelio, bet ir per mažo nelaimingų įvykių skaičiaus priežastimi. 
Jeigu, kaip mes įrodinėjome 2 skyriuje, rizikavimas yra balansavimo 
veiksmas, tada aiškiai galima nukrypti į du kraštutinumus: rizikuotojas 
galėtų rizikuoti pernelyg daug ar per mažai. 4.1 paveikslas padeda tai 

paaiškinti. 

Ištisinė linija 4.1 paveiksle vaizduoja hipotetinį rizikavimo daž- 
nio pasiskirstymą. Viduryje, taške X, yra numatytas rizikavimo lygis, 
pavaizduotas 2.2 paveikslo viršutiniame kairiajame kampe kaip polin- 
kis rizikuoti. Sėkmingai balansuojančiam tarp suvokiamos ir numato- 
mos rizikos individui X bus tikimybė konkretaus veiksmo, pasibaigian- 
čio nepageidaujama pasekme, paprastai vadinama nelaimingu įvykiu 

(apatinis dešinysis kampas). Jei daugelis individų atliktų konkretų veiks- 
mą, 0 rezultato tikimybė būtų žinoma, tada, nors joks pavienis veiks- 
mas nelaimingo įvykio neišvengiamai nesukeltų, šie kolektyvūs veiks- 
mai neišvengiamai sukeltų numatomą nelaimingų įvykių skaičių. Išsi- 
barstymas apie tašką X atspindės ir padarytų klaidų skaičių, ir atsitik- 
tinumui priskiriamą rezultatų sklaidą. 

Panagrinėkime žinomą žaidėją, mėtantį monetas. Žaidėjo numa- 
tytas rizikos lygis yra 0,5. Jei aversas yra „sėkmė“, reversas — „nelai- 
mingas įvykis“, ir žaidėjas svaido neturinčią defektų monetą daug kar- 
tų, tada jo numatytas nelaimingų įvykių skaičius bus lygus pusei metimų 
skaičiaus. Žaidėjo nelaimingų įvykių norma prilygs numatytam rizikos 
lygiui. Baigdamas mėtyti monetas, jis tikėtųsi atlygio, apytiksliai ly- 
gaus jo nuostoliui dėl nelaimingų įvykių. Bet jei moneta įlenkta, rezul- 
tatas būtų daugiau ar mažiau nelaimingų įvykių, nei tikėtasi. Dėl prie- 
žasčių, aptartų 2 skyriuje, egzistuoja neapibrėžtumas anapus kontro- 
liuojamų sąlygų — tokių, kaip kazino — todėl neįmanoma žinoti X, ir 
retai kada už kazino ribų individas sugebėtų apskaičiuoti numatomą 
rizikos lygį. Taigi 4.1 paveikslas yra abstrakti dažnio pasiskirstymo for- 
ma, įkūnijanti prielaidą, kad žmonės savo gyvenimą pragyvena, norė- 
dami/priimdami kažkokį nenulinį rizikos lygį, ir kad tikrasis elgesys 
rizikuojant nepakankamai atspindi šį lygį. 

Žiūrint į ištisinę liniją 4.1 paveiksle, matyti, kad tikrasis rizikavi- 
mo lygis silpsta į abi puses nuo taško X. Aptariant tokį pasiskirstymą 
kaip šis, bus naudinga atskirti atsitiktinius nukrypimus nuo X, ir tuos, 
kurie yra nulemti klaidų. Vienas vienintelis monetos metimas paprastai 
laikomas nulemtu atsitiktinumo. Bet jei jūs bandote vertinti averso ti- 
kimybę, daug kartų išmesdami monetą, ir gaunate rezultatą kitokį, nei 
0,5, jūsų vertinimas yra klaidingas, jei moneta yra be defekto. Reikėtų 
paminėti, kad šis skirtumas tarp „atsitiktinio nukrypimo“ 1r „klaidos“ 
dažnai neaiškus, kadangi „atsitiktinumas“ dažnai yra kitaip pavadintas 
nemokšiškumas, kuris glaudžiai susijęs su klaida. Jei, pavyzdžiui, jūs 
būtumėte pakankamai meistriškas ir tikslus, monetos mėtymo rezultate 
nebūtų jokio atsitiktinumo. 

Tačiau praktikoje tikrasis elgsenos rezultatas dėl nemokėjimo, klai- 
dos ar gryno atsitiktinumo nukrypsta nuo numatyto rezultato 4.1 pa- 
veiksle iliustruotu dažnio pasiskirstymu. Bet kurioje atskiroje grupėje 
atsitinkančių nelaimingų įvykių skaičius yra rizikuojančiųjų skaičiaus 
ir jų numatyto rizikos lygio funkcija, pridėjus ar atėmus „klaidas“, ku- 
ros padaromos pritaikant elgseną prie savo ketinimų. 2.2 paveiksle pa- 
vaizduotas „elgsenos balansavimas“ retai bus tikslus; suvokimo ir/ar 

elgsenos klaidos nulems didesnį ar mažesnį nei buvo ketinta asmens 
rizikavimą. 

Į dešinę nuo X rizikuojama labiau nei norėta, į kairę — mažiau. 
Pasiskirstymo kitimas tiesiogiai priklauso nuo nemokėjimo ir nepaty- 
rimo. Kuo Žmonės geriau informuoti apie riziką 1r kuo labiau įgudę ją 
vertinti bei į ją reaguoti, tuo bus mažiau nukrypimų - tuo tiksliau jie 
vertins riziką ir mažiau suklys rizikuodami. Jei bus mažiau nukrypimų, 
bus mažiau progų individui patirti didesnę riziką nei numatyta, taigi 
sumažės nelaimingo atsitikimo tikimybė. Bet iš kitos pusės - sumažės 
progų patirti didžiausią saugumą, dėl to nelaimingo atsitikimo tikimybė 
padidės. Pavyzdžiui, Grand Prix lenktynininkas geriau informuotas apie 
pavojus, susietus su trasa ir jo automobiliu, jis geresnis vairavimo riZi- 
kos vertintojas ir meistriškesnis nei vidutinis vairuotojas, bet tikimybė 
patirti nelaimingą įvykį jam nėra mažesnė. Jis naudosis savo didesniu 
meistriškumu ir nuovoka, kad vidutinio vairuotojo saugumo ribas pa- 
verstų išraiškingesniu pasirodymu. Jeigu jis pasižymi didesniu nei vi- 
dutinis polinkiu rizikuoti — tuo pelnomi apdovanojimai - gali būti, kad 
jis patirs daugiau nelaimingų atsitikimų. Williamsas ir O'Neilas nusta- 
tė, kad vairuotojai, kurie treniravosi lenktynėms specialiose trasose, 
patyrė daugiau nei paprasti vairuotojai nelaimingų atsitikimų keliuose; 
jie buvo labiau patyrę, bet jų vairavimas nebuvo saugesnis. (William- 
sas ir O'Neilas, 1974). Jei mes ištisine linija (AM) pavaizduojame vi- 
dutinio vairuotojo klaidų pasiskirstymą, punktyrinė linija (GP), rodanti 
didesnį numatytos rizikos lygį ir mažesnius pokyčius, galėtų vaizduoti 
Grand Prix lenktynių vairuotojo klaidų pasiskirstymą. 

Toks skirtumas tarp rizikos lygio 1r klaidų nesutampa su Mary 
Douglas požiūriu į riziką (Douglas, 1986). 


„Rizikavimo esmė slypi tikimybių struktūroje, jų įvairovėje. 
Atsargi asmenybė siekia mažesnių, rizikuotojas linkęs prie di- 
desnių pokyčių. Sprendimų priėmimo teorija, kuri remiasi ti- 
kimybių pasiskirstymu, ignoruoja teiginį, kad rizikavimas ap- 
1ma viską, taip pat ir pasiskirstymą.“ 


Šis požiūris neparodo skirtumo tarp smarkiai rizikuojančio 
žmogaus atsargumo (pvz., Grand Prix lenktynininko, nepaprastai tiks- 
liai apskaičiuojančio, kaip kuo greičiau įveikti posūkį) ir nepatyrusio 
nemokšos atsargumo. Atsargusis nemokša (II) patirs vidutiniškai ma- 
žiau nelaimingų atsitikimų (4.1 pav. punktyrinė linija). Jis kartkartėmis 
pateks į didelį pavojų, bet tai tik dar labiau paskatins jį elgtis ypač 
atsargiai visais kitais atvejais. 

Perdėtas atsargumas literatūroje apie riziką ir saugą yra retai ap- 
mąstoma problema. Nelaimingi atsitikimai dėl nemokšiškumo ar ne- 
kompetentingumo yra dažni ir smulkiai aprašyti. Egzistuoja šimtai žur- 
nalų, kurie supažindina su nelaimingų įvykių statistika, siekiant, kad 
tokių įvykių būtų mažiau. Bet egzistuoja pakankamai daug pavyzdžių, 
aprašančių žmones, kurie rizikuoja mažiau negu norėtų dėl savo ne- 
mokšiškumo ar nekompetentingumo. Tokie pavyzdžiai ignoruojami, nes 
siekiančiųjų didinti saugumą požiūriu tai — ne problema. Keletas pa- 
vyzdžių padės parodyti šio nepaisomo reiškinio paplitimą: 

e Rizikos pervertinimas žmones gali paskatinti draudimui išleisti 

daugiau pinigų nei jie tai darytų priešingu atveju. 

e Vairuotojai važiuoja labai lėtai, jeigu klaidingai tiki, kad ke- 
lias vietomis apledėjęs. 

e Statybos pramonėje perdėtas atsargumas gali paskatinti neap- 
sakomą lėšų švaistymą, jei pastatai projektuojami, atsižvelgiant 
į mažai tikėtinas galimybes: pavyzdžiui, rajonuose, kur var- 
giai įmanomas žemės drebėjimas, taikant žemės drebėjimo zo- 
nos standartus. 

e Daugybė nesenų nelaimingų įvykių Britanijos geležinkeliuo- 
se, be abejonės, skatina perdėtą saugumą. Naujų saugos prie- 
monių pasekmė —- brangesni bilietai, ir tai paskatins kai ku- 
riuos keleivius keliauti pavojingesniais automobiliais. 

e Perdėta fizinio užpuolimo baimė kai kurias moteris ir senes- 
nius žmones skatina įkalinti save butuose ir atsisakyti laisvių, 
kuriomis kitu atveju mėgautųsi. 

e Asmeninis pavyzdys. Aš dar išsaugojau gyvą prisiminimą iš 
vaikystės apie perdėtą atsargumą, kuris veda į socialinę izolia- 
ciją. Aš atsisakydavau, kankindamasis per dienų dienas, žaisti 
su draugais mėgstamoje lindynėje, kol man nebuvo paaiškin- 
ta, kad surūdijęs ženklas „Pažeidėjai bus baudžiami teismo tvar- 
ka“ nereiškia „baudžiami elektros kėdėje“. 

Turi būti vėl pabrėžta, kad dėl matavimo problemų yra neįmano- 
ma 4.1 pav. perteiktus samprotavimus susieti su skaičiais. Tai yra tas 
pats, kaip statistinius duomenis taikyti problemoms, kurios negali būti 
išreikštos skaičiais. Visi bandymai formalizuoti ir skaičiais išreikšti 
sprendimus dėl rizikos yra tarsi trapūs indai, plūduriuojantys neapib- 
rėžtumo jūroje; netgi patekus į kazino, galima suabejoti administraci- 
jos ir vadovybės sąžiningumu. Kaip parodo Chauncy Starras šio sky- 
riaus pradžioje pateiktoje citatoje, neįmanoma suformuluoti galbūt 

klaidingų teiginių apie unikalius ateities įvykius tikimybinėmis sąvo- 
komis. Jei Dievas žaidžia kauliukais, tai žmonių bandymai numatyti 
tikimybinius rezultatus visada atrodys komiški. Nepaisant to, numnato- 
mas rizikos lygis ir atsitiktinumo bei klaidos sukelti šio lygio pokyčiai 
yra sąvokos, kurias svarbu išskirti bandant suprasti rizikavimo elgseną. 


Elgsenos balansavimas 


Išskyrę šias koncepcijas ir jas susieję su rizikos kaip balansavimo 
veiksmo idėja, vadinama rizikos kompensacija, 4.2 paveikslo pagalba 
samprotaukime toliau. Jis iliustruoja būdą, kurio dėka kultūrinė teorija 
padeda paaiškinti skirtingas rizikos termostato aplinkas ir skirtingus 
balansuojančio veiksmo stilius. 

4.2a paveikslas iliustruoja daugelyje knygų apie saugą besąlygiš- 
kai priimtą numatomą rizikos lygį ir pokyčius. Pavyzdžiui, Reasonas 
viename nesenų išsamių darbų „Žmogaus klaida“ nenagrinėja nei atsi- 
tiktinumo, nei apgalvoto rizikavimo kaip reikšmingų priežasčių, 
nulemiančių nelaimingus atsitikimus (Reasonas, 1990). Jis į pirmąjį pla- 
ną iškelia „bazines prielaidas <...> kad nelaimingų įvykių priežastis 

yra klaidingi sprendimai“. Daugelis atsakingų už saugą pareigūnų ir 
tyrinėtojai, kurių darbą jie finansuoja, rizikos lygį numato nulinį (4.2a 
paveikslas). Egzistuoja tik viena kryptis, kuria gali judėti žmogus, pra- 
radęs pusiausvyrą — tai didesnės už pageidaujamą riziką kryptis. Tokia 
rizikos perspektyva apibūdina egalitaristus, kurie lieka ištikimi mitui 
apie efemerišką gamtos prigimtį. Kadangi potencialios klaidos pasek- 
mės būtų milžiniškos, jie be perstojo kovoja, mėgindami sumažinti nu- 
krypimus (judant punktyrinės linijos kryptimi), vadinasi, ir riziką. Kar- 
tais pripažįstama, kad visiškas rizikos nebuvimas yra nepasiekiamas 
idealas, bet, nepaisant to, link jo mes visi turėtume nuolat artėti. Tie, 
kas tiki, kad tai tikrai pasiekiama, aiškiai yra suklaidinti. 

Plokštuma, perteikianti pasiskirstymą pagal dažnį 4.2b paveiksle 
1r apimanti taškus nuo nulio iki vieneto, apibūdina fatalistų perspekty- 
vą. Gamta yra paprasčiausiai nenuspėjama. Pagal vieną fatalizmo va- 
rantą viskas yra iš anksto nulemta, pagal kitą — Dievas mėto kauliukus. 
Bet nežinojimas užkerta kelią fatalizmo šalininkams numatyti, kas laukia 
ateityje. Fatalistai rizikos atžvilgiu neturi jokių ketinimų, tik viltį. Jie 
visgi gali tikėtis geriausio ir pasilenkti, jei mato kažką ketinant smogti. 

4.2c paveikslas vaizduoja Aierarchistų rizikavimo stilių. Ištisinė 
linija perteikia įsitikinimą, kad jų valdomieji nuolat patiria daugiau ne- 
laimingų įvykių nei turėtų. Jie stengiasi riziką sumažinti ir paprastai 
pripažįsta, kad neįmanoma jos sumažinti iki nulio, bet siekia riziką efek- 
tyviau suvaldyti. Bandydami tai daryti, vadovaujasi dviem įsitikinimais: 
pirma, kad dėl nežinojimo ir nekompetentingumo žmonės nuolat rizi- 
kuoja labiau, nei ketina, todėl nelaimingų įvykių skaičius didesnis nei 
priimtinas rizikos lygis X; antra, daugelis žmonių elgiasi neatsakingai 
ir pripažįsta didesnį rizikos lygį nei turėtų. Hierarchistai perima paterna- 
listinį rizikos reguliavimo modelį: reikia ne tik įtikinti žmones elgtis 
taip, kad nesukeltų pavojaus kitiems, ar užkirsti kelią tokiam elgesiui 
(pvz., kampanijos prieš vairavimą išgėrus), bet ir apginti juos pačius 
nuo savęs (pvz., potvarkiu dėl saugos diržų). Kartais imamasi rizikos 
pašalinimo. Jau daug metų egzistuoja saugos tyrimų kryptis — atpažinti 
polinkį į nelaimingus atsitikimus. Nesena šios temos variacija — veiklos 
pagal „rizikingų minčių modelį“ tyrimas (Holtas ir kt., 1991). Švedų 
oro pajėgos bando tokius modelius aptikti „Gynybos mechanizmo tes- 
to“ pagalba ir atmeta bet kurį kandidatą į pilotus, jei jis šio testo neiš- 
laiko (Dixonas, 1987). Hierarchistai kovoja inžinerinėmis priemonė- 
mis, įtikinėjimu, normomis, apmokymais, pašalinimu, stengdamiesi ri- 
zikingo elgesio dažnio pasiskirstymo kreivę pastumti į kairę ir suma- 
žinti elgsenos pokyčius (punktyrinė linija). 

4.2d paveikslas vaizduoja individualistus. Jie taip pat stengiasi 
sumažinti elgsenos pokyčius (punktyrinė linija) ir yra stropūs informa- 
cijos apie riziką rinkėjai — nesvarbu, ar tai vyktų lenktynių trasoje ar 
akcijų biržoje. Bet jie yra jautresni a//ygiui už rizikavimą. Jie — susi- 
pratę rizikuotojai, kuriantys šūkius „per kančias į žvaigždes“, „nerizi- 
kuosi — nelaimėsi“. Jie įsitikinę, kad palanki gamta pagaliau atlygins 
tiems, kurie ja tiki. Jie pasikliauja savo gebėjimais, siekdami įgyven- 
dinti sprendimus, susijusius su rizika, ir niekina „motinos tėvynės“ re- 
guliuojančius mechanizmus. 


Klaidų tipai 


Šie skirtingi rizikavimo stiliai gali būti susieti su I ir II tipo statis- 
tinėmis klaidomis. I tipo klaida padaroma, kai priimama hipotezė, kurią 
reikėtų atmesti, o II tipo klaida įvyksta, kai atmetama hipotezė, kurią 
reikia priimti '. Statistikoje „patikimumo lygis“ yra klaidos rizikos ma- 
tas. Dažniausiai socialinių mokslų tyrimuose esantis 95 procentų pati- 
kimumo lygis reiškia, kad tyrinėtojas sutinka su tikimybe, jog bus ne- 
teisingai suprastas vieną kartą iš dvidešimties. Keturi mitai apie gamtą 
yra struktūrinės hipotezės, nuolat įtraukiamos į šališkus testus. Pažiū- 
rėkime į specifinę hipotezę, kad CO, išsiskyrimas gresia nesuvaldomu 
šiltnamio efektu. Egalitaristai, kurių darbinė hipotezė (mitas apie gam- 
tą) teigia, kad katastrofiškas pasekmes lems gamtos trapumo nepaisy- 
mas, primygtinai reikalaus labai svarių įrodymų, jei bus norima atmesti 
šią hipotezę. Kaip pasakytų statistikai, jie bus pasiruošę didelei I tipo 
klaidos rizikai ir mažai II tipo rizikai. Individualistai, atvirkščiai — bū- 
dami įsitikinę gamtos tvirtumu, reikalaus labai svarių įrodymų, jei bus 
norima priimti hipotezę. Hierarchistai, kurie tiki stabilumu tam tikrose 
ribose, hipotezę sugrąžins siuntėjui ir pareikalaus smulkiau detalizuoti, 
atsižvelgiant į kritines ribas. Disputai tarp šių skirtingų perspektyvų 
šalininkų paprastai nukrypsta į argumentus ne apie „faktus“, bet apie 
tai, kurie įrodymai turėtų būti svaresni. 

Rizikos ir saugos tyrimuose dominuoja rūpestis sumažinti riziką 
1r nelaimingus atsitikimus. Būtent egalitaristai ir hierarchistai yra du 
rizikavimo stereotipai, kurie dalinasi šiuo rūpesčiu. Paprastai egalita- 


' Griežtai apibrėžiant, I tipo klaida padaroma, klaidingai atmetant nulinę hipotezę ir 
kaip pasekmę iš anksto priimant hipotezę, atvirkščią nulinci, o II tipo klaida padaroma, 
klaidingai priimant nulinę hipotezę. 

ristai labiau nusiteikę prieš riziką nei hierarchistai. Hierarchistai daž- 
niausiai atsako už saugos priemonių įgyvendinimo efektyvumą. Jie jau- 
čiasi spaudžiami iš abiejų pusių — egalitaristų, reikalaujančių daugiau 
riziką mažinančių veiksmų, ir individualistų, primygtinai reikalaujan- 
čių mažiau veiksmų. Fatalistai nemato prasmės ginčytis. 


Kokia rizika priimtina? 


Literatūroje apie riziką jau seniai žinomi argumentai, svarstant, 
kokia rizika ir jos lygiai yra priimtini (žr., pavyzdžiui, Douglas, 1986 
bei Fischoffas ir kt., 1981). Hierarchistai, egalitaristai ir individualistai 
— visi yra tokių diskusijų dalyviai, o argumentuojama bus ir toliau, nes 
dalyviai ginčijasi, remdamiesi skirtingomis prielaidomis. Vienas kraš- 
tutinumas — įrodinėjimas, jog net viena mirtis reiškia, kad viena mirti- 
mi jau per daug, o kitas - kai vyraujantis nelaimingų įvykių lygis sava- 
noriškai rizikuojant (plačiau tai aptarsime tolesniuose skyriuose) inter- 
pretuojamas kaip visuomenei priimtinas rizikos lygio matas. Tarp šių 
kraštutinumų yra tie, kurie nelabai konkrečiai pasisako už mažesnę ri- 
ziką. Hierarchistų ir egalitaristų e/gesį debatuose apie saugumo politi- 
ką galima laikyti rizikos kompensacijos forma: jie siekia sumažinti riziką 
didžiajai visuomenės daliai; tai reiškia, kad jų suvokiamas pavojus yra 
didesnis už jiems priimtiną rizikos lygį. Ironizuojant galima teigti, jog 
dauguma jų siūlomų ir įgyvendinamų rizikos mažinimo priemonių nei- 
gia šio fenomeno egzistavimą tarp žmonių, kuriems ir norima taikyti 
įstatymus. 


Ar įsikišimas veiksmingas? 


Kadangi žmonės kompensuoja išoriškai primestas saugumo prie- 
mones, rizikos reguliuotojai ir saugumo inžinieriai yra visiškai nusivy- 
lę poveikiu, mažinant nelaimingų įvykių žalą. Daugumoje išsivysčiu- 
sių pasaulio šalių naujų įstatymus papildančių saugumo reguliavimo 
nuostatų skaičius nuolat auga. Nors keletas liberalų plūdo kraštutinu- 
mus savo valstybėse, politinis spaudimas daugelį dešimtmečių nulėmė 
didesnį valstybės kišimąsi, mažinant riziką. Dar didesnis disbalansas 
yra tyrimų srityje. Milžiniškos pinigų sumos išleistos saugumo tyrimams. 
Nors svarbu atlikti tyrimus ekonomikos srityje, susietus su individua- 
listine bei rinkos ideologija, pinigai išleidžiami prieštaringiems tyri- 
mams rizikos ir saugumo srityse. Koks šio ilgalaikio disbalanso efektas? 

4.3 paveikslas vaizduoja mirčių avarijose ir dėl prievartos indek- 
sus 31 šalyje per 75 dvidešimtojo amžiaus metus. Indeksai yra standar- 
tizuoti mirtingumo koeficientai; tai reiškia, kad nekreipiamas dėmesys 
į skirtumus tarp šalių, laiko, amžiaus ir lyties. Indeksai parodo penke- 
rių metų vidurkius, todėl paskutinė kiekvienai šaliai nurodyta reikšmė 

4.3 pav. Mirtys dėl nelaimingų atsitikimų ir prievartos. 

Standartizuoti mirtingumo nuo nelaimingų atsitikimų ir 

prievartos koeficientai 31 šalyje tarp 1900 ir 1975 metų. 
(Šaltinis: Adamsas, 1985.) 

atitinka vidutinį 1971—1975 metų periodui standartizuotą mirtingumo 
koeficientą. 

Žinoma, interpretuoti duomenis, apimančius tokį ilgą laiką ir tiek 
daug skirtingų šalių, yra sunku. Duomenys apima laikotarpį, kuriame 
tarptautiniai susitarimai dėl mirties priežasčių klasifikacijos patyrė ke- 
letą pokyčių. Galima teigti, kad duomenų kokybė kinta priklausomai 
nuo laiko ir šalies; pavyzdžiui, tikėtina, kad savižudybės įvairiose ša- 
lyse buvo fiksuojamos nevienodai dėl gėdos jausmo. Tačiau, be keleto 
išimčių, duomenys neparodo jokios aiškios ilgalaikės tendencijos - yra 
tik lengvas kilstelėjimas viršun po Antrojo pasaulinio karo — tuo peri- 
odu, kai daugumoje šalių suintensyvėjo saugumo užtikrinimo pastan- 
gos. Bet aš nežinau jokio šaltinio, šališko visų 31 šalies atžvilgiu, kuris 
galėtų užmaskuoti mažėjimo tendenciją !. Per 75 metų laikotarpį, kaip 
matyti 4.3 paveiksle, buvo įgyvendinti didžiuliai patobulinimai, kovojant 
prieš nelaimingus atsitikimus. Per šį periodą visos šalys atliko daug 
apklausų ir saugos tyrimų, paskelbė gausybę saugumo normų ir sukūrė 
nedideles saugumo prižiūrėtojų armijas. Bet nelaimingų atsitikimų ir 
prievartinės mirties rodiklių kreivės liko neįtikėtinai plokščios - išsky- 
rus pažymėtus pikus, susietus su karais ar labai didelėmis gamtos ne- 
laimėmis. 

Reikia paminėti, kad kai kuriems istorikams ir demografams šis 
kreivės plokštumas neatrodo keistas. Hairas, tirdamas mirtis dėl nelai- 
mingų atsitikimų ir prievartos Britanijoje nuo tryliktojo amžiaus, infor- 
muoja apie tai, kad per ilgą laiką pakito mirčių dėl nelaimingų atsitiki- 
mų ir prievartos priežastys, bet nenurodo jokios aiškios mirtingumo 
kitimo tendencijos, imant visas priežastis kartu (Hairas, 1971). Nors 
mirtingumas 1970-aisiais buvo mažesnis nei devyniolikto amžiaus vidu- 
ryje, jis buvo didesnis, lyginant su ankstesniais šimtmečiais. Jis padarė 
išvadą: 


„Britų visuomenė šimtmečiais stengėsi kontroliuoti prievartą, 
ir dažnai vieną jos apraišką pavykus suvaldyti, iškildavo kita. 
Sumažinus sugėrovų ir kaimynų atviras kovas, jų vietoje atsi- 
rado nevaldomi arkliai ir upės be tiltų; kai tai buvo suvaldyta, 
atėjo eilė neatitvertoms pramoninėms mašinoms ir lokomoty- 
vams be signalų. Šiandien mes kovojame su išgeriančiais vai- 
ruotojais.“ 
' Skirtingų šalių statistika teigia, kad nevienodai clgiamasi su karo metų nelaimėmis. 
Japonijoje Antrojo pasaulinio karo metų statistiniai duomenys paprasčiausiai pralcisti. 


Atrodo, Anglijos ir Velso statistika karo nelaimių necįtraukia, o Ispanijos, Suomijos, 
Čekoslovakijos ir Olandijos — įtraukia. 

Demografinėje studijoje, Anglijos ir Velso mirtingumą projektuo- 
jančioje į 21 amžių, Benjaminas ir Overtonas konstruoja keletą scena- 
rijų (Benjaminas ir Overtonas, 1981). Jų „optimistinis“ scenarijus re- 
miasi prielaida, kad iki 2018 metų „mirties dėl nelaimingų įvykių nizi- 
ka išlieka tokia pat, nes kai kuriuos aplinkos pagerinimus atsveria atsi- 
randančios naujos rizikos rūšys“. 

Ar galime 4.3 paveikslą interpretuoti kaip patvirtinimą, kad rizi- 
kos kompensacija jau seniai užėmė vietą visuomenės vertybių skalėje 
kartu su nuolatiniu polinkiu rizikuoti? Ar jis paremia individualisto po- 
ziciją, kad nelaimingų įvykių padariniai yra rizikos priimtinumo ma- 
tas? Galbūt. Sprendžiant pagal šią statistiką, atrodo, kad vienur rizika 
turėtų būti nuslopinta tik tam, kad staiga atsirastų kitose srityse. Turime 
per mažai duomenų nelaimingų atsitikimų ir prievartos statistikoje, kad 
galėtume aprėpti visą rizikos mažintojų triūsą — įstatymų kūrėjų, poli- 
cijos, gydytojų, saugumo inžinierių ir visų kitų, jau daug dešimtmečių 
įdarbintų saugumo pramonėje. Nelaimingų atsitikimų rodiklis, susietas 
su rizikos termostatų šokiu, atrodo, buvo įspūdingai mažai paveiktas jų 
veiklos. Per dvidešimtąjį amžių pasikeitė kai kurie parametrai, seni šokio 
dalyviai paliko aikštelę, atvyko kiti — keletą žmonių sutrypė arkliai, 
tačiau daug daugiau pražudė automobiliai — bet bendras atsitiktinės ar 
sąmoningos sumaišties lygis ir toliau nemažėja bei išlieka pastovaus 
lygmens. 

Atsiranda šiokių tokių sunkumų, kai šis tendencijos nebuvimas aiš- 
kinamas kaip rizikos kompensacija. Rizikos kompensacijos hipotezė 
yra individualios, bet ne kolektyvinės elgsenos aiškinimas ir hipotezė- 
je nėra nieko, kas reikalautų arba polinkio rizikuoti, arba pavojaus su- 
vokimo nekintamumo laike. Be to, rizikos ir visų anksčiau aptartų jos 
matavimo problemų daugiaaspektiškumas užkerta kelią galimybei su- 
daryti bet kokį galutinį statistinį hipotezės testą. 

Netgi mirtys pereina kultūrinius filtrus. Pavyzdžiui, per pastaruo- 
sius 25-erius „neramumų“ Šiaurės Airijoje metus kiekviena terorizmui 
priskirta mirtis buvo plačiai išviešinta, bet galbūt tik keletas pasišven- 
tusių statistikos rinkėjų žinojo, kad per šį periodą dvigubai daugiau 
žmonių žuvo per nelaimingus atsitikimus keliuose. Teroristinės žudy- 
nės — tai svarbi Žinia; vienos gyvybės paaukojamos, kitos — neįvertina- 
mos. Vienoje sektantiško pasidalijimo pusėje pasigirsta ovacijos nusi- 
kaltėliams, iš kitos girdisi priesaikos atkeršyti. Įstatymų ir tvarkos jė- 
gos reaguoja į iššūkius jų valdžiai. Neįsipareigoję nė vienai kovotojų 
pusei smerkia jų „iracionalumą“ ir piktinasi tiek teroristų, tiek saugu- 
mo tarnybų brovimusi į gyvenimą. Turbūt vien tik tikras fatalistas atsi- 

tiktinį sektantišką nužudymą gali lyginti (skalėje, kurioje matuojami 
nuostoliai) su lygiai tokiu pat beprasmiu mirtinu įvykiu kelyje. Visiems 
kitiems nėra jokio mato, pagal kurį gali būti išmatuoti eismo įvykių bei 
„neramumų“ atlygiai ir nuostoliai. 

Egzistuoja ir daugiau rizikos atvejų, neaptartų 4.3 paveiksle. 
Žmonės miršta ir dėl kitokių priežasčių, ne vien dėl nelaimingų atsiti- 
kimų ir prievartos, ir kai kurių iš šių priežasčių santykinė svarba, laikui 
bėgant, smarkiai sumažėjo. 4.4 paveikslas rodo aiškią pažangą, kuri 
buvo pasiekta mažinant infekcinius susirgimus; tačiau per tą patį laiko- 
tarpį smarkiai išaugo nelaimingų atsitikimų ir prievartos, kaip žmonių 
iki 40 metų mirties priežasties, reikšmė. Dvidešimtmečių mirtingumas 
nuo infekcinių ligų 1931 metais siekė 36 procentus, o nuo nelaimingų 
atsitikimų ir prievartos — tik 20 procentų. 1982 metais infekciniai su- 
sirgimai sudarė mažiau nei 2 procentus, o įvykiai ir prievarta - apie 70 
procentų mirčių. 

Medicininę riziką sunku palyginti su nelaimingų įvykių ir prievar- 
tos rizika, nes ji veikia daug lėčiau, o jos įvertinimas gali būti ginčyti- 
nas. Dauguma mirties dėl nelaimingų įvykių ir prievartos priežasčių 
skiriasi nuo kitų priežasčių greitesnėmis pasekmėmis ir aiškesniu bei 
suprantamesniu priežasties-pasekmės sąryšiu. Remiantis tarptautiniais 
susitarimais, mirtini įvykiai keliuose yra tokie nelaimingi atsitikimai, 
kai auka miršta per 30 dienų nuo įvykio. Vėliau ištikusi mirtis priski- 
nama komplikacijoms — pneumonijai, inkstų nepakankamumui ir taip 
toliau. Kur priežasties-pasekmės sąryšis neaiškus ir apima ilgą laiko 
tarpą (pvz., rūkymas ir plaučių ligos, radiacija ir vėžiniai susirgimai), 
egzistuoja tik kelios rizikos termostato veikimo galimybės. Vis dėlto, 
jei rizikos termostatų aplinka nebūtų kolektyviai mažinama, 4.3 paveik- 
slo grafikuose atsispindėtų tai, ką tikėtumės rasti, nepaisant daugybės 
saugos priemonių, kurias per 75-erius dvidešimtojo amžiaus metus įgy- 
vendino visos diagramose išvardintos šalys. 


Konteksto svarba 


Keturių dalių kultūrinės teorijos tipologija anksčiau buvo prista- 
tyta kaip „gyvenimo būdo“ tipologija ir kiekviena jos dalis susieta su 
„mitais apie gamtą“. Kultūros teoretikai įrodinėjo, kad žmonės tvirtai 
laikosi vieno iš keturių gyvenimo būdų, kol neįsitikino, kad teorijai 
trūksta gyvybingumo, kai vienas būdas išskiriamas. Bet Dake'o darbe 

4.4 pav. Mirtingumo priežastys pagal amžių. 
(Šaltinis: Britanijos medicinos darbuotojų asociacija, 1987). 


apie „orientuojančias nuostatas, suvokiant riziką“ daroma prielaida, kad 
viskas ne taip paprasta (Dake'as, 1991). 

Dake'as bandė patikrinti hipotezę, teigiančią, kad visuomenės in- 
teresus įmanoma prognozuoti, atsižvelgiant į žmonių kultūrines 
nuostatas. Tai jam iš dalies pavyko. Dake'as aptiko, kad egalitarizmas 
pozityviai susijęs su rūpesčiais dėl tokių dalykų, kaip branduolinis ka- 
ras ir aplinkos užteršimas. Dėl tokių problemų egalitaristai buvo nusi- 

statę prieš riziką labiau nei hierarchistai ar individualistai. Hierarchis- 
tus domino grėsmė valdžiai, o individualistai nerimavo dėl per didelio 
reguliavimo ir grėsmės ekonomikai, formuojančiai pagrindus jų lais- 
vos rinkos ideologijai. Ir hierarchistai, ir individualistai mažiau nei ega- 
litaristai rūpinosi dėl branduolinio susinaikinimo perspektyvos, bet daug 
labiau bijojo sovietų ekspansijos. 

Nors Dake'as aptiko statistiškai reikšmingas koreliacijas tarp kultū- 
rinės teorijos kategorijų ir nerimo dėl rizikos, pasirodė, kad sunku teo- 
riją įtikinančiai pagrįsti. Bandymai skirstyti 1r prognozuoti nugrimzdo 
į tautologiją: žmonės skirstomi pagal įsitikinimus, o jų įsitikinimams 
įvertinti vėl naudojamos tam tikros kategorijos. Galų gale nebeaišku, 
ar žmonės yra fatalistai todėl, kad jaučiasi negalintys kontroliuoti savo 
gyvenimo, ar jie nesijaučia galintys kontroliuoti todėl, kad yra fatalistai. 

Nors Dake'o analizė aptiko keletą statistiškai reikšmingų sąsajų 
tarp kultūrinių nuostatų ir nerimo dėl rizikos, atitikusių kultūrinės te- 
orijos iškeltas hipotezes, šios sąsajos buvo pernelyg silpnos, kad jomis 
remiantis būtų galima prognozuoti: didžiausia koreliacija — 0,46 - rodė, 
kad kultūrinės nuostatos galėtų paaiškinti tik per 20 procentų nesutari- 
mų dėl branduolinio karo grėsmės, kaip matėme pavyzdyje apie egali- 
taristus. Dauguma kitų sąsajų paaiškina dar mažiau nesutarimų. Da- 
ke'as dai išvadą, kad: 


„Rizikos suvokimas nusistovėjo besitęsiančiame kultūriniame 
konflikte, kuriame teisės ir pareigos, lojalumas bendruomenei 
1 ekonominiai interesai turi bent jau tokią pat reikšmę, kaip ir 
moksliniai įrodymai.“ 


Tačiau turime pripažinti, kad bandymai kultūrinės teorijos sam- 
protavimus patvirtinti kiekybiniais duomenimis buvo tik iš dalies sėk- 
mingi. Kitaip tariant — tos hipotezės, kurios buvo suformuluotos re- 
miantis kultūrine teorija 1r kurias įmanoma patikrinti, tik iš dalies pa- 
aiškina Žmonių reakcijos į riziką įvairovę. 

Remiantis psichologijos ir antropologijos pagrindais, galima teig- 
ti, jog pasaulio suvokimas pereina filtrus, kurie yra ankstesnio patyri- 
mo rezultatas. Polinkis drausminti paskatino psichologus susikoncen- 
truoti ties specifiniu šių filtrų pobūdžiu, antropologus paragino apiben- 
drinti jų socialinę prigimtį ir bendruosius bruožus. 2 ir 3 skyriuose 
minėjome, kad kiekvienas rizikos termostatas yra unikalus ir priėjome 
išvadą: pasaulyje yra tiek atskaitos taškų, kiek yra rizikuojančių. Bet 
Jei šiame bendrume neįmanoma rasti kažkokio modelio, daugiau nieko 
negalima pasakyti. 

Mastelis ir savanoriška rizika 
prieš priverstinę 


Panagrinėkime atvejį, kai kultūrinė teorija iškelia paradoksą. Ža- 
liųjų kampanijos dalyviai pasiryš didžiulei asmeninei rizikai nepatiki- 
mose guminėse valtelėse, bandydami sumažinti riziką visos planetos 
mastu. Ar jie yra individualistai, ar egalitaristai? Ar jie gali tuo pat 
metu būti ir vieni, ir kiti? Atsakymą, atrodo, lemia skirtingas mastelio 
1r savanoriškumo vertinimas. 

Šiame pavyzdyje parodytos dvi skirtingos rizikos rūšys vienu me- 
tu, 1r abiem atvejais veikloje gali būti įžvelgiamas rizikos termostatas. 
Asmeninis lygmuo: atlygio už riziką suvokimas (banginio ar pasaulio 
išgelbėjimas ir galbūt garbė dėl šio atlikto žygdarbio) yra didelė pa- 
skata asmeniškai rizikuoti. Rizikuojant guminėje valtelėje reikia būti 
budriam, o balansavimo veiksmas reikalauja didelio meistriškumo. Nu- 
trūktgalviška laikysena ir gebėjimai primena palyginimą su Grand Prix 
vairuotoju. Jie pagal savo veiklos būdą yra savanoriai bei individualis- 
tai. Gamtos mitas, dažniausiai siejamas su tokia veikla, paremtas gamtos 
palankumo idėja - nzikuojama optimistiškai, laukiant, kad lošimas ap- 
simokės. 

Bet žaliųjų valtininkų akcija išoriškai nukreipta prieš kitokią rizi- 
ką, daug didesnio masto ir nesavanorišką, kadangi ji suvokiama kaip 
primesta iš šalies. Ši didesnioji rizika banginiui arba pasauliui sukelia 
grėsmę kažkokioms tos žmonių grupės vertybėms, todėl imamasi ko- 
lektyvinių veiksmų šiai grėsmei mažinti. Veiksmai zuminėje valtyje — 
tai kulminacija daugelio grupių veiklos, įskaitant politinius veiksmus, 
finansų paiešką ir valtelių pirkimą. Kita vertus, lenktynininko, kuris 
taip pat priklauso nuo meistriškos komandos paramos, elgesį motyvuoja 
egoistiški atlygiai: jis veikia aplinkoje, kuri aplodismentais sutinka sa- 
vanaudiško intereso vaikymąsi, ir mažai rūpinasi savo veiklos platesne 
įtaka aplinkai. 

Keletas tyrimų mėgino atskirti savanorišką bei priverstinę riziką 
1r buvo prieita išvados: žmonės pasiruošę daug labiau rizikuoti, veik- 
dami savanoriškai. Pavyzdžiui, Starras praneša, kad visuomenė linkusi 
pateisinti tūkstantį kartų didesnę savanoriškos veiklos riziką (pvz., sli- 
dinėjant) nei toleruotų riziką priverstinėje veikloje, teikiančioje tokią 
pačią naudą (praneša Fischoffas ir kt., 1981). 

Po tokių teiginių iškyla keletas sunkumų. Pirmiausia — rizikos ma- 
tavimo problemos, apie kurias jau diskutuota: pavyzdžiui, kaip reikėtų 

palyginti slidinėjimo riziką su branduolinės elektrinės rizika? Antra, 
taip pat sudėtingai sprendžiamos problemos, kurios iškyla matuojant 
naudą: kaip palyginti slidinėjimo naudą su branduolinės jėgainės ga- 
minamos elektros nauda? Trečia: kaip išmatuoti savanoriškumą? 
Atsakant į šiuos klausimus šiek tiek gelbsti rizikos kompensacija 
17 kultūrinė teorija. Rizikos termostatų šokis leidžia daryti prielaidą, 
kad savanoriškumo mastas rizikuojant priklauso nuo santykinės svar- 
bos tų, kas riziką sukelia ir kas ją patiria: kuo didesnė keliančio riziką 
asmens ar institucijos santykinė svarba, tuo mažiau savanoriška rizika 
pasirodys tiems, kas ją patiria. Bet savanoriškumo suvokimas taip pat 
priklausys nuo to, iš kur kyla grėsmė. Jei ji kyla iš savos kultūrinės 
aplinkos, tokia grėsmė nebus laikoma primesta. Pavyzdžiui, branduo- 
linės energijos šalininkams pramonėje kylanti rizika bus laikoma sava- 
noriška, o oponentai ją suvoks kaip primestą; branduolinės energijos 
teikiamai naudai pirmieji suteiks didesnę vertę nei antrieji. Taip pat 
bus paveiktas ir rizikos suvokimas: atrodo, tik keletas pavojų pereis 
šalininkų kultūrinius filtrus. Tokie natūralūs pavojai kaip žaibas ir 
Pekino drugelis, aprašytas chaoso teoretikų, bus laikomi fatališkais, jei 
nieko negalima padaryti, arba neprimestais, jei galima juos kontroliuo- 
ti. Rizikos priimtinumas taip pat turi ir ekonominę dimensiją. Skurdas 
veiks atlygio bei pavojaus suvokimą, ir tai gali žmones skatinti perne- 
lyg rizikuoti. Nelaimingų atsitikimų statistikoje galima aptikti aiškius 
skirtumus tarp socioekonominių klasių: vargingiausiems būdingas daug 
didesnis nizikavimo laipsnis nei turtingiesiems. Sąvoka „pinigai už pa- 
vojų“ kartais yra akivaizdi atlyginant už darbą pavojingose pramonės 
šakose. Faktas, kad 4.3 paveiksle nematyti žemėjimo tendencijos, ne- 
paisant to, jog visos šalys nurodė išaugusią prabangą per 75-erius dvi- 
dešimtojo amžiaus metus, šiek tiek paremia santykinių pajamų hipote- 
zę, kuri teigia: žmones skatina veikti ne absoliutinės, o santykinės 
pajamos (išskyrus tuos, kurie gyvena žemiau pragyvenimo minimumo). 
Nepaisant dalinės sėkmės, statistiškai vertinant kultūrinės teorijos 
tipologiją, ji lieka naudinga, bet būtina modifikuoti jos pritaikymą. Ke- 
turi mitai apie gamtą teisingi iš dalies, kiekvienas galioja tam tikrą lai- 
ką tam tikroje vietoje. Žmonės aiškiai keičia savo rizikavimo laipsnį 
pagal aplinkybes. Individo elgesio nepastovumas rizikuojant negali to- 
liau būti apribotas vienu iš keturių 3.3 paveiksle pavaizduotų „požiūrių 
į gyvenimą“. Tas pats asmuo gali, priklausomai nuo konteksto, elgtis 
kaip egalitaristas —- paremdamas aplinkosaugininkų kampanijas, gelbs- 
tint banginį, kaip hierarchistas —- rengdamas kampanijas dėl didesnio 
vyriausybės kišimosi į automobilių pramonę ar akcijų rinką, kaip indi- 

vidualistas — pasipiktinęs įstatymais, verčiančiais jį dėtis motociklinin- 
ko šalmą, 1r kaip fatalistas — gavęs žinią, jog serga vėžiu. 

„Požiūris į gyvenimą“ reikalauja vertybių sistemos stabilumo, pa- 
stovumo ir visapusiškumo, o tai sunku aptikti pliuralistiniame pasauly- 
je. Tačiau įrodyta, kad neįmanoma rasti grynų kultūrinės teorijos stere- 
otipų. Laisvai atsikvepia ištrūkęs iš globos žmogus - tas, kuris niekada 
nematė priežasties siekti bendro tikslo, arba tas, kuris nepripažino jo- 
kios socialinės prievartos jo elgesiui, ar tas, kuris visus individualumo 
pėdsakus panaikino vergiškai pataikaudamas valdžiai, arba tas, kuris 
netapo fatalistu, mąstydamas apie savo mirtingumą? Reikalingas lanks- 
tesnis terminas; kultūrinė teorija geriau suprantama ne kaip „požiūrio į 
gyvenimą“ kategorijų minkinys, bet kaip nuostatų tipologija. Vienos kul- 
tūros yra labiau individualistinės, kitos — labiau hierarchistinės, trečios 
— labiau egalitaristinės, o ketvirtos — labiau fatalistinės. Bet tam tikro- 
mis aplinkybėmis rizika bet kurioje kultūroje gali paskatinti kiekvieną 
1š šių tendencijų. 

Draudimo bendrovės parduoda draudimo polisus už kainą, kuri, 
kaip jos tikisi, padengs būsimus ieškinius ir joms paliks priimtiną pel- 
ną. Jų prognozės gali būti išreikštos dažnio pasiskirstymu, pavaizduo- 
tu ištisine linija 4.5 paveiksle. Vidutinis ieškinių skaičius polisams yra 
VIS. Dešiniau yra bloga rizika, kairiau - gera rizika. Kartais bendro- 
vės suskirsto polisus: pavyzdžiui, drausdamos jaunus vairuotojus, nu- 
stato didesnius įkainius arba drausdamos nerūkančius — mažesnius. 
Draudėjai žino, kad tarp gyventojų, perkančių draudimo polisus, yra 

tam tikros grupės, kurios iškels daugiau ar mažiau nei vidutiniškai ieš- 
kinių, bet išlaidos, jas tiksliai įvardijant, sugalvojant pardavimo kam- 
panijas, kad galima būtų pasiekti tą rinkos dalį, ir nustatant atskirus 
įgyvendinimo tvarkaraščius, laikomos nevertomis pastangų. Draudimo 
kompanijos, blogą riziką balansuodamos su gera, pasikliauja didelių 
skaičių dėsniu. 

Jeigu draudimo poliso savininkas pateikia ieškinį, tai gali būti są- 
moningai prisiimtos didelės rizikos, nežinojimo ar nekompetentingu- 
mo pasekmė, o galbūt tas žmogus buvo atsargus, bet jam pritrūko sėk- 
mės. Ištisinė linija 4.5 paveiksle nutyli pokyčius, susijusius su klaido- 
mis, galimybe ir kultūra (punktyrinės linijos). Bet koks požiūris į rizi- 
ką, kuris nepripažįsta klaidos, galimybės bei kultūros vaidmens, for- 
muojant pasaulėžiūrą, įtakojant elgseną ir determinuojant rezultatus, 
bus neadekvatus, įveikiant draudimo verslo ir gyvenimo lošimo sun- 
kumus. 

Vėl panagrinėkime rizikos termostatų šokį. Kad ir koks didelis 
bei galingas būtumėte, beveik visada atsiras kas nors didesnis. Kad ir 
koks būtumėte mažas ir nereikšmingas, beveik visada yra kas nors ma- 
žesnis. Kiekviename aikštelės kampe yra skirtingos konkuruojančios 
grupės, skirtingu ritmu grojančios skirtingas melodijas. Šokėjai buriasi 
į grupes: vieni linkę pasirinkti bendrą šokį, kiti individualų džaivą, tre- 
ti mosikuoja rankomis, kojomis ir šalinasi kitų, kažkas slapstosi pa- 
kraščiuose lyg sienų apmušalų gėlės, o kai kurie nusilps po vienos ar 
dviejų taurelių. Vieni juda aplink aikštelę, kiti linkę stovėti vietoje. Čia 
— Visas Žmonių gyvenimas, bet nė vienas šokėjas, matyt, negali aprėpti 
visumos, turi tik dalinį supratimą apie tai, kas vyksta. Rizikos kompen- 
sacijos ir kultūrinė teorija pateikia nepatikimą menamą stebėjimo tašką 
virš šokio aikštelės, išskiria šios veiklos motyvus ir modelius. Teorijos 
pateikia konceptualų pagrindą, padedantį pajusti šios nuolat kintančios 
tvarkos įvairovę bei terminologiją, kurios dėka žmonės gali diskutuoti, 
kaip geriau visa tai įveikti. 

La rėvolution est un bouleversement gualitatif des statistigues.* 
Iš „Burkina Faso Prezidento Sankara posakių“ ! 


Pagal saugos literatūroje dažniausiai randamą apibrėžimą rizika 
yra būsimo nepalankaus įvykio tikimybė, padauginta iš jos dydžio. Mes 
jau paminėjome objektyvaus rizikos matavimo apgaulingumą; buvusių 
avarijų duomenys nėra patikimi vadovai ateičiai, nes žmonės reaguoja 
į riziką, kai tik ją pastebi, ir tuo pačiu ją pakeičia. Bet atsižvelgdamas 
į vis dar giliai įsišaknijusį požiūrį, kad nelaimingų atsitikimų statistika 
yra naudinga saugumo ir pavojingumo matavimo priemonė, ir atsižvelg- 
damas į tai, kad ji — faktiškai vis dar vienintelė priemonė, naudojama 
įvertinti saugos įsikišimo sėkmę, dabar aš imuosi nagrinėti dvi kitas 
matavimo problemas. Viena iš jų - istorinių duomenų apie nelaimin- 
gus atsitikimus nepatikimumas; tai ne tik nepatikimas vadovas ateičiai, 
tai nepatikimas vadovas ir atsigręžiant į praeitį. Kita — sutartos skaičia- 
vimo sistemos nebuvimas, matuojant nepalankių įvykių reikšmingumą. 

Kultūrinė teorija gali nušviesti abi problemas. Ji siūlo į riziką žvelg- 
ti per kultūrinius filtrus: instituciniai pertvarkymai, siekiant riziką kon- 
troliuoti, renkant ir analizuojant mirtingumo, sužalojimų, ekonominių 
nuostolių ir galimų nesėkmių statistiką — visa tai atspindės renkančiųjų 
1r analitikų nuostatas. 


* Revoliucija yra kokybinis statistikos perversmas (pranc.j. 
"Esu dėkingas Andrewui Warrenui, kad jis tai atpažino skelbimų lentoje Ouagadougou'jc. 


90 Penktas skyrius 


Nepakanka tragiškų mirčių 


Rizikos analitikui mirtis dvejopai patraukli. Ji yra mažiausiai dvi- 
prasmiška iš visų rodiklių nelaiminguose atsitikimuose ir, kadangi pa- 
prastai laikoma didžiausiu nuostoliu, yra tiksliausiai užregistruojama. 
Vis dėlto mirtys yra pakankamai retos, o jų priežastys pakankamai skir- 
tingos, todėl, norint imtis korekcinių veiksmų, jos yra nepatikimas orien- 
tyras. Bet kokia nelaimingų atsitikimų priežasčių analizė visada skatina 
daryti išvadą, kad jie yra atsitiktinis arba tikimybinis reiškinys. Jie su- 
tapusių aplinkybių, kurioms auka a priori daugeliu atvejų skyrė mažą 
tikimybę, rezultatas. Mirtinų įvykių tikimybė vis dėlto yra labai maža: 
Britanijoje, kur gyvena 57 milijonai žmonių, 1991 metais 12 816 ne- 
laimingų atsitikimų baigėsi mirtimi, o iš viso mirė 628 000 žmonių. 5.1 
paveikslas iliustruoja, kad, remiantis absoliutiniais skaičiais, įvykiai, 
pasibaigę mirtimi, diagramoje nėra dažni šalia visų mirties priežasčių. 

Šie 12816 mirtinų įvykių apėmė šimtus tūkstančių kilometrų ke- 
lių, milijonus automobilių ir milijardus automobilių nuvažiuotų kilo- 
metrų, nesuskaičiuojamą aibę laivų, kopėčių, laiptų, galybę upių, lan- 
gų, baseinų, šautuvų, peilių, elektrinių prietaisų, nedegių medžiagų, vais- 
tų ir nuodų — tai tik keletas akivaizdžiausių pavojų. Vien tik Britanijoje 
kasmet įvyksta milijardai potencialių mirtinų įvykių, kuriuos vaizduo- 

visi nelaimingi atsitikimai visos priežastys 


5.1 pav. Nelaimingi atsitikimai kaip mirties priežastys. 
(Šaltinis: Avarijos Didžiosios Britanijos keliuose 1992, 
Transporto departamentas). 

tė gali sukurti iš visų šių pavojų. Saugumo planuotojui: iškyla problema, 
nes rizikos kompensacijos fenomenas ryšį tarp potencialių mirtinų įvy- 
kių ir realių mirtinų įvykių pavertė labai nežymiu. Konkrečius įvykius 
pripažinus potencialiai mirtinais, tikrų mirčių toje kategorijoje pasitaiko 
labai retai; dėl veiksmų, kurių imtasi pavojui sumažinti, mirtinų atvejų 
nepakaks, kad būtų galima sukurti modelį, kuris tarnautų patikimu orien- 
tyru efektingoms specifinėms saugumo intervencijoms. 

Užtai saugumo planuotojai randa kitus rizikos matus, paprastai 
apimančius daugiau duomenų, bet ne tokių reikšmingų: tai sunkūs ir 
lengvi sužalojimai, žala nuosavybei 1 galimos nelaimės. Kur nelaimingų 
įvykių skaičiai yra maži, paprastai statistiniai duomenys laiko ir vietos 
atžvilgiu yra labai įvairūs. Visų užregistruotų sužeidimų ir mirtinų at- 
vejų santykis dažniausiai didelis - kalbant apie eismo avarijas Britani- 
joje, jis yra maždaug 70:1. Įvykių priežasčių tyrimuose daug lengviau 
pasiekti „statistinį reikšmingumą“, remiantis dideliais, o ne mažais skai- 
čiais. Saugos tyrinėtojai vis dėlto turi nesuprantamą polinkį fiksuoti 
įvykius, kurie nėra mirtini arba rinkti duomenis apie juos, o ne apie 
mirtinus įvykius, — tai akivaizdu ypač tada, kai susiduriama su proble- 
momis ar vietovėmis, nepasižyminčiomis dideliu įvykių skaičiumi. Šį 
polinkį įgyvendindami, jie paprastai daro prielaidą, kad mirtini 1r ne- 
mirtini įvykiai atitinka visų nelaimingų atsitikimų proporcijas, o dides- 
nysis - nemirtinų atvejų — skaičius yra tinkamiausias gyvybei gresian- 
čių aplinkybių indikatorius. 

5.2 paveikslas leidžia šia prielaida suabejoti. Jis parodo, kad pa- 
gal sužalojimų eismo avarijose statistiką 1985 metais Londonas Brita- 
nijoje buvo pavojingiausia vieta, kur 100 tūkstančių gyventojų teko 759 
sužeidimai. Bet palyginus su daugeliu kitų Anglijos vietovių, Londone 
mirtingumo rodiklis buvo vienas mažiausių (100 tūkstančių gyventojų 
— 7,3). Anksčiau minėtas Britanijos vidutinis sužeidimų ir mirtinų at- 
vejų santykis 70:1 nutyli svyravimus nuo 103:1 Londone iki 23:1 Dam- 
frise ir Galovėjuje!. Koreliacija tarp mirtingumo ir sužalojimų indekso 
yra labai silpna. 5.2 paveikslas tiems, kas naudojasi nelaimingų atsiti- 
kimų statistika kaip rizikos matu, iškelia du įdomius klausimus. Pirma: 
ar silpna koreliacija tarp sužeidimų ir mirtinų atvejų yra statistiškai reik- 
šminga? Antra: kiek sužeidimų gali būti prilyginta vienai gyvybei? 

5.2 paveikslą galima aiškinti dvejopai. Pirma, jis atspindi realius 
vairavimo sąlygų skirtumus. Keliaudamas teritorija, kur greičio riba 


! Vaito saloje šis santykis 1985 metais buvo 140:1, bet jis paremtas mirčių skaičiumi, 
kuris metai iš metų yra labai mažas ir nestabilus (5). 

sužeidimų skaičius 


5.2 pav. Mirtingumas ir sužeidimų skaičius per eismo avarijas 
Didžiojoje Britanijoje 100 tūkstančių gyventojų. 
(Šaltinis: Adamsas, 1988.) 


yra 40 mylių per valandą ir mažiau, 1991 metais Britanijoje vairuoto- 
jas turėjo 127 procentais didesnę galimybę būti sužeistas nei keliauda- 
mas ne gyvenviečių keliais (kur leistinas didesnis greitis). Ar tai reiš- 
kia, kad keliai, kur leidžiamas mažesnis greitis, vairuotojams yra pavo- 
jingesni? Nebūtinai. Tas pats statistikos šaltinis teigia, kad keliaujant 
vieną mylią, galimybė žūti yra 12 procentų didesnė keliuose, kur lei- 
džiamas didesnis greitis (Transporto departamentas, 1992). Sužeidimų 
ir mirtinų atvejų santykis gyvenviečių keliuose yra 98:1, o ne gyven- 
vietėse — 39:1. Taigi iš dalies 5.2 paveikslą galima paaiškinti tuo, kad 
Londonas yra toks perpildytas ir greičiai tokie maži, jog įvyksta dau- 
gybė nedidelių avarijų, bet sukeliantys rimtesnę žalą susidūrimai, kai 
lekiama dideliu greičiu, yra santykinai reti. Atvirkščiai, kaimiškuose 
Damfriso ir Galovėjaus keliuose eismo intensyvumas daug mažesnis, 
bet čia keliaujama didesniu greičiu, dėl to įvykusių avarijų pasekmės 
būna sunkesnės. 

Taigi kurie keliai ar teritorija yra saugesni? Kiek sužeidimų pri- 
lygsta vienai gyvybei? Ar Londonas yra pavojingiausia Britanijos da- 
lis, ar saugiausia? Ar galima būtų saugumo sėkme laikyti priemones, 

kurias įgyvendinus, eismas keliuose sulėtėtų, o sužeidimų padaugėtų, 
bet kartu sumažėtų mirtinų atvejų skaičius? Kur saugiau - Damfrise ir 
Galovėjuje ar Londone? Tokios saugumo priemonės, kaip kelio vingių 
ištiesinimas, kelio matomumo ir išgaubtumo pagerinimas ar kelio pa- 
viršiaus sukibimo koeficiento padidinimas — visos jos galėtų prisidėti 
mažinant avarijų skaičių, bet taip pat gali prisidėti didinant važiavimo 
greitį ir mirtinų atvejų skaičių. 

Neapibrėžtumas kyla iš to, kad dauguma saugos priemonių keliuose 
reikšmingos tik vienoje kurioje nors vietovėje. Mažoje teritorijoje ar- 
ba juodąja avaringumo dėme pažymėtoje vietovėje sužeidimų avarijo- 
se skaičiaus padidėjimas gali būti „statistiškai reikšmingas“, kai tuo 
tarpu „realus“ mirtinų atvejų padidėjimas gali išlikti statistiškai neap- 
čiuopiamas. Ir netgi jei saugumo priemonių poveikis tiek sužeidimų, 
tiek mirčių atvejais galėtų būti aptiktas, kol tai bus išmatuota, įprastoje 
dydžių skalėje galime nerasti jokio objektyvaus būdo nuspręsti, kuriems 
nelaimingų įvykių duomenims atiduoti pirmenybę. Bet prieš apmąs- 
tydami tai, turime pirmiausia panagrinėti antrąjį galimą skirtumo tarp 
Londono ir Damfniso bei Galovėjaus duomenų paaiškinimą: tai nėra 
realus skirtumas, o tik statistinių metodų naudojimo rezultatas. 


Kas užregistruojama? 


„Vyriausybė žavisi nuostabiąja statistika. Ji renka statistinius 
duomenis, juos pakelia n-tuoju laipsniu, ištraukia kubinę šak- 
nį ir parengia puikias diagramas. Bet jūs privalote niekada ne- 
pamiršti, kad, visų pirma, kiekvienas šių skaičių ateina iš kai- 
mo naktinio sargo, kuris surašo viską, kas tik jam, po velniais, 
patinka“. 

Seras Josiahas Stampas (pagal Nettlerį, 1974). 


Mūsų aptariama duomenų patikimumo problema nėra nauja. 5.3 
paveikslas 1r seras Josiahas pateikia antrąjį 5.2 paveiksle pavaizduotų 
išsibarstymų ar bent jau dalies jų paaiškinimą. Tiksli sužalojimų regis- 
tracija iš esmės beveik neįmanoma. Nuo 1930 metų iki 1993 metų eis- 
mo avarijose Britanijoje žuvusiųjų skaičius sumažėjo 48 procentais (nuo 
7305 iki 3814). Per tą patį laiką užfiksuotas sužeidimų eismo įvykiuo- 
se skaičius padidėjo 72 procentais (nuo 178 tūkstančių iki 306 tūkstan- 
čių). Nuo 1930 metų buvo patobulintos gelbėjimo tarnybos ir medici- 
ninė slauga, o automobiliai tapo atsparesni smūgiams; taigi galbūt eg- 

5.3 pav. Sužalojimų sunkumo ledkalnis: stačiakampių plotas 
proporcingas aukų skaičiui, paskelbtam leidinyje 
„Avarijos Didžiosios Britanijos keliuose 1993“ 
(Šaltinis: Transporto departamentas, 1994). 


zistuoja realus sužeidimų ir mirtinų atvejų santykio padidėjimas per 
minėtą laikotarpį. Tačiau automobiliai tapo ir gerokai galingesni be: 
greitesni, sunkvežimiai — daug sunkesni, todėl avarijose jų sukeliami 
fiziniai nuostoliai yra daug didesni. Be to, 1992 metais Britanijoje bu- 
vo dvigubai daugiau policijos nei 1930 metais. Taigi galbūt pokytis 
paprasčiausiai atsirado todėl, kad dabar užregistruojama daugiau suža- 
lojimų negu 1930 metais. Taip pat įmanoma, kad bent maža dalis su- 
žeidimų ir mirtinų atvejų santykio skirtumų įvairiose vietovėse gali bū- 
ti paaiškinta mažesniu užregistruotų lengvų sužeidimų skaičiumi retai 
apgyvendintose vietovėse, kur policijos mažiau. Londonas 1000 gy- 
ventojų turi beveik dvigubai daugiau policijos nei likusioji Britanijos 
dalis. Londone nereikia labai toli eiti, kad surastum policininką ir pra- 
neštum net apie nereikšmingą įvykį. 

„Sužalojimų sunkumo ledkalnis“ 5.3 paveiksle parodo, kaip padi- 
dėja duomenų neapibrėžtumas, kai mažėja sužeidimų rimtumas. Mirti- 
nų atvejų statistika iš visos eismo įvykių statistikos tikriausiai yra tvar- 
kingiausia ir patikimiausia. Požiūris į mirtį keliuose daugumoje šalių 
yra labai rimtas. Įvairiose pasaulio šalyse atlikta keletas tyrimų, lygi- 
nančių policijos bei ligoninių statistiką; juose nustatyta: faktiškai visi 
ligoninėse užregistruojami mirtini atvejai taip pat užregistruojami ir 
policijoje (apibendrino Hutchinsonas, 1987). Sužeidimų atveju situa- 
cija prastesnė. Daugumoje šalių iškart po įvykio sužeidimų klasifikaci- 

jos imasi mediciniškai nekvalifikuota policija. Sužeidimų aprašymas ir 
užregistravimas po medicininės apžiūros be jokio pagrindo nutylimi. 
Pagal Britanijos medicinos darbuotojų asociacijos (BMDA) duomenis, 
pateiktus Bendruomenių rūmų Rinktiniam transporto komitetui, galu- 
tiniai skaičiai yra ne tik netikslūs, bet ir visiškai klaidinantys (Britanijos 
medicinos darbuotojų asociacija, 1983). Buvo sakoma: 


„Egzistuojantys apibrėžimai, kuriais remiantis daromi įrašai, 
yra klaidinantys. Tik vienas iš keturių nukentėjusiųjų, įvardin- 
tų kaip rimtai sužeistas, faktiškai yra rimtai sužalotas, o dau- 
gelis tų, kurie buvo įvardinti kaip lengvai sužeisti, yra rimtai 
sužaloti. Egzistuojantis (policijos) „rimtai sužeisto“ apibrėži- 
mas apima viską: nuo sulaužyto piršto iki visiško paralyžiaus 
ar mirties, ištinkančios vėliau nei 30 dienų po įvykio. Be šių 
nepakankamų apibrėžimų plačiai paplitę nepilni ir klaidingi 
pranešimai apie aukas, o šios klaidos plačiai pasiskirsto tarp 
įvairių kelių vartotojų. Informacija turi daug trūkumų, kai kal- 
bama apie pėsčiuosius ir dviratininkus, kurie dėl saugumo sto- 
kos labai smarkiai mizikuoja.“ 


Smalsaudamas, kaip mediciniškai neapmokyta policija galėtų įvar- 
dinti skirtumą tarp „lengva trauma“ ir „sunki trauma“, pagal kokius kri- 
terijus lengvi įvykiai atskiriami nuo rimtų, aš apklausiau kai kuriuos 
sutiktus Londono gatvėje policininkus. Nė vienas iš jų neatsakė tvirtai 
1r aiškiai. Vienas jų, mėgindamas pagelbėti, prisiminė atvejį, kai elek- 
tros kabelis krito skersai automobilio ir jame sėdėjusį žmogų užmušė 
elektros srovė: tai, jo įsitikinimu, buvo rimta trauma. 

BMDA pateikė įrodymų, kad policijai nepranešama apie 30 pro- 
centų ligoninėse gydytų eismo avarijų aukų ir neužregistruojama ma- 
žiausiai 70 procentų dviratininkų aukų. Nežinoma, kokiu mastu 5.2 pa- 
veiksle parodyti santykio „sužeidimai ir mirtini atvejai“ pasiskirstymai 
yra realūs, o kokiu - priklauso nuo registravimo netikslumų. BMDA 
taip pat tvirtino, kad kuo lengvesni sužalojimai, tuo dažniau apie juos 
nepranešama. Atsižvelgiant į avarijos sunkumą, leidžiantis ledkalniu 
dugno link neužregistruojamų įvykių skaičius artės prie 100 procentų; 
ten bus pakankamai daug lengvų sužeidimų, apie kuriuos nei sužeistas 
asmuo, nei policija nemato prasmės pranešti. 

Plačiai sutinkama, kad „ledkalnio“ efektą galima pastebėti dauge- 
lyje kitų policijos pateikiamų statistinių duomenų. Pavyzdžiui, statis- 
tiškai užfiksuojama kiekviena žmogžudystė, o nemaži procentai nepil- 
namečių užpuolimų ar vagysčių įsilaužiant nepatenka į statistiką. Ir,Ži- 

noma, vairuotojų, pripažintų kaltais viršijus greitį ar vairavus išgėrus, 
skaičiai priklauso nuo resursų, skiriamų aptikti šiuos nusižengimus: Vi- 
daus reikalų ministerijos tyrimas patvirtino, kad apytikriai tik vienas iš 
250 nusižengimų, vairuojant išgėrus, baigiasi apkaltinamuoju nuospren- 
džiu. Taigi metai iš metų perduodami oficialių duomenų apie neblaivių 
vairuotojų apkaltą pokyčiai, matyt, labiau parodo sugriežtinimo poky- 
čius nei neblaivių vairuotojų skaičiaus pokyčius. Daugelis tyrimų nu- 
statė teigiamą koreliaciją tarp išlaidų policijai ir užregistruotų nusikal- 
timų skaičiaus. Dauguma kriminologų sutinka, kad policijos fiksuoja- 
ma nusikalstamumo statistika labai silpnai atspindi nusikalstamumą. 

Eismo avarijų aukų kategorizavimo instrukcijos Britanijoje neturi 
jokių nuorodų, kaip atskirti lengvą sužeidimą, kuris turėtų būti užre- 
gistruotas, nuo to, kuris yra realus, bet toks lengvas, kad jo neverta re- 
gistruoti. Sprendimas, kuriuos įvykius registruoti, galų gale yra subjek- 
tyvus. Jis, galimas dalykas, kinta priklausomai nuo aukos ir nuo re- 
gistratoriaus bei yra veikiamas prioriteto, kurį pavieniai policininkai bei 
policijos pajėgos suteikia kelio saugumui, atžvelgdami ir į kitus savo 
ribotų resursų poreikius. Sprendimas taip pat priklauso nuo Žmonių, 
kurie informaciją fiksuoja ir apdoroja. Kadangi sužeidimų skaičius au- 
ga, mažėjant sužeidimo sunkumui, nedidelis duomenų registravimo 
slenksčio pokytis aukštyn ar žemyn sukelia didelius oficialaus sužeis- 
tųjų skaičiaus pokyčius. Kai daug policijos darbuotojų nukreipiami per- 
sekioti teroristus ar žmogžudžius, įpainiojami į pramoninius ginčus ar- 
ba įpareigojami malšinti pilietinius neramumus, sumažėja skaičius tų, 
kurie registruoja sužeidimus, ypač smulkesnius, - tikėtina, jog tai nule- 
mia sušvelnėjusią nuostatą, kurie sužeidimai laikomi vertais užregist- 
ruoti; šitaip sukuriamas „saugumo pagerėjimas“. 

Visose šalyse, kurios praneša eismo avarijų statistiką, policija, o 
ne sveikatos apsaugos tarnybos, surenka informaciją. Stačiakampiai „„su- 
žalojimų sunkumo ledkalnyje“ vaizduoja Britanijos policijos 1993 me- 
tais oficialiai praneštą aukų skaičių. Transporto ir kelių tyrimo labora- 
torija, palyginus: policijos skelbtus skaičius su įrašais ligoninėse, nu- 
statė, jog neužregistruota 21 procentas rimtų sužeidimų ir 34 procentai 
lengvų sužeidimų. Hutchinsonas visų tyrimų, kokius tik galėjo rasti vi- 
same pasaulyje, apžvalgoje teigia: daugelyje kitų šalių dar didesnis ne- 
mirtinų sužeidimų neužregistravimo procentas. Ohajaus valstijoje vie- 
name tyrime prieita išvados, kad daugiau kaip 45 procentai sužeidimų 
policijoje neužregistruojami, kitas tyrimas Olandijoje nustatė, jog ne- 
užregistruojami 55 procentai sužeidimų, tyrimas Prancūzijoje surado 
75 procentus aukų, reikalavusių medicinos dėmesio ir neužregistruotų 

policijos statistikoje, o Švedijoje neužregistruotų sužeistų dviratininkų 
skaičius siekė 80 procentų. 

Tikėtina, kad neužregistruotų sužalojimų - realių, tačiau nelaikomų 
vertais pranešti — skaičius ledkalnio apačioje yra labai didelis. Egzis- 
tuojančių sužeidimo apibrėžimų taikymas yra policijos nuožiūroje, o 
pritaikymą. Kas užregistruojama, tikėtina, yra mišinys to, kas, „po vel- 
niais, patinka“ policininkui ir ką leidžia aplinkybės. Kuo leidžiamasi 
giliau (5.3 paveiksle), tuo daugiau abejonių kelia skaičiai. 

Kalbant apie avarijas, Londonas gali pasitarnauti kaip iliustracija, 
parodanti kai kurių skaičių ribotumus. Pagal gyventojų skaičių jis gali 
būti lyginamas su daugeliu šalių, būdamas tik šiek tiek mažesnis nei 
Švedija ir gerokai didesnis nei Danija ar Norvegija. 5.4a paveikslas 
parodo didelę mirtingumo eismo avarijose statistikos įvairovę 32-uose 
Londono rajonuose per dvejus metus iš eilės. Vidutiniškai kiekviena- 
me rajone gyvena 200 tūkstančių gyventojų. Nors mirtingumo statisti- 
ka gali būti tiksli, atskiro rajono arba trumpesnio laikotarpio mirtingu- 
mo duomenų tendencijos dėl mažų skaičių nestabilumo turėtų būti 
vertinamos gerokai įtariau. Priešingai, 5.4b paveikslas parodo, kad tuose 
pačiuose rajonuose sužeidimų skaičius nuo vienų metų iki kitų ypatin- 
gai stipriai koreliuoja. 5.4c paveikslas, parodydamas aiškią koreliaciją 
tarp policijos pajėgų skaičiaus ir užregistruotų avarijų lygio, paremia 
samprotavimą, kad mažas užregistruotų sužeidimų iš metų į metus kin- 
tamumas bent iš dalies yra biurokratijos, kuri juos registruoja, dydžio 
bei stabilumo funkcija. Bendros 5.4b ir 5.4c paveikslų tendencijos aiš- 
kiai neatitinka Vestminsterio rajonas. Atsižvelgiant į gyventojų skaičių, 
ten labai aukštas sužeidimų rodiklis. To priežastis — didelis nevietinių 
ten dirbančių valstybės tarnautojų ir kitų kanceliarijos darbuotojų srautas 
į šį rajoną. Sunku palaikyti tvarką, esant dideliam gyventojų skaičiui 
dienos metu ir būtinybei užtikrinti parlamento bei vyriausybės saugumą. 


Artėjimas vidurkio link 
ir avaringumo migracija 


Dauguma saugos priemonių numatytos ir įgyvendintos sprendžiant 
problemas, kurios tapo akivaizdžios avarijų statistikos dėka, o daugu- 
ma šių priemonių naudos įrodymų remiasi jas paskatinusių statistinių 
skaičių sumažėjimu. Šalia visų anksčiau aptartų priežasčių, verčiančių 
suabejoti tokiomis priemonėmis, yra dar du nuostatų šaltiniai, kuriais 

5.4 pav. Sąryšis tarp mirtingumo Londono rajonų keliuose (100 
tūkstančių gyventojų) (a, viršuje) ir sužeidimų skaičiaus 
(b, apačioje) per dvejus metus iš eilės. 
(Šaltinis: Londono tyrimų centras.) 

(c) Sąryšis tarp policijos reidų, atliekamų uniformuotų divizijos 
policininkų, budinčių gatvėse, skaičiaus 1986 metais 
(100 tūkstančių gyventojų) ir užregistruotų sužeidimų skaičiaus 
(100 tūkstančių gyventojų). 
(Policijos duomenų šaltinis: Londono policijos E divizija.) 

remiasi dauguma pretenduojančių į sėkmę. Tai artėjimo vidurkio link 
efektas ir avaringumo migracija. Ezra Haueris artėjimą vidurkio link 
aiškina taip: 


„Panagrinėkime 100 asmenų grupę, iš kurios kiekvienas po kar- 
tą meta lošimo kauliuką. Iš grupės atrinkime tuos, kas išmetė 
šešiukes. Galėtų būti gal 16 tokių asmenų (tai primena kelių 
grupavimą didėjančio avaringumo tvarka, ir atrinkimą 16-0s 
procentų avaringiausių atkarpų). Stengiantis išgydyti „polinkį 
išmesti šešis“, kiekvienam parinktam asmeniui paskiriama stik- 
linė vandens ir prašoma vėl išmesti kauliuką. Galima tikėtis, 
kad visi, išskyrus du ar tris asmenis, bus išgydyti. Ši vandens 
procedūros „nauda“ yra priskiriama sėkmingai pasirinktam gy- 
dymui.“ 


Įvykių keliuose duomenys bet kurioje konkrečioje kelių sistemos 
dalyje laikui bėgant šokinėja aukštyn žemyn. Po ypatingai blogo laiko- 
tarpio skaičiai paprastai tampa mažesni. Po ypatingai gero laikotarpio 
jie paprastai padidėja. Tinklo dalys, patyrusios blogus laikotarpius, api- 
brėžiamos kaip juodosios avaringumo dėmės. Kai jos „gydomos“, ava- 
rijų skaičius paprastai mažėja — bet greičiausiai jis bet kuriuo atveju 
mažėtų. Haueris parodė, kad, nepaisant šios problemos, galima smar- 
kiai suklysti, vertinant juodųjų avaringumo dėmių gydymą. 5.1 lentelė 
iliustruoja šio potencialaus nukrypimo mastą. Joje yra avaringumo 2637 
kelio ruožuose Švedijoje statistiniai duomenys „prieš gydymą“ ir „po 
gydymo“. Ji parodo, kad „prieš gydymą“ buvę avaringi ruožai be jokio 
tvarkymo „po gydymo“ patyrė avaringumo sumažėjimą 53 procentais, 


5.1 lentelė. Artėjimas vidurkio link: sužeidimai per avarijas 
2637-uose Švedijos kelių ruožuose be papildomų ženklų ir pakeitimų. 


Vietovės Avarijos Vidutinis avarijų Skirtumas (Yo) 
periodu „prieš gydymą“ skaičius periodu „po 
1972-1975m. gydymo" 1976-1978 m. 
2039 0(0) 0,19 + 
441 1(0,85) 0,42 -51 
119 2(1,70) 0,71 -59 
24 3(2,56) 1,33 —48 
14 4,143(3,53)* 1,50 -57 


* E. Hauens, B. Persaudas, Transporto tyrimų duomenys, 1983. 
P Šiose vietovėse 1972-1975 metais buvo keturi ar daugiau sužeidimų. Skaičiai skliaus- 
tuosc taikytini ilgesnicms periodams „pricš gydymą". 


100 Penktas skyrius 


kai tuo tarpu penktadalyje kelio ruožų, kuriuose nebuvo avarijų „prieš“ 
laikotarpiu, įvyko avarijos „po“ laikotarpiu. Efektas mažėja, ilgėjant 
periodams „prieš gydymą“ ir „po gydymo“, bet lentelė parodo, kad netgi 
ketverių metų periodo „prieš gydymą“ efektas yra labai stiprus. 5.1 len- 
telė yra tipiškas būdas, kuriuo remdamiesi greitkelių inžinieriai identi- 
fikuoja kažkokių saugos priemonių reikalaujančias juodąsias avarin- 
gumo dėmes. Lentelėje parodyti avaringumo sumažėjimai yra tipiniai 
„Išgelbėjimai“ nuo avarijų, dažnai reikalingi tokioms procedūroms. 

Avaringumo migracija pasireiškia avarijų mažėjimu tvarkomose 
Jjuodosiose dėmėse, bet tik tam, kad jos nelauktai pasirodytų kur nors 
kitur. Boyle'as ir Wrightas šią tendenciją pamini tyrime apie juodųjų 
avaringumo dėmių tvarkymą Londone ir pasiūlo paaiškinimą (Boyle'as 
1 Wrightas, 1984): 


„„.. netvarkoma juodoji dėmė, kuri pagal apibrėžimą turi dau- 
giau avarijų nei vidutiniškai vietovė tinkle, taip pat turi daugiau 
nei vidutiniškai įvykių, kurie vos nesibaigė nelaime, ar konf- 
liktų. Tai reikš, kad dalis važiuojančių per netvarkomą juodąją 
dėmę vairuotojų bus įvelti į kokius nors konfliktus ir vairuos 
gerokai atsargiau. Kasdien važinėjantiems į darbą vieną dieną 
vos neįvykusios avarijos patirtis gali išsilaikyti 1lgą laiką. Įro- 
dyta, kad toks didesnis dalies vairuotojų dėmesys aplinkinėse 
vietovėse dirbtinai sumažina avarijų skaičių. Sėkmingas juo- 
dosios dėmės tvarkymas sumažins atsargiai važiuojančių per 
juodąją dėmę vairuotojų dalį, todėl avarijų skaičius aplinkinė- 
se vietovėse turės tendenciją išaugti iki jų „natūralaus“ lygio.“ 


Boyle'as ir Wrightas nustatė, kad avarijų dažnis tvarkomose juo- 
dosi0se dėmėse sumažėjo 22,3 procento, bet tuo pačiu 10 procentų pa- 
didėjo kaimyninėse kelių tinklo atkarpose ir sankryžose. Jie užsiminė, 
kad tiktai pabandė išmatuoti migracijos poveikį juodosios dėmės kai- 
mynystėje, bet poveikis galėtų apimti ir labiau nutolusius rajonus. Ši 
galimybė nurodo dar vieną matavimo problemą: atstumui nuo tvarko- 
mos vietovės didėjant, poveikis mažėja, todėl tampa sunku šį poveikį 
atskirti nuo foninio statistinio „triukšmo“, bet jis gali būti gerokai 
didesnis nei 10 procentų, kuriuos aptiko Boyle'as ir Wrightas. 

Avaringumo migracija gali priklausyti ir nuo laiko, ir nuo vietos. 
2 skyriuje (2.1 pav.) buvo paminėta, kad vaikų mirtingumas avarijose 
nuo 1920 metų Britanijoje sumažėjo perpus. Bet patikrinus mirtingu- 
mą avarijose 15—19 metų grupėje, atskleidžiamas didesnis nei keturis- 

kart padidėjimas per tą patį periodą. Taigi, atrodo, kad įspūdingas vai- 
kų mirtingumo sumažinimas, pasiektas smarkiai apribojant vaikų judė- 
jimo laisvę, reiškia ne išgelbėtas gyvybes, bet uždelstą mirtį. Kai eismas 
išaugo ir suvokiamas pavojus padidėjo, tėvai reagavo, nukeldami am- 
žiaus ribą, kada vaikams suteiks teisę kirsti kelią, važiuoti dviračiu ar 
patiems eiti į mokyklą (Hillmanas ir kt., 1990). Tai reiškia, jog pailgėjo 
mokymo elgtis gatvėje laikotarpis. Kai paaugliai nebegali būti tėvų pri- 
žiūrimi, blogai paruošti jie susiduria su daug pavojingesniu pasauliu. 

Aišku, yra galimybė, kad artėjimas vidurkio link ir avaringumo 
juodųjų dėmių migracija paprasčiausiai yra to paties reiškinio du skir- 
tingi vardai — avarijų skaičiaus šuolių aukštyn ir žemyn apie savo „Vvi- 
dutinį“ ar „natūralų lygį“ laike ir erdvėje. Boyle'as ir Wrightas reika- 
lauja elgsenos paaiškinimų, kai tuo tarpu Haueris buria nejautriu Žžaidi- 
mo kauliuku. Arba, greičiausiai, artėjimas vidurkio link ir avaringumo 
migracija gali būti vienas kitą papildantys procesai: vairuotojai reaguoja 
į kelio pokyčius, ir be to dar avarijų skaičius visiškai atsitiktinai šoki- 
nėja. Duomenų kokybė neleidžia klausimą galutinai išspręsti. Daugu- 
moje tyrimų yra prielaida, kad duomenys apie avarijas yra sąžiningos 
registracijos rezultatas, bet panašu, kad registracija pati savaime val- 
doma tikimybės dėsnių. Ar avarija, kurios pasekmės yra labai mažos ir 
kuri yra ant registracijos ribos, bus užregistruota, ar ne - lygiai taip pat 
sunku nuspėti, kaip nuspėti monetos pusę. Bet žinomi tyrimai įtikina- 
mai parodo, kad sėkmingo saugos tvarkymo reikalavimai, kurie remiasi 
paprasčiausiu skaičiavimu avarijų „prieš“ ir „po“ blogo periodo, neiš- 
vengiamai perdės saugos tvarkymo rezultatą. 

Tokie „prieš“ ir „po“ skaičiavimai yra beveik visų reikalavimų tvar- 
kyti juodąsias avaringumo dėmes pagrindas. Taip pat jais pagrįstas Bri- 
tanijos transporto departamento tvirtinimas, kad ATP (Avaringumo ty- 
nimo ir prevencijos) metodas yra geriausiai kainos-efektyvumo atžvilgiu 
įrodytas būdas, mažinant avarijas keliuose. Siekiant šį tvirtinimą pa- 
remti, tyrinėtojams cituojamas „Avarijų tyrimo vadovas “ su ilgiausiais 
tyrimų sąrašais, kuriuose pranešama apie avarijų skaičiaus mažėjimą 
„tvarkant juodąsias avaringumo dėmes“. Nors vadovėlis buvo išleistas 
1986 metais, nė vienas jame nurodytas tyrimas, ketinantis atskleisti juo- 
dųjų dėmių tvarkymo efektyvumą, nebuvo atliktas po 1981 metų, kai 
pasirodė Hauerio straipsnis, kviečiantis atkreipti dėmesį į artėjimo vi- 
durkio link efekto reikšmę, ir Boyle'o bei Wrighto darbas apie avarin- 
gumo migraciją. Naujausias vadovėlyje cituotas ir labiausiai su vado- 
vėliu susijęs tyrimas dėl juodosios dėmės sutvarkymo įrodymų buvo 

publikuotas 1971 metais ir yra triukšmingiausias atrinktų įrodymų pa- 
naudojimo atvejis. 

1971 metų tyrime pateiktas įrodymas buvo nurašytas nuo apklau- 
sos, kurioje respondentai buvo pakviesti pasiųsti /ik sėkmingos avarijų 
prevencijos schemos pavyzdžius, atsakymų. Tyrime visiškai atvirai sa- 
koma: „Šioje studijoje nebuvo pranešimų apie kelių saugos schemas, 
kurios nepatvirtintos kaip veikiančios sėkmingai <...> žinoma, (publi- 
kuojami rezultatai) nepretenduoja pateikti atsitiktinio pavyzdžio ar netgi 
reprezentatyvaus pasirinkimo“. Bet tuo metu šios studijos įrodymai buvo 
apibendrinti „Avarijų tyrimo vadove“, ir pareikšta, kad jie, tikėtina, 
parodo „naudą, kurią duoda priemonės, per tam tikrą laikotarpį 
sumažinančios avaringumą“. 1971-ųjų studija ne tiktai ignoruoja artė- 
jimo vidurkio link ir avaringumo migracijos efekto įtaką, — ji atsirenka 
šališkiausius įrodymus, ir tada po 20 metų Transporto departamentas 
ją pristato kaip įrodymą, kad dabartinis juodosios dėmės tvarkymas 
sumažins avaringumą. 


Kultūrinis filtravimas 


Kaip mes matėme ankstesniuose skyriuose, kultūriniai filtrai pa- 
renka ir sukuria įrodymus nusistovėjusioms nuostatoms paremti. Jie ypač 
efektyvūs tais atvejais, kai turimi įrodymai yra ginčytini, dviprasmiški 
ar negalutiniai, o tai galima pasakyti apie daugelį diskusijų dėl saugu- 
mo. Yra kelios grėsmės, dėl kurių sutaria visos kultūros: pavyzdžiui, 
visi šiandien gyvi vairuotojai mažina greitį, kai privažiuoja staigų kelio 
posūkį. Vienos kultūros sulėtins daugiau nei kitos, bet jos, bendrai pa- 
ėmus, sutaria dėl rizikos prigimties. Kuo neaiškesni įrodymai, tuo 
platesnis įsitikinimų ir prielaidų, kurių šaknys — ankstesnėje filtruotoje 
pasaulio patirtyje, veiklos laukas. Šis filtravimo procesas veikia ir tie- 
siogiai per mūsų penkis jutimus, ir netiesiogiai per dirbtinį mūsų 
suvokimo praplėtimą — pasakojimus, naujus pranešimus, statistiką ir 
tyrimus. Šis praplėtimas iš esmės yra pirminis filtras, kuris daro įtaką 
tiems, kas surenka ir apdoroja įrodymus bei juos perduoda. 

Šie pirminiai filtrai yra svarbūs ir neišvengiami. Jokia vyriausybi- 
nė ar tyrimų institucija negali surinkti ir išanalizuoti daugiau nei mažytę 
visų įrodymų dalelę apie pasaulyje egzistuojančią begalinę riziką; be 
to, tie, kas atsisako remtis ypač dideliais skaičiais, turėtų neužmiršti 
meteoritų grėsmės. Laikas ir pinigai bus leidžiami tik toms grėsmėms, 


Rizikos matavimas 103 


kurios, kaip mano vyriausybė ir tyrinėtojai, yra svarbiausios. Vis dėlto 
rizikos tyrimų dalį apibūdinti kaip ypatingai šališką — tai ne kritika, tai 
bandymas aprašyti jų esmę. Kiekvienas individas, ji ar jis, turi savą 
unikalų nuostatų rinkinį; kultūrinė teorija pateikia tipologiją, kuri šią 
įvairovę sumažina iki suvaldomų proporcijų. Pirmas žingsnis, šią tipo- 
logiją pritaikant kelių saugumo tyrimams — ieškoti tendencijų. 

Kai kurias tendencijas galima nustatyti. Daugelį dešimtmečių ty- 
rimai, strategijos, įstatymų rengimas, švietimas ir greitkelių statymas 
buvo aiškiai nukreipti į automobiliuose esančių žmonių saugumą, nesi- 
rūpinant tokių pažeidžiamų kelio vartotojų, kaip pėstieji ar dviratinin- 
kai, gerove. Įdiegtos saugos priemonės leido atsirasti automobiliams, 
kurie yra saugesni avarijų metu, ir sukūrė kelio aplinką, kuri yra atlai- 
desnė neatidžiam vairavimui. Priemonės, skirtos pėsčiųjų saugumui, 
paprastai tampa judėjimą mbojančiais barjerais, kurie žmones priver- 
čia pėsčiomis keliauti tolimesniu keliu per tunelius ar pėsčiųjų tiltus. 
Saugaus eismo pamokos nieko nepasako vaikams apie jų, kaip kelio 
vartotojų, teises: nuo mažens juose diegiami vien tik pagarbos eismui 
įgūdžiai. Karališkoji nelaimingų atsitikimų prevencijos draugija ragi- 
na tėvus kontroliuoti vaikus, o oficialiuose vyriausybiniuose tėvams 
skirtuose saugos lapeliuose, kurie dalinami mokyklose, dabar primyg- 
tinai reikalaujama, kad jaunesni nei 12 metų vaikai nebūtų išleisti į gat- 
vę be suaugusiųjų priežiūros. Kiti departamento lapeliai vyresnius pės- 
čiuosius ragina naktimis neišeiti laukan net jeigu jie dėvi drabužius su 
atšvaitais. O dviratininkams skirti saugos patarimai pabrėžia, kaip 
pavojinga važinėtis vietovėse, kurių vengia visi, išskyrus neatidžius ir 
beprotiškai drąsius. 

Britanijos vyriausybinė kelių saugos statistika atskleidžia panašų 
šališkumą sėdinčių automobiliuose naudai. Publikuojama daug lente- 
lių, kuriose apskaičiuota mirties ar sužalojimo „rizika“ automobilių ke- 
leiviams per vieną nuvažiuotą mylią. Nėra publikuota jokios pėsčiųjų 
statistikos, nes neatlikti jokie ilgalaikiai pėsčiųjų eismo tyrimai. Nors 
nuolat išleidžiamos didelės pinigų sumos detaliam vairavimo manierų 
ištyrimui, niekada neatliktas joks tyrimas, kiek laiko vaikai praleidžia 
pavojinguose eismo ruožuose. Kitų šalių, ypač JAV, kelių saugumo ty- 
rimų apžvalga parodo panašų šališkumą automobilių keleivių naudai. 
Haightas ir Olsenas teigia, kad mažą vaikų teisių prioritetą išduoda kal- 
bos maniera aptariant įvykius, susijusius su vaikais (Haightas ir Olse- 
nas, 1981). Saugos literatūroje visuotinai vartojamas apibrėžimas, 
įvardijant per autoavarijas sužeistus vaikus, yra toks: „išbėgęs į gatvę“. 
Haightas ir Olsenas siūlo, kad labiau tiktų apibrėžimas „vaikai“. 

Svarstant eismo grėsmę vaikams, iškyla du galimi sprendimo būdai: 
grėsmė galėtų būti atitolinta nuo vaikų arba nuo grėsmės galėtų būti 
patraukti vaikai. Saugos literatūroje retai nagrinėjama pirmoji galimy- 
bė. Pagrindinė mintis, diegiama tėvams ir vaikams, yra tokia, kad eis- 
mo pavojus yra normali padėtis ir su juo reikia taikstytis. Ši nuostata 
mažai pasikeitė per daugelį metų. Retkarčiais pripažįstamas neigiamas 
eismo poveikis vaikų nepriklausomybei ir laisvei, bet tik pabrėžiant 
anachronistinę šiuolaikiniame pasaulyje tokių rūpesčių prigimtį. Brita- 
nijos aplinkosaugos departamentas, pristatydamas šią problemą 1976 
metų pranešime apie transporto politiką, tvirtino: 


„Tokių įvykių (vaikai eisme) sėklą pasėjo nepriklausomybės ir 
laisvės, o kartais — nerūpestingumo ir atsargumo stokos tra- 
dicijos. Tėvus ir vaikus vienodai reikia šviesti saugaus eismo 
klausimais; vyriausybė pradėjo kampaniją, kad šios pamokos 
vyktų kiekvienuose namuose.“ 


Saugos keliuose politika turi dvejopą tikslą — vairuotojams vaira- 
vimą padaryti saugesnį ir kiekvienam pagelbėti saugiai ištrūkti iš kelio. 
Todėl nėra didelio poreikio detaliai tirti elgesį tų, kuriuos norima iš 
kelių pašalinti. Atvirkščiai, norima tyrimų pastangas sutelkti į saugos 
priemones, kurios netrukdytų sklandžiam transporto eismui. Pagal Bri- 
tanijos transporto departamento kaštų-naudos analizę, metai iš metų 
pagrindinė naujai nutiestų kelių nauda buvo vairuotojų laiko sutaupy- 
mas, pėsčiųjų patiriami nepatogumai ir trukdymai dėl eismo srautais 
atskirtos kaimyninės aplinkos buvo tie kaštai, kurių egzistavimo nepri- 
pažino departamento kaštų-naudos analizės metodai. 

Saugos keliuose tyrimų prioritetai pastaraisiais metais ir Britani- 
joje, ir JAV deklaruoja susirūpinimą dėl palei kelią augančių medžių 
bei „gatvių įrangos“ — apšvietimo stulpų ir kitų objektų šalikelėje — 
vairuotojams keliamų pavojų. Būtent šiam rūpesčiui pašvęstos specia- 
listų konferencijos. To pasekmė: kai kurios JAV valstijos, atrodo, keti- 
na priimti įstatymus, reikalaujančius kietas pašto dėžutes šalikelėje pa- 
keisti skylančiomis dėžutėmis, kurios mažiau žalotų „nuklydusius“ nuo 
kelio automobilius. O Birmingame (Anglija), kur pėsčiųjų nelaimingi 
atsitikimai smarkiai viršija automobilių keleivių sužalojimus avarijų 
metu, buvo pritaikyta tokia strategija: visi nauji apšvietimo stulpai įrengti 
už pėsčiųjų takų, kad sumažėtų automobilių keleivių rizika susižeisti, 
automobiliui: atsitrenkus į stulpą. 

Triukšmas ir šališkumas 


Kaip tada aiškinti aukščiau aprašytas tendencijas? 3.4 paveikslas 
(rizikos termostatas su kultūriniais filtrais) teigia, kad kiekvienas turi 
du kultūrinius filtrus: vieną atlygiui, kitą - kaštams. Suvokiamas atly- 
gis už pavojingą veiklą, šiuo atveju — vairavimą, įtakoja polinkį rizi- 
kuoti. Šiame skyriuje sutelksime dėmesį į tiesioginę vairavimo riziką, 
t. y. riziką, kad automobilis atsitrenks į kitą automobilį, į žmogų ar į 
kokį kitą objektą. Tačiau, vertinant riziką, visada reakciją į grėsmę vei- 
kia požiūris, ar labai pageidautina yra veikla, kuri kelia tą grėsmę. 

Vienas automobilių buvimo įrodymas — tai jų keliamas triukšmas. 
5.5 paveikslas paimtas iš tyrimo apie 693 žmonių, gyvenančių Pary- 
žiuje, reakciją į eismo triukšmą. Tyrimas vertinamas kaip vienas sėk- 
mingiausių kada nors atliktų bandymų susieti išmatuojamus triukšmo 
parametrus su triukšmo įkyrumu (Kryteris, 1970). Paryžiaus tyrimu ke- 
letą metų naudojausi kaip pagrindu studentų projektams, kurių metu 
viena studentų grupė, apsiginklavusi garso lygio matuokliais, o kita gru- 
pė — klausimynais, Londone rinko palyginamuosius duomenis. Pary- 
žiaus tyrime aprašoma koreliacija niekada nebuvo patobulinta. Vieni 
žmonės buvo ypač jautrūs nedideliems garso lygiams, kitų nesujaudi- 
no net aukšti lygiai. Vienais metais garso matuotojai grįžo iš duomenų 
rinkimo darbų Archway Roade šiaurės Londone ir pranešė, kad didžiau- 
sias jų užfiksuotas triukšmas buvo Archway Roado užeigoje, kai grojo 
vietinė grupė. 

Triukšmas yra nepageidaujamas garsas; tai, kas vienam asmeniui 
skamba lyg muzika, kitam - triukšmas. Tai pademonstravo kitas triukš- 
mo matavimo tyrimas, kuriame man teko dalyvauti. Pirmasis „Concor- 
de“ skrydis į Londono Heathrow oro uostą buvo iš anksto plačiai išgar- 
sintas. Grupė nepatenkintų „Concorde“ skrydžiu aplinkosaugininkų, ap- 
sirūpinę puikia matavimo įranga, įsikūrė Green Man Lane, rytiniame 
oro uosto pietinio pakilimo tako gale, kad galėtų išmatuoti besiartinan- 
čio „Concorde“ „triukšmą“. Kai kurie „Concorde“ entuziastai taip pat 
susirinko gatvėje pabūti pirmojo „Concorde“ atvykimo liudininkais. 
„Concorde“ praskrido, ir garso matuoklis užregistravo aiškiai aukštes- 
nius garso lygius nei prieš tai skridusių viršgarsinių lėktuvų. Bet matuo- 
klio parodymai nieko nelėmė. Kai „Concorde“ skrido virš galvų, kele- 
tas aplinkosaugininkų, nuoširdžiai kankindamiesi, griebėsi už ausų. Tuo 
pat metu entuziastai šokinėjo ir šūkavo su maniakišku spindesiu akyse. 
Tai, į ką buvo reaguojama, buvo ne garso intensyvumas, bet jo idėja. 


Penktas skyrius 


. “a LE] . a “ 
os 0 NN Me GAMA 060 604 “ g 
meoeoe B “0 M L o MeuLBMOL o mo „o. 
m m 10 m T o 00 
- so O LAN VUL LPL SA GOOD . 
00000 .) «O BV 0-MMOoAMOL 4 . 8 
a ooa L 0su|uvo) 


9 P 6 LLOVVUKLO vn LB 0 MA B re . 
- mov: *- - Ž 
| 000 005 . . 
La4s WMA L — o R ru - 


triukšmas decibelais 
triukšmas decibelais 


ie 





SI|M!POJ OUjUIZISNS 


106 





triukšmas decibelais 


5.5 pav. Ką suerzina triukšmas? 
(Šaltinis: Adamsas, 1977.) 

Vienai grupei (individualistai?7) tai buvo fanfaros pažangai; jų dėmesys 
buvo skirtas laisvės, mobilumo ir mokslo pajungimui vardan žmogaus 
gerovės. Kitai grupei (egalitaristų?) tai buvo beprasmiškai praūžusios 
technologijos griaustinis; tai buvo ozono sluoksnio griovimo ir civiliza- 
cijos naikinimo triukšmas, turint omeny tarptautinį reaktyvinį tarpkon- 
tinentinį lainerį. Ir vieni, ir kiti girdėjo visiškai tą patį - garsų dažniai ir 
akustinė energija buvo tokia pat. 

5.5b paveikslas - rimtesnis tyrimas — apibūdina hierarchisto reak- 
ciją į triukšmą. „Triukšmas“ tapo statistikos terminu. Šie „triukšmingi 
duomenys“ tapo informacija, kurioje kažkas tikisi atrasti ryšį, kurio 
egzistavimu šventai tiki, tačiau jį paslepia nekontroliuojama kintanti 
painiava. Jei regresijos linija piešiama pagal duomenis, kurie rodo garso 
lygį, reiškiantį „įkyrų triukšmą“, tai ji turės tendeniją kilti į viršų - ati- 
tiks hipotezę, kad yra teigiama koreliacija tarp garso lygio ir įkyrumo. 
Pranešimai apie šio sąryšio studijas dažniausiai praleidžia statistinį 
triukšmą ir pateikia tik regresijos linija pavaizduotą sąryšį. Yra daug 
painių kintamųjų, kuriuos protingesnis statistikas galėtų stengtis paša- 
linti ar kontroliuoti, kad sumažėtų išsibarstymas aplink tinkamiausią 
5.5b paveikslo liniją. Jei, pavyzdžiui, kažkas užsidirba pinigus gamin- 
damas automobilius arba parduodamas benziną, eismo triukšmas jam 
bus malonus kaip monetų žvangėjimas jo kišenėje. Jei kažkas nerimauja 
dėl savo vaikų saugumo kelyje iš mokyklos į namus, eismo triukšmas 
atrodys grėsmingas. Jauno motociklininko gerai suderinta ir sustiprin- 
ta išmetimo sistema jo draugams padarys įspūdį, o tėvams kels siaubą. 
Aplinkosaugininkui eismo triukšmas yra nuodijančio žmones ir ken- 
kiančio aplinkai užterštumo garsas. 

Bėda ta, kad bandymai tokiais statistiniais metodais, kaip regresi- 
ja, apibendrinti reakciją į „triukšmą“, užmaskuoja tikrovę — „triukš- 
mas“ yra nepageidaujamas garsas. Triukšmas yra pranešėjas, bet ne pra- 
nešimas. 

Knygos rašymo metu Britanijos transporto departamento įgalioti 
tyrinėtojai tęsė bandymus, tobulindami triukšmo matavimo būdus ir 
įvertindami jį pinigais, - taigi triukšmas gali būti įtrauktas į kaštų-nau- 
dos analizę ir pateisinti departamento kelių statybos projektus. 5.5c pa- 
veiksle lietuje stovintis suspaudęs ausis pelėnas yra vieno pažįstamo 
fatalisto, kuris manė, kad 5.5b paveikslas panašus į žaidimą „sujunk 
taškus“, reakcija. Duomenys apie triukšmą ir „triukšmingi duomenys“ 
palieka erdvės šališkumui. Mes girdime ir matome tik tą informaciją, 
kuri praeina pro mūsų kultūrinius filtrus. 

Rizikos suvokimas ir rūpestis dėl jos yra nepastovūs. Kas praeis 
pro kultūrinius filtrus, dažnai priklauso nuo akcentavimo ir pristatymo. 
Aplinkosaugininkai, pramonės lobistai ir saugumo kampanijų organi- 
zatoriai, besistengiantys rasti savo veiklos rėmėjų, nebyliai pripažįsta 
kultūrinių filtrų egzistavimą, kai tarpusavyje svarsto klausimą „Kaip 
pateikti informaciją ponui X?“, kur X gali būti pareigūnas, politikas, 
turintis konkrečius įsitikinimus, arba potenciali „tipiško“ įtikinėjimo 
gatvėje auka. 

Policijos tyrimų instituto pranešimo išvados, apžvelgtos 2 skyriu- 
je, - kad vaikai, dėl kurių saugumo baiminasi tėvai, netenka tradicinės 
laisvės, — atrodo, turėjo įstrigti hierarchisto iš Transporto departamen- 
to filtre: atsakingas už kelių saugumą pareigūnas tokį įrodymą atmestų 
paprasčiausiai kaip netinkantį jo pareigai mažinti avarijų skaičių. Vis 
dėlto ne be gausių žiniasklaidos pranešimų pagalbos, tai perėjo pro kai 
kuriuos individualius filtrus ir tėvų, turinčių vidutinės klasės automo- 
bilius, sąžinę ėmė graužti suvokimas, kad jų vaikai jau nebeturi tos 
laisvės, kurią tėvai turėjo vaikystėje. 

Individualistai 1š esmės yra egoistai, bet jų ego gali būti suvokiamas 
plačiau, apimti jų vaikus, pažįstamus ir gimines. Taigi jie jautriai rea- 
guoja į įrodymus, kad jų vaikai kenčia nuo augančios eismo grėsmės. 
Hierarchistai pasikliauja visos hierarchijos nuo viršaus iki apačios 
teisėta gynybine veikla. Vadinasi, jie jautrūs kaltinimams, kad prastai 
vykdo žemesniųjų sluoksnių globos pareigą. Ir individualistai, ir hie- 
rarchistai, kalbant apie transporto politiką ir kelių saugumą, yra jautrūs 
nerimui, kad nauda, kurią jie patiria kaip vairuotojai, gali tapti grėsme, 
jei per daug Žmonių taptų vairuotojais. O egalitaristai kartais atrodo 
abejojantys, ar jie turėtų priešintis automobiliui, kaip savanaudei ir eli- 
tine! transporto priemonei, ar stengtis jo teikiamą naudą padaryti priei- 
namą kiekvienam. 

Tokiose kaip ši diskusijose fatalistai paprastai pralaimi. Jie yra 
liumpenproletariato atstovai, kurie nieko netiria, skeptiškai nesidomi 
tyrimų rezultatais ir nepajėgia pakreipti savo gyvenimo tėkmės. Jie turi 
silpnai išvystytus ir nejautrius rizikos termostatus. Jie yra beveik pa- 
čiame socialinės ekonominės struktūros dugne, priklauso tam sluoks- 
niui, kuris, kaip matyti iš 5.6 paveikslo, kenčia nuo neproporcingai di- 
delės rizikos. Jų tikėtina gyvenimo trukmė trumpa ir draudimo statisti- 
nėse suvestinėse įvardijama kaip trumpiausia. Jaunimo, ypač jaunų vai- 
kinų, fatališkas susvetimėjimas, kartais susijęs su energingu individua- 
lizmu, prišaukia nesuvaldomą nihilizmą, kelyje išreikštą tokia vairavi- 
mo maniera, kurią galima pavadinti tik savižudiška. 

5.6 pav. Mirtingumas Anglijoje ir Velse, standartizuotas pagal 
amžių, lytį, socialinę klasę ir mirties priežastį. 
(Šaltinis: Hillmanas ir kiti, 1990.) 


Kelio nuošalėje 


Iki šiol šiame skyriuje aptarėme rizikos matavimo problemas, 
susijusias su avarijų keliuose rizika. 5.7 paveikslas rodo, kad, kalbant 
apie prarastas gyvybes, eismas yra didžiausia tragiškų mirčių Britani- 
joje, kaip ir kitose motorizuotose šalyse, priežastis. Antra, apie šią 
mirties priežastį yra surinkti tiksliausi ir išsamiausi statistiniaį duome- 
nys. Avarijos keliuose yra neginčytina mirties priežastis, ne taip kaip 
ligos — tokios, kaip AIDS - ar seno žmogaus mirtis dėl „natūralių prie- 
žasčių“. Registracijos sistema nepriklauso nuo sveikatos apsaugos tar- 
nybų, todėl jos gali atlikti nepriklausomą patikrinimą, ir sukaupiama 
pakankamai daug duomenų, kad atsitiktinė registravimo klaida neturėtų 
pastebimos įtakos metinėms suvestinėms. Todėl galima teigti, jog anks- 
čiau aptartos matavimo problemos, su kuriomis susiduriama kelių 
avaringumo tyrimuose, bus daug didesnės tiriant bet kurią kitą mirties 
priežastį. 

Iš visų saugumo problemų, kai mirčių skaičius yra pernelyg mažas, 
kad mirtingumo statistika galėtume pagrįsti saugos priemones, didžiausi 
sunkumai iškyla dėl lengvesnių incidentų — sužalojimų, lengvų sužei- 
dimų, žalos nuosavybei. Nors policija duomenis apie nemirtinus sužei- 

5.7 pav. Mirtinos avarijos keliuose, parodytos kaip visų mirčių 
dalis ir kaip visų avarijų dalis. 
(Šaltinis: Transporto departamentas, 1992.) 


dimus, patirtus eismo avarijose, renka ir skirsto pagal apibrėžtus krite- 
rijus, dar nėra analogiškos agentūros, sistemingai renkančios informa- 
ciją apie nemirtinus įvykius kitose gyvenimo sferose. 

Draudimo kompanijos turi daugiausia informacijos apie įvykius, 
kurie padarė turtinių nuostolių, bet šių duomenų, dėl komercinių prie- 
žasčių retai prieinamų tyrinėtojams, interpretacija taip pat patenka į 
5.3 paveikslo „sužalojimų sunkumo ledkalnį“. Nežinomas skaičius ne- 
laimingų įvykių kelyje ar šalia jo lieka neužregistruotas, bijant teisinės 
atsakomybės, galimybės prarasti premiją, dėl nepakankamo sunkumo 
arba dėl to, kad žmonės įvykio metu nebuvo apsidraudę. Draudimo kom- 
panijų pajamos ir kompensacinės išmokos daugelį metų didėjo. Bet tai 
nereiškia, kad pasaulis tapo pavojingesnis. Tai tik įrodymas, kad vis 
daugiau Žmonių įstengia apsidrausti ir tikriausiai tai yra „„moralinės ri- 
zikos“ augimo įrodymas. Moralinė rizika yra draudimo kompanijų ter- 
minas, nusakantis rizikos kompensaciją. Šis terminas išreiškia jų įsiti- 
kinimą, kad tie Žmonės, kurie yra gerai apsidraudę, kompensuoja savo 
išlaidas mažesniu atsargumu: jie įtaria, kad apsidraudę nuo vagysčių 
žmonės ne taip skrupulingai saugo savo turtą. Nors draudimo kompa- 
nijos niekina tokį elgesį, jų verslui tai naudinga. Tai skatina draudimo 
nuo vagysčių paklausą: kol pajamos viršija galimas išmokas, tol, didė- 
jant įsilaužimų skaičiui, didės ir tų, kas draudžia nuo vagysčių, pelnas. 

Rizikos kompensaciją galima stebėti tais atvejais, kai saugojimasis 
neįgauna sutarties su draudimo kompanija formos, — pavyzdžiui, tai 
gali būti užtvanka, apsauganti nuo potvynių ar mažinanti smarkių liū- 
čių sukeliamą žalą. Užtvankos gali sulaikyti potvynio vandenis iki tam 
tikros ribos. Bet jei dėl šios saugos priemonės imsime laikyti potvynio 
užliejamą lygumą saugiai gyvenama žeme, visai tikėtina, kad atsitikti- 
nis potvynis sukels daug didesnę žalą negu sukeltų kasmetinis negyve- 
namo krašto užtvindymas. Galima rasti daugybę kitų apsauginių prie- 
monių pavyzdžių, drąsinančių žmones pavojingai rizikuoti. Alpinistai 
atliks rizikingus manevrus su saugos virvėmis, nors nebūtų to darę be 
saugos priemonių, panašiai elgsis ir trapecijų artistai su saugos tinklais 
ar aukštalipiai darbininkai su saugos diržų komplektais. 

Nebuvo rasta jokio patenkinamo būdo tokios papildomos apsau- 
gos naudai kiekybiškai palyginti su nuostoliais. Doleriais, svarais ar 
jenomis matuojamų nuostolių vis daugėja. Turtingesni daugiau praran- 
da, nes jie turi daugiau ko prarasti. Bet nežiūrint daugelio dešimtmečių 
bandymų, ekonomistai nė kiek nepasistūmėjo, aiškindami „tarpasme- 
ninio naudos palyginimo problemą“. Jie įtaria, kad vienas doleris var- 
gingam Žmogui yra vertingesnis nei turtingam, bet kiek — jie negali pa- 
sakyti. Jie neturi skalės, kurios pagalba išmatuotų skirtumą. Jie negali 
naudotis doleriais, nes būtent dolerių kintančią vertę jie stengiasi 1išma- 
tuoti, ir dar nė vienas nematė tos „naudos“. Kol ši problema neišspręs- 
ta, mes galime nerasti jokio prasmingo būdo apjungti turtingojo ir vargšo 
nuostolius. 


Galimos nelaimės 


Dar mažiau tenkina rizikos matavimas, renkant informaciją apie 
galimus incidentus. To dažniausiai griebiamasi tada, kai nelaimingų 
įvykių, galinčių paremti tyrinėtojo įsitikinimą saugos priemonių reika- 
lingumu, yra vos keli ar jų visai nėra. Šį rizikos valdymo metodą be- 
veik visada niekais paverčia rizikos kompensacija. Panagrinėkime jud- 
rią kelio sankryžą. Pamatysime įvairius automobilius — nuo milžiniškų 
viską savo kelyje šluojančių krovininių sunkvežimių iki dviračių, ir žmo- 
nių sumaištį — nuo sunerimusių senolių iki neatsargių jaunuolių, — visi 
rūpinasi, kaip prasibrauti ir nusigauti ten, kur jiems reikia, dažniausiai 
arti nesant policininko. Pavojus akivaizdus. Stabdant sekunde vėliau, 
vairą pasukant coliu ar dviem kairėn ar dešinėn, klaidingai supratus 
kitų kelio vartotojų ketinimus, klaidingai įvertinus jų greitį, klaidingai 

apskaičiavus padangos ir kelio sukibimą, bet kuri iš šių ar daugelio 
kitų galimybių gali reikšti žaibišką mirtį. Betgi sankryžos stebėtojas 
turėtų 1lgai laukti, norėdamas pamatyti kažką užsimušant. Galimų ne- 
laimių yra gausybė. Kuo didesnis jų skaičius, tuo, tikėtina, bus dides- 
nis pavojaus suvokimas ir tuo didesnis veiksmo dalyvių budrumas, tuo 
labiau jie saugosis, kaip to išvengti. 

Galima nelaimė yra kitas potencialaus pavojaus pavadinimas. Ne- 
buvo padaryta jokia reali žala. Bėda praėjo pro šalį. Šių galimų nelaimių 
1r begalės kitų gyvenime kylančių potencialių pavojų atskyrimas, kuris 
turėtų būti sistemingai registruojamas saugos tyrime, neišvengiamai rem- 
sis tam tikromis šališkomis nuostatomis. Tai pratimas, kuris labiau at- 
skleis atsakingų už tyrimą įsitikinimus ir vertybes negu „objektyvius“ 
pavojus. 

Galimos nelaimės kelių saugos tyrimuose apibrėžiamos kritinio 
susidūrimo laiko (KSL) verte. Viename tyrime skelbiama, kad, remiantis 
bendru susitarimu, šio rodiklio viršutinė riba yra 1,5 sekundės, - vadi- 
nasi, jei nebus imtasi jokio manevro, siekiant išvengti nelaimės, ir po- 
tencialaus susidūrimo dalyviai tolesnes 1,5 sekundes tęs savo veiks- 
mus, įvyks avarija (Brownas, 1991). Bet Summala vieno eksperimento 
metu, kada vairuotojai gavo netikėtą impulsą (automobilio durelių at- 
sidarymas), užfiksavo jų reakcijos laiką, kuris kito nuo 1,5 iki 4 sekun- 
džių ir nustatė vidutinį reakcijos laiką, lygų 2,5 sekundės. Reakcijos 
laikas iš esmės priklauso nuo laukimo, ir tai yra pagrindinis vairuotojo 
kultūrinio filtro komponentas. Tai yra esminis komponentas filtro, per 
kurį turi praeiti visos rizikos. Netgi sunkiau išmatuoti laukimą ar bud- 
rumo lygį nei galimas nelaimes. 

Visais atvejais, kurie nesibaigia mirtimi, rizikos matavimas tampa 
neišsprendžiama problema: skirtingai traktuojamos gėdos, kaltės, atsa- 
komybės, įsipareigojimo, kvailumo arba Hawthorno efekto sąvokos. 
Elgesio stebėjimas jį keičia: vairuotojai, matydami policijos automo- 
bilį, sumažina greitį, vaizdo kameros parduotuvėse atbaido parduotu- 
vių vagišius. Avarija yra nenorimas ir nelauktas įvykis, ir po jo papras- 
tai seka tyrimas, kas buvo kaltas. Natūralus tų, kurie jaučiasi kalti, po- 
linkis avariją nuslėpti. Šią tendenciją pramonės pasaulyje kartais su- 
stiprina finansiniai paskatinimai, premijuojant už saugų darbo laikotarpį, 
išvengus avarijų ar nelaimingų atsitikimų. Sprendimas surinkti duome- 
nis apie avarijas ar įvykius, susijusius su konkrečia veikla, yra tarsi 
pareiškimas, kad „vadovybė“ laiko saugų elgesį ypatingai svarbiu. Va- 
dinasi, gėdos dėmė, žyminti šios veiklos saugumo pažeidimą, skatins 

nuslėpti šį pažeidimą nuo oficialios avarijų ar įvykių statistikos. Gėdos 
žymė kaip ir rizika yra kultūros artefaktas, ir jos galia iškreipti avarin- 
gumo ar įvykių statistiką kinta. 

Netgi pati mirtis, pagrindinis avarijos nuostolių matas ir nuosto- 
lis, kuris daugumoje šalių užregistruojamas tiksliausiai, yra nepatiki- 
mas rizikos matas, nes ne visos mirtys vienodai svarbios. Vėl pažvelkime 
į 5.1 ir 5.7 paveikslus. Avarijos nulemia tik mažą visų mirčių dalį, ta- 
čiau avarijų prevencijai skiriama neproporcingai didelė dėmesio ir ty- 
rinėtojų pastangų dalis. Laikraščių skiltys, televizijos ir radijo laidų 
minutės, skirtos 13 tūkstančių mirčių avarijose 1991 metais, gerokai 
pranoko informaciją apie 600 tūkstančių žmonių, mirusių dėl visų kitų 
priežasčių. Tai perša išvadą, kad mes vienas gyvybes vertiname labiau 
nei kitas. Vienose kultūrose gyvenimas pasirodo esąs pigesnis nei kito- 
se. Naujagimio, jaunuolio, ką tik baigusio universitetą, klestinčio pra- 
monininko, girto valkatos ir žmogaus, kuriam daugiau nei 90 metų, mir- 
tys skirtingiems Žmonėms sukelia skirtingas emocijas. Valstybės iždas 
senyvo amžiaus pensininkus laiko našta. Jaučiamas palengvėjimas, kai 
labai senas žmogus užbaigia gyvenimo vargus. Paprastai labiausiai ap- 
raudami teikusieji daugiausia „vilčių“. Bet nėra jokios suderintos sis- 
temos, kuria remiantis būtų galima palyginti nuostolius. 

Šiame skyriuje apžvelgėme prieinamus įrodymus, kurie leidžia su- 
abejoti mūsų galimybe objektyviai išmatuoti riziką. Argi nėra jokių įro- 
dymų, dėl kurių visos kultūros gali sutarti? Ar nėra jokių saugos prie- 
monių, kuriomis mes galime pasikliauti? Ar nėra jokių saugos priemo- 
nių, kurių efektyvumą galima objektyviai įrodyti? 7 skyriuje aš nagri- 
nėsiu vieną tokią galimybę — teisines normas dėl saugos diržų. Šimtai 
milijonų vairuotojų visame pasaulyje dabar įstatymo priversti užsiseg- 
ti saugos diržus. Šis įstatymas remiasi įstatymų rengėjų susitarimu vi- 
same pasaulyje. Bet pirmiausia aš nagrinėsiu kitą matavimo problemą 
— rizikos pavertimą pinigais. 


6 skyrius 


RIZIKOS ĮVERTINIMAS 
PINIGAIS! 





Rizikos termostato modelyje centrinis stačiakampis pavadintas e/g- 
senos balansavimu (2.2 pav.). Tarkim, atlygis už atvykimą į bažnyčią 
laiku gali būsimą jaunikį paskatinti vairuoti greičiau ir beatodairiškiau 
nei įprastai. Remiantis mūsų modelio terminologija, tokia elgsena aiš- 
kintina vairuotojo balansavimu tarp didesnio nei įprasta polinkio rizi- 
kuoti 1r didesnio nei normalus suvokto pavojaus. Polinkis ir suvokimas 
yra tiesiogiai neišmatuojamos proto būsenos. Jos apibrėžiamos kaip 
reakcijos į išorines sąlygas, praėjusias pro kultūrinius filtrus. Mentali- 
niai mechanizmai, kurių pagalba vyksta toks balansavimas, yra miglo- 
tai suvokiami, bet manoma, kad elgsenos balansavimu siekiama „,opti- 
malaus“ kompromiso tarp rizikos naudos bei kaštų. 

Vis dėlto bet kokie bandymai išmatuoti tokio elgesio kaštus ir naudą 
parodytų, kad jie yra ir įvairūs, ir daugiaprasmiai, ir nebendramačiai. 
Niekas nežino, kaip balansavimas vyksta, tačiau aišku viena: nėra pa- 
grindo teigti, jog greitį, kuriuo jaunikis įveikia posūkį, lėmė apskaičia- 
vimas, paverčiant atvykimo laiku į bažnyčią naudą arba galimos avari- 
jos kaštus grynaisiais pinigais. Vis dėlto daugelyje ekonominės litera- 
tūros leidinių apie kašių-naudos analizę tvirtinama, kad sprendimai 
gali būti „racionalūs“ tik tada, jeigu jie apskaičiuoti matematiškai, o 
visi kintamieji yra vienos dimensijos. Ekonomistų pripažinta bendroji 
matavimo priemonė yra pinigai. Karališkoji draugija savo 1992 m. pra- 
nešime tai aiškina taip: 


! Šis skyrius pagrįstas dvicm Adamso straipsniais: „Seni karaliaus drabužiai: keista 
kaštų-naudos analizės metodo apžvalga“, „Environmental Values 2“, 1993, bei „„...1r 
kick jūsų senelei?“, „Environment and Planning“, A6, 1974. 

„Optimalus saugumo lygis bus pasiektas, riziką sumažinus tiek, 
kad papildomi kaštai, dar labiau mažinant riziką, bus lygūs tik 
gautai naudai, bet ne daugiau <...> Esant būtinybei naudotis 
vienu matu, vertinant kaštus ir naudą, buvo pasiūlytas vienin- 
telis bendras vienetas — piniginė vertė“ (Marinas, 1992). 


„Ekologiškos ekonomikos planas “, žinomas kaip Pearce'o prane- 
šimas (Pearce'as ir kt., 1989), Britanijoje paskatino remtis ekonomika 
dabartinėse diskusijose apie aplinkosauginę riziką. Knygos autoriai 
teigia, kad „bandydami įvertinti aplinkosaugos institucijų veiklą, mes 
esame įspraudžiami į racionalių sprendimų priėmimo rėmus“. Vėles- 
niame straipsnyje apie šiltnamio efektą, rašytame kartu su Fankhause- 
riu (Fankhausens ir Pearce'as, 1993), Pearce'as, kaip būtiną racionalių 
sprendimų priėmimo sąlygą, vėl primygtinai reikalauja visus proble- 
mos aspektus išreikšti grynaisiais pinigais: 


„Projektuojant optimalią aplinkosaugos strategiją, piniginis 
įvertinimas yra lemiamas. Šiltnamio efekto prevencijos kaštus 
1r naudą, išvengus atšilimo, galima palyginti tik tuomet, jeigu 
nuostoliai išreikšti piniginiais vienetais. Toks palyginimas su- 
daro ekonomiškai pagrįstos strategijos esmę.“ 


„Ekologiškos ekonomikos plane" mes randame pavyzdį, iliustruo- 
jantį, ką tai reiškia, kalbant apie riziką: 


„Tarkime, kad dėl kažkokios konkrečios programos per arti- 
miausią šimtmetį (skaičiuojant nuo 1989 m.) bus katastrofiš- 
kai užterštas dirvožemis. Šio užteršimo žala šiandieninėmis kai- 
nomis būtų vertinama 100 mln. svarų sterlingų, o tikimybė, 
kad tai atsitiks, yra 0,5. Tada 2089 m. tikėtina žala bus 50 
mln. svarų sterlingų. Pritaikius 1070 nuolaidą per metus, žala 
sumažėtų iki 36 svarų sterlingų; su 590 nuolaida per metus — 
iki 3802 svarų sterlingų, o esant 270 metinei nuolaidai — iki 
69 016 svarų sterlingų. “ 


Tai yra įprastas rizikos apibrėžimo pritaikymas, dažniausiai ran- 
damas literatūroje apie riziką — tikimybė padauginama iš didžiausio 
galimo nuostolio. Kadangi rizika, apie kurią kalbame, pasireikš toli at- 
eityje, rezultatui taikoma nuolaida iki jo dabartinės vertės. Dabartinė 
kada nors būsiančių nuostolių vertė, ekonomistų apskaičiavimu, yra su- 
ma, kuri turėtų būti investuota pagal šiuo metu veikiančią palūkanų nor- 
mą, norint sukaupti pinigų sumą, lygią galutiniams nuostoliams, jei jie 

bus. Šiame pavyzdyje mes randame kelvinistinį požiūrį į riziką su jo 
logiška išvada: jei rizika egzistuoja, turi egzistuoti tam tikras jos kiekis 
1r todėl ją įmanoma išmatuoti. Vienintelė matavimo praktinė priemonė, 
kaip sakytų ekonomistai, yra pinigai. 

Trečiojo skyriaus samprotavimuose apie „pliuralistinį racionalu- 
mą“ buvo teigiama, kad daugelio diskusijų apie riziką dalyviai savo 
oponentus paskelbia „neracionaliais“ ar dar blogiau - problema kyla 
ne dėl nesutarimų, vertinant racionalios minties prigimtį, bet dėl skir- 
tingų prielaidų, kuriomis besivaržančios pusės grindžia savo raciona- 
lius argumentus. Tačiau kaštų-naudos analizės metodu analizuodami 
riziką, mes jau susiduriame su diskusija apie paties racionalumo pri- 
gimtį. Priežastis, kaip galima suprasti iš anksčiau paminėtų ekonomis- 
tų teiginių, paversta skaičiavimu. Ankstesniuose skyriuose pateikta daug 
priežasčių, verčiančių abejoti, kad tokie skaičiai, kaip anksčiau cituota 
tikimybė, lygi 0,5 — jog kažkas atsitiks per šimtą metų, — tinkamai nu- 
lemtų kokį nors sprendimą. Tačiau šiame skyriuje daugiausia dėmesio 
skiriama prielaidai, kad rizikos analizė bus aiškesnė, bandant tokius 
skaičius išreikšti pinigine verte. 


Keletas problemų 


Kaštų-naudos analitikai pradėdami analizuoti bet kurį projektą 
klausia: „Ar šis projektas įgyvendins Pareto efektą?“ Pareto efektas — 
tai pokytis, kuris padarys bent vieną žmogų turtingesnį, bet nė vieno 
padėties nepablogins. Kadangi projektai, turintys tok; efektą, pasitaiko 
retai, ekonomistai paprastai šį klausimą keičia kitu klausimu: „Ar šis 
projektas įgyvendins potencialų Pareto efektą, ar laimintys galėtų iš 
savo laimėjimų kompensuoti pralaimint ir ar dar liktų šiek tiek naudos“? 
Atsakant į antrąjį klausimą, jiems reikia kažkokiu būdu palyginti naudą 
1r nuostolius, o tai geriausia padaryti, vertinant grynaisiais pinigais. Ka- 
dangi laimėjimai ir nuostoliai paprastai pasižymi labai didele formų 
įvairove - pavyzdžiui, vairuotojui jie kinta nuo sutaupyto laiko iki pra- 
rastos gyvybės — būtina, kaip įrodinėja kaštų-naudos metodo analiti- 
kai, juos visus paversti vienmačiais dydžiais. 

Visiškai neseniai kaštų-naudos analizė buvo laikoma įrankiu, nau- 
dojamu dalinės pusiausvyros analizei atlikti vertinant projektus. Jos pa- 
naudojimas apsiribojo palyginus mažomis schemomis, kuriose buvo 
galima analizuoti lokalias pasekmes. Bet pastaraisiais metais šios ana- 
lizės taikymo akiratis smarkiai išsiplėtė. 1990 m. kaštų-naudos analizė 

pirmąkart pritaikyta šiltnamio efektui (žr. 9 skyrių), o 1991 m. Britani- 
jos aplinkosaugos departamentas rekomendavo ją dar plačiau taikyti 
įvertinant aplinkosaugos politiką. Knygoje ,, Politikos vertinimas ir ap- 
linkosauga: nuorodos vyriausybės departamentams“ politikai ragina- 
mi visus svarbius politinių sprendimų elementus paversti grynaisiais 
pinigais (Aplinkosaugos departamentas, 1991m.). 

Susidūrus su rizika ar neapibrėžtumu, Nuorodos“ rekomenduoja 
vartoti jautrumo testus, patikimumo intervalus 1 apskaičiuoti tikėtinas 
vertes. Jautrumo testų metodas yra toks: „ekspertai“ turėtų įvertinti visų 
galimų atvejų tikimybes; remiantis šiuo „kiekybiniu rizikos vertinimu“, 
turėtų būti nustatytas visas kaštų ir naudos diapazonas bei kiekvieno 
šio diapazono taško tikimybė. Tai skatintų naudoti „informaciją apie 
tikimybes, nustatant galimas ribas, arba patikimumo intervalus, kurie 
apibrėžtų kiekvieno vertinimo patikimumą“. Bet kurio laukiamo rezul- 
tato vertė nustatoma panašiai kaip „laukiama žala“, minėta 116 psl. kur- 
syvu išskirtame pavyzdyje iš Pearce'o pranešimo: tai tikimybės ir gali- 
mų rezultatų sandauga. „Nuorodose“ pateikiamas paprastas pavyzdys: 
„Yra 10 proc. tikimybė, kad šios strategijos dėka pasieksime 10 mln. 
svarų sterlingų rezultatą ir 90 proc. tikimybė, kad rezultatas bus lygus 
1 mln. svarų sterlingų. Taigi tikėtina vertė yra 1,9 mln. svarų sterlingų.“ 

„Nuorodose“ vadovaujamasi prielaida, kad tikimybiniai ir pinigi- 
niai dydžiai prireikus galės būti išreikšti skaičiais. Pripažįstama, kad 
ne viskas, kas svarbu įgyvendinant politiką, gali būti tiesiogiai išreikš- 
ta pinigais, tačiau tokiu atveju šie faktoriai laikomi ne tokie reikšmingi 
1r jų vertę galima nustatyti, lyginant su kitais, jau žinomos vertės daly- 
kais. Politikos kūrėjams sakoma: 


„Jūs siūlote pasirinkti vieną iš dviejų variantų: arba aplinkos 
išteklių (piniginė) vertė bus išreikšta kaip nauda, kurios netek- 
sime, kad galėtume išsaugoti aplinką, arba kaip nauda, kurią 
gausime šių aplinkos išteklių eiksvojimo sąskaita...“ (4.8 paragr.) 


„Nuorodose“, panašiai kaip ir 2 skyriuje aptartoje Karališkosios 
draugijos ataskaitoje, tikimasi prieštaravimo. 


„Panaudojimas pinigų kaip mato vieneto kartais kliudo sulau- 
kti platesnio pritarimo. Daugelis žmonių tiki, jog yra neįkaino- 
jamų dalykų (nes nepajėgia surasti jokio protingo šių dalykų 
atitikmens). Gali atrodyti nemoralu skaičiuoti vertę tokių gė- 
rybių, kaip švarus oras ar vanduo, į kuriuos kiekvienas turi tei- 
sę. Tačiau piniginis matas yra tinkamiausia priemonė išreikšti 

santykinę vertę, kurią visuomenė suteikia skirtingiems resur- 
sams. Todėl! įkainojimas yra priemonė, matuojanti visuomenės 
teikiamą pirmenybę, pavyzdžiui, švaresniam orui ar vandeniui, 
bet tai nėra pačių resursų piniginė išraiška“ (4.15 paragr., kur- 
syvas Adamso). 


Aplinkosaugos departamentas, atrodo, tarsi sakytų: naudoti pini- 
ginį matą gal neprotinga ar nemoralu, bet patogu. Todėl piniginis ma- 
tas gali būti naudojamas tik tada, kai matuojame prioritetus ar santy- 
kines reikšmes, bet ne tikrąsias reikšmes. Tikriausiai tokio paaiškini- 
mo jau pakaktų ekonomistui, bet kitiems skaitytojams reikėtų šiek tiek 
padėti. 

„Nuorodos“ bando suteikti tokią pagalbą, bet joms nepavyksta: 


„Piniginis įvertinimas padeda išmatuoti prioritetus. Jis neskir- 
tas vidinių aplinkos išteklių vertei matuoti (t.y. tokia vertė, kuri, 
kokio nors asmens nuomone, egzistuoja aplinkoje savaime, ne- 
priklausomai nuo žmogaus suvokimo). Ekonominė vertė ir 
minėta vidinė vertė yra visiškai skirtingos. Konkreti vidinė vertė 
neišmatuojama, nors, priimant sprendimus, į ją galima 
atsižvelgti“ (C1 paragr.). 


Neaišku, kaip politikos patarėjas turėtų atsižvelgti į vertę, kuri 
nepriklauso nuo žmogaus suvokimo. Ar tai, pavyzdžiui, gali būti vertė, 
kurią medis priskiria sau? „Nuorodos“ mums nei atsako, nei nurodo 
būdą, kaip priimantys sprendimus politikai galėtų „turėti omenyje“ to- 
kias vertes. Pats šių verčių egzistavimas tebėra abejotinas, nors „kokio 
nors asmens nuomone“, jos egzistuoja. Paminėjusios jų galimą egzis- 
tavimą, „Nuorodos“ nieko daugiau apie jas nepasako. „Vidinių“ ver- 
čių ignoravimas „Nuorodose“ leidžia suprasti: jei jos ir egzistuoja, yra 
nelabai svarbios, lyginant su ekonominėmis vertėmis, kurias jau ga- 
lime išreikšti piniginiais vienetais. 

Davidas Pearce'as (tuo metu, kai publikuotos „Nuorodos “, jis buvo 
departamento patarėjas ekonomikos klausimais) straipsnyje, pavadin- 
tame „Ekologiška ekonomika“, kitaip aiškina ekonominę vertę (Pear- 
ce'as, 1992). Autorius nusiskundžia savo kritikais, kurie „nesivargino 
patyrinėti ekonominės vertės prasmę“. Jis teigia: 


„Žinoma, egzistuoja požiūris, kad „mes negalime įkainoti ap- 
linkos“. Bet šio teiginio prasmė ne visada aiški, ir painiava 
kilo todėl, kad ekonomistai patys nerūpestingai vartojo sąvokas. 
Ekonominis vertinimas matuoja, kam žmogus teikia prioritetą: 

ar jis už pokyčius aplinkoje, ar prieš. Tai nėra „aplinkos ver- 
tė“. Iš tikrųjų neaišku, ką reikštų „aplinkos įkainojimas““. 


Čia Pearce'as cituoja Adamsą (1980), iliustruodamas „painiavą, 
kurią neekonomistai sukelia, kalbėdami apie ekonominį vertinimą“. Aš 
lieku „painiavoje“. „Ekonominę vertę“ apibrėžus kaip „prioritetą“, iš- 
lieka problema, kurią sukuria kaštų-naudos analizės metodas: visas ri- 
zikos rūšis išreikšti grynųjų pinigų sumomis. Painiavą sukelia atkaklus 
tvirtinimas, kad ekonominis vertinimas matuoja pokyčių prioritetus, o 
ne pačių keičiamų dalykų vertes. Ar kalbama apie prioritetą, ar apie 
vertę, ekonominis vertinimas vis tiek reikalauja vartoti pinigus kaip ma- 
tą. Apibendrindamos šią painiavą, „Nuorodos“ ir Pearce'as primygti- 
nai siūlo, kad ekonominė vertė būtų išskaidyta į tris komponentus (C5 
paragr.): 

Bendra ekonominė vertė = Vartotojo vertė + Pasiikimo vertė + Egzistencinė vertė 


Autorius paaiškina: egzistencinė vertė yra tokia vertė, kurią as- 
muo susieja su „turtu“, kurį jis žino egzistuojant, bet kurio galbūt nie- 
kada nematė — ir dėl kurio praradimo ar sugadinimo jis vis dėlto apgai- 
lestautų. Didysis kanjonas, Norfolko vandenvietė, užtvindomos žemės 
ir išmirštančios rūšys kaip tik yra tokie pavyzdžiai. Daugeliu atvejų, 
kuriuos akcentuoja „Nuorodos“, jie atrodo labai svarbūs. Tai gali būti 
pavyzdys, kaip ekonomistai, kuriais nusiskundžia Pearce'as, nerūpes- 
tingai vartoja sąvokas. Primygtinai aiškinant, kaip svarbu atskirti „po- 
kyčių prioritetus“ ir „vidinių išteklių vertės nustatymą“, bei teigiant, 
kad kaštų-naudos analizė susijusi su pirmąja, o ne antrąja sąvokomis, 
„Nuorodose“ įsijungiama diskusijon apie „turto“ vertę ir kalbama apie 
švarų orą bei taiką — ramų egzistavimą, pažymėtą etikete „įsigytas tur- 
to rinkoje“. 


Sąlyginis vertinimas 


Egzistencines vertes, kaip konstatuoja departamentas, reikėtų ma- 
tuoti naudojant metodą, vadinamą „sąlyginiu vertinimu“, t.y. apklau- 
siant žmones. Potencialios žalos aplinkai atveju labai svarbus būdas, 
kaip jie apklausiami. Galima, teigia „Nuorodos “, pateikti vieną iš dviejų 
klausimų: kiek sutiktumėte mokėti, kad išvengtumėte galimų nuostolių, 
arba — ką sutiktumėte priimti kaip nuostolių kompensaciją. 


„Galima apskaičiuoti arba sutikimą mokėti (SM) už aplinkos 
sąlygų pagerinimą (ar nuostolių išvengimą), arba sutikimą pri- 

1mti (SP) kompensaciją už aplinkos pablogėjimą (ar naudos iš 

aplinkos netekimą). Tyrimai parodo ryškius skirtumus, kurie 

vis dar yra ekspertų ginčų tema. Labiausiai pastebima, kad ver- 

tė, gauta analizuojant SM, dažniausiai daug mažesnė, nei SP 

matavimais gauta vertė. Kur tik įmanoma, reikėtų stengtis at- 

likti abu — SM ir SP - matavimus bei paieškoti šių nukrypimų 
priežasčių.“ 

Šis patarimas verčia niekais seniai nusistovėjusią ir svarbią kaš- 
tų-naudos analizės tradiciją, būtent, kad potencialią pasiūlyto investi- 
cinio projekto (ar strategijos) naudą reikėtų vertinti nustatant, ką nau- 
dos gavėjai sutiktų už tai mokėti, o potencialius nuostolius - nustatant, 
ką praradusieji sutiktų priimti kaip kompensaciją. Kaštų-naudos meto- 
do analitikų įvestas skirtumas tarp sutikimo mokėti ir sutikimo priimti 
kompensaciją nėra užgaidus susitarimas: norima vertinti bešališkai. Pri- 
pažįstama, kad vieninteliai projekto keliamų nuostolių vertintojai yra 
nuo jo nukenčiantys žmonės. Jei, pavyzdžiui, pasiūlyta naują kelią tiesti 
per kažkieno sodą, kaip reikėtų įvertinti sodo vertę? Jei savininkas ne- 
nori sodo parduoti rinkos kaina, tai rodo, kad sodo vertė jam yra dides- 
nė nei potencialių pirkėjų ir pardavėjų nustatyta vidutinė kaina. Kelių 
tiesėjai sodą galėtų įsigyti rinkos kaina tik privalomuoju pirkimu. Skir- 
tumas tarp privalomojo pirkinio kainos ir to, ką savininkas priimtų kaip 
tinkamą kompensaciją, yra nekompensuoti nuostoliai, ir nors šiuos nuo- 
stolius galima įkainoti, kaštų-naudos analitikams neįmanoma nustatyti, 
ar projekto nauda viršijo jo tikruosius kaštus. 

Praktikoje nustatant SP nuostolių vertę, susiduriama su sudėtinga 
problema. Vienintelis būdas apibrėžti vertę, kai savininkas nesirengia 
daikto parduoti, yra jo paklausti. Nebuvo sukurtas joks tinkamas būdas 
garbingus atsakymus atskirti nuo „derėjimosi“ atsakymų: kai kurie so- 
dų savininkai, suprasdami strateginę savo žemės sklypo reikšmę, gali 
iškelti kainą iki tokios, kurios niekas nepajėgtų jiems sumokėti. Tačiau 
dar sudėtingesnę problemą sukuria žmonės, kurie garbingai tvirtina, 
kad jokia pinigų suma jiems nekompensuos mylimų medžių. Rimtai 
įvertinęs tokį atsakymą, kaštų-naudos analitikas savo ataskaitoje gali 
įrašyti vien begalybės ženklą. Pakaktų vienintelio tokio ženklo, ir visa 
kaštų-naudos analizė sprogtų lyg muilo burbulas. 

„Nuorodos“ pripažįsta, kad kai kurie tyrimai atskleidė „didelį skir- 
tumą“ tarp vertės, kurią sutinkama mokėti (SM), ir vertės, kurią sutin- 
kama priimti (SP). Tai labai santūrus įvertinimas. Kaip nurodo Misha- 
nas, „sutikimo mokėti" vertė gali būti be galo maža „sutikimo priimti" 

vertės dalelė, nes sumą, kurią individas gali už kažką sumokėti (ar kaž- 
ko išvengti), varžo jo biudžetas, kai tuo tarpu suma, kurią jis galėtų 
priimti kaip kompensaciją, gali būti begalinė (Mishanas, 1971). Jokia 
pinigų suma, kaip liudija Mishano pavyzdys, negali tapti kompensaci- 
ja sergančiam mirtina liga. Todėl suma, kurią asmuo sutinka ir gali su- 
mokėti, kad išvengtų žalos, retai kada bus tikslus matas to nuostolio, 
kurį kitas asmuo patyrė. Pearce'as ir Turneris tvirtina: „ekonomikos 
teoretikai turėtų diskutuoti, ar SM ir SP gali smarkiai skirtis, bent jau 
dėl to, jog teorija sako: jie neturėtų skirtis (vadinasi, empiriniuose 
tyrimuose kažkas ne taip)“ (Pearce'as ir Turneris, 1990). Jie nepasako, 
kokia teorija teigia, kad SM ir SP dydžiai turėtų sutapti, ir dauguma 
ekonomistų, atrodo, priima Mishano argumentą, kad šie dydžiai bus 
skirtingi. Pearce'as ir Turneris pripažįsta: psichologai „šiek tiek nuste- 
bę, kad SM ir SP nesutampa“. Jie prieina išvados: „lyg ir teisybė, jog ši 
problema ekonominėje aplinkosaugos literatūroje neišspręsta“, — ir 
keliauja tolyn. 

Bet „kaštų“ 1r „naudos“ apibrėžimas yra lemiamas, pasirenkant 
priemones. 6.1 lentelė, sudaryta remiantis Mishano pavyzdžiu, paro- 
do, kaip problemos teisinis ir moralinis kontekstas kaštus gali paversti 
nauda. Ji vaizduoja galimas derybas, kurios, priklausomai nuo geležin- 
kelio kompanijos taisyklių, važiuojant traukiniu galėtų įsižiebti tarp 
dviejų vieno kupė keleivių - rūkančiojo ir nerūkančiojo. 

Liberali taisyklė, kuri leidžia rūkyti, verčia nerūkantįjį traktuoti 
gryną orą kaip privilegiją - tai nukrypimas nuo tikrovės, dėl kurio ne- 
rūkantysis, tikėtina, turės mokėti. Kiek jis sutiks mokėti, priklausys nuo 
to, ar jam labai bjaurus prirūkytas oras, ir nuo jo finansinių galimybių. 
Pinigų suma, už kurią rūkantysis sutiktų ignoruoti savo teisę, priklau- 
sys nuo jo žalingo įpročio stiprumo, pajamų ar geranoriškumo, kurių 
dėka „užmokestis“ pavirstų moraliniu pasitenkinimu. 


6.1 lentelė. Kas kam moka? 


Rūkantysis Nerūkantysis 
Liberali taisyklė. Sutikimas priimti Sutikimas mokėti 
kompensaciją, susilaikant- už kelionės be dūmų 
nuo teisės rūkyti pranašumus 
Varžanti taisyklė. Sutikimas mokėti Sutikimas priimti 
už teisę rūkyti kompensaciją, nepretenduo- 


jant į švarų orą 

Remiantis varžančia taisykle, kuri draudžia rūkyti be bendrake- 
leivių sutikimo, rūkančiojo sutikimas mokėti priklausys nuo jo pajamų 
1r įpročio stiprumo, o nerūkančiojo sutikimas priimti kompensaciją 
priklausys nuo jo pasibjaurėjimo prirūkytu oru ir nuo pinigų stygiaus. 
Galbūt sunku įsivaizduoti civilizuotą rūkantįjį, reikalaujantį plėšikiš- 
kos pinigų sumos, kad atsisakytų savo teisių, tačiau lengva įsivaizduoti 
beviltišką astmininką, atsisakantį labai didelės pinigų sumos, kad galėtų 
normaliai kvėpuoti. Bet kuriuo atveju, tik išskirtinėmis aplinkybėmis 
SM ir SP reikšmės gali sutapti. 

Analogiškų situacijų galėtume rasti, aptardami pasaulines aplin- 
kosaugos problemas. Kartais prasminga klausti, kiek žmonių sutiktų 
mokėti, kad išvengtų konkrečių aplinkos nuostolių. Štai du pavyzdžiai: 
kylančių Viduržemio jūros vandenų grėsmė Venecijai arba upės grės- 
mė lygumai, kurią nuo potvynio galėtų apsaugoti užtvanka aukštupyje. 
Bet abiejuose šiuose pavyzdžiuose „nauda“, už kurią žmonės būtų kvie- 
čiami mokėti, reiškia apsisaugojimą nuo žalos, kuri priešingu atveju 
būtų neišvengiama. 

Pačios naujausios aplinkosauginės diskusijos galėtų būti apibū- 
dintos kaip diskusijos tarp „plėtros šalininkų“ (atstovaujančių naudos 
1š pasiūlytų projektų gavėjus) ir „aplinkosaugininkų“ (atstovaujančių 
patiriančius nuostolius žmones), o pasirinkimas, kuriuo būdu išmatuoti 
galimą nuostolių sumažėjimą (atsirasiantį įgyvendinus konkretų 
projektą), iš esmės yra taisyklės pasirinkimas. Jeigu ankstesniame pa- 
vyzdyje rūkantieji atstovauja teršiančiąją pramonę, o nerūkantieji — ap- 
linkos gynėjus, tada, aplinkosaugininkų klausiant, kiek jie sutiktų mo- 
kėti, kad išvengtų žalos aplinkai, reikštų pripažinti liberalųjį įstatymą. 
T.y. kaštų-naudos analizė būtų grindžiama prielaida, palankia „plėt- 
rai“. Tai reikštų, kad Žmonės neturi teisės į gryną orą ir vandenį, taiką 
1r ramybę, architektūros paveldą, brangintiną peizažą ar pavojuje esan- 
čias rūšis. Visa tai būtų paversta privilegijomis, už kurias žmonės turėtų 
susimokėti iš savo ribotų santaupų. 

Aplinkosaugos departamentas „,„Nuorodose“ pernelyg supapras- 
tina skirtumą tarp dviejų aplinkos vertės matavimo būdų. Jis pripažįs- 
ta, kad matuojant SM, aplinkos nuostolių vertė dažnai yra gerokai ma- 
žesnė nei SP matavimais gauta vertė, bet paprasčiausiai rekomenduoja 
bandyti gauti tiek vieną, tiek kitą ir „paieškoti šių nukrypimų priežas- 
čių“. Departamento specialistai nepataria nieko, kas padėtų pasirinkti, 
o skyriuje, kur aprašoma galimo vertinimo procedūra („Nuorodų ' 58 
psl.), SP iš aptarimo atsainiai išmetama. 

Norint išsiaiškinti aplinkos nuostolių vertinimo nukrypimus, tur- 
būt svaresnes nuorodas pateiktų kitas Britanijos vyriausybės įteisintas 
vertinimo vadovas, kurį rekomendavo Aplinkosaugos departamentas. 
Tai yra Finansų ministerijos „Ekonominis vertinimas“ (Finansų minis- 
terija, 1991). Šio vadovo B priede yra Finansų ministerijos rekomen- 
duota procedūra, kaip vertinti „neprekinius rezultatus“. Jame pastebi- 
ma, kad: 


„Be laukiamų projekto pasekmių taip pat paprastai bus ir šalu- 
tinių poveikių. Todėl ketinimas nutiesti naują kelią pakeis visą 
šio maršruto aplinką. Gali išaugti ir kaštai, 1r nauda.“ (45 psl.) 


Kaip ir Aplinkosaugos departamento ,, Nuorodose “, taip ir čia pri- 
pažįstama, kad ne visus šiuos kaštus galima įvertinti pinigais, bet ir 
toliau įrodinėjama, kad „neprekinės gėrybės yra geriausiai įvertinamos 
individualiu sutikimu mokėti už nedidelius pasiūlos pokyčius“. Finan- 
sų ministerijos nuorodose net nesvarstoma problema, ką pasirinkti - ar 
matuoti „sutikimą mokėti", ar „sutikimą priimti"*. Nebėra net užuominos 
apie „sutikimo priimti" (SP) vertės matavimus. Ministerijos rekomen- 
duojamas vertinimo metodas įkūnija prielaidą, palaikančią „plėtrą“. Visi 
šalies gyventojai laikomi nerūkančiųjų grupe, keliaujančia rūkančiųjų 
kupė. 

Yra akivaizdžios pragmatiškos priežastys, kodėl Aplinkosaugos 
departamentas ir Finansų ministerija pirmenybę vertinant aplinkos nuo- 
stolius turėtų atiduoti SM matavimui, o ne SP matavimui. Kaip aptarė- 
me anksčiau, „Nuorodos“ pažymi, kad „dauguma žmonių tiki, jog kai 
kurie dalykai yra neįkainojami“. Asmeninių nuostolių negalima atskir- 
ti nuo Žmogaus požiūrio į šį nuostolį. Vertė kaip ir rizikos suvokimas 
neišvengiamai yra subjektyvi ir neatsiejama nuo vertintojų. Jei asmuo 
tiki, jog nuostoliai neįkainojami, tai ir yra neįkainojami nuostoliai. Ir 
Jeigu jau nuostoliai „neįkainojami“, tai norint juos įtraukti į kaštų-nau- 
dos analizę, reikėtų rašyti begalybės ženklą — tokiu atveju SP vertės 
naudoti nebegalėtume. Ši vertė kiekvienam, patiriančiam nuostolius, 
automatiškai suteikia veto teisę. Nėra jokio testo, galinčio patikrinti, ar 
asmeninis nuostolis iš tikrųjų yra neįkainojamas. Jei naudojamos SP 
vertės, ekonomistai jas turėtų griežtai apriboti, pritaikydami jas prie 
„racionalumo“ koncepcijos. 

Tai problema, kuri literatūroje buvo žinoma jau daugelį metų. Pe- 
arce'as aprašo šią problemą savo knygoje „Kaštų-naudos analizė“ (Pe- 
arce'as, 1971): 

Vienas apklausos faktorių [Roskillo apklausa trečiajame Lon- 
dono oro uoste] buvo toks: didelė dalis apklaustųjų leido su- 
prasti, kad jokia kaina jiems nekompensuos išsikėlimo iš gy- 
venamosios vietos. Šie atsakymai, atrodo, nesuderinami su ben- 
dru požiūriu, kad „kiekvienas žmogus nustato savo kainą“. Jei 
namų savininko atsakymą laikytume iš dalies neracionaliu, at- 
sirastų problema, kaip su šiuo faktoriumi elgtis kaštų-naudos 
analizėje. Procedūros, nurodytos studijoje, paskirtis - sumažinti 
pasiskirstymą iki tam tikro sutartinio lygio“. (77 psl.) 


Dabar, kaip ir anksčiau, ekonomistui tenka pasirinkti: ar savava- 
liškai supaprastinti aprašytų „sutikimo priimti“ verčių klasifikaciją, ar 
naudoti „sutikimo mokėti“ vertę vietoje „sutikimo priimti“ vertės, ar 
kaštų—naudos analizės metodą atmesti kaip netinkamą. 


Mirtis: ultimatyvus iššūkis 


Netgi pati gyvybė neišvengia rimto kaštų-naudos analitiko ambi- 
cijų. Karališkosios draugijos 1992 metų pranešime apie riziką yra prie- 
das, pavadintas „Rizikos sumažinimo kaštai ir nauda“. Jame aiškiai ir 
išsamiai apibendrinamos ekonomikos pastangos nustatyti gyvybės ver- 
tę (Marinas, 1992). Marinas tvirtina, kad vertinant strategijas ar pro- 
jektus, keliančius riziką gyvybei, „visapusiškai apgalvoti sprendimai 
turėtų remtis ir rizikos piniginiu įvertinimu“. Jis numato dvejopą galimą 
opoziciją: tų žmonių, kurie jaučia, kad, „įkainojant gyvybę, nupigina- 
ma ne finansinė, bet etinė jos vertė“, ir tų, kuriuos autorius apibūdina 
kaip pernelyg lepius akistatai su šiurkščia tikrove, nes jie „susinervina, 
galvodami apie bjaurius sprendimus, kai tenka rinktis - gyventi ar mir- 
ti“. Bet ekonomistai neišsisukinėja nuo tokių sprendimų: Marinas pla- 
čiai apžvelgia įrodymus, pateiktus naujoje literatūroje, ir daro išvadą, 
kad statistinė gyvybė verta 2—3 milijonų svarų sterlingų. 

Būdvardis „statistinis“ smūgį kažkiek sušvelnina, bet ką tai reiš- 
kia? Politika ir stambūs projektai dažnai išgelbsti arba kainuoja gyvy- 
bes. Šių gyvybių vertė yra ultimatyvus iššūkis vertinimo pinigais racio- 
nalumui. Sunku išvengti neracionalių žmonių, kurie skelbia, kad jokia 
pinigų suma nekompensuos žalos jų namams ar sodams, o dar sunkiau 
paneigti asmenį, kuris įrodinėja, kad jokia pinigų suma jam nekompen- 
suos jo gyvybės praradimo. SP žmogaus gyvybės vertė yra neribota, 

išskyrus tuos atvejus, kai kokia nors pasiaukojanti siela nori gerai 
aprūpinti paveldėtojus. Dėl šios priežasties projektai, kainuojantys gy- 
vybes, nebegali būti grindžiami kaštų-naudos analize. 

Kaip mes matėme 116 psl. kursyvu išskirtame pavyzdyje, verti- 
nant būsimus neaiškius nuostolius, įprastinis metodas yra jų vertę pa- 
dauginti iš jų tikimybės. Bet jei didžiosios įsivaizduojamos katastrofos 
rezultatas yra ne užteršta dirva, o prarasta gyvybė, metodas neveiks. 
Jeigu manoma, kad ateityje, kaip 1r dabar, dauguma Žmonių vis dar 
primygtinai tvirtins, kad jokia pinigų suma jiems nekompensuos pra- 
rastos gyvybės, dabartinė praradimo vertė bus beribė, kad ir kokį tai- 
kytume nuolaidų procentą. Marinas pripažįsta šią problemą. 


„Iš pirmo žvilgsnio gali atrodyti, kad neįmanoma standartinės 

kaštų-naudos procedūros pritaikyti projektams ir teisinėms nor- 
moms, įtakojantiems mirtingumą: atrodo, būtų tas pats — ar 
klausti, kiek tie, kurių gyvybėms gresia pavojus, sumokėtų, kad 
pratęstų savo gyvenimą, ar klausti, kokią kompensaciją jie pri- 
1mtų mainais už atimtą gyvybę. Pateikiant šį klausimą, iškyla 
tokia problema: tikėtina, kad dauguma žmonių sumokėtų vis- 
ką, ką tik galėtų, kad išsaugotų savo ar artimųjų gyvybes; kažkas 
už savo gyvybę tikrai pareikalautų begalinės kompensacijos. 
Net jeigu kas nors susitaikytų su labai didele, bet baigtine su- 
ma, kuri būtų paliekama įpėdiniams, vienintelio „begalybės“ 
atsakymo užtektų, kad projektas, galėjęs tapti mirtinų įvykių 
priežastimi, būtų atmestas, arba būtų išbraukta viskas, kas ne- 
atitinka saugumo standartų.“ 


Tad kaštų-naudos metodo analitikas keičia klausimą. Marinas tęsia: 


„Tačiau praktiškai šie klausimai nėra svarbūs rizikos pokyčio 
įvertinimui. Daugumoje projektų nėra žinoma, kuris konkre- 
tus Žmogus gyvens ar mirs, pasikeitus rizikos mastui. Priešin- 
gai, bus labai daug žmonių, kurių kiekvieno mirties rizika šiek 
tiek padidės arba sumažės. Šiame kontekste aktualus klausi- 
mas, kiek žmogus sumokės už labai mažą priešlaikinės mirties 
galimybės sumažinimą, arba kiek kompensacijos jis reikalau- 
tų, sutikdamas, kad rizika šiek tiek padidėtų, išliekant mažai 
mirties tikimybei. Kalbant apie tokius rizikos pokyčius, faktiš- 
kai neįsivaizduojamas garbingas atsakymas — „begalybė“. 


Taigi vieninteliam — gyvybės nuostolių — vertinimui kaštų-nau- 
dos metodo analitikai taiko vertinimo taisyklę, kuri nuostolio tikimy- 

bei leidžia veikti nuostolio vertę. Apžvelgęs visą svarbiausią literatūrą 
šia tema, Marinas prieina išvadą, kuri gali būti suvesta į paprastą lygtį: 


r = (WAp) X, 


kur 7 yra tam tikra rizikos lygio pokyčio vertė, Ap yra gyventojų skai- 
čiaus pokytis, kuriam tenka viena mirtis, o A- vertė, lygi 2-3 milijo- 
nams svarų sterlingų. 

Taigi kiekvienas mirtingumo rizikos pokytis 1/10000 būtų įver- 
tintas 200—300 svarų sterlingų, ir kai p = I (t. y. atskiro individo mir- 
tis), r — būtų lygus 2-3 milijonų svarų sterlingų - tokia yra „statistinės“ 
gyvybės kaina. Marinas teigia: jei laikytume, kad X lygus 2 milijonams 
svarų sterlingų, ši formulė leistų daryti išvadą, kad Jungtinės Karalys- 
tės vairuotojai būtų pasiryžę mokėti 20 svarų sterlingų per metus už 
mirtinų avarijų rizikos sumažinimą 10-čia procentų. 

Marinas pripažįsta, kad šis metodas netenka prasmės, kai p artėja 
prie 1. Pasak jo, metodas veikia tik tais atvejais, „kai rizika laikoma 
mažai tikėtina“, nes „yra priežasčių manyti, kad, rizikai padidėjus, in- 
divido reikalaujama kompensacija augtų sparčiau nei proporcingai“. 
Be to, Marinas pripažįsta, kad „visai tikėtina, jog egzistuoja tam tikra 
maksimali rizikos riba, kurią peržengus, individas vargu ar sutiktų 
savanoriškai rizikuoti, esant normalioms sąlygoms <...> (nors) dabar 
tikriausiai nėra pakankamai įrodymų, kad būtų galima kategoriškai 
kalbėti apie atitinkamus maksimalios rizikos lygius“. Kitaip tariant, esant 
neapibrėžtai dideliam mizikos mastui, grįžta begalybės problema. Ta- 
čiau kai daugėja gyventojų, kuriems pasiskirsto mirties rizika, individo 
reikalaujamos kompensacijos suma mažės sparčiau nei proporcingai. 
Galima pasakyti ir taip: kuo didesnė nežinia apie riziką patiriančius 
asmenis, tuo bus mažesnė ir vertė, kuo mažiau Žmonių žinos apie pro- 
jekto riziką, tuo bus palankesnis kaštų-naudos santykis. 

Marinas pripažįsta ir kitas problemas. Norėdamas nustatyti gyvy- 
bės rizikos vertę, kaštų-naudos analitikas vis dar turi apklausti žmones 
ir jis vis dar yra priklausomas nuo gautų atsakymų garbingumo. Kai 
kurios mirties priežastys (Marinas pavyzdžiu nurodo vėžį) yra labiau 
gąsdinančios nei, pavyzdžiui, avarijos keliuose; be to, jis tvirtina, kad 
„Žmonės labiau nerimauja dėl tokių potencialių mirties priežasčių, kai 
jie negali paveikti savo pačių likimo...“. Šios problemos jį paskatino 
siūlyti, kad 2—3 milijonai svarų sterlingų — skaičius, pagrįstas mirtinų 
įvykių darbe ir vairuojant tyrimais, - turi būti laikomi „apatine riba 
rizikai, apimančiai tuos kitus faktorius“. Marinas nepateikia jokių pa- 
siūlymų, kokia galėtų būti viršutinė riba. 


126 Šeštas skyrius 


Kita problema — mirties amžius: „kai žmonės sensta ir padidėja jų 
galimybė mirti dėl kitų priežasčių nei vertinami rizikos šaltiniai, tikėtina, 
kad „sutikimas mokėti“ už šią riziką (sic) mažės“. Marinas užsimena 
apie šį požiūrį remiančius įrodymus, bet nė vieno nepacituoja. Nepai- 
sant to, jis rekomenduoja sumažinti gyvybės kainą, vertinant projektus, 
kurie turi įtakos senyvesniems žmonėms. Tačiau kiek sumažinti — jis 
nepasako. 

Dar viena problema - kitų žmonių gyvybės vertinimas. Čia mes 
gilinamės į problemas, panašias į tas, kurias jau aptarėme anksčiau, 
kalbėdami apie egzistavimo vertę. Jis cituoja tyrimą apie pesticidų ke- 
liamą riziką sveikatai, kuriame tvirtinama, jog Žmonių pasiryžimas mo- 
kėti, siekiant sumažinti riziką kitiems, buvo didesnis už vertę, kurią jie 
taikė savo pačių rizikai. Žmonėms leidžiant pinigais išreikšti kitų svar- 
bą, sukuriama problema, kurią sunku išspręsti dėl neapibrėžto žmonių, 
kurie galėtų nerimauti dėl kitų, skaičiaus. Ši problema autorių paskatina 
spėlioti apie žmonių, kurie vertina kitus žmones, motyvus ir aptarti dvi- 
gubo skaičiavimo problemas. 


„Nėra aišku, ar kitų žmonių sutikimas mokėti už rizikos (ki- 
tam asmeniui) sumažinimą turėtų būti pilnai pridėtas prie to 
asmens sutikimo mokėti. Tai priklauso nuo motyvacijos. Pa- 
vyzdžiui, jei motyvas yra grynas altruizmas vieno žmogaus, 
svarstančio, ko norėtų kitas asmuo, tada suma, mokama už ki- 
tų saugumą, neturėtų būti įskaitoma. Tai būtų dvigubas skai- 
čiavimas, pridedant šią sumą prie individo savęs vertinimo <...> 
Priešingai, jei vienas giminė ar draugas bijotų netekti kito dėl 
mirties, kuri ištiko, neapsisaugojus nuo rizikos, tada turėtų bū- 
ti pridėtas giminių ir draugų sutikimas mokėti“. 


Marinas prieina išvadą, kad „rezultatas dar yra pernelyg naujas, 
kad būtų galima įrodyti <...> bet <...> galų gale tai paskatina nesu- 
teikti pernelyg mažos vertės“. Jo pasiūlymas, kad individo interesas 
yra (turėtų būti?) apribotas giminių ir draugų, ir informacijos, susiju- 
sios Su egzistencine verte, praleidimas siūlo mintį, kad autorius nere- 
komenduotų vertinti pinigais motyvų, kurie, pavyzdžiui, kai kuriuos 
žmones skatintų prisidėti prie labdaros žmonėms, kurie nėra nei gimi- 
nės, nei draugai, nei netgi tėvynainiai. Toks informacijos praleidimas 
yra suprantamas, nes jei jau kartą tokiems žmonėms bus leista apsiri- 
boti, iškils pavojus, kad vertinimo pratybų ribos gali būti peržengtos. 

Viena iš problemų, į kurią atkreipia dėmesį Marinas, yra labai maži 
rizikos pokyčiai. Jis atmeta Britanijos sveikatos ir saugos ministro pa- 

siūlymą, kad kai kurių rūšių rizika (mažiau nei 1 iš milijono per metus) 
yra tokia maža, kad jos paprasčiausiai reikėtų nepaisyti. Marinas teigia, 
kad, jei labai didelius skaičius veiks labai maža rizika, bendra šios ri- 
zikos vertė vis dėlto gali būti reikšminga. Jis daro išvadą, kad, „netgi 
jei kiekvieno asmens rizika jau yra maža, tolesnio rizikos mažinimo 
nauda turėtų būti vertinama tuo pačiu būdu, kaip iki šiol, ir lyginama 
su tolesnio mažinimo kaštais“. 

Ankstesniuose skyriuose aptarėme, kad tokiais atvejais neįmano- 
ma rizikos išmatuoti objektyviai, bet čia vertėtų apsvarstyti sunkumus, 
kurie iškiltų, vertinant tokius mažus rizikos pokyčius, jei jau pavyktų 
juos išmatuoti. Skaitytojus kviečiu pagalvoti, ką atsakytumėte į klausi- 
mą: „Kokia pinigų suma jums kompensuotų papildomą 10* riziką per 
metus?“ Kaip jūs vertinate tokią sumą? Ką tai reikštų? Siūlau paban- 
dyti šiuos klausimus užduoti draugams ir pažįstamiems. Mano patirtis 
teigia, kad jūs susidursite su daugeliu „nežinau“, o kartais — „ką tai 
domina?“ 1r „kodėl?“ 

Ekonomistai, ieškantys (statistinės) gyvybės vertės, teigia norį pa- 
dėti priimti sprendimus, kurie padidins mūsų gerovę. Jie mus drąsina 
pasitikėti jais, visuomenės pripažintais vertės ekspertais-patarėjais 1r 
jų sprendimais. Tačiau sprendimams priimti reikalinga informacija yra 
subjektyvi ir saugoma žmonių galvose, todėl vienintelis būdas ekono- 
mistams ją gauti yra paklausti mūsų — žmonių. Taigi, jeigu jūs pats, 
jūsų draugai bei pažįstami abejoja jūsų pajėgumu prasmingai atsakyti į 
klausimus: „Kokia piniginė gyvybės vertė? Kokia piniginė vertė rizi- 
kos padidėjimo nuo 1 iki 10007? Nuo I! iki 1 milijono?“- ekonomisto 
patarimas bus beprasmis. 

Visa tai, ką aptarėme, leidžia tikėtis, kad tokie skaičiai — bepras- 
mės abstrakcijos netgi ekonomistams, kurie suinteresuoti kalbėti pra- 
smingai. Dar kartą panagrinėkime 116 psl. kursyvu išspausdintą klau- 
simą, paimtą iš ,,„Ekologiškos ekonomikos plano “. Jis apima hipotetinės 
nelaimės, pasireikšiančios po 100 metų, dabartinių įvertinimų rinkinį. 
Ar jūs pastebėjote, kad šiame pavyzdyje pateiktos vertės yra klaidin- 
gos dvejopa prasme? Jos turėtų būti padaugintos iš 100: gautume 3600, 
380 200 ir 6901 600 svarų sterlingų dabartines vertes, o ne ten minėtus 
36, 3802 ir 69 016 svarų sterlingų. Visiškai įmanoma, kad tai papras- 
čiausios spausdinimo klaidos. Vis dėlto tokios klaidos, kiekybiškai ap- 
skaičiuojant riziką, nėra paprasta problema: dažnai pasitaiko, kad žmo- 
nės, greitai susitvarkantys su sudėtingais modeliais ir dideliais skai- 
čiais, dešimtainėje trupmenoje klaidingai padeda kablelį. 

Taigi 1š literatūros apie riziką ir saugumą gavę įsidėmėtiną pamoką 
apie žmogaus klaidos svarbą, panagrinėkime galimą šio ypatingo „įvy- 
kio“ reikšmę. Ši klaida pasirodo Pearce'o pranešimo skyriuje, kuris 
aiškiai pašvęstas komentarui apie interesų derinimo galią, mažinant di- 
deles būsimas vertes iki nereikšmingų dabartinių. Tai rodo, kad „įvy- 
kis“ greičiausiai nutiko skaičiuojant, o ne spausdinant. Bet būkime ge- 
raširdžiai ir tarkime, kad tai paprasčiausia neapsižiūrėjimo klaida, ku- 
rią praleido korektorius. Tokių didelių klaidų gebėjimas prasmukti pro 
bet kokį tikrinimą iškelia klausimus apie skaičių prasmę. Manoma, kad 
jų apskaičiavimas ir interpretavimas yra dalis rizikos balansavimo pro- 
ceso, kurį turėtų atlikti visuomenė. Kaštų-naudos analitikų siūlymu, 
tokie skaičiai turėtų tapti priemone, padedančia vyriausybės politikams 
aiškiau nusakyti pavojų, gresiantį visuomenei. Skaičius ketinama paly- 
ginti su būsima nauda, kuri taip pat išreikšta pinigais ir nuolaidomis, 
bei vadovautis jais priimant sprendimus dėl rizikos aplinkai. 

Marinas, peržiūrėjęs gyvybės kainos tyrimų būklę, priede Kara- 
liškosi0s draugijos pranešimui daro išvadą, kad, nežiūrint visų pras- 
mės „neapibrėžtumų““, nustatant rizikos gyvybei piniginę vertę, tyrimai 
vis dar turi reikšmės. Karališkosios draugijos 1992 m. pranešimas apie 
riziką baigiamas taip: 


„-.. Nepaisant paminėtų kai kurių liekančių neapibrėžtumų, at- 
rodo, yra aišku, kad galima įvertinti rizikos mažinimo naudą 
<...> yra akivaizdžios priežastys, leidžiančios teigti, kad kiek- 
vienam mirtingumo rizikos 1/10000 pokyčiui 200—300 svarų 
sterlingų vertė būtų priimtina minimali vertė. Tą pačią vertę 
išreiškiant sutartu patogesniu būdu (neatsargiai vartojant gali- 
ma suklysti) rizikos pokyčių kaštų-naudos nustatymui varto- 
jama statistinės gyvybės kaina būtų 2-3 milijonai svarų ster- 
lingų.“ 


Kultūros filtrai 


Diskusijose apie riziką aplinkai dažnai apsikeičiama įžeidimais, 
kuriais dalyviai svaidosi, kalbėdami apie savo oponentų moralumą ir 
racionalumą. Ankstesniuose skyriuose buvo įrodinėjama, kad tokių kon- 
fliktų priežasčių mes turėtume ieškoti esminiuose dalyvių oponentų 
įsitikinimuose. Taigi dabar į kaštų-naudos analizę pažvelkime, rem- 
damiesi kultūrine teorija. Kas šia analize naudojasi 1r kodėl? Kas vienus 

žmones įtikina, kad, nepaisant visų minėtų problemų, 2-3 milijonų svarų 
sterlingų kainos nustatymas statistinei gyvybei yra naudinga informa- 
cija? Kas įtikina kitus (įskaitant ir patį autorių), kad tai beprasmiška? 

Pradėkime nuo Aierarchistų, kadangi beveik visada jie atsako už 
projektus ir politiką, analizuojamus kaštų-naudos metodu. Jie proble- 
mas vertina vadybiniu požiūriu ir linkę žvelgti į gamtą, kaip į valdomą 
aplinką. Jų įsitikinimas, kad absoliučiai viskas gali būti tarpusavyje 
palyginama bendroje matų sistemoje, padeda jiems vadybiniame darbe. 
Tikimybių įvertinimui galima pasikviesti ekspertus, o apklausos gali 
padėti nustatyti pinigines vertes; skausmingi sprendimai gali būti pa- 
keisti mechaniniais skaičiavimais. Hierarchistai linkę į kompromisus ir 
pragmatizmą. Jie pripažįsta, kad kaštų-naudos analizė (dar) nėra tobu- 
la, bet atkakliai tvirtina, kad tai vis dėlto yra geriausias turimas įrankis. 
O kur tikrovė priešinsis subendravardiklinimui, jie tai išgaus jėga, pa- 
vyzdžiui, potencialiems nuostoliams taikydami „sutikimo mokėti“ 
matavimą arba „sutikimą mokėti“ apgenėdami iki kažkokio sutartinio 
lygmens. Hierarchistai paaukos Pareto efektą, iš kurio kaštų-naudos 
analizė kildina savo moralinį teisėtumą, vardan tikslingumo arba, kaip 
būtų sakoma Aplinkosaugos departamente, vardan „patogumo“. 

„Nuorodos“ viltingai teigia, kad jų pasiūlytas vertinimo metodas 
„padeda įgyti visuomenės pritarimą pasirinktai politikai“. Bet praktiš- 
kai tokie metodai naudingi: tik pamokslauti „atsivertusiems“: kaštų-nau- 
dos analizė beveik visada vartojama ne priimant sprendimus, bet patei- 
sinant jau priimtus. Aš negaliu prisiminti jokio pavyzdžio, kai, vykstant 
aršioms diskusijoms dėl grėsmės aplinkai, kaštų-naudos analizė padėjo 
įveikti opoziciją. ,,Nuorodose“ pripažįstama, kad kaštų-naudos anali- 
zė negali atskleisti žmonių rūpesčių ir kad dauguma žmonių laiko kai 
kuriuos dalykus neįkainojamais. Bet metodas, kuris tokius žmones at- 
meta kaip neracionalius, jų neįtikina, o priešingai — atstumia. 

Plėtros procesas, kurį valdo hierarchistai, labai dažnai sukelia riziką 
gamtai. Hierarchistai aiškiai palaiko plėtros šalininkų nuostatas. Tą rodo 
nuolatinis grėsmių aplinkai matavimas, apklausos, kuriose mieliau 
klausiama „kiek sutiktumėte mokėti, kad išvengtumėte galimos 
grėsmės“, o ne „kiek sutiktumėte gauti kompensacijos“. Daugumos ap- 
linkai grėsmę keliančių projektų ir politikos „oficialiai opozicijai“ va- 
dovauja egalitaristai. Pasitaiko atvejų, kai dėl taktinių priežasčių jie 
savo argumentus išdėsto kaštų-naudos analizės kalba, bet dažniausiai 
tokius argumentus jie vertina labai įtariai. (Viešosiose apklausose dėl 
Britanijos kelių sistemos vyriausybė paskelbė, kad jos „politika“ — ver- 
tinti kelių sistemas, remiantis kaštų-naudos analize, ir nekreipti dėme- 

S10 į prieštarautojus, kurių argumentai neišdėstyti tokia kalba.) Būdami 
gynėjai ir opozicijos nariai, egalitaristai nejaučia minėto poreikio lai- 
kytis išsamių sprendimų priėmimo rėmų. Jie dažniausiai pamato, kad, 
remiantis kaštų-naudos analize, jų labiausiai vertinami dalykai nuver- 
tinami ar visiškai ignoruojami. Gamta, brangintini peizažai, nykstan- 
čios rūšys, taika ir ramybė, sveikata, pastatai su nostalgiškais prisimi- 
nimais, kaimynystė, bendruomenės suartėjimas ir tolimų palikuonių ge- 
rovė — tai pavyzdžiai, kuriems, egalitaristų nuomone, kelia grėsmę gin- 
čytini projektai, esantys ekonominės plėtros proceso dalimi. 

Egalitaristų reakcija į riziką paprastai yra priešinga nei hierarchistų. 
Kaip mes matėme ankstesnėje diskusijoje apie miziką gyvybei, - kuo 
didesnis nežinojimo apie riziką mastas, tuo mažesnę vertę jai suteikia 
kaštų-naudos analizė. Prevencinio principo šalininkus nežinojimas vei- 
kia priešingai: kuo mažiau žinoma apie kažkokios veiklos pasekmes, 
tuo stipresnis argumentas to nedaryti. Svarbiausias egalitarų rūpestis — 
neprekiniai dalykai, kurie neturi piniginės išraiškos, todėl sunku ar 
beveik neįmanoma jų įvertinti kaštų-naudos analize. Be to, jie papras- 
tai labiausiai nerimauja dėl potencialių nuostolių, 1r šie nuostoliai, ku- 
riems netaikytinas Pareto dėsnis, turėtų būti vertinami, nustatant kom- 
pensaciją, kurią žmonės sutiktų priimti už savo nuostolius. Atsakymus 
į klausimą, kokia pinigų suma jiems kompensuotų nuostolus, patirtus 
daugelyje anksčiau išvardintų sričių, dažniausiai galima traktuoti kaip 
begalybę. Tai kelia hierarchistų nusivylimą ir priešiškumą; jie reaguo- 
Ja į tai, imdami abejoti racionalumu žmonių, kurie negali ar negalės 
nurodyti kainos. Egalitaristai reaguoja į tai, imdami abejoti hierarchis- 
tų moralumu ir kaštų-naudos analizę pateikdami kaip jų tamsaus mate- 
rializmo pavyzdį. 

Individualistai laikosi visiškai pragmatiško požiūrio į kaštų-nau- 
dos analizę. Disputuose apie aplinkosaugą jie elgiasi santūriai (ne ma- 
no daržas, ne mano pupos). Jie suinteresuoti, kad būtų atlikti skaičiavi- 
mai, — tai reiškia, kad kolektyvine gerove būtų rūpinamasi, nepažeidžiant 
Jų individualumo; nors spaudžiami jie kartais pateisina asmeninių inte- 
resų siekimą, apeliuodami į Nematomos Rankos veiksmus, kurių dėka 
savanaudiški rezultatai virsta kolektyvinės naudos gausinimu. Jei 
1ndividualistams patinka kaštų-naudos analizės rezultatas, jie pritars ir 
pačiam metodui. Individualistai naudos šį metodą tada, kai jis tiks jų 
tikslams ir, kadangi tai labai paslanki technika, kartais pasiseks. Kaip 
paprastai, vargšams seniems fatalistams mažai terūpi teoriniai dalykai 
1r jokio požiūrio į šį reikalą jie neturi. 


Rizikos įvertinimas pinigais 133 


Kakadu nacionalinis parkas: pavyzdys 


Panagrinėkime Kakadu nacionalinio parko Australijoje atvejį. /n- 
dividualistams atstovauja klestinti kalnakasybos kompanija, norėjusi 
eksploatuoti sklypą Nacionaliniame parke, kuris ten gyvenantiems abo- 
rigenams yra šventas — jie šiame pavyzdyje yra egalitaristai. Hierar- 
chistus čia atstovauja Australijos vyriausybė. Problema yra trejopa. 
Kalnakasybos kompanijos ir aborigenų interesai yra akivaizdūs ir ne- 
komplikuoti. Istoriškai susiklostė tradicija, kad vyriausybė labiau remia 
kalnakasybą ir mažiau — aborigenus, bet pastaraisiais metais labai iš- 
augo viešoji simpatija aborigenams. Vyriausybė griebėsi kaštų-naudos 
analizės. 

Aborigenų interesai kaštų-naudos analizei pateikia įdomų išban- 
dymą. Kokią piniginę vertę galima suteikti kažkam, kas yra šventa? 
Atliekant kaštų-naudos analizę, laikantis Pareto dėsnio, aborigenų rei- 
kėtų paklausti, kokią sumą jie norėtų priimti už kažko, ką jie laiko šven- 
tu, netekimą, nors iš anksto žinoma, kad tai, kas tikrai yra šventa, 
rigenams paprasčiausiai būtų suteikiama veto teisė. Toliau nebūtų ko 
diskutuoti. Bet griebiantis įprasto triuko, - įtraukiant „sutikimą mokė- 
ti“, — taip pat nepavyktų gauti patenkinamo rezultato. Metodas įgytų 
prastą reputaciją, nes aborigenų interesai būtų įvertinti juokinga suma; 
rezultatas vėl būtų toks vienpusiškas, kad neliktų apie ką diskutuoti. 
Suma, kurią aborigenai pajėgtų sumokėti, gindami Kakadu, būtų ap- 
gailėtinai maža, lyginant su plėtros šalininkų dispor uojamu turtu; ver- 
tinimą grindžiant tik „sutikimu mokėti“, plėtros šalininkams būtų su- 
teikiama pernelyg lengva pergalė. 

Bandydami kažką išgelbėti iš savo kaštų-naudos metodo, Austra- 
lijos išteklių vertinimo komisijos ekonomistai atliko apklausą, kur at- 
sitiktinės atrankos būdu 2034 australų pasiteiravo, kiek jie sutiktų mo- 
kėti, kad būtų išvengta kalnakasybos Kakadu nacionaliniame parke. At- 
sakymai buvo tokie: nuo 52 iki 128 dolerių per metus. Kaštų-naudos 
analitikai įrodinėjo: kadangi ši pinigų suma, jei būtų kiekvieno austra- 
lo sumokėta, pranoktų kasyklos pajamas, todėl kasykla kaštų-naudos 
testo neišlaikė ir negali gauti leidimo veikti. Analitikai tikėjosi, kad 
apklausiant didelį skaičių žmonių ir apdorojant atsakymus kartu su dau- 
geliu kitų skaičių, bus gautas pagrindas sprendimui: priimti — jie manė 
esą apdairūs. 


134 Šeštas skyrius 


Kalnakasybos kompanija šiuos rezultatus paprasčiausiai atmetė 
kaip „neprasmingus“ ir „nemokslinius“ (Adamsas, 1991). Kalnakasy- 
bos kompanija turėjo tikslą. Tokiose apklausose, kaip dėl Kakadu, pa- 
teikiami skaičiai yra beprasmiai, nes jie nesusieti su jokiu įprasminančiu 
kontekstu. Jei Kakadu būtų pasauliniame nykstančių rūšių, arealų, kul- 
tūrų, meno dirbinių, istorinių pastatų ir t.t. sąraše, o žmonės būtų pa- 
kviesti paeiliui išvardinti, kiek jie sutiktų ir galėtų kasmet mokėti už 
šių dalykų išsaugojimą, ir būtų pareikalauta pinigus sumokėti, tada šie 
skaičiai kažką galėtų reikšti - bet kiekvienam išvardintam atvejui, kar- 
tu įskaitant ir Kakadu, jie būtų buvę labai maži. 

Jei skaičiai būtų pernelyg maži, kad pagrįstų norimą rezultatą (be- 
veik visada norimas rezultatas žinomas dar prieš sprendimą), kaštų— 
naudos analitikas būtų turėjęs žaisti kita korta. Bet kas gali pareikalau- 
ti egzistencinę vertę pakeisti bet kuo. Iš tikrųjų (nors tai nepaverčiama 
pinigine išraiška), visame pasaulyje daugėja žmonių, kurie, skatinami 
naujienų reportažais ir TV dokumentinėmis laidomis, pradeda domėtis 
nykstančių rūšių išgyvenimo perspektyvomis, tokiomis kaip kai kurios 
rūšys banginių, kuriuos net nėra vilčių kada nors pamatyti. Taigi, jei 
net nepakaktų visų Australijos žmonių ryžto apmokėti Kakadu išgelbė- 
jimą, kaštų-naudos analitikui tik reikėtų pažvelgti plačiau, 0 esant rei- 
kalui - apglėbti visą pasaulį. Jeigu tai neduotų norimo rezultato, kaš- 
tų-naudos analitikas žaidimui turėtų paskutinę kortą: savo apklausoje 
jis galėtų klausimą apie „sutikimą mokėti“ pakeisti klausimu apie „su- 
tikimą priimti“. Tai duotų rezultatą aborigenų naudai, nes galų gale bū- 
tų atsiremta į begalybę — tokį rezultatą jis galėtų gauti, net neišvyk- 
damas iš Kakadu. 

Tokie konfliktai kaip Kakadu parodo, kodėl kaštų-naudos analizė 
diskusijos apie riziką dalyvius tarsi padalina į dvi priešingas stovyklas. 
Kai oponuojančios grupuotės didelę vertę suteikia saviems interesams, 
kuriems yra iškilus grėsmė, ir mažą vertę — potencialiems opozicijos 
nuostoliams, šių skaičių aritmetinis vidurkis niekur nenuves. Labiau 
tikėtina, kad metodas tiek vienu, tiek kitu atveju pasirodys 
beprasmiškas '. Egalitaristui klausimas, kiek Žmogus sutiktų mokėti, 
nenorėdamas prarasti dalies prigimtinių teisių ar siekdamas išvengti ap- 


' Panaši problema iškyla, kalbant apic skirtingas pajamų grupes. Chrnistopheris Nashas, 
Davidas Pearce'as ir Johnas Stanley šią problemą nurodo straipsnyje „Kaštų-naudos 
analizės kriterijų vertinimas“ (Scottish Journal of Political Economy, Junc, 1975). Jic 
tvirtina, jog „vidutiniškai skirtingų pajamų grupės turi tokį pat skonį, o skirtingos jų 
išlaidų struktūros paaiškinamos vicn tik jų pajamų lygiu“. Ši prielaida būdinga daugu- 
mai praktinių kaštų-naudos analizės skaičiavimų, bet, žinoma, ji labai abejotina. 

nuodijimo, yra šantažo forma — panašiai kaip plėšiko bandymas sužinoti, 
kiek prekybos centro savininkas galėtų sumokėti, kad ant savo lentynų 
neturėtų užnuodytų prekių. Žiūrint iš tokios perspektyvos, netgi 
„sutikimą priimti“ pakeitus „sutikimu mokėti“, metodas moraliu netam- 
pa. Kakadu aborigenams pateiktas klausimas, ką jie sutiktų priimti už 
tai, kas jiems yra šventa, reikštų bandymą juos papirkti. Daug neprekinių 
gėrybių, dauguma svarbiausių neprekinių gėrybių, yra nuvertinamos 
bandant jas išmatuoti pinigais; egalitaristų supratimu, noriai priimama 
piniginė kompensacija yra kažkas panašaus į prostituciją. 

Hierarhistai, prieštaraudami šiam argumentui, atsako taip (Aplin- 
kosaugos departamentas, 1991): 


„Kalbant apie aborigenų „papirkimą“, privalu, nors ir kaip būtų 
gaila, tvirtai laikytis požiūrio, kad jie, kaip niekas kitas, turi 
daug teisių pasirinkti. Jei jie mano, kad jiems geriau priimti 
kompensaciją, tada jiems turi būti leista pasirinkti — netgi ta- 
da, jei po to gailėtųsi. Tai panašu į būtinybę vaikui leisti daryti 
klaidas.“ 


Hierarchistas klausia: „kiek“. Egalitaristas atsako „tai šventa“. 
Hierarchistas atsako, „kiek“. Rizikos įvertinimas pinigais nieko neiš- 
sprendžia. 


Kas nori įvertinti riziką pinigais? 


Žvelgiant iš kultūrinės teorijos perspektyvos, kaštų-naudos anali- 
zė yra kolektyvinis įrankis. Nei fatalistai, nei individualistai nemato 
reikalo veltis į ilgai trunkančius ginčus dėl kaštų-naudos analizės te- 
orijos ar praktikos. Poreikis riziką įvertinti pinigais kyla iš Pareto efekto 
— priemonių, kurios pagerins kolektyvinę gerovę. Bet kaštų-naudos ana- 
lizė pagal savo specifiką yra hierarchistų įrankis. Remiantis hierarchis- 
tų mitu, gamtą reikia valdyti. ,Ekologiškos ekonomikos plane“ Pear- 
ce'as ir kiti tvirtina, kad „aplinkos išsaugojimas ir gerinimas niekada 
nėra laisvo pasirinkimo objektas; tai kainuoja pinigus ir naudoja rea- 
lius resursus“ (Pearce'as ir kiti, 1989). 

Tai teisinga tik tuomet, jei aplinkos išsaugojimas ir pagerinimas 
laikomi aktyvios vadybos reikalaujančia veikla. Neabejotina, kad pini- 
gus leidžiant kažko išsaugojimui ar pagerinimui, tai būtų laikoma 
išlaidavimu, jei kaštai viršytų naudą; racionalus aplinkosauginių spren- 

dimų priėmimas vis dėlto reikalauja, kad būtų įkainotos visos tiesio- 
ginės išlaidos ir nauda. 

Tačiau, remiantis egalitaristų pavyzdžiu, gamta yra ne valdanti, o 
paklūstanti: aplinkos išsaugojimas ir pagerinimas reikalauja ne dides- 
nio žmogaus įsikišimo į gamtą, bet mažesnio. Žvelgiant iš tokios per- 
spektyvos, globalinė žala aplinkai yra neatsargaus ir besaikio vartoji- 
mo rezultatas. Yra du būdai storuliui mažinti svorį. Hierarchistų būdas 
— sveikatos centrai, pratimų kompleksai, įvairios riebalų šalinimo pro- 
cedūros — suvartoja realius resursus. Egalitaristų būdas — ėjimas ar va- 
žiavimas dviračiu į darbą, dietos laikymasis — realius resursus sutaupo. 
Egalitaristų svorio numetimo metodas nereikalauja kaštų-naudos ana- 
lizės: jam nereikia paskaičiuoti suliesėjimo piniginės vertės ir tada pa- 
sverti, ar apsimoka atsikratyti kilogramų, ar ne. 

SAUGUMAS KELIUOSE 1: 
SAUGOS DIRZŽAI 





Pulkininko Willoughby Vernerio laiškas „The Times“ 
(1908 m. liepos 13 d.): 


Brangus pone, 
Prieš agituodami skaitytojus kirsti gyvatvores, kaip siūlė Au- 
tomobilių sąjungos sekretorius, jie galėtų sužinoti mano patir- 
tį tai jau padarius. 
Prieš ketverius metus 30 jardų atstumu nuo pavojingos sank- 
ryžos kaimelyje nukirtau gyvatvores ir krūmus, palikdamas juos 
4 pėdų aukščio. Rezultatas buvo dvejopas: kitą vasarą mano 
sodas buvo tirštai nuklotas dulkėmis, kurias sukėlė greitai va- 
žiuojantys automobiliai, o vidutinis pravažiuojančių automo- 
bilių greitis gerokai padidėjo. Tai buvo ganėtinai blogai; kai 
policijos sulaikyti kaltininkai atsakydavo, kad „greitai važiuo- 
ti buvo idealiai saugu“ nes „kampą jie galėjo gerai matyti“, 
supratau, kad padariau klaidą. Nuo to laiko aš leidau savo gy- 
vatvorėms ir krūmams augti ir, apsodindamas pakelę erškėtro- 
žėmis bei apyniais, sukūriau 8—10 pėdų aukščio apsauginę 
sieną; taip sodas tapo šiek tiek apsaugotas nuo dulkių, o dau- 
gelio pravažiuojančių automobilių greitis akivaizdžiai suma- 
žėjo. Taigi visiškai aišku, kad yra daug tokių vairuotojų, kurių 
vienintelis stimulas važiuoti per sankryžas prideramu greičiu 
yra jų pačių saugumas. 
Todėl akivaizdi nauda visuomenei, automatiškai skatinant 
nuostatą, kuria aš dabar vadovaujuosi. Nukirsti gyvatvores — 
tai tiesi0g padrąsinti nutrūktgalviškai vairuoti. 

Jūsų paklusnus tarnas 

Willoughby Verneris 

1992 ir 1993 metais naujienose iš Anglijos buvo daug „joyriding“ 
1r „ram-raiding“ — įvažiavimo pro išdaužtą parduotuvės langą, vairuo- 
jant patikimą automobilį, atvejų. Tais pačiais metais televizijoje buvo 
daug reklamos, demonstruojančios, kaip apsauginės oro pagalvės lei- 
džia išgyventi susidūrimus, važiuojant dideliu greičiu. Vienoje rekla- 
moje buvo parodytas vairuotojas, sąmoningai sudaužantis savo auto- 
mobilį vien todėl, kad, išsipūtus oro pagalvei, pasirūpintų atrama, ant 
kurios leistų savo mieguistai galvai pailsėti. Neseniai buvo aprašyta 
tokia jaudulio ieškančių jaunų Žmonių manija: pavogti automobilį su 
apsauginėmis 6to pagalvėmis ir vairuojant jį trenkti tiesiai į sieną. Kuo 
didesnis greitis susiduriant, tuo didesnė išlikusiojo šlovė. 

Nuo tada, kai pradėta vairuoti, iki šiol akivaizdu: žmonės keičia 
savo elgseną, reaguodami į suvokiamus rizikos pokyčius, kurie susiję 
su jų asmeniniu saugumu. Šis fenomenas, dabar plačiai žinomas kaip 
rizikos kompensacija, atrodo, daugumai žmonių yra bendras. Tik žmo- 
nės, kurių darbas — rūpintis saugumu, jį vis dar sutinka priešiškai. Di- 
džiausią tokį pasipriešinimą galima atrasti diskusijose apie saugos dir- 
žus. Saugos diržų įstatymai yra klasikinis kultūrinio rizikos vertinimo 
pavyzdys. Įsitikinimai, kuriuos ši įstatyminė sistema suformavo, tiesiog 
nuostabiai nepriklauso nuo objektyvių įrodymų. 

Šimtai milijonų vairuotojų visame pasaulyje dabar įstatymo pri- 
versti prisisegti saugos diržus. Saugos diržų įstatymas su nedidelėmis 
nacionalinėmis variacijomis tikriausiai turi daugiau įtakos žmonėms nei 
kuni kita saugos įstatyminės sistemos dalis. Pirmasis įstatymas dėl sau- 
gos diržų 1970 metais priimtas Viktorijos valstijoje, Australijoje !; iki 
199] metų daugiau nei 80 pasaulio šalių jau turėjo įstatymus, verčian- 
čius vairuotojus ir kai kuriuos keleivius segėti saugos diržus (Evansas, 
1991). Dabar yra beveik visuotinai pripažįstama „tiesa“, jog šie įstaty- 
mai išgelbėjo tūkstančius gyvybių. Būtent šį „faktą“ be perstojo karto- 
jane tik televizija ir populiarioji spauda, bet ir mokslinė literatūra. Sau- 
gos diržai, kaip įprasta, laikomi priemone, duodančia milžinišką naudą 
1r reikalaujančia minimalių išlaidų. Saugos diržų įstatyminės sistemos 
„sėkmę“ — daugelio gyvybių išgelbėjimą, - dažnai mini kitų visuome- 
nės sveikatos priemonių gynėjai, parodydami, kaip įstatymais ir tai- 
syklėmis galima sumažinti riziką. 

1979 metais Britanijos parlamentinėse diskusijose apie saugos dir- 
žus tuometinis Valtybės sekretorius transportui Williamas Rodgersas 


' Kaip pranešama, Dramblio kaulo krante įstatymas buvo priimtas anksčiau, bet netu- 
rima jokios rezultatų analizės. 

pareiškė: „Geriausias turimas šioje šalyje įrodymas — įrodymas, kuris 
niekada nebuvo rimtai nuginčytas — prievarta gali išgelbėti iki 1000 
gyvybių ir padėti išvengti 10000 sužeidimų per metus“ (Hansardas, 
kovo 22 d.). 

Nors išgelbėjimų, priskiriamų saugos diržams, skaičius tuo metu 
įvairavo, prieš priimant 1981 metais Britanijoje saugos diržų įstatymą, 
mokslinėje literatūroje nuolat buvo skelbiami pareiškimai. Transporto 
1r kelių tyrimo laboratorijos pranešimas (visiškai prieš prasidedant par- 
lamentinėms diskusijoms) 1979 metais padarė išvadą: „saugos diržai 
mirčių atvejus avarijose sumažina mažiausiai 40 procentų“ (Grime'as, 
1979). Hurstas 1979 metais šį vertinimą padidino daugiau nei dvigu- 
bai: „Naudojimasis diržais galimybę mirtinai susižeisti sumažina maž- 
daug 83 procentais vairuotojams ir apie 80 procentų - priekinių sėdy- 
nių keleiviams“. Karališkoji nelaimingų atsitikimų prevencijos draugi- 
ja 1981 metais išleido brošiūrą, kurioje pareiškė, kad „„...mirčių važiuo- 
jant prisisegus diržus sumažėjo 77 procentais per priešpriešinius susi- 
dūrimus ir 91 procentu automobiliams apsivertus“. Brošiūroje buvo tei- 
giama: „joks kitas įstatymas negalėtų padėti išgelbėti tiek gyvybių ir 
sumažinti rimtų sužeidimų“. Prieš įstatymo priėmimą 1981 metais vy- 
kusiuose parlamentiniuose debatuose buvo dažnai kartojamas tvirtini- 
mas, kad per metus būtų išgelbėta 1000 gyvybių ir išvengta 10 000 su- 
žeidimų, nors kai kurie palaikantys įstatymą iškeldavo netgi optimis- 
tiškesnius tvirtinimus; Davidas Ennalsas (1981), buvęs Sveikatos de- 
partamento sekretorius, parlamentą informavo: nesegint diržų, šešis kar- 
tus išauga galimybė vairuotojams žūti per avarijas. 

Britanija ir JAV pasaulyje buvo vienos paskutiniųjų smarkiai mo- 
torizuotų šalių, įdiegusių saugos diržų įstatymus. Dauguma kitų šalių 
tai padarė dar aštuntojo dešimtmečio pradžioje arba viduryje. JAV 1978 
metais susierzinę kovotojai už saugos diržus kongreso tyrimams pri- 
statė panašius tvirtinimus apie saugos diržų įstatymo privalumus, iš- 
saugojant gyvybę (Transporto departamentas, 1978): 

e Privalomas naudojimasis saugos diržais <...> įgalina per 10 

artimiausių metų išgelbėti 89 000 gyvybių greitkeliuose. 

e Galimybė šiuo metu išgelbėti gyvybes yra didžiulė, vertinama 

nuo 10000 iki 20000 gyvybių per metus. 

e Prancūzijos policija įvertino, kad saugos diržų dėka mirtinų 

atvejų Prancūzijoje sumažėjo 63 procentais. 

e Dviatskiros studijos (Švedijoje) <...> aptiko: saugos diržų dė- 

ka mirtinų atvejų ir rimtų sužeidimų sumažėjo 50—70 procen- 
tų, mažesnių sužeidimų — 20 procentų. 

e (Vokietijos) vyriausybės vertinimu, naudojantis saugos diržais, 
kasmet užkertamas kelias 1700 mirčių 1r 30 000 sužeidimų. 

e Apribojimai esantiems automobilyje yra didžiausias saugumo 
greitkelyje rezultatas, kokį mes pasiekėme nuo tada, kai pasi- 
rodė automobilis. Tai yra daug svarbiau, nei tarpvalstybinis sau- 
gumas, daug svarbiau, nei sudrausminti išgėrusius vairuoto- 
jus. Mano nuomone, tai yra svarbiausias rezultatas, ir aš jį remiu 
dėl naudos, kuri gali būti gauta apribojus esančio automobily- 
je laisvę. 

Iš balsavimo Jungtinės Karalystės parlamente 1981 metais matyti, 
kad saugos diržų įstatymas turėjo įspūdingai daug įtakingų rėmėjų.Tai 
Britanijos medicinos darbuotojų asociacija, Karališkoji nelaimingų at- 
sitikimų prevencijos draugija, Karališkasis chirurgų koledžas, Karališ- 
kasis slaugių koledžas, Karališkasis škotų automobilių klubas, Automo- 
bilių gamintojų 1r prekiautojų draugija ir Automobilių asociacija. De- 
batuose Lordų rūmuose lordas Avebury įteikė šį rėmėjų sąrašą kaip įti- 
kinamą įrodymą teisiniam pagrindimui. Jis klausė: „Kodėl šios institu- 
cijos siektų klaidinti visuomenę?“ 

Atrodo, atsakymas yra toks: jos pačios suklydo. Tuo metu nė vie- 
na iš šių institucijų neatrodė žinanti apie rizikos kompensaciją ir gali- 
mybę, kad prievartinis saugos diržų segėjimas galėtų išprovokuoti ko- 
kią nors elgsenos reakciją. Nė viename jų cituotame tyrime nebuvo iš- 
tirta tokia galimybė. Jų įstatymo palaikymas rėmėsi dvejopais įrody- 
mais: saugos diržų efektas automobiliams susiduriant ir įstatymo efek- 
tas Australijoje. Britanijos transporto ir kelių tyrimo laboratorija pa- 
skelbė apžvalgą, apibendrinančią turimus įrodymus (Grime'as, 1979). 
Buvo pateikta daugybė įrodymų, teigiančių, kad naudojimasis saugos 
diržais padidina automobilyje esančių žmonių galimybes išgyventi su- 
sidūrimą. Bet ten buvo reikšmingas įspėjimas: „Kalbant apie tiesioginį 
mirties įrodymą, vis dėlto būtina remtis paskutiniaisiais Australijos duo- 
menimis“. Laboratorijos apžvalga nepaminėjo rizikos kompensacijos 
galimybės. Nė viena iš lordo Avebury cituotų prestižinių institucijų ir 
nė viena šalis, pasekusi Viktorijos valstijos iniciatyva, priimdama sau- 
gos diržų įstatymą, nepateikė jokių naujų įtikinančių įrodymų. Visi įsta- 
tymo šalininkai citavo australų įrodymus ar kitus žmones, citavusius 
Australijos patirtį, ar dar kitus žmones, cituojančius kitus žmones ir 
taip toliau. 

Buvo ir kitas tiesioginis įstatyminio akto efekto įrodymas, į kurį 
galėta atsižvelgti, bet laboratorija nepaaiškino, kodėl buvo nuspręsta jį 
ignoruoti. Tas kitas įrodymas neparėmė įstatymo: kaip mes tuoj pama- 

tysi1me, Australija buvo ypač nesėkmingas pavyzdys. Iki 1981 metų 
gauta įrodymų iš 13 šalių, kuriose buvo priimti saugos diržų įstatymai. 
7.1 paveiksle palyginamos eismo avarijos šiose šalyse su avarijomis 4 
šalių grupėje „be įstatymo“, t.y. ten, kur tuo metu šis įstatymas nebuvo 
priimtas. Šios 17 šalių kartu sudarė įspūdingą pavyzdį: jos apėmė dau- 
giau kaip 80 procentų viso pasaulio automobilių. Vertikalūs brūkšne- 
liai „įstatymo“ kreivėje nurodo datas, kai buvo įdiegti saugos diržai, 
pradedant Australija ir baigiant Danija, Vakarų Vokietija ir Šveicarija 
(1976 m. sausio mėn.). Maždaug tuo metu visos 17 šalių, išskyrus Aust- 
raliją 1r Ispaniją, patyrė akivaizdų mirtinų atvejų eismo avarijose su- 
mažėjimą. Bendrai paėmus, šalių grupėje, kurioje nebuvo saugos dir- 
žų įstatymų, mirtinų atvejų sumažėjo labiau nei grupėje, kuri įstaty- 
mus buvo priėmusi. 

7.1 paveiksle parodyti pokyčiai atitiko 1973/74 metų energijos kri- 
zės padarinius, kai visas pasaulis buvo sunerimęs dėl energijos trūku- 
mo ir buvo patariama, siekiant taupyti energiją, važiuoti lėčiau. Didžiau- 
s1ą sumažėjimą aštuntojo dešimtmečio viduryje patyrusi šalis buvo Da- 
nija, dar prieš priimant įstatymą šioje šalyje. Kaip matome 7.2 paveiksle, 
po įstatymo priėmimo mirtinų įvykių keliuose šiek tiek padaugėjo. 

Australija - pavyzdys, kuris iš esmės leido pateisinti saugos diržų 
įstatymus daugelyje pasaulio šalių, — išsiskiria kaip šalis, kur nelaimių 
aukų skaičius eismo avarijose 1970-1978 metais kito mažiausiai. Vi- 
sos saugos diržų įstatymo analizės darė prielaidą, kad kilimo tendenci- 
ja, kokia buvo septintajame dešimtmetyje, būtų tęsusis, jei ne saugos 
diržų įstatymas. 7.3 paveikslas yra tipiškas tokios analizės pavyzdys. 
Bet, kaip rodo 7.4 paveikslas, Australija, palyginus su dauguma kitų 
šalių, buvo išskirtinė, nepatyrusi esminio mirčių skaičiaus eismo ava- 
rijose sumažėjimo aštuntajame dešimtmetyje. Paveikslas 7.3 įdomus 
dėl kitos priežasties: iš jo matyti, kad ne toks atsargus prisisegusių vai- 
ruotojų važiavimas gali riziką perkelti kitiems kelių vartotojams, 1a- 
biausiai — dviratininkams ir pėstiesiems. Nors įrodymai, apibendrinti 
7.1—7.4 paveiksluose, buvo gauti dar prieš Britanijos parlamentui pri- 
1mant saugos diržų įstatymą, Transporto departamentas ir toliau tvirti- 
no, kad vienintelė šalis, kur eismo avarijų statistika tapo „tiesioginiu 
mirčių įrodymu“, buvo Australija, ir kad šis įrodymas įtikinamai pa- 
rėmė Britanijos saugos diržų įstatymą. 

Dabar, po dešimties metų, kai įstatymai jau priimti daugiau nei 
80-yje šalių, galima tikėtis, kad saugos diržų įstatymus remiantys įro- 
dymai bus dar gausesni, bet jie stebėtinai „susitraukė“. Dabar visi tvir- 
tinimai remiasi vienintelės šalies — Jungtinės Karalystės — patirtimi. 

7.1 pav. Saugos diržų įstatymo poveikis. Mirtingumo eismo 
avarijose rodikliai šalyse, kur veikia saugos diržų įstatymai, ir 
šalyse be tokių įstatymų (1973 m.=100). Vertikalūs brūkšneliai 
„įstatymo“ grupėje nurodo datas, kada įstatymas pradėjo veikti 

(Šaltinis: Adamsas, 1982). 

7.2 pav. Saugos diržų įstatymo poveikis Danijoje 
(rodikliai: 1973 m.=100; šaltinis: Adamsas, 1982). 

7.3 pav. Mirtingumas eismo avarijose Australijoje: mito apie 
saugos diržų efektyvumą pradžia. (Šaltinis: Adamsas, 1982) 

7.4 pav. Australijos duomenys, lyginant su duomenimis 
šalyse be saugos diržų įstatymo 
(rodikliai: 1973 m..=100; šaltinis: Adamsas, 1982). 

Evansas savo visapusiškoje ir plačiai pripažintoje knygoje apie eismo 
saugumą, peržiūrėjęs daugelio šalių įrodymus, prieina tokios išvados: 


Tiksliausiai atliktais vertinimais paremtas JK įstatymas, kuria- 
me minima, kad naudojimasis saugos diržais išaugo nuo 40 iki 
90 procentų, ištyrus didelį nukentėjusiųjų skaičių. Įstatymas 
vairuotojų ir priekinės sėdynės keleivių mirtingumą eismo ne- 
laimėse sumažino 20 procentų. Kai mažiau naudojamasi dir- 
žais arba esant mažesniam gyventojų skaičiui (taip yra beveik 
visais kitais atvejais), neįmanoma tiesiogiai išmatuoti pokyčių 
eismo nelaimėse. Jie gali būti patikimai įvertinti naudojantis 
lygtimi, kurios pagrindiniai dėmenys yra diržų efektyvumas ir 
kiekybiškai įvertinamas selektyvaus papildymo efektas'- ten- 
dencija, kad vairuotojas, pradėjęs naudotis saugos diržais, tam- 
pa vidutiniškai saugesnis už eilinį vairuotoją (Evansas, 199], 
278 psl.). 


Kitais žodžiais tariant, nors daugiau nei 80 šalių yra saugos diržų 
įstatymai, anot Evanso, vien tik Jungtinėje Karalystėje pastebėtas mir- 
tinų įvykių sumažėjimo efektas, kurį galima tiesiogiai išmatuoti. Visur 
kitur gyvybės išsaugojimo pokyčiai buvo per maži, kad tai būtų užfik- 
suota nelaimingų atsitikimų statistikoje. (Evansas nepamini išimčių iš 
j0 cituojamų „beveik visų kitų atvejų“, o apžvelgdamas Australijos 
duomenis jis paprasčiausiai sako: „kai kurios prognozės, atrodo, buvo 
pernelyg optimistinės“; jis nepraneša, ką jis dabar prognozuotų Aust- 
ralijai.) Pretenzijos saugos diržų įstatymams, priimtiems kitose šalyse, 
remiasi tuo, kad nekreipiamas dėmesys į rizikos kompensacijos efektą. 
Evansas sako: „Literatūroje nerandame įrodymų, kad egzistuoja išma- 
tuojama vairuotojo reakcija į avarijų rezultatus veikiančias priemones, 
tokias kaip saugos diržai ar motociklininkų šalmai“ (387 psl.). (8 sky- 
riuje aš aptarsiu įrodymus iš paties Evanso tyrimo, kurie pakerta šį po- 
žiūrį.) 

Aš neaptarinėsiu Evanso įrodymų, kai jis kalba apie saugos diržų 
privalumus išsaugant gyvybę, jei įvyksta avarija. Faktas įtikinantis: nau- 
dojimasis saugos diržais padidina sėdinčių automobilyje galimybę 1š- 


! Evanso minėtas įrodymas — „diržų scgėjimo efektyvumas“ — remiasi susidūrimų ban- 
dymais, naudojant manckenus, ir suporintų palyginimų tyrimais, kuric nagrinėja susi- 
dūrimų metu patirtus sužeidimus, kai vienas keleivis buvo prisiscgęs saugos diržą, o 
kitas — nc. Turi būti numatytas „selcktyvaus papildymo cfcktas“, nes bailūs ir atsargūs 
labiausiai linkę savanoriškai prisisegti diržus, kai tuo tarpu netvarkingi ir nutrūktgalviai 
labiausiai linkę ignoruoti įstatymą. 

gyventi per avarinį susidūrimą. Kad sunkaus geležinio kevalo, lekian- 
čio dideliu greičiu, viduje esantis asmuo per susidūrimą turės daugiau 
galimybių išgyventi, jei jis nebus svaidomas kiauto viduje ar nebus iš- 
sviestas laukan, intuityviai akivaizdu ir paremta įspūdinga empirinių 
faktų visuma. Evansas apskaičiavo: naudojimasis diržais kažkieno ga- 
limybę žūti avarijoje sumažina 41 procentu. Jis mano, kad šia nauda 
buvo žavimasi visose 80 šalių, kur įstatymo reikalavimu naudojami sau- 
gos diržai, ir kad įstatymas ateity išgelbės daug gyvybių. Bet atrodo 
kurioziškai, kad, matant tokias akivaizdžias pasekmes, pats Evansas 
supranta, kad Jungtinė Karalystė yra vienintelė šalis, kurios duomenis 
galima patikimai cituoti, parodant tiesiogiai išmatuotą nelaimingų at- 
vejų sumažėjimą. 

Pirmąkart suabejota saugos diržų naudingumo įrodymais 1981 me- 
tais mano straipsnyje (Adamsas, 1981), kuriame pirmąkart paskelbti 
7.1-7.4 paveikslai. Britanijos transporto departamentas užsakė kritinę 
recenziją mano straipsniui. Recenzijoje „Saugos diržų privalumai: Eu- 
ropos statistikos išvados“ buvo prieita išvada: departamento dažnai kar- 
tojamas pareiškimas, kad saugos diržų įstatymas per metus išgelbėtų 
1000 gyvybių ir apsaugotų nuo 10000 sužeidimų (Islesas, 1981), buvo 
nepagrįstas. Recenzija patvirtino tai, ką atradau aš ir ką po dešimties 
metų aptiko Evansas pasaulinėje faktų apžvalgoje, - nebuvo jokio tie- 
siogiai išmatuoto mirtinų atvejų sumažėjimo, kuris galėtų būti susietas 
su saugos diržais. Recenzijoje buvo teigiama: 


Turimi duomenys iš aštuonių Vakarų Europos šalių, kurios 
1973-1976 metų laikotarpiu priėmė saugos diržų įstatymus, pa- 
rodo, kad tai nesukėlė juntamų mirties eismo įvykiuose poky- 
čių (kursyvas mano) <...> Rezultatai neatitinka departamento 
prognozės „1000 plius 10 000“... 


Šio pranešimo autorius žinojo apie rizikos kompensacijos hipote- 
zę, vadinasi, žinojo, kad saugos diržų efektyvumo susidūrimų metu įro- 
dymas dar nereiškia pakankamo įrodymo apie pageidaujamas įstaty- 
mo, žmones verčiančio užsisegti diržus, pasekmes. Jis primygtinai tei- 
gė: „Tarptautiniai palyginimai pateikia informaciją tiktai apie privalo- 
mo saugos diržų segėjimo efektą automobilio keleiviams ir kitiems kelių 
vartotojams“. Be to, šiame pranešime taip pat buvo pareikšta, kad vi- 
sose aštuoniose šalyse, kaip ir Australijoje, priėmus saugos diržų įsta- 
tymą, padidėjo sužeistų pėsčiųjų skaičius. Vertinant kiekvieną atvejį 
atskirai, nė vienas padidėjimas nebuvo statistiškai reikšmingas, tačiau 
bendras rezultatas buvo labai reikšmingas. 

Tuo metu, kai pranešimas buvo užbaigtas (tai buvo 1981 metų ba- 
landžio 9 d.), Transporto departamentas jau buvo apsisprendęs dėl sau- 
gos diržų įstatymo. Pranešimas buvo sulaikytas ir nebuvo leidžiama 
informuoti parlamentą, todėl po kelių mėnesių debatai jame baigėsi pir- 
mojo Britanijoje saugos diržų įstatymo priėmimu. „New Scientist“ be- 
veik po ketverių metų aptiko, kad egzistuoja sulaikytasis pranešimas 
(1985 metų vasario 7 d.). Nepaisant to, kad pranešimas niekada nebu- 
vo skelbtas, buvo plačiai žinoma pranešimo kopija, o jos išvados buvo 
patikimai, nors ir pavėluotai, patvirtintos nepriklausomos Jansseno ana- 
lizės po aštuonerių metų (Janssenas, 1989). Janssenas padarė išvadą: 


„Per tam tikrą laiką buvo išanalizuoti automobilių vairuotojų 
(ir keleivių) mirtingumo rodikliai aštuoniose iš septyniasde- 
šimties Vakarų Europos valstybių, kur buvo priimti saugos diržų 
įstatymai. Nebuvo jokio akivaizdaus saugos diržų įstatymo po- 
veikio mirtingumo rodikliams“ (kursyvas mano). 


Šios knygos rašymo metu Janssenas vadovavo vieninteliam eks- 
perimentiniam hipotezės, jog naudojimasis saugos diržais realiomis 
eismo sąlygomis keičia vairavimo manieras, patikrinimui (Janssenas, 
1991). Jis identifikavo įprastai saugos diržus seginčius ir neseginčius 
vairuotojus ir tada, prisidengęs saugos diržų komforto tyrimu, pasiūlė 
vairuoti specialiai įrengtą automobilį įvairiomis trasomis, įskaitant va- 
žiavimą greitkeliu ir prastais šalutiniais keliais. Įprastai nesegintys dir- 
žų trasą apvažiavo du kartus: užsisegę diržus ir neužsisegę. Nė vienas 
paprastai segintis nesutiko vairuoti be diržo, ir Janssenas nė nebandė 
Jų įtikinėti. Janssenas padarė išvadą: jo eksperimentas „dėl naudojimo- 
si saugos diržais davė įrodymų, leidžiančių kalbėti apie atrankos ir pri- 
sitaikymo efektus, nes paprastai nesegintys diržų važiavo greičiau, pa- 
lyginus su naudojančiais diržus“. Atliekant kitus tyrimus, bandyta pa- 
matuoti prisisegusių ir neprisisegusių diržus vairuotojų vairavimo ma- 
nierų skirtumus, bet nė vienas iš jų netapo vertingu rizikos kompensa- 
cijos testu. Nė viename šių tyrimų nebuvo atskirtos potencialios rizi- 
kos kompensacijos pasekmės nuo selektyvaus papildymo efekto: visi 
jie yra neįtikinami — rizikos kompensacijos hipotezė teigia, kad prisi- 
segę diržus Žmonės vairuoja pavojingiau, kai tuo tarpu selektyvaus 
papildymo hipotezė tvirtina, kad atsargiausi vairuotojai yra labiausiai 
linkę savanoriškai prisisegti diržus. 

Nepaisant to, kad šimtai milijonų vairuotojų visame pasaulyje da- 
bar įstatymo priversti segėti saugos diržus, buvo atliktas tik vienas ma- 
žas eksperimentas, norint patikrinti, ar jų elgsena yra pasikeitusi, ar ne 

(Janssenas, 1991). Tie, kas tyrė įrodymus, atskleidžiančius efektą, kurį 
galima tiesiogiai išmatuoti nelaimingų atsitikimų statistikoje, daugiau 
nepripažįsta originalių Australijos duomenų ir nagrinėja vien tik Jung- 
tinės Karalystės duomenis. Dabar tai panagrinėsime išsamiau. 


Saugos diržų įstatymas 
Jungtinėje Karalystėje 


Galbūt atsižvelgiant į tada kilusias abejones, pirmasis saugos dir- 
žų įstatymas Britanijoje buvo priimtas trijų metų bandomajam periodui. 
Jis įsigaliojo 1983 metų sausio mėnesį, bet dar nebuvo nuolatinis iki 
kito balsavimo parlamente 1986 metų sausio mėnesį. Tuo metu spau- 
doje paskelbto oficialaus Transporto departamento pareiškimo skaičiai, 
liudijantys apie išgelbėtas gyvybes, buvo sumažinti nuo 1000 iki 200 
per metus (1985 metų spalio 15 d.). Tai buvo vadinama „grynuoju“ 
sumažinimu: žmonių, sėdėjusių ant priekinių automobilių sėdynių, mir- 
čių skaičiaus sumažėjimas 1983 metais buvo iš dalies atsvertas pėsčių- 
jų, dviratininkų ir keleivių, sėdėjusių ant galinių automobilių sėdynių, 
mirčių skaičiaus padidėjimu. Šis mirtingumo pasiskirstymas atitiko ri- 
zikos kompensacijos hipotezę. pagal kurią diržų sukeltas papildomas 
saugumo pojūtis paskatina nerūpestingiau vairuoti, padidindamas riziką 
kitiems kelio vartotojams. Tačiau nepaisant šio nepareikšto rizikos kom- 
pensacijos pripažinimo, įrodymas, kuriuo parlamentas, 1986 metais tvir- 
tindamas įstatymą, pasitikėjo, buvo su esminiais trūkumais. Jis ignora- 
vo vairavimo išgėrus efektą. 

7.5a paveikslas rodo mirtinų avarijų keliuose pokytį 1983 metais 
— pirmaisiais įstatymo galiojimo metais (pažymėta rodykle). Nesimato 
nieko panašaus į žadėtas išgelbėti 1000 gyvybių per metus. Galime kon- 
statuoti tik nedidelį nukrypimą žemyn nuo akivaizdžios bendros mažė- 
jimo tendencijos. Dauguma 1986 metų parlamentiniams debatams pa- 
teiktų analizių darė prielaidą, kad lengvas 1982 metų padidėjimas, ma- 
tomas diagramoje, rodo naują didėjimo tendenciją. kuri turėjo tęstis 1r 
1983 metais, bet sumažėjo dėl teigiamo saugos diržų įstatymo povei- 
kio. Tvirtinimai apie saugos diržų įstatymo poveikį tokiu būdu buvo 
išpūsti: tikrasis mirtingumas buvo lyginamas su tikėtinais skaičiais, spė- 
jant, kad 1982 metai rodo naujos tendencijos pradžią. Tačiau 7.5b ir 
7.5c paveiksluose galima matyti: mirtingumo padidėjimas 1982 metais 
buvo tarp 10 val. nakties ir 4 val. ryto - literatūroje apie saugą keliuose 

7.5 pav. Mirtys keliuose Didžiojoje Britanijoje pagal dienos 
laiką. (Šaltinis: Avarijos Didžiosios Britanijos keliuose, HMSO, 
publikuojama kasmet.) 

tai žinoma kaip „vairavimo išgėrus“ valandos. Kitomis valandomis tę- 
siasi mažėjimo tendencija. 7.6 paveikslas dar tiksliau perteikia 1982 
metų padidėjimą: visą padidėjimą nulėmė avarijos ne gyvenvietėse ir 
įvykusios dėl išgėrusių vairuotojų kaltės. 

Mirtingumo sumažėjimas 1983 metais aiškiai buvo susijęs su kam- 
panija prieš vairavimą išgėrus. Tais metais: 

e Įvestas „akivaizdus“ kvėpavimo testas. 

e Buvo atlikta daugybė patikrinimų. 

e Sėkmingai patrauktų baudžiamojon atsakomybėn išgėrusių vai- 

ruotojų skaičius išaugo 31 procentu. 


A 


Mirtini atvejai 


200 


100 
50 
1979 1980 1981 1982 1983 1984 

Automobilių Teritorija 
vairuotojai Gyvenvietėse Už gyvenviečių ribų 
Blaivūs m o 
Išgėrę A A 
Pažeidėjai 8 O 


7.6 pav. Vairuotojų mirtys Didžiojoje Britanijoje pagal vietą ir 
žuvusio vairuotojo išgertą alkoholio kiekį. 
Ir „išgėrę“, ir „pažeidėjai“ savo kraujyje turėjo alkoholio, 
„pažeidėjų“ kraujyje buvo leistiną normą viršijantis alkoholio 
kiekis. (Šaltinis: Broughtonas ir Starkas, 1986.) 

e Mirčių keliuose tarp 10 val. vakaro ir 4 val. ryto skaičius padi- 
dėjo 23 procentais, kai tuo tarpu visomis kitomis valandomis 
— tik 3 procentais; tai atitinka vyraujančią tendenciją. 

e Žuvusių vairuotojų, kurie buvo viršiję leidžiamą alkoholio nor- 
mą, dalis sumažėjo nuo 36 procentų iki 31 procento. 


Bet niekada nebuvo patenkinamai paaiškintas „alkoholio pikas“ 
1982 metais. Išlieka paslaptimi staigus alkoholio nulemtų žūčių ne gy- 
venvietėse skaičiaus padidėjimas tais metais. Pagal Transporto ir kelių 
tyrimo laboratorijos pranešimą „išgėrusių automobilių vairuotojų mirčių 
ne gyvenvietėse padidėjimas 1982 metais negali būti paaiškintas jokiais 
turimais duomenimis“ (Broughtonas ir Starkas, 1986). 

Per parlamento debatus 1986 metais, gindamas įstatymo pratęsi- 
mą, Transporto departamentas labiausiai pasitikėjo dviem statistikos 
profesoriais - Jamesu Durbinu ir Andrewu Harvey iš Londono ekono- 
mikos mokyklos. Durbino ir Harvey sukurti modeliai, apimantys laiko 
sekų duomenis ir skirti analizuoti saugos diržų poveikį, buvo įspūdin- 
gai įmantrūs, bet nė vienas iš jų neturėjo su alkoholiu susietų kintamų- 
jų. Lygindami su numatyta tendencija visus mirtingumo sumažėjimus 
1983 metais, jie priskyrė palankiam saugos diržų įstatymo poveikiui ir 
nė vieno nepriskyrė kampanijai prieš vairavimą išgėrus. Durbinas ir 
Harvey savo darbą pristatė Karališkosios statistikų draugijos semina- 
re, ir diskusija buvo atspausdinta kartu su jų straipsniu. Jie pripažino, 
kad savo analizėje neteikė jokios svarbos alkoholiui ir sakė: „Alkoho- 
lio poveikio tyrimas tikrai yra svarbi būsimų tyrimų sritis“ (Durbinas ir 
Harvey, 1986). 

Tačiau tuo metu nebuvo atlikta nė vieno tyrimo, siekiant atsakyti 
į klausimą, kodėl saugos diržų įstatymui Britanijoje įsigaliojus, saugos 
diržai gyvybes išgelbsti tik tiems. kas išgėrę daugiau nei leidžiama ir 
vairuoja tarp 10 val. vakaro ir 4 val. ryto. Tai yra klausimas, kurį Trans- 
porto departamentas atsisakė tirti. Vėlesnė Tunbridge'o iš departamento 
ataskaita apie saugos diržus vis dar ignoruoja alkoholio poveikį ir mir- 
tinų įvykių sumažėjimą kelyje sieja su 1983 m. saugos diržų įstatymu. 
Tai įvelia praleidimo klaidą, kadangi ignoruojama mažėjimo tendenci- 
ja. Tačiau tai pagrindžia Tunbridge'o išvadą, kad įstatymas išgelbėjo 
gyvybes, gautą lyginant trejų metų duomenis, prieš priimant saugos diržų 
įstatymą (1980, 1981, 1982), 1r dvejų metų - po priėmimo (1983, 1984). 
Pažvelgę į 7.5 paveikslą, matome, kad tęsėsi nustatyta mažėjimo ten- 
dencija, prasidėjusi prieš 1983 metus. Remiantis šia tendencija, būtų 
laukiama mažesnio mirtingumo 1983 ir 1984 metais, nežiūrint jokių 
1983 metais įvestų saugumo priemonių. Tunbridge'o ataskaitoje šis ten- 

dencijos efektas taip pat priskirtas saugos diržams. (Galimos šios ten- 
dencijos priežastys nagrinėjamos 8 skyriuje.) 

Be to, Durbino ir Harvey citata klaidingai interpretuojama, aiški- 
nant saugos diržų įstatymo poveikį pėstiesiems. Tunbridge'as sako: „Jie 
(Durbinas ir Harvey) priėjo išvados, kad, įsigaliojus įstatymui, nebuvo 
jokio akivaizdesnio žuvusių ir sunkiai sužeistų avarijose skaičiaus pa- 
didėjimo“. Tunbridge'as nepamini, kad mirtingumo statistika ir sunkių 
sužeidimų statistika turi skirtingą prasmę (žr. 5.2 pav.). Statistinėse su- 
vestinėse apie Žuvusius ir rimtai sužeistus žmones yra daug didesni, 
bet mažiau patikimi sužeistųjų skaičiai. Tunbridge'as necituoja faktų 
iš Durbino ir Harvey tyrimo, tikėdamas didesniu savo duomenų apie 
mirtingumą tikslumu. Durbinas ir Harvey teigė, kad pėsčiųjų ir dvira- 
tininkų žūčių padidėjimas atitinkamai siekė 8 ir 13 procentų. Jie taip 
pat 27 procentais įvertino galinių sėdynių keleivių, kuriems įstatymas 
nebuvo taikytas, mirtingumo padidėjimą. Įdomu, kad skaičius pėsčiųjų 
1r dviratininkų, žuvusių po sunkiais prekiniais ir viešojo transporto au- 
tomobiliais (saugos diržų įstatyme neįvardintos transporto priemonių 
kategorijos), po įstatymo įsigaliojimo sumažėjo. Šias kategorijas pa- 
naudojant kaip kontrolines, pėsčiųjų ir dviratininkų mirčių skaičiai po 
įstatymo išauga iki 19,6 ir 40 procentų, nors dėl mažų kontrolinių skai- 
čių šie vertinimai yra nepatikimi. 

Tiek rizikos kompensacijos hipotezė, tiek konkretaus laikotarpio 
duomenys apie dviratininkų ir pėsčiųjų mirtingumą teigia: dviratininkų 
ir pėsčiųjų mirtingumo padidėjimas po įstatymo, atrodo, tėra laikinas 
pereinamasis efektas. Per ilgesnį laiko tarpą dviratininkai ir pėstieji į 
padidėjusią motorizuoto eismo grėsmę reagavo ir, atrodo, toliau rea- 
guoja, stengdamiesi vengti šios grėsmės (Adamsas, 1988, Hillmanas ir 
kt., 1990). 

Apibendrinant galima pasakyti, kad yra dvi Britanijos vyriausy- 
bės 1983 metais įgyvendintos saugumo keliuose priemonės: tai saugos 
diržų įstatymas ir kampanija prieš girtavimą. 7.5 ir 7.6 paveikslai tei- 
gia, kad 1983 metais buvo nežymus, laikinas mirtinų avarijų keliuose 
sumažėjimas, lyginant su nustatyta tendencija. Akivaizdu, kad saugos 
diržų įstatymas mirtingumui, bendrai paėmus, neturėjo efekto, bet bu- 
vo susijęs su pavojaus perkėlimu nuo automobilio keleivių pėstiesiems 
1r dviratininkams. Akivaizdu, kad atsižvelgiant į alkoholio vartojimą, 
mirtingumo sumažėjimas 1983 metais „vairavimo išgėrus" valandomis 
iš dalies paaiškinamas vis dar nesuprantamu 1982 metų tendencijos pra- 
nokimu ir iš dalies - 1983 metų kampanija prieš vairavimą išgėrus. 
Įrodymai iš Britanijos, kuri buvo išskirta kaip vienintelė šalis pasauly- 

je, kur mirtingumo pokyčius galima išmatuoti, tiesiogiai juos susiejant 
su saugos diržų įstatymu, teigia, kad įstatymas nedavė jokio gyvybių 
išsaugojimo rezultato, bet rizikos naštą perkėlė nuo tų, kas jau buvo 
geriausiai apsaugoti automobilio viduje, tiems, kas buvo labiausiai pa- 
žeidžiami automobilio išorėje. 


Trys post scriptum 


1. 1986 metais, praėjus penkeriems metams po saugos diržų įstatymo 
priėmimo Britanijos parlamente, rizikos kompensaciją efektingai 
paskatino kelių eismo įstatymas Vakarų Vokietijoje. Tarpmiestiniai 
autobusai, kuriuose yra saugos diržai, galėjo važiuoti 100 kilomet- 
rų per valandą leistinu maksimaliu greičiu, o autobusams be sau- 
gos diržų jis buvo apribotas iki 80 km/val. Karališkoji nelaimingų 
atsitikimų prevencijos draugija, ištikima Britanijos saugos diržų įsta- 
tymo šalininkė, tai aprašė savo žurnale „Sauga keliuose“ ir sąmo- 
ningai pateikė kaip klasikinį interesų derinimo pavyzdį, kuris pa- 
prastai atsiranda tarp padidėjusio saugumo ir saugos priemonių įgy- 
vendinimo teikiamos naudos (Care on the Road, 1987 m. kovo 
mėn.): 


Vokietijoje autobusams su saugos diržais leidžiama važiuoti grei- 
čiau nei kitiems, taip įgalinant vairuotojus darbo valandomis nu- 
keliauti daugiau mylių. 


2. 1989 metų rugsėjį Britanijos vyriausybė, įkvėpta „sėkmės“ įstaty- 
mo, kuris žmones, sėdinčius automobilio priekyje, vertė segėti sau- 
gos diržus, diržų segėjimą padarė privalomu ir sėdintiems ant gali- 
nių sėdynių jaunesniems nei 14 metų vaikams. 7.7 paveikslas pa- 
rodo rezultatus, kurie gauti iš avaringumo statistikos. Lyginant me- 
tus prieš (1988) su metais po (1990), beveik 10 procentų padidėjo 
vaikų, žuvusių sėdint ant galinių sėdynių, skaičius ir beveik 12 pro- 
centų — sužeistųjų skaičius; abiem atvejais šie padidėjimai prano- 
ko augimo tendenciją. 

3. 1993 m. lapkričio 10 d. 10 žmonių žuvo per autobuso avariją Kento 
grafystės M2 greitkelyje. Prieš gaunant bet kokią detalesnę infor- 
maciją, kaip jie žuvo, tuojau pat per televiziją, radiją ir spaudą 
pasigirdo choras balsų, reikalaujančių, kad saugos diržai tarpmies- 
tiniuose autobusuose taptų privalomi. Redakcinių skilčių autorius, 
naujienų žiniose cituojamus vietinės valdžios atstovus ir laiškų re- 

procentais, lyginant 1988 ir 1990 m. 

7.7 pav. Galinių sėdynių saugos diržai vaikams; 
1989 m. priimto įstatymo poveikis 
(Šaltinis: Avarijos Didžiosios Britanijos keliuose, 1992.) 


daktoriams siuntėjus. reikalaujančius saugos diržų autobusuose — 
VISUS juos S1ejo vienas bendras dalykas: jie savo samprotavimus 
grindė „faktu“, kad saugos diržų įstatymas išgelbėjo milžinišką 
gyvybių skaičių. Vargu, ar kas nors 1š šių „choristų“ turėjo kokią 
nors asmeninę darbo su statistiniais faktais patirtį. Jie taip karštai 
įrodinėjo. nes tikėjo saugos diržų įstatyminės tvarkos efektyvu- 
mu. Dabar šis tikėjimas tiek išplitęs. palaikomas ir primygtinai 
kartojamas, kad sunku įsivaizduoti, kaip tai galima pakeisti. Prieš- 
taraujantis požiūris paprastai atmetamas. Aš pateiksiu asmeninį 
pavyzdį. Lapkričio 11 d. ilgai diskutavau su stambaus nacionali- 
nio laikraščio žurnalistu ir faksu pasiunčiau jam žinutę, kaip ver- 
tinu įrodymų apibendrinimą bei 7.5 ir 7.6 paveikslus. Jo ištęstas 
straipsnis pasirodė kitą dieną. Aš buvau „pašalintas“ iš straipsnio. 
Kai buvo apkaltintas dėl praleidimo, žurnalistas pateikė du ne- 
nuoseklius paaiškinimus. Pirmasis — kad straipsnis buvo sutrum- 
pintas dėl vietos trūkumo. Antrasis — visi, su kuo jis dar kalbėjosi, 
nesutiko su mano teiginiais. Poreikis autobusuose įrengti saugos 
diržus yra toks galingas ir taip propaguojamas populiarios žiniask- 
laidos. kad sunku tikėtis, jog to greitai nepareikalaus įstatymas. 

Pradinis teiginys, kad saugos diržų įstatymas Britanijoje išgelbės 
1000 gyvybių per metus, buvo iškeltas tuo metu, kai neprisisegę diržų 
vairuotojai kasmet nukeliaudavo apie 200 milijardų kilometrų. Kitaip 
tariant, įstatymo pažadas buvo toks: mirties galimybę sumažinti viene- 
tu, turint omeny 200 milijonų nukeliautų kilometrų. Elgsenos pokytis, 
kurio reikia, norint subalansuoti pažadėtą naudą, lygiai taip pat būtų 
mažas, ir reikštų (nors labai sunku tiesiogiai išmatuoti) tikriausiai šiek 
tiek greitesnį ar agresyvesnį važiavimą, arba atsitiktinį koncentracijos 
ypatingais atvejais praradimą kas keletą milijonų kilometrų. Pažadėtą 
rizikos sumažinimą lydėjo didelė reklaminė kampanija, žmones įtikinė- 
jant, kad saugos diržai juos padarytų daug saugesnius. 

Dauguma šios knygos skaitytojų dabar, kaip įprasta, naudojasi sau- 
gos diržais. Tarkime, jus pakviečia konsultuoti ir leidžia remtis savąja 
patirtimi. Ar galėtumėte vairuoti truputėlį atsargiau, jei nebūtų saugos 
diržų? Kai kurie skaitytojai yra tėvai, kurie primygtinai reikalauja sau- 
gos diržais ar vaikiškomis sėdynėmis apsaugoti vaikus. Galbūt jūs stab- 
dytumėte šiek tiek švelniau ar posūkį įveiktumėte truputį lėčiau, jei jūsų 
vaikai nebūtų saugiai prisegti galinėse sėdynėse? Jūsų vairavimo stiliaus 
pokyčiai, kurie subalansuotų saugos diržų teikiamos naudos praradimą, 
yra tokie maži, kad nepaprastai sunku subtiliai ir patikimai juos išmatuoti, 
stebint kito elgseną ar analizuojant pačiam save. Bet visi saugos diržų 
įstatymai pasaulyje teigia, kad atsakymas į šiuos klausimus yra „ne“. 


Kultūrinė teorija 


Visa tai yra derlinga dirva kultūrinei teorijai. Šimtai tūkstančių 
žmonių. kasmet visame pasaulyje žūstančių per nelaimingus įvykius 
keliuose, yra didelė problema. Problemos reikšmingumas ir nepakan- 
kama informacija žmones verčia jaustis nejaukiai. Debatai apie saugos 
diržų įstatymus atrodo be galo nutolę nuo sprendimo, nepaisant dau- 
giau nei dviejų dešimtmečių patirties ir galybės statistinių faktų. Kul- 
tūrinė teorija teigia: tokio neapibrėžtumo akivaizdoje informacinis va- 
kuumas bus užpildytas prieštaringais įsitikinimais: tikėjimas ir įsitiki- 
nimas tarnauja kaip faktinių žinių pakaitalas. Kultūrinė teorija toliau 
teigia, kad tokie tikėjimai ir įsitikinimai įgauna kiekvienam žmogaus 
elgsenos tipui būdingas ir prognozuojamas formas. 

1981 metų debatai Britanijos parlamente apie saugos diržus tapo 
beveik metiniu įvykiu. Tai buvo debatai tarp gyvybės gynėjų ir laisvės 

gynėjų. Pagrindiniai šių debatų aktoriai, atrodo, turėjo atvykti iš cen- 
trinio kultūrinės teorijos leidybos departamento. Gyvybės gynėjus su 
dideliu įsitikinimu vaidino Aierarchistai, o laisvės gynėjus - ne mažiau 
aistringi individualistai. 

Hierarchistai tikėjo: įstatymas išgelbės daugybę gyvybių ir užkirs 
kelią dar didesniam skaičiui sužeidimų. Jų tikėjimas buvo patogiai su- 
apvalintas iki 1000 gyvybių ir 10 000 sužeidimų per metus. Įrodinėta, 
kad jie privalo gelbėti žmones nuo jų pačių. Jei žmonės būtų per daug 
neišprusę, tingūs ar pamišę, valstybė turėtų įsikišti, užtikrindama sau- 
gumą; tai ji ir darė. Hierarchistų tyrimų įstaigos pateikė gausybę įrody- 
mų šiam tikėjimui paremti. 

Individualistai, priešindamiesi įstatymui, gerokai pasidarbavo. Jie 
neturėjo tyrimo įstaigų, bet juos rėmė „dešiniojo sparno“ organizacijos 
— tokios kaip Ekonominių reikalų institutas. Jų retorika taip pat atitiko 
kultūrinės teorijos lūkesčius. Jie buvo nusiteikę ne prieš saugos diržus, 
bet prieš privalomą saugos diržų naudojimą. Individualistai tol remia 
įstatymą ir tvarką, kol įstatymas stiprina sandorius ir gina privačią nuo- 
savybę, tačiau jie priešinasi tam, kad asmeninė rizika būtų laikoma nu- 
sikaltimu. Rizikavimas be viso kito yra pagrindinė privačių įmonių sis- 
temos, kuria jie tikėjo, sudedamoji dalis. Jų epitetas valstybei, siekian- 
čiai primesti saugos diržų įstatymą, buvo toks: „valstybė-auklė“. 

Jie nesiginčijo dėl oficialių vertinimų tikslumo. kur buvo tvirtina- 
ma, kad per metus galima išgelbėti 1000 gyvybių 1r 10 000 sužeistųjų, 
— jie juos atmetė kaip nereikšmingus. Jie įrodinėjo: jei vieną kartą vals- 
tybė pradėtų laikyti nusikaltimu asmeninę riziką, nebūtų logiška susto- 
ti, — reikėtų priimti įstatymus, draudžiančius kopti į uolas, važiuoti dvi- 
račiu, girtauti, rūkyti ir valgyti pernelyg daug saldžių bandelių su kremu. 

Fatalistai 1r egalitaristai iš pradžių diskusijoje nedalyvavo. Fata- 
listai niekada nedalyvauja debatuose dėl tokių dalykų, nes nemato pras- 
mės. Egalitaristai buvo abejingi, nes nematė juos dominančio rezulta- 
to. Jiems tada nebuvo dėl ko abejoti saugos diržų įstatymo teikiamos 
naudos pagrįstumu, o įstatymas jokiu akivaizdžiu būdu neprieštaravo 
egalitaristų gyvenimo būdui. 

Tačiau kai rizikos kompensacija tapo svarstoma problema, ir bu- 
vo mestas iššūkis naudos statistiniam pagrįstumui, tada egalitaristai įs1- 
traukė į diskusiją. Kai jau tapo aišku, kad įstatymas gali rizikos svorį 
nuo turtingų, galingų ir gerai apsaugotų automobiliuose perkelti ant var- 
gingųjų, pažeidžiamų —- ant pėsčiųjų ir dviratininkų,- tada jie pamatė 
vertą jų dėmesio priežastį. Tokios organizacijos, kaip Žemės draugai. 

Pėsčiųjų asociacija ir įvairios dviratininkų draugijos, pradėjo skeptiš- 
kais klausinėti, o kai kurios jų ėmė prieštarauti įstatymui. 

Jų skepticizmas bei opozicija dėl pavėluoto įsitraukimo į diskusi- 
ją nedavė efekto. Jiems taip pat pakenkė turimų įrodymų prigimtis. Kaip 
1r individualistams, jiems trūko išteklių tyrimams ir reklamai, kad ga- 
lėtų priešintis hierarchijos skleidžiamiems gandams apie saugos diržų 
įstatymo naudą — teiginiams, kurie liejasi iki šios dienos. 

Kaip ir daugeliu kitų atvejų, fatalistų motyvą pasisavino egalita- 
ristai, kurie savo pareiga laiko apginti silpno ir pažeidžiamo asmens in- 
teresus. Fatalistus taip pat šiek tiek parėmė individualistai. Ronaldas 
Bellas, gerai žinomas dešinės pakraipos konservatorių frakcijos parla- 
mente narys, buvo vienas atkakliausių kovotojų prieš įstatymą. Cituo- 
damas ankstesnįjį įstatymą, kuris nešiojančius tiurbanus sikhus atleido 
nuo reikalavimo dėtis motociklininkų šalmus, saugos diržų įstatymui pa- 
tobulinti jis pasiūlė religinę pataisą — suteikti privilegiją „visiems kalvi- 
nistams ir kitiems, tikintiems lemtimi“. Balsavimas dėl saugos diržų įsta- 
tymo kartu su opozicijos lobistais iškėlė viešumon tokius gerai žinomus 
kairiojo sparno atstovus kaip Michaelis Footas (egalitaristas) ir deši- 
niojo sparno atstovus, tokius kaip Enochas Powellas (individualistas). 


Kultūriniai filtrai 


Ankstesniuose skyriuose įrodyta, kad mes visi, kai rizikuojame, 
samprotavimus apie rizikos išlaidas ir naudą perleidžiame per kultūri- 
nius filtrus. Hanso Christiano Anderseno pasaka apie naujus karaliaus 
drabužius yra geras pavyzdys, norint suprasti, kaip veikia kultūriniai 
filtrai. Karalius ir visi jo dvariškiai, valdiniai, išskyrus vieną, apgavo 
patys save. Padedami poros abejotinų siuvėjų, jie įtikėjo esant puikų 
audinį, sudėtingą kirpimą, nuostabias spalvas ir visapusišką didingu- 
mą... kažką, kas objektyviai neegzistavo. Pasaka teigia: kai idėja, nors 
1r beprasmiška, tampa priimtina ir palaikoma, pripažinta autoriteto, ta- 
da ją labai sunku išstumti. Idėja stiprina pati save. Valdžia cituoja anks- 
tesnę valdžią, kol idėja tampa autoritetinga. Idėja įgyja savigynos me- 
chanizmą. Tas, kas nesugeba pamatyti naujų karaliaus drabužių, yra 
„netinkamas savo postui arba nedovanotinai kvailas“. Faktas, kad dau- 
gelis kitų tiki idėja, gali tapti pakankama priežastimi tikėti. Po kurio 
laiko daugiau įrodymų nebereikia. 

Faktai, pateisinę saugos diržų įstatymą Viktorijos valstijoje, iš pra- 
džių atrodė labai įtikinantys. Tiek detalūs avarijų tyrinėjimai, tiek ir 

eksperimentiniai bandymai su manekenais rėmė idėją, kad nelaimingo 
atsitikimo metu automobilio keleivių galimybė likti nesužalotiems pa- 
didės, jei jie segės saugos diržus. Statistiniai įrodymai iš Viktorijos vals- 
tijos, kai įstatymas joje buvo įgyvendintas, atrodė, pateikė pakankamai 
įrodymų, kurie Žmones priverstų naudoti diržus. Septintojo dešimtme- 
čio tendencija, kai ėmė augti žuvusiųjų keliuose skaičius, pakito į gerąją 
pusę. Saugos diržų įstatymo gebėjimas išsaugoti gyvybes tapo faktu. 

Šis faktas virto neatsiejama viso pasaulio įstatymų leidėjų kultūri- 
nių filtrų dalimi ir tapo pagrindu saugos diržų kampanijoms, kurios pa- 
siekė aukščiausią veiklos mastą, priėmus įstatymus daugiau nei 80 ša- 
lių. Svarbiausias argumentas kiekvienoje šalyje, siekiančioje priimti sau- 
gos diržų įstatymą, buvo kitų šalių, kur įstatymas jau priimtas, sąrašas. 
Kai jis vis ilgėjo, argumentas vis stiprėjo. Šalių, sekančių Australijos 
iniciatyva, nesėkmės išsaugant gyvybes, neatrodė svarbios. Kultūriniai 
filtrai, intensyviai jais naudojantis, tapo efektyvesni, ir tikėjimas įsta- 
tymu taip giliai įsitvirtino, kad nuviliantys statistiniai duomenys rimto 
iššūkio nepateikė. Buvo pasitelkta „mišrių kintamųjų“ teorija, siekiant 
pateisinti rezultatus. Vienas įtakingas ir susierzinęs tyrėjas pasakė: „Aš 
visiškai negaliu sutikti su tuo, kad vairuotojo elgesys staigiai pasikei- 
čia vien tik todėl, jog saugos diržų naudojimas tapo privalomu“ (Mac- 
kay, 1981). Jei vairuojama atsižvelgiant į įgyvendintas saugumo prie- 
mones, bet atmetant elgsenos pokyčio galimybę, tada bet koks akivaiz- 
dus naudingumo efekto trūkumas tampa mišrių kintamųjų įtakos įrody- 
mu: privalo egzistuoti kažkoks kitas faktorius ar faktoriai, užmaskuo- 
jantys efektą, kuris, kaip Žinote, turi būti. 

Yra paralelių su 3 skyriuje aptartomis diskusijomis apie dozės-— 
reakcijos sąryšio interpretaciją. Dabar beveik visi saugumo keliuose 
tyrėjai sutaria, kad rizikos kompensacija tikrai vyksta, esant dideliems 
suvokiamos grėsmės pokyčiams (OECD, 1990). Tokiose situacijose elg- 
senos reakcija į grėsmę yra akivaizdi ir išmatuojama. Šios situacijos 
yra analogiškos „didelės dozės“ eksperimentams, tikrinant kancerogeniš- 
kumą. Bet kaip tada, kai rizikos lygio pokyčiai yra labai maži ir sunkiai 
suvokiami? Pavyzdžiui, saugos diržų atveju įmanoma, kad 200 milijo- 
nų nukeliautų kilometrų būtų mato vienetas. Kaip ir analizuojant ma- 
žas toksinų dozes, egzistuoja įvairios galimos reakcijos (žr. 3.6 pav.), 
kurių neįmanoma visų išmatuoti taip, kad įtikintum nenusiteikusius 
sutikti. 

Spaudimas paklusti gali būti stiprus. Normanas Fowleris, tuome- 
tinis Britanijos transporto departamento sekretorius, dėl savo opozici- 
nės nuostatos saugos diržų įstatymo atžvilgiu Britanijos medicinos 

darbuotojų asociacijos konferencijoje buvo viešai apkaltintas esąs „ma- 
sinių žmogžudysčių bendrininkas“. Mano tyrimai, leidžiantys suabejo- 
ti saugos diržų įstatymu, parlamento debatuose buvo paskelbti kaip „su- 
klastoti“, „ekscentriški“, „absurdiški“ ir „fiktyvūs“. (žr. Adamso, 1985, 
9 sk.; Daviso, 1993, 4 sk. ir Irwino, 1985 ataskaitas apie to meto deba- 
tus dėl saugos diržų.) 

Šios srities tyrimai sukelia stiprias emocijas dėl visai gerbtinų prie- 
žasčių. Dauguma tyrinėtojų norėtų nustatyti tiesą iš nešališkos pozici- 
JOS, „apeinant peštynes“. Bet jei tyrėjas atranda tiesą, kuri susijusi su 
visuomenės gerove, jis gali laikyti savo, kaip piliečio, pareiga tęsti darbą 
viešosios politikos srityje. Faktas, kad saugumo tyrimas apima duome- 
nis apie gyvybę ir mirtį, tiek tyrinėtojams, tiek viešosios politikos kū- 
rėjams sukuria būtinumo pojūtį. 

Saugumo keliuose tyrėjų susirinkimuose dažniausiai vyrauja evan- 
gelistinė atmosfera. Pavyzdžiui, Amerikos automobilinės medicinos aso- 
ciacija ir Ontarijo transporto bei komunikacijų ministerija rėmė konfe- 
renciją, skirtą saugos diržams (AAAM, 1981). Konferencijai pateikti 
straipsniai buvo „moksliniai“, pašvęsti suvaržančių metodų efektyvu- 
mui ir medicininei tokių metodų reikšmei pagrįsti. Bet konferencijos 
tikslas, apibendrintas konferencijos darbotvarkėje, buvo „poreikis per 
gydytojus paveikti viešąją politiką, tyrimus ir švietimą. siekiant plates- 
nio keleivius suvaržančios įrangos panaudojimo“. Tuo metu Amerikos 
automobilinės medicinos asociacija kartu su Automobilių inžinierių 
draugija 1984 metais parėmė kitą mokslinį simpoziumą, pavadintą „Su- 
varžančios saugos diržų sistemos pasiekimai“ (SAE, 1984). Pirminin- 
kaujantis įžanginiame žodyje paskelbė, kad simpoziumo tikslas — „su- 
teikti pripažinimą sužeidimų avarijose problemų svarbai ir naudojimosi 
saugos diržais privalumams“. Antrasis „Chrysler“ kompanijos preziden- 
tas Lee lacocca savo kalboje skelbė, kad „saugos diržai yra efektyviau- 
sias būdas, kada nors sukurtas gelbėti gyvybes ir užkirsti kelią sužeidi- 
mams“. O pagrindinis konferencijos mokslinis pranešimas Ameriką ra- 
gino sekti Australijos pavyzdžiu ir naudojimąsi saugos diržais padaryti 
privalomu, primygtinai reikalaudamas, kad „paprastas politinės drąsos 
aktas eismo avarijose išgelbėtų nesuskaitomas Amerikos gyvybes“. Nors 
abi konferencijos siekė nagrinėti mokslinius įstatymo efektyvumo įro- 
dymus, jų realus ir viešai paskelbtas tikslas buvo laimėti sau šalininkų. 
Žinoma, šios srities žinovų pateikiami įrodymai šiose konferencijose 
nebuvo sveikintini. Todėl tokių įrodymų ir nebuvo pateikta, jie buvo 
„Išfiltruoti“ prieš konferenciją. 

Aplinka, kurioje atliekamas tyrimas, gali būti morališkai baugi- 
nanti. Tas, kas nesugeba įžvelgti saugos keliuose reguliavimo rizikos 
pasekmių, kaip teigia „American Journal of Public Health“, priskirti- 
nas „„nemokšiškiems nihilistams““, kurie yra „būdingi sergančiai visuo- 
menei“ (Yankauens, 1981). Lordas Underhillas 1981 m. birželio 11 d. 
Lordų rūmuose vykusiuose debatuose apie saugos diržus paskelbė: „Bū- 
tų siaubingai pavojinga, jei būtų pasitikima kokiais nors argumentais, 
kurie neigia naudojimosi saugos diržais privalumus“. Pavojus, kurio 
baiminosi tiek Underhillas, tiek žurnalo leidėjas, buvo toks: jei būtų 
„pagraužtas“ tikėjimas saugos diržais, žmonės gali nustoti jais naudo- 
tis. Sakoma, kad tiesa yra pirmoji karo auka: toks aistringas kai kurių 
kovotojų už saugumą įsitikinimas jų kampanijas galėjo paversti kry- 
žiaus žygiais. Su eretikais kryžiaus žygiuose švelniai nesielgdavo. 

Toks spaudimas gali nuvesti į šališkumą, pasirenkant įrodymus. 
Šališkumas, matyt, būtų vienintelis būdas suderinti daug mažų tyrimų, 
lyg 1r parodančių įstatymo padidintą saugumą, su bendra nacionaline 
statistika, kuri to nedaro. Pavyzdžiui, viename daug kartų cituotame 
tyrime pranešama, kad, Švedijoje įsigaliojus saugos diržų įstatymui, 
16-oje Švedijos ligoninių priimamų nukentėjusių žmonių skaičius su- 
mažėjo 29 procentais (Adamsas, 1982). Faktas, kad Švedijoje priėmus 
įstatymą padidėjo automobilių keleivių mirčių ir sužeidimų skaičius, 
liudija: buvo įmanoma rasti kitas ligonines, kurios nurodytų priešingą 
rezultatą; bet toks rezultatas dar turi būti publikuotas. 

Panašus spaudimas taip pat, atrodo, buvo veiksmingas, kai prieš 
balsuojant 1986 metais dėl įstatymo pratęsimo parlamentui buvo pa- 
teiktos aptarti Britanijos saugos diržų įstatymo priėmimo pasekmės. 
Kodėl analizuojant buvo visiškai praleistos kampanijų prieš vairavimą 
išgėrus pasekmės? Kodėl visas eismo nelaimių aukų skaičius sumažėji- 
mas priskirtinas saugos diržams? Bent jau iš dalies tai paaiškina faktas, 
kad saugos diržų įstatymas buvo vertinamas bandomuoju laikotarpiu, 
kaip nevertintos priemonės prieš vairavimą išgėrus. Saugos diržų įsta- 
tymas praėjo trejų metų bandomąjį laikotarpį ir būtų tapęs negaliojan- 
čiu, jei parlamentas nebūtų jo patvirtinęs. Saugos diržų įstatymo teikėjai 
būgštavo: būtų prarastos svarbios gyvybę išsaugančios priemonės. 

Žinoma, kad publikuojant duomenis, galinčius pažeisti visuome- 
nės pasitikėjimą saugos priemonėmis, būtų sulaukta kaltinimų pavo- 
jingu neatsakingumu. Todėl į procesą įsijungia redaktoriai, pradėdami 
filtruoti įrodymus. Aš turiu asmeninės patirties. 1985 metais Pasauli- 
nės sveikatos organizacijos Sveikatos teisinės sistemos vadovas man 

pavedė PSO leidinyje „Tarptautinė sveikatos teisės apžvalga“ parašyti 
skelbtos apie saugos diržų įstatymo analizės Jungtinėje Karalystėje ap- 
žvalgą. Apžvalgos turinys buvo labai sutrumpinta anksčiau papasakotos 
istorijos versija. Leidėjas nusprendė: būtų geriausia, jei skaitytojai to 
nežinotų. Apžvalga atmesta „dėl leidybinių priežasčių“, kurias leidėjas 
detaliai išdėstė. Leidėjas buvo susirūpinęs, kad jo leidinys nebūtų su- 
sietas su apžvalga. Man pasakė, kad PSO „neprieštaraus, jei apžvalga 
bus pateikta publikuoti kur nors kitur, su išlyga, kad nebus paminėta, 
jog ši apžvalga buvo PSO pavesta ir už ją sumokėtas honoraras“. 

Taip pat tikėtina, kad spaudimas taip padidins tyrinėtojų savicen- 
zūrą, kad atsiras didesnė klaidų tikimybė. Įsitikinimai dažnai tampa sta- 
tistinėmis hipotezėmis. Jei tyrimų išvados suderinamos su tyrinėtojų 
lūkesčiais ir paremia (saugos diržų) kampaniją, tikėtina, kad tokie tyri- 
nėtojai įsiverš į spaudą, remiami panašiai galvojančių leidėjų. Jeigu 
išvada nepatvirtina hipotezės ir, jei būtų išspausdinta, paliktų atvirą kelią 
mėginimams pakirsti visuomenės pasitikėjimą efektyvia laikyta prie- 
mone,- tyrėjas, tikėtina, pasikasytų pakaušį ir bandytų iš naujo. Litera- 
tūroje apie saugą keliuose apstu straipsnių, kur pareigingai pranešama 
apie statistinį reikšmingumą. Bet ką reiškia pasakyti, kad kažkoks są- 
ryšis yra reikšmingas, tarkime, esant 5 procentų lygiui? Tai reiškia, kad 
jūs galite gauti norimą testo statistiką, kokią atsitiktinai gavote vieną 
kartą iš dvidešimties, net jei tarp tikrinamų kintamųjų nėra jokio sąry- 
šio. Tad jei jūs prieš kompiuterių ekranus pasodinsite pakankamai daug 
beždžionių ir leisite joms parinkti koreliacijos koeficientus skaičių rin- 
kiniams, paimtiems iš atsitiktinių skaičių lentelės ir tada skelbsite tin- 
kamiausius 5 procentus, jums iškils pavojus pamatyti reikšmingumą 
ten, kur jis neegzistuoja. Vienas iš dvidešimties — tai tikriausiai labai 
konservatyvus įvertinimas statistinių testų, to, kas iš tikrųjų išspaus- 
dinta. Statistinių/kultūrinių filtrų tinklo akutė, per kurią „pralenda“ dau- 
guma studijų apie saugumą keliuose, išties daug siauresnė. 


Savianalizė 


Anksčiau papasakota istorija apie debatus dėl saugos diržų yra 
vieno iš oponentų versija. Dar įtartiniau - tai yra iki šiol pralaiminčios 
pusės versija. Kultūrinė teorija nieko neatleidžia nuo šališkumo. Visiš- 
ko atsiskyrėlio objektyvumas yra ideali proto būsena, kurios tyrėjas 
trokšta neturėdamas vilties ją pasiekti. Savęs pažinimas yra sunkiau 
pasiekiamas nei pažinimas kitų, ar bent taip manoma. 

Mano ankstesni darbai apie saugos diržus buvo atlikti anksčiau 
nei susipažinau su kultūrine teorija. Debatų apie saugos diržus apžval- 
ga, skirta šiai knygai, paskatino savianalizę ir apmąstymus apie mano 
paties kultūrinį filtrą. Aš darau išvadą: mano šališkumas priklauso nuo 
konteksto; priklausomai nuo aplinkybių sugebu įsijausti į visas kultū- 
rinės teorijos personalijas. Kartais aš galiu matyti vyriausybės (hierar- 
chistų) veiksmų reikšmę: aš tikiu, kad gerai būtų pažaboti automobilių 
keliamą grėsmę. Kartais, protestuodamas prieš jėgą ir dėl jos patirtus 
sužalojimus, aš reaguoju su egalitaristo neteisybės pojūčiu. Kartais aš 
esu individualistas, pasipiktinęs išpuikusios biurokratijos kišimusi į ma- 
no gyvenimą. Kartais, apmąstydamas savo paties neišvengiamą mirtį, 
esu fatalistas. Kaip pareigingas tyrinėtojas siekiu tiesos, nešališkumo 
1r objektyvumo, žinodamas, kad niekada negalėsiu to pasiekti. 

Tyrimai, strategija ir darbas, siekiant saugumo kelyje - tai hierar- 
chistų ir jiems pritariančių monopolija. Vyriausybė ir jos finansuojami 
tyrėjai sprendžia, kokius duomenis rinkti, atlieka didžiausią dalį darbo, 
juos analizuojant. Jie atrenka daugumą turimų įrodymų. Jie iš anksto 
nusiteikę, kad, mažinant riziką, galima ir pageidautina kištis į žmonių 
reikalus. Jie mano, kad jų kišimasis duos teigiamus rezultatus, ir tiki, 
kad jų veiklos sėkmė gali būti išmatuota avaringumo statistika. Įrody- 
mus peržiūrėjęs iš nešališkos, kiek tai įmanoma, pozicijos, manau, kad 
saugos diržų įstatymas turi daugybę trūkumų. Aš matau didelius faktų, 
perėjusių nepaprastai efektingus hierarchistų filtrus, iškraipymus - to- 
kius efektingus, kad daugumoje pasaulio įstatymdavių asamblėjų dau- 
gumą įtikino priimti saugos diržų įstatymus. 

Ar aš šališkas? Taip, neišvengiamai. Saugos diržų įstatymas įžei- 
džia mano kaip individualisto jautrumą: aš tai vertinu kaip nepateisina- 
mą valdžios įsiveržimą į žmogaus asmeninę sritį. Rizikos naštos per- 
kėlimas nuo tų, kas yra galingiausi ir geriausi apginti, tiems, kas yra 
silpniausi ir labiausiai pažeidžiami, žeidžia mano kaip egalitaristo ins- 
tinktus. Bet turbūt didžiausias prakeikimas — šis įstatymas blogina hie- 
rarchijos reputaciją. Užuot pažabojęs automobilių keliamą grėsmę, kaip 
teigė jo šalininkai, šis įstatymas dar labiau ją sustiprino. Įspūdinga ne- 
sėkmė, stengiantis parodyti žadėtą saugumo naudą, susilpnino hierar- 
chijos valdžią srityse, kurios jai priklausė. Pats skaitytojas turėtų nu- 
spręsti, ar mano šališkumas pakenkė mano argumentų pagrįstumui. 


8 skyrius 


SAUGUMAS KELIUOSE 2: 
DAUGIAU FILTRAVIMO 





Saugūs keliai ir pavojingos šalys 


Visi su saugumu keliuose susiję faktai, panašiai kaip su kitokia 
rizika susiję faktai, yra labai smarkiai filtruojami. Filtravimas, tiriant ir 
projektuojant saugos priemones, paprastai organizuojamas, remiantis 
trimis parametrais: kelių saugumu, automobilių saugumu ir kelių var- 
totojų elgesio saugumu. Daugelį kartų per pastaruosius 25 metus aš 
turėjau progos palyginti Britanijos eismo sąlygas su JAV bei Kanada. 
Atsižvelgiant į kiekvieną iš šių parametrų, per mano asmeninius filtrus 
praeinantys faktai mane vertė daryti išvadą, kad eismas Britanijoje — 
pavojingesnis, o keliai Šiaurės Amerikoje atrodo saugesni. 

Iš Britanijos nuvykus į JAV ar Kanadą, kiekvieną gali nustebinti 
dideli Šiaurės Amerikos automobiliai ir įspūdis, tarsi jie lėtai važiuoja 
plačiais keliais su erdviais kelkraščiais ir žolės šalikelėmis. Atrodo, kad 
pėstieji Šiaurės Amerikoje yra drausmingesni: štai degant raudonam 
šviesoforo signalui, dažnai laukia netgi tada, kai arti nėra jokio auto- 
mobilio. Atrodo, kad ten, siekiant padėti mokyklinio amžiaus vaikams, 
daugiau įrengta įspėjamųjų ženklų ir daugiau budinčiųjų perėjose. Eis- 
mas gyvenamuosiuose rajonuose, atrodo, taip pat geriau reguliuojamas: 
ten daug visokių priemonių, skatinančių sustoti sankryžose ir priver- 
čiančių važiuojant paisyti ženklų. 

Grįžus į Britaniją, pirmas įspūdis keliuose - daug mažesni auto- 
mobiliai, ir, žinoma, avarijose jie daug mažiau apsaugo keleivius. Ke- 
liai yra daug siauresni — dauguma jų nutiesti dar prieš išrandant auto- 
mobilį — todėl čia daug mažesnis šoninis atstumas tarp važiuojančių 
automobilių. Greičio apribojimai keliuose yra didesni (JAV — 70 my- 

lių/val., Britanijoje — 55 mylių/val.), o taikoma prievarta minimali — 
apžvalgos teigia, kad daugiau nei pusė vairuotojų nepaiso šios ribos. 
Eismas atrodo intensyvus, palyginus su automobilių judėjimu Šiaurės 
Amerikoje. Pėsčiųjų elgesys atrodo anarchiškas: raudoni šviesoforo sig- 
nalai pėstiesiems yra paprasčiausiai patariamieji, bet neprivalomi. O 
transporto tankis Britanijoje yra daug didesnis: nors Britanijoje vienam 
gyventojui tenka mažiau automobilių, čia yra daugiau nei dvigubai jų 
viename kelio kilometre ir todėl atsiranda daug daugiau galimybių auto- 
mobiliams susidurti vienam su kitu, partrenkti pėsčiąjį ar dviratininką. 
Beveik visi kiekybiniai kriterijai, kuriais remiasi saugumo keliuo- 
se planuotojai ir priežiūros specialistai, pagrįsdami saugumo priemo- 
nių numatymo ir įgyvendinimo procesą, rodo, kad Šiaurės Amerikos 
keliai saugesni: jų automobiliai atsparesni smūgiui, jų keliai yra plates- 
ni ir tiesesni, jų vairuotojai važiuoja lėčiau, 0 jų pėstieji yra drausmin- 
gesni. Subjektyviai vertinant, mano ir kitų, kuriuos aš apklausiau per 
keletą metų, nuomone, eismas Britanijoje atrodo labiau pavojingas. Bet 
kaip liudija statistika, Šiaurės Amerikos gyventojui tenka beveik dvi- 
gubai didesnė tikimybė žūti eismo avarijoje negu britui (8.1 lentelė). 
Šis palyginimas tarp Britanijos ir JAV yra 2 skyriuje aprašyto reiš- 
kinio nacionalinio masto pavyzdys — patys gyventojai kelius laiko pa- 
vojingais, bet statistikai, renkantys ir analizuojantys avaringumo ke- 
liuose statistiką, juos laiko saugiais. Faktas, kad, remiantis mirtingumo 
eismo avarijose statistika, Britanija pasirodė dvigubai „saugesnė“ nei 
JAV, yra susijęs su skirtumu tarp šalių standartinių mirtingumo indek- 
sų, vertinančių mirtingumą avarijose. Tai pavaizduota 4.3 pav. Anali- 
zuojant polinkį rizikuoti keliuose ir visur kitur, atsiskleidžia didelis ir 
pastovus skirtumas tarp dviejų šalių: amerikiečiai, atrodo, turi labiau 
išvystytą kolektyvios rizikos termostatą. Tai savo ruožtu siūlo prielai- 


8.1 lentelė. Kurie keliai yra saugesni? 





Mirtys keliuose Mirtys keliuose Atitomobilių skaičius 


1991 m. 100 tūkst. vienam kelio kilometrui 
gyventojų 
JAV 41462 16,0 31 
Didžioji Britanija 4568 8,1 67 





Šaltiniai: Transporto statistika Didžiojoje Britanijoje, 1993 m. ir 
Avarijos Didžiosios Britanijos keliuose, 1992 m. 


Saugumas keliuose 2: daugiau filtravimo 165 


dą, kad šio skirtumo priežastys galėtų būti įžvelgiamos dviejų tautų 
rizikos kultūros skirtumuose. 

Bet šis faktas tėra tik užuomina apie ką kita. Rizika, kaip mes anks- 
čiau minėjome, pasireiškia daugeliu įvairių nesulyginamų formų. Nors 
mirtingumo statistiką sudaro labai kruopščiai surinkti nelaimingų atsiti- 
kimų duomenys, labai sunku nustatyti jų koreliaciją, kaip mums prime- 
na 5.2 pav., su duomenimis apie sužeidimus; ir beveik neegzistuoja jo- 
kių duomenų, leidžiančių nagrinėti jų koreliaciją su įvainiomis finansi- 
nės ar socialinės rizikos formomis. Ir 4.3 pav., ir Britanijos bei JAV 
palyginimas rodo, kad rizikos mažinimo sėkmė, jeigu ji matuojama mir- 
tingumo avarijose rodikliu (mėgstamas daugumos rizikos vadybininkų 
matas), yra apgaulinga. Toks išsisukinėjimas suteikia pagrindą kultūri- 
nės teorijos tipologijoje aprašytiems vienas kitam prieštaraujantiems tik- 
rovės vertinimams. 


Saugesni automobiliai ? 


JAV buvo pasaulio lyderė automobilizmo srityje: 1965 m. ten bu- 
vo daugiau nei pusė visų pasaulio automobilių. Susikūrė didžiulis biu- 
rokratinis mechanizmas, kurio uždavinys — prižiūrėti kelių transporto 
sistemos saugumą. JAV Nacionalinė greitkelių ir eismo administracija 
buvo įgaliota įvesti automobilių saugumo normatyvus ir nuo 1960-ųjų 
vidurio patvirtino daug projektavimo standartų, reikalaujančių, kad būtų 
saugiau įrengti prietaisų skydeliai, tvirtesni priekin'-i stiklai, energiją 
absorbuojančios vairo kolonėlės, padidėtų automobilių atsparumas smū- 
giams. Kadangi JAV yra didžiausia pasaulyje nacionalinė automobilių 
rinka, šie standartai buvo nukopijuoti visame pasaulyje. Visi didieji au- 
tomobilių gamintojai dabar turi departamentus, kurių darbas yra palai- 
kyti ryšį ir derėtis su vyriausybėmis dėl šių standartų nustatymo ir įgy- 
vendinimo. Automobilių saugumo reguliavimas tapo hierarchistiniu rei- 
kalu, įtraukiančiu didelį skaičių aukšto ir žemo rango vyriausybės pa- 
reigūnų bei jų kolegų automobilių pramonėje. 

Tikriausiai įtakingiausias britų advokatas, reklamuojantis saugius, 
smūgiams atsparesnius automobilius, yra Murray Mackay; jis teigė 
(1982), kad JAV automobilių saugumo taisyklės yra puikus pavyzdys 
ir nuoroda siekti pažangos: ,„Biomechanikos mokslas parodė, kad dau- 
gumai mirčių ir sužalojimų galima užkirsti kelią, kuriant teisingas, at- 
sparias smūgiams konstrukcijas“. Dažniausiai pasitaikantis būdas, pa- 

dedantis įtikinti visus, kam svarbus automobilių saugumas — tai pateik- 
ti statistiką, parodančią, kad per tam tikrą laiką smarkiai sumažėjo mir- 
tinų atvejų skaičius vienam automobiliui ar vienam automobilio prava- 
žiuotam kilometrui (Adamsas, 1987). Smeedas pademonstravo, kad 
didelis mirtinų atvejų vienam automobiliui sumažėjimas gali būti ap- 
tiktas beveik visose šalyse, augant jų motorizacijos lygiui (Smeedas, 
1949, 1968, 1972). Taigi jis įprastu būdu, remdamasis matematiniu „dės- 
ningumu“, išreiškė motorizacijos lygio sąryšį su mirtingumo vienam 
automobiliui rodikliu. 

Smeedas atrado dėsningą sąryšį tarp mirtingumo eismo avarijose 
1r 20 šalių motorizacijos lygio 1938 m. (8.1 pav.). Po to jis panoro pri- 
taikyti šią priklausomybę atskiroms šalims, kylant jų motorizavimo ly- 
giui. 8.2 pav. parodo, kad Vokietijoje įvyko akivaizdžiai daugiau ava- 
rijų nei buvo prognozuojama, o Didžiojoje Britanijoje - mažiau. JAV 
1r Olandija „dėsnį“ atitiko daug geriau. Bet visose šiose šalyse, augant 
automobilių skaičiui, pastebimas ryškus mirtinų atvejų, tenkančių vie- 
nam automobiliui, sumažėjimas. 

Automobilių inžinieriai nedelsdami pareiškė, kad jie pasitiki to- 
kiais dideliais sumažėjimais. Jie įrodinėjo, kad padidėjęs eismo tankis 
smarkiai padidino susidūrimo galimybių skaičių, o šiuolaikiniai auto- 
mobiliai su jų geresnėmis padangomis, stabdžiais 1r pakabomis, jų sau- 
gesniais prietaisų skydeliais ir tvirtesniais priekiniais stiklais, su gniuž- 

8.1 pav. Sąryšis tarp mirtinų atvejų skaičiaus 10 tūkst. registruotų 
automobilių ir vienam gyventojui tenkančių automobilių 
skaičiaus 1938 m. (Šaltinis: Smeedas, 1949). 

a) Vokietijos Federacinė Respublika b) Didžioji Britanija 1909-1973 

c) Olandija 1933-1973 

8.2 pav. Smeedo atrastas sąryšis tarp autoavarijose žuvusių 
žmonių skaičiaus 10 tūkst. automobilių (vertikalios ašys) ir 
automobilių skaičiaus vienam gyventojui (horizontalios ašys) 
Vokietijos Federacinėje Respublikoje (a), Didžiojoje Britanijoje 
(b), Olandijoje (c) ir JAV (d). 

(Šaltinis: Adamsas, 1985). 

dymo zonomis ir saugiais salonais akivaizdžiai yra saugesni už auto- 
mobilius, kurie buvo sukonstruoti pirmaisiais šio amžiaus dešimtmečiais. 
Taigi „iš to seka“, kad visos šios šiuolaikiniame automobilyje įrengtos 
saugumo priemonės patikimai mažina mirtingumą. Bet ar jos tai daro? 

8.3a paveiksle Smeedo dėsnis pritaikomas ne vienų ar kitų metų 
duomenims, bet 62 šalių mirtingumo duomenims per 1980 m. Statistinė 
kreivė, pirmąkart Smeedo apskaičiuota prieš 42 metus daug mažesniam 
šalių skaičiui, vis dar puikiai tinka. 8.3b pav. duomenis perkėlus į loga- 
nmtminę skalę, aiškiau matyti skirtumai, lyginant su geriausio atitikimo 
tiese. Viename šios tiesės gale matome JAV, kuriose 70 automobilių 
tenka 100-ui gyventojų, o kitame gale - Liberija, kur vienas automobi- 
lis tenka 1000-ui gyventojų. 8.3 pav. taip pat rodo, kad Malaizijoje, 
kurioje tris kartus didesnis mirtingumas nei JAV, 1980 m. mirtingumo 
ir automobilių skaičiaus rodikliai beveik sutampa su JAV rodikliais 
1925 m. Tiesės viršutinėje dalyje galime rasti vargingiausias pasaulio 
šalis. Jose mažai automobilių, bet automobilių keliama grėsmė yra mir- 
tina: jeigu Liberijos mirtingumo rodiklis būtų pritaikytas JAV automo- 

8.3 pav. Sąryšis tarp motorizacijos lygio ir žuvusių Žmonių 
skaičiaus per automobilių avarijas 1000 automobilių 
62 šalyse (1978-1980). 
8.3a pav. duomenys nurodyti logaritminėje skalėje. 

bilių savininkų skaičiui 1980 m., JAV būtų buvę 6 milijonai žuvusiųjų 
automobilių avarijose — nors iš tikrųjų tais metais šalyje žuvo 51 tūkst. 
žmonių. Trečiojo pasaulio šalys, atsidūrusios tiesės viršuje, neturi savo 
automobilių pramonės. Visi jų automobiliai importuojami ir jų saugos 
technologijos yra pakankamai ištobulintos per 80 metų. Tačiau jie vai- 
ruojami taip, kad pasiekiami didžiuliai mirčių, tenkančių vienam auto- 
mobiliui, rodikliai, kokie tebuvo šio šimtmečio pradžioje, vairuojant T 
modelio ar panašius automobilius, kurie pagal šiandieninius standartus 
būtų pasmerkti kaip nesaugūs. 

8.3 pav. teigia, kad Žuvusiųjų skaičiaus sumažėjimas turi daug dau- 
giau sąsajų su elgsenos reakcija, pasireiškiančia, išaugus suvokiamam 
pavojui bei suintensyvėjus eismui, o ne su šiuolaikiniuose automobi- 
liuose įrengtomis saugumo priemonėmis. Kaip pastebėjo Roaldas Dah- 
las (2 skyrius), tada, kai automobilio pasirodymas - retas įvykis, vai- 
kai, nebodami pavojaus, žaidžia gatvėje. Kai eismas tampa intensyvus, 
jiems neleidžiama žaisti lauke, o suaugusieji būna atsargesni. 

Modifikuota Smeedo dėsnio versija, kuri eismo intensyvumu kaip 
autoįvykių rizikos matu pasikliauja labiau nei automobilių skaičiumi, 
atskleidžia pastovų žuvusių Britanijos keliuose žmonių skaičiaus ma- 
žėjimą per keturis dešimtmečius (4,7 procento per metus) (Adamsas, 
1987). Tais laikotarpiais, kai eismo intensyvumas augo sparčiau nei 
4,7 procento per metus, bendras žuvusiųjų keliuose skaičius turėjo ten- 
denciją didėti. Kai eismo intensyvumas didėjo lėčiau (o taip buvo dau- 
gumoje laikotarpių nuo 1973-ųjų energetinės krizės), bendras Žuvu- 
siųjų keliuose skaičius turėjo tendenciją mažėti. Šio sąryšio pastovu- 
mas per tokį 11gą laiko tarpą kelia mintį, kad vyko nesuskaitoma dau- 
gybė elgsenos prisitaikymų prie augančios transporto grėsmės. Mirčių 
mažėjimas keliuose nuo 1973 m. rodo, kad mes kolektyviai sugebame, 
J€1 grėsmė auga pakankamai lėtai, reaguoti taip, kad būtų mažiau Žžuvu- 
siųjų keliuose. Tačiau yra dvi priežastys, kurios neleidžia nelaimingų 
įvykių mažėjimo tendencijos laikyti įrodymu, kad keliai Britanijoje ta- 
po saugesni. Mirtingumo keliuose istorija, pavaizduota 4.3 pav., teigia. 
kad saugumo priemonės nulemia mirtinų atvejų perkėlimą į kitas veik- 
los rūšis, o ne sumažina jų skaičių. Kaip aptarėme 2 ir 5 skyriuose, 
avaringumo statistika saugumo ar pavojaus nematuoja: kai eismo in- 
tensyvumas didėja, mirtingumas auga lėčiau, ir tai labiau nelemia elge- 
sys, stengiantis išvengti pavojaus, 0 ne paties pavojaus pašalinimas. Tą 
aiškiausiai parodo vaikų laisvės apribojimai, stengiantis vaikus apsaugo- 
ti nuo eismo. 

Saugesni keliai? 


Stengiantis, kad žmonės keliuose jaustųsi saugiau, vyksta du pa- 
našūs procesai: siekiama sukurti atsparesnius smūgiams automobilius, 
bei rūpinamasi saugesnių kelių tiesimu. Kelių inžinieriai lenktyniauja 
su automobilių inžinieriais — kuri profesija į kelių saugą įneš didžiau- 
sią įnašą: gerinant kelius, didelis dėmesys kreipiamas į saugumo tei- 
kiamą naudą. Dažniausiai kelių inžinierių siūlomas greitkelių tvarky- 
mo būdas yra priemonių rinkinys, plačiai žinomas „juodosios dėmės 
tvarkymo“ pavadinimu. Metodas paprastas: identifikuojamos tos kelių 
atkarpos, kur yra ypatingai daug avarijų, ir jos kelių inžinieriams patei- 
kiamos kokiam nors atitinkamam tvarkymui. 

Mes jau 5 skyriuje matėme, kad daugumą pareiškimų apie šio tvar- 
kymo efektyvumą sugadina nesugebėjimas įvertinti esminių artėjimo 
vidurkio link ir avaringumo migracijos efektų. Avaringumo migracija 
gali būti bent vienu artėjimo vidurkio link reiškinio aspektu. Jei avari- 
jos turi tendenciją didėti vietovėse — tvarkytose ar netvarkytose, kur 
anksčiau avarijų buvo mažai, tai paprasčiausiai gali atspindėti tikimy- 
binę avaringumo prigimtį arba tai gali atspindėti elgsenos reakciją į 
suvokiamą pavojų. Galbūt žmonės ten, kur, mano esant pavojų, elgiasi 
atsargiau — tada avarijų skaičius sumažėja; tačiau būdami ne tokie bud- 
rūs ten, kur mano esant ne taip pavojinga, elgiasi ne taip atsargiai — 
tada avarijų skaičius padidėja. Bet kokiu atveju tikimybė, kad bandy- 
mai sustabdyti nepageidaujamą elgesį sukels perskirstymą, o ne panai- 
kinimą, yra plačiai pripažinta kituose socialinės kontrolės bandymuo- 
se: pavyzdžiui, kampanijose prieš nusikaltimus ir narkotikus. Fenome- 
nas yra gerai žinomas tiems, kas yra pačiame tokių kampanijų sūkuryje 
— tai iliustruoja šiaurinės Londono dalies, kurioje aš gyvenu, policijos 
šefo laiškas vietiniams gyventojams: 


„Aš tikiu, kad mes kartu, persekiodami nusikaltėlius, galime 
juos išvyti lauk ir taip išlaisvinti Muswell Hillą ir Highgate 
nuo visų nusikaltimų. (Naujai paskirto Muswel! Hillo ir High- 
gate pajėgų vado inspektoriaus Johno Hare'o—Browno laiškas 
gyventojų asociacijoms, 1987 m. gruodis.)“ 


Akivaizdu, kad inžineriniai pagerinimai — ar automobilių, ar ke- 
lių, padedantys lengviau vairuoti, sukels tokią elgsenos reakciją, kuri 
atsvers potencialią saugumo pagerinimo naudą. 8.4 paveikslas pertei- 
kia rezultatus tyrimo, kuriame užfiksuoti keleto tūkstančių automobi- 

lių greičiai važiuojant kelio vingiu Švedijoje (Rumaras ir kt., 1976). 
Automobiliai buvo suskirstyti į dvi grupes pagal tai, ar jie su dygliuo- 
tomis padangomis, ar be. Greičiai buvo fiksuojami didelės trinties są- 
lygomis (švarus ir sausas paviršius) ir mažos trinties sąlygomis (snie- 
gas ar ledas). Didelės trinties sąlygomis abiejų automobilių grupių grei- 
čiuose nebuvo didesnio skirtumo. Esant apledėjusiai kelio dangai, au- 
tomobiliai su dygliuotomis padangomis buvo vairuojami greičiau nei 
su nedygliuotomis padangomis. Didžiausias skirtumas atsiskleidžia, va- 
žiuojant maksimaliu greičiu - tokiu, kai labiausiai tikėtinas kontrolės 
praradimas: 2,5 procento automobilių su paprastomis padangomis va- 
žiavo 57 km/val. ar didesniu greičiu, o 2,5 proc. automobilių su dyg- 
liuotomis padangomis važiavo 63 km/val. ir daugiau. 

Nėra įtikinamų įrodymų, norint atsakyti į klausimą, ar automobi- 
liai su dygliuotomis padangomis, nežiūrint greitesnio vairavimo, paty- 
rė saugumo teikiamą naudą - neįvyko nė vienos avarijos. Tačiau faktai 
iš Ontarijo ir iš Švedijos siūlo daryti prielaidą, kad vairuotojai į blogas 
vairavimo sąlygas kelyje reaguoja taip, kad sumažėja jų galimybė žūti, 
bet tuo pačiu jų galimybė patirti mažesnes avarijas išauga. 8.5 paveiks- 
las parodo, kad dešimties metų laikotarpiu nelaimingų atsitikimų skai- 
čius Ontarijuje buvo didžiausias rugpjūčio mėnesį, kai keliai yra šva- 
rūs ir sausi, O mažiausias — vasario mėnesį, kai keliai neretai yra pa- 
dengti sniegu ar ledu. Sužeidimai rodo panašią, nors ne tokią akivaiz- 

8.4 pav. Automobilių, važiuojančių kelio posūkiu Švedijoje, 
suvestinis greičio pasiskirstymas mažos trinties sąlygomis. 
(Šaltinis: Rumaras ir kiti, 1976). 

džią, sezoninę variaciją. 8.5 paveikslas taip pat parodo, kad avarijų 
rimtumas (matuojamas pagal mirtinų sužeidimų avarijose proporciją) 
yra aukščiausias rugpjūčio ir žemiausias vasario mėnesiais. Švedijoje, 
kur skelbiama ir „techninių“ avarijų statistika (Adamsas, 1985), sausį 
1r vasarį būna nedaug mirtinų atvejų, bet didelis techninę žalą sukelian- 
čių avarijų skaičius. Atrodo, vairuotojai, esant rizikingoms sąlygoms, 
sumažina greitį, taigi jų patiriamos avarijos yra ne tokios rimtos. Eis- 
mo intensyvumas taip pat būna daug mažesnis, kai vairavimo sąlygos 
yra blogos: žmonėms patariama važiuoti automobiliu tik būtiniausiu 
atveju, ir daugelis, atrodo, šio patarimo paiso. Ši reakcija gali būti api- 
būdinama kaip „didelės rizikos kompensacija“ — tai yra reakcija į su- 
voktą pavojų, nuo jo visiškai pasišalinant. 


Atsargesni vairuotojai? 


Švedijoje 1967 metų rugsėjo mėnesį visi vairuotojai buvo priversti 
persiorientuoti: užuot važiavę kaire kelio puse, turėjo važiuoti dešine. 
Per naktį žmonės buvo priversti pakeisti išmoktą ir įprastą gyvenimo 
būdą. Ir vairuotojai, ir pėstieji, prieš kirsdami kelią, turėjo pasižiūrėti 
pirma kairėn, o ne dešinėn. Kritiškais atvejais Žmonės turėjo atšokti ar 

8.5 pav. a) Mirtinų atvejų ir sužeidimų indeksai Ontarijuje 
priklausomai nuo mėnesio, 1970-1979. Visiems sausio mėn. 
(1 mėn.) vidurkis nustatytas 100. (Šaltinis: Adamsas, 1985). 

b) Avarijų keliuose rimtumas Ontarijuje priklausomai nuo 

mėnesio, 1970-1979. (Šaltinis: Adamsas, 1985). 

pasukti į priešingą pusę. Prieš įsigaliojant šiems pasikeitimams buvo 
bijomasi nelaimių griūties. Rezultatas, kaip rodo 8.6 paveikslas, buvo 
priešingas: švedai daugelį metų nebuvo patyrę tokio „saugaus“ rugsė- 
j0. Su šiais pasikeitimais susijęs pavojus buvo labai plačiai aprašomas. 
Atrodo, kad suvokiamas pavojus buvo perdėtas, o žmonės — pernelyg 
linkę riziką kompensuoti. Iki spalio mėnesio Žmonių nervai ėmė atsi- 
gauti, o iki lapkričio piliečiai jau grįžo į normalų (priimtiną?) vienas 
kito žudymo lygį. 


Spėlionė 


Kas atsitiktų, jeigu saugumo normos pareikalautų visus automo- 
bilius padaryti iš kartono, įrengti neefektyvius stabdžius, o vairo kolo- 
nėlės centre įtaisyti aštrų smaigą, jeigu visi keliai būtų grįsti medžiaga, 
turinčia tokį pat trinties koeficientą, kaip ir ledas (tikriausiai tiktų te- 
flono danga), ir jeigu visi vairuotojai būtų priversti kiekvieną mėnesį 
keisti važiavimo pusę ar, netgi dar geriau — jeigu nebūtų jokių taisyk- 
lių, kuria kelio puse važiuoti? Anksčiau nagrinėtas atvejis siūlo prie- 
laidą, kad nebūtų jokio mirtinų autoįvykių skaičiaus padidėjimo, net 
tikėtinas sumažėjimas, tačiau kelių transporto sistemos efektyvumas stip- 

8.6 pav. Mirtys avarijose Švedijos keliuose. 
(Šaltinis: Adamsas, 1985.) 


174 Aštuntas skyrius 


riai sumažėtų. Potenciali saugumo nauda, gauta tobulinant kelius 1r au- 
tomobilius, virsta eksploatacine nauda: saugos priemonių gerinimo re- 
zultatas — galimybė keliauti toliau ir greičiau, patiriant maždaug tokią 
pačią žūties riziką. 


Dviratininkų šalmai 


Rašant šią knygą, dviratininkų šalmų problema buvo žiniasklai- 
dos dėmesio centre. Jos aptarimas įgavo tokį pat mastą kaip prieš kele- 
rius metus saugos diržai: 


„Teiginys, kad jie (dviratininkų šalmai) dviratininkus padrąsi- 
na rizikuoti, skamba kaip sugrįžimas prie argumentų, pasisa- 
kant prieš saugos diržus automobiliuose“. 

„The Guardian“ vedamasis, 1993 m. rugsėjo 6 d. 


„Jie tą patį sakė apie saugos diržus“ — toks samprotavimas labiau- 
siai paplito, siekiant išblaškyti abejones dėl kitų saugos priemonių ke- 
liuose ir, žinoma, saugos priemonių ne keliuose — taip pat. Saugos dir- 
žų įstatymo „sėkmė“ turi didelės reikšmės kultūriniams filtrams tų žmo- 
nių, kurie stengiasi saugos priemonių pagalba apginti bendrapiliečius 
nuo jų pačių klaidų. 

7 skyriuje mes kaip tik matėme, kokie efektyvūs gali būti šie f11- 
trai. Faktas, kad užmuštų ir sužeistų vaikų, kurie sėdėjo ant galinių au- 
tomobilių sėdynių, skaičius padidėjo po to, kai Britanijoje tapo priva- 
loma vaikus segti diržais, literatūroje apie eismo saugumą praslydo vi- 
siškai nepastebėtas. Kampanija, kurios kulminacija tapo saugos diržų 
įstatymas, nurodantis vaikams, sėdintiems ant galinių automobilių sė- 
dynių segti diržus, jos šalininkų buvo laikoma sėkminga: atsiradus šiam 
įstatymui, padaugėjo vaikų, kuriems buvo segami saugos diržai. Taip 
įsitvirtino saugos diržų sėkmės „faktas“, kuriam maža reikšmės teturė- 
jo nukentėjusių skaičius. 

Mirčių ir sužeidimų autoavarijose skaičius, laikui bėgant, didėja 
ir mažėja nepriklausomai nuo saugos priemonių. Kada bemažėtų mir- 
tys 1r sužeidimai, šis mažėjimas pasisavinamas kaip įrodymas, stipri- 
nantis tikėjimą saugos priemonėmis; jei Mirčių ir sužeidimų daugėja, 
tai arba ignoruojama, arba pateisinama, remiantis kokiu nors „mišrių 
kintamųjų hipotezės“ variantu — dažniausiai mišriais kintamaisiais 
remiamasi ekonomikoje arba spėjant orą. Tokioje kompleksinėje siste- 
moje kaip transportas, kur veikia daugybė faktorių, beveik visada gali- 

ma rasti mišrius kintamuosius, kuriais remiamasi ginant saugos prie- 
mones, kai aukų skaičius nemažėja. Tačiau saugos diržų, privalomų 
vaikams, atveju tai toli gražu neįrodė reikalingumo. Netinkantis rezul- 
tatas buvo paprasčiausiai ignoruojamas. 

Viešosi0s nuomonės formuotojai laikraščiuose, kaip anksčiau ci- 
tuotas „The Guardian“ redakcinio vedamojo autorius, tikėjo saugos 
diržų efektyvumu, o šį tikėjimą dar padidino saugos diržų vaikams įsta- 
tymo „sėkmė“. Taip pat sustiprėjo ir jų tikėjimas efektyvumu tokių prie- 
monių, kaip saugos diržų vaikams įstatymas. O kai jų dėmesys nukry- 
po į kitą priemonę - šalmus dviratininkams, - jie į tai žvelgė pro dar 
selektyvesnį filtrą. 

Šalmų dviratininkams svarba, panašiai kaip kitos panašios apsau- 
gos priemonės, atrodo, nekelia abejonių. Jei aš, eidamas pro žemas du- 
ris, trinktelėsiu galva, kaip kartais man ir atsitinka, tai sukels skausmą. 
Jei aš tą patį dalyką padaryčiau pro duris bėgdamas, aš galėčiau prisi- 
trenkti. Jei aš pro tas duris greitai važiuočiau dviračiu, galėčiau prasi- 
skelti galvą. Jei aš bet kuriuo atveju būčiau su dviratininko šalmu, skaus- 
mas ar sužeidimas būtų mažesnis. Plačiai paplitęs toks požiūris (jam 
pritaria hierarchistai ir daugelis egalitaristų): jei dviratininkai nepaiso 
šio argumento ir neužsideda šalmo, reikia juos priversti tai daryti. Pas- 
taraisiais metais ši prievartos kampanija įgavo pagreitį visame pasau- 
lyje. Kampanija, kaip ir sprendžiant saugos diržų atvejį, prasidėjo Aust- 
ralijoje. Rašant šią knygą, Australijoje, Naujoje Zelandijoje ir kai ku- 
riose JAV valstijose įstatymas jau reikalavo užsidėti dviratininkų šal- 
mus; Ontarijuje įstatymas buvo priimtas ir turėjo įsigalioti nuo 1995 
metų spalio. Toks įstatymas ir Britanijoje turi vis daugiau šalininkų. 

1993 m. rugsėjo mėnesį buvo publikuotas Mayerio Hillmano iš 
Londono politikos studijų instituto pranešimas, pavadintas „Dvirati- 
ninkų šalmai - faktai už ir prieš“. Tai yra visapusiškiausia literatūros 
apie dviratininkų šalmų reikšmę apžvalga. Ji atskleidžia aiškių įrody- 
mų, kad šalmai yra efektyvi saugumo priemonė, trūkumą. Hillmanas 
klausia, kodėl taip yra. Jis nesiginčijo dėl tokių dalykų, kurie savaime 
suprantami: jei jūs ketinate trankyti savo galvą, jums geriau būtų užsidėti 
šalmą. Bet pirmą kartą didelėje studijoje apie dviratininkų šalmus jis 
ištyrė gausėjančius įrodymus apie kitas rizikos sritis 1r atkreipė dėmesį 
į tai, kad saugos įranga ir saugos įtaisų panaudojimas keičia elgseną. 
Jis pastebėjo, kad alpinistai, neturėdami virvių, o kriketo ir amerikie- 
tiško futbolo žaidėjai, neturėdami šalmų ir antkelių, elgiasi daug atsar- 
giau. (Konkreti šalmų įtaka amerikietiškojo futbolo žaidėjų elgsenai 
dabar gali būti matoma per Britanijos televiziją: amerikietiškas įprotis 

savo komandos bičiulį pasveikinti už gerą žaidimą, susidaužiant gal- 
vomis, neprigijo tarp jų plikagalvių kolegų iš Britanijos regbio koman- 
dos.) Hillmanas klausia: kodėl dviratininkai negalėtų elgtis taip pat? 
Jis nerado jokio kovotojų už šalmų įstatymą cituoto fakto, atsakančio į 
šį klausimą. Jis nerado jokio šalininkų cituoto fakto, kuris pripažintų 
egzistuojant rizikos kompensaciją. Hillmanas ėmė barti dviratininkų 
šalmų šalininkus už nuoseklumo trūkumą. Jis teigia: jei šalmai, užker- 
tant kelią galvos sužeidimams, turėtų tokį efektą, kokį šalininkai skel- 
bė, 1r jei jų tikslas būtų galvos sužalojimų prevencija, tada jie turėtų 
pradėti kampaniją, siekdami apsaugoti vyresnio amžiaus pėsčiuosius, 
kurie mirtinų galvos sužalojimų patiria daugiau nei kartu paėmus visų 
amžiaus grupių dviratininkus. Jis aiškino, kad mirtinų galvos sužaloji- 
mų statistika parodė, kad, prieš pritaikant įstatymą dviratininkams, taip 
pat reikėtų priversti užsidėti šalmus laipiojančius ir šokinėjančius vai- 
kus bei visų amžiaus grupių vairuotojus. Primindamas, kad dviratinin- 
kų rankos ir kojos rimtai sužalojamos tris kartus dažniau nei jų galvos, 
Hillmanas taip pat ironiškai gynė kelių, alkūnių 1r pečių apsaugas. Sekant 
Hillmano logika, pasidaro sunku sustoti, ir pasaulį apgyvendina „Mi- 
chelin“ padangas reklamuojantys žmogučiai, nes visi vaikšto apsiren- 
gę kaip amerikietiškojo futbolo žaidėjai. 

Kaip ir anksčiau, saugos diržų atveju, taip ir šįkart Australija pa- 
teikė pirmą prievartos testą. Iki tol važiuojančių su šalmais dviratinin- 
kų procentas visur buvo nedidelis, o visos šalmus propaguojančios kam- 
panijos rėmėsi neginčijamu teiginiu, kad šalmai suteikia galvai tam tikrą 
apsaugą nuo smūgių. Pagrindinis įstatymo Australijoje efektas, kaip 
pranešė Hillmanas, buvo dviratininkų skaičiaus sumažėjimas. Autorius 
priminė, kad dviratis — tai transporto priemonė, skatinanti sveikai gy- 
venti ir nežalojanti aplinkos. Šalmų kaina, nepatogumas ir diskomfor- 
tas — visa tai sumažina patrauklumą to, kas kitu atveju būtų labai pigi ir 
lengvai prieinama transporto forma: Australijoje šalmams tapus priva- 
lomais, žmonių, važiuojančių dviračiais, skaičius sumažėjo 15— 40 pro- 
centų (remiantis įvairiomis dalinėmis apžvalgomis). Ankstesniame ty- 
rime — važiavimo dviračiu poveikio sveikatai — atliktame BMDA užsa- 
kymu, Hillmanas pateikė įrodymus, kad gyvenimo metai, laimėti regu- 
liariai važinėjant dviračiu net ir tokioje kaip dabar pavojingoje aplin- 
koje, gerokai pranoko gyvenimo metus, papuolus su dviračiu į avari- 
jas. Jis tvirtino, kad Olandijoje ir Danijoje daug daugiau žmonių važi- 
nėja dviračiais, nedaugelis iš jų turi šalmus, o mirtinų atvejų skaičius 
vienam kilometrui siekia maždaug ketvirtį — trečdalį analogiško skai- 
čiaus Britanijoje. Jis priėjo išvadą, kad norint važiavimą dviračiais pa- 

daryti saugesnį, nereikia dviratininkui uždėti apsauginių šarvų, bet rei- 
kia važiavimui dviračiais sukurti tokią aplinką, kurioje būtų mažiau ti- 
kėtinos avarijos. 


Reakcija 


Hillmano pranešimas, paskelbęs tokią eretišką mintį, susilaukė pla- 
taus atgarsio. Iš jo paėmė interviu laida „Šiandien“, populiariausia ry- 
tinė radijo programa Britanijoje, turinti daugiau nei 5,5 milijonų audi- 
toriją. Prieš pat laidos pabaigą Peteris Bottomley, buvęs transporto mi- 
nistras, aktyviai reklamavęs dviratininkų šalmus, reikalavo, kad jam 
būtų duota laiko paneigti pranešimo, kurio jis dar nebuvo skaitęs, te- 
zes. Vėliau tą pačią dieną jis vėl pasisakė Radio 2 programoje (dar 1,5 
milijono auditorija) ir autonitetingai, kaip buvęs ministras, pasmerkė 
pranešimo išvadas ir patvirtino šalmų dviratininkams privalumus. Ka- 
rališkoji nelaimingų atsitikimų prevencijos draugija prisijungė prie jo, 
primygtinai teigdama, kad nors ir būtų kažkiek tiesos rizikos kompen- 
sacijos hipotezėje, jos nereikėtų taikyti kalbant apie dviratininkų šal- 
mus. Pranešimas, kaip jį pateikė žiniasklaida, susilaukė vienadienės nuo- 
stabos, ir dar iki tos pačios dienos vakaro „valdžia“, kuri nebuvo pra- 
nešimo skaičiusi, jį pasmerkė. 

Man teko patirti, kaip mąsto tie žmonės, kurie atsako už viešą 1s- 
torijos pateikimą: kai pabandžiau nacionalinį laikraštį sudominti pra- 
nešimo apžvalga, atsakingasis redaktorius atmetė mano pasiūlymą, ne- 
rimaudamas dėl to, kas atsitiks, jei dviratininkas, paveiktas straipsnio 
laikraštyje, neužsidės šalmo ir dėl to galės žūti. Anksčiau cituotas „The 
Guardian“ vedamasis buvo tipiška reakcija. Dažniausiai cituojamas įro- 
dymas, ginant dviratininkų šalmus, buvo saugos diržų „sėkmė“. 

Įprastas dalykas, kad spauda ir elektroninės informacijos priemo- 
nės yra politiškai šališkos. Žmonės, kurie nepalaiko šio šališkumo, skun- 
džiasi iškreiptu įvykių nušvietimu. Yra nesutarimų dėl šališkumo pri- 
gimties. BBC dažnai skundžiasi, kad patiria įvairių pažiūrų politikų 
atakas, nes šališkumų medžiotojai patys yra šališki. Kol dviratininkų 
šalmų atvejis nėra akivaizdžiai politinis, anksčiau išdėstytas pasakoji- 
mas apie Hillmano pranešimą dar kartą primena, kad šališkumas neiš- 
vengiamas. Kiekvieną dieną laikraščiai, televizija ir radijas transliuoja 
žinių Ir nuomonių samplaiką. Intensyvi tarpusavio konkurencija, nesu- 
tarimų godulys ir karštligiškas darbo tempas mažai laiko palieka ap- 
mąstymams, svarstymui ar nepriklausomam naujų faktų nagrinėjimui. 

Rezultatas toks: kas dieną ar kas valandą atnaujinama ar sustiprinama 
nusistovėjusi išankstinė nuomonė. 


Šalmai motociklininkams 


Labiausiai motorizuotos šalys dabar turi įstatymus, verčiančius mo- 
tociklininkus užsidėti šalmus. Nurimus ginčams dėl motociklininkų, į 
saugumo šalininkų akiratį pateko dviratininkų šalmai; iš tiesų, įrody- 
mus dėl motociklininkų šalmų įstatymo „sėkmės“ imta dažnai naudoti 
kovojant už panašių įstatymų įvedimą nemotorizuotoms transporto prie- 
monėms. Prisiminę argumentus, kurie ginčą „užgesino“, matome, kad 
juos galima palyginti su tais, su kuriais susidurta diskutuojant apie sau- 
gos diržus ir šalmus. 

1970 m. JAV buvo atliktas eksperimentas, kuris, kaip buvo tiki- 
ma, įrodė, kad įstatymai dėl šalmų yra efektyvi saugos priemonė. Atro- 
do, tai turėjo būti idealiai „kontroliuojamas“ eksperimentas. Per keletą 
metų grupėje geografiškai atskirų valstijų, kuriose motociklų skaičius 
siekia 47 procentus bendro šalies motociklų skaičiaus, buvo atšaukti 
įstatymai, verčiantys motociklininkus dėtis šalmus. Buvo pranašauja- 
ma, kad twkie atšaukimai taps esmine priežastimi, dėl kurios žus dau- 
giau motociklininkų. Atrodė, kad motociklininkų mirtingumo statisti- 
ka šias pranašystes patvirtino. 

Viena autoritetingiausių ir įtakingiausių JAV publikacijų šia tema 
buvo Nacionalinės greitkelių saugumo administracijos (NHTSA) ata- 
skaita kongresui, paruošta 1980 m. 8.7 paveikslas — šio pranešimo vir- 
šelio reprodukcija. Grafikas buvo paimtas iš pranešimo teksto ir įdėtas 
į viršelį turbūt todėl, kad tai buvo laikoma labiausiai įtikinamu, įstaty- 
mą paremiančiu ataskaitos įrodymu. Ataskaitoje prieita išvados, kad 
su šalmų įstatymo atšaukimu susijęs naudojimosi šalmais sumažėjimas 
buvo „vienas reikšmingiausių faktorių“, turėjęs įtakos dramatiškam mo- 
tociklininkų mirtingumo padidėjimui po 1975 m. Šis grafikas buvo lai- 
komas tokiu įtikinamu, kad jis po metų buvo perspausdintas kitoje įta- 
kingoje publikacijoje „The American Journal of Public Health“ (Wat- 
sonas ir kiti, 1981). „The British Medical Journal“ savo vedamajame, 
pavadintame „Niūrus eksperimentas“, savo skaitytojams pranešė (1980 
metų rugpjūčio 9 d.): 


„Tiesioginis efektas — motociklininkų, važiuojančių su šalmais, 
skaičiaus sumažėjimas perpus. Motociklininkų mirtingumas 

8.7 pav. NHTSA ataskaitos kongresu! viršelis. 
(Šaltinis: Adamsas, 1985). 


avarijose vidutiniškai išaugo 3876 valstijose, kur buvo atšauk- 
ti įstatymai, o kitose valstijose liko nepakitęs <...> Mirtys ir * 
sužeidimai keliuose yra viena iš sričių, kur prevencinė medici- 
na gali pasiremti patikima intervencijos efektų statistika... Vy- 
nausybių atsisakymas imtis veiksmų, esant tokiems duomenims, 
yra besitęsianti gėda.“ 


Betgi NHTSA savo išvadas grindė duomenimis, kurie buvo surinkti 
tam, kad pagrįstų šalmų įstatymo efektyvumą. 8.8 paveikslas rodo, kad 
išskaidžius duomenis, jie nepagrindžia NHTSA išvados. Jei mirtingu- 
mas valstijose, kurios atšaukė savo šalmų įstatymus, ir tose, kurios to 
nepadarė, yra pavaizduotas atskirai, mes galime matyti, kad dėl mirtin- 

gumo didėjimo po 1975 m. negali būti kaltinamas šalmų įstatymo at- 
šaukimas, nes šiuo laikotarpiu padidėjimas buvo didesnis valstijose, 
kurios savo įstatymų neatšaukė. 1976 m. 9 valstijos atšaukė šalmų įsta- 
tymus, 1977 m. - dar 14 ir 1978 m. - dar 4. Tarp 1975 m. ir 1978 m. 
mirtingumas įstatymą atšaukusiose valstijose padidėjo 46,7 procento, 
kai per tą laiką įstatymo neatšaukusiose valstijose jis padidėjo 48,2 pro- 
cento. 1978 metais mirtingumas sumažėjo 2,6 procento, o neatšauku- 
siose valstijose — 7,8 procento. Per visą šį laikotarpį mirtingumas įsta- 

8.8 pav. Duomenys apie mirtingumą 10-čiai tūkstančių 
motociklų, užregistruoti 1975-1979 m, buvo išskaidyti 
priklausomai nuo to, ar valstijos atšaukė šalmų įstatymus, ar ne. 
(Šaltinis: Adamsas, 1985.) 

tymą atšaukusiose valstijose vidutiniškai buvo 19 procentų mažesnis 
nei neatšaukusiose valstijose (Adamsas, 1983). 

Kas sukėlė staigų motociklininkų mirtingumo padidėjimą? Deja, 
nėra pakankamai duomenų, norint patikrinti hipotezę. 8.7 ir 8.8 pa- 
veikslai yra mirtingumo grafikai 10-čiai tūkstančių motociklų. Neuž- 
tenka žinoti motociklų skaičiaus, kad būtų galima atskleisti važiavimo 
motociklu riziką, nes nuo to nė kiek nepriklauso atstumas, kurį įveikia 
motociklas. Britanijoje, kur egzistuoja tokie duomenys, 1973-1978 m. 
vidutinio motociklo per metus nukeliautas atstumas padidėjo 44 pro- 
centais (energetinės krizės pasekmė). Jei JAV vieno motociklo nuke- 
liautas atstumas per šį laikotarpį būtų padidėjęs panašiai ir jei duome- 
nys apie bendrą motociklų nukeliautą atstumą būtų naudojami kaip ri- 
zikos vardiklis vietoj motociklų skaičiaus, nebūtų pastebėta didelio mo- 
tociklininkų mirtingumo augimo po 1975 m. (Adamsas, 1983). 

Britanijoje įstatymas, reikalaujantis motociklininkams užsidėti šal- 
mus, įsigaliojo 1973 m. liepos mėnesį. 1973 m. motociklininkų mirtin- 
gumas 100 milijonų nukeliautų mylių sumažėjo 2 procentais, o bendras 
visų kelių vartotojų mirtingumas sumažėjo 9 procentais. 1974 m., kai 
įstatymas veikė jau ištisus metus, motociklininkų mirtingumas išaugo 
2 procentais, o bendras kelių vartotojų mirtingumas 3 procentais su- 
mažėjo. 

Kaip 1r saugos diržai, taip ir šalmai smūgio metu suteikia apsau- 
gą, bet nėra įtikinančio įrodymo, kad jų dėka sumažėja žuvusiųjų skai- 
čius. Be to, labiausiai tikėtinas turimo įrodymo paaiškinimas yra rizi- 
kos kompensacija - kaip elgiamasi, žinant apie priemonės papildomai 
suteikiamą saugumą. Daug metų aš vykdžiau neoficialias motocikli- 
ninkų apklausas. Visus sutinkamus motociklininkus prašiau įsivaizduoti 
save skirtingai apsirengus: vienąkart su sandalais, šortais ir spolNiniais 
marškinėliais, kitąkart su sunkiais batais, odiniais drabužiais ir šalmu 
su antveidžiu. Jie visi be išimties sutiko, kad važiuotų lėčiau ir atsar- 
giau, jei būtų mažiau apsisaugoję. Nors aš nežinau jokių oficialios ap- 
klausos įrodymų, kurie patvirtintų mano neoficialius duomenis apie tai, 
kaip motociklininkai suvokia savo pažeidžiamumą, tačiau yra apklau- 
sų duomenys, kurie parodo, jog baimė yra svarbiausia priežastis, kuri 
žmones verčia visai nevažiuoti. Visai nevažiuoti, reaguojant į suvoktą 
pavojų. kaip ir visai nevairuoti, kai slidūs keliai — visa tai gali būti laiko- 
ma „didelės rizikos kompensacija“. Todėl išmintinga daryti prielaidą, 
kad gali įvykti ir subtilesni elgsenos pokyčiai, pasireiškiantys didesniu 
budrumu ir mažesniu greičiu, reaguojant į suvoktus avarijos pasekmių 
skirtumus, kurie priklauso nuo to, kaip motociklininkai apsisaugoję. 

Alkoholis ir nemokšiškumas 


Kita sritis, kur paprastai įsikiša motorizuotų šalių vyriausybės, yra 
važiavimas išgėrus. Šiuos bandymus įsikišti dažniausiai galima nuo- 
dugniai ištirti. 1983 metais žurnalas „Accident Analysis and Prevention “ 
pašventė visą leidinį prastesnio vairavimo problemai. Kviestinis leidė- 
jas (Vingilisas, 1983) įžangoje apibendrino savo didelę patirtį, aptar- 
damas priemones kovojant prieš važiavimą išgėrus: 


„Dar kartą vairavimas išgėrus atsidūrė dėmesio centre. Per pas- 
kutiniuosius 30 metų kiekvieno dešimtmečio pradžioje buvo 
galima pastebėti didelę susidomėjimo, susirūpinimo vairavi- 
mu išgėrus bangą. Šis susirūpinimas paskatino visame pasau- 
lyje išleisti milijonus priemonėms, kurių sėkmė, mažinant pro- 
blemą, nelabai pastebima.“ 


Pagrindiniai kampanijos prieš vairavimą išgėrus ginklai yra atsi- 
tiktinis kvėpavimo testas ir įstatymas per se, kuris laiko nusižengimu 
vairuoti esant didesniam nei: nustatyta alkoholio kiekiui kraujyje. Ne- 
tinkamas elgesys (šiuo atveju netinkama fizinė būklė) laikoma nusi- 
kalstama, bet nebūtinai pavojinga: tai siejama su padidėjusia avarijos 
tikimybe. 8.9 paveikslas parodo, kad nusikalstamumo apibrėžimas pa- 
gal tai, koks alkoholio kiekis kraujyje, yra labai nelankstus metodas. 
8.9a paveikslas pateikia ryšio tarp alkoholio kiekio kraujyje ir tikimy- 
bės patekti į avariją vertinimus. Jis parodo, kad ir vidutinė tikimybė, ir 
1išsibarstymas aplink vidurkį juntamai padidėja, kai perkopiama leisti- 
na 80 mg/100 ml riba. 8.9b paveikslas teigia, kad šis kitimas gali pri- 
klausyti nuo amžiaus ir patirties. 

Įstatymai, kurie viršytą alkoholio koncentraciją kraujyje laiko nu- 
sikaltimu per se, yra neįprasti tuo, kad jų „sėkmė“ priklauso nuo igno- 
ravimo. Blennerhasseto pranešime (DOE, 1976) tvirtinama, kad žmo- 
nės dažnai vadovaujasi šiuo įstatymu, stengdamiesi išgerti tiek, kad įsta- 
tymas nebūtų pažeistas. Pranešimo autorius mano, kad žmones reikėtų 
įtikinti tokio požiūrio klaidingumu. 

„Tokie reikalavimai <...> skatina plačiai paplitusį ir pavojingą 
įsitikinimą, kad iki tokio lygio išgerti yra saugu. Dar iki tol, 
kol jis tą lygį pasiekia, vairuotojo gebėjimai tikrai yra gėrimo 
susilpninami. Tai reikėtų suprasti daug plačiau: sugebėjimas 
saugiai vairuoti sparčiai blogėja, nors dar nepasiekta teisiškai 
leistina riba.“ 

8.9 pav. Avarijų rizikos kitimas pagal alkoholio kiekį kraujyje ir amžių. 
a) avarijų rizikos kitimas pagal alkoholio kiekį kraujyje. 


(Šaltinis: DOE, 1976.) 
b) avarijų rizika ir alkoholio kiekis kraujyje. 


(Šaltinis: Nacionalinė audito įstaiga, „Road Safety“, 


1988 m. birželio mėn., 12 psl.) 


164 Aštuntas skyrius 


Kadangi alkoholio absorbavimo greitis yra nevienodas ir priklau- 
so nuo valgymo įpročių bei fizinės veiklos, todėl netgi jei vairuotojas 
prieš išvykdamas į kelionę pasitikrins alkoholio kiekį, tai nereikš, kad 
alkoholio kiekis kraujyje išliks leistinas visos kelionės metu. Taigi per 
se įstatymai sukuria painiavą. Vairuotojai labai miglotai įsivaizduoja, 
ar jie pažeidžia įstatymą, ar ne, o įstatymų kūrėjai labai miglotai įsi- 
vaizduoja, ar vairuotojai tikrai keltų pavojų, pažeidę įstatymą. 

7 skyriuje buvo tvirtinama, kad aiškiai sumažėjo Žuvusių vairuo- 
tojų, kurių kraujyje buvo aptiktas didesnis nei leidžia įstatymas alko- 
holio kiekis, procentas — nuo 3670 1982 m. iki 3170 1983 m. Sumažė- 
jimas sekė po ankstesnio padidėjimo - nuo 3176 1981 m. iki 3674 1982 
m. Jei nepaaiškinamas 1982 m. „trumpalaikis pokytis“ būtų atimtas iš 
7.5 paveiksle pateiktų ir pagal metus sugrupuotų mirtingumo duome- 
nų, tai 1983 m. avaringumas atrodytų įprastinis. Pagrindinis tyrinėtojų 
dėmesys buvo sutelktas į klausimą: „Kas nulėmė mirtingumo sumažė- 
jimą 1983 m.?“ Logiška, kad prieš tai turėjo būti pateiktas klausimas: 
„Kas kaltas dėl mirtingumo padidėjimo 1982 m.?“ 

Kaip pastebėjo Vingilisas, sunku rasti priemonių, skirtų pažaboti 
vairavimą išgėrus, efektyvumo įrodymus. Dažnai teigiama, kad laikina 
sėkmė, pasiekta kurios nors „energingos veiklos“ prieš vairavimą išgė- 
rus dėka, įrodo, kad problemą galima išspręsti taikant žiauresnes baus- 
mes ir energingesnę prievartą. Skandinavija dažnai rodoma pavyzdžiu 
to, ką galima pasiekti, energingai verčiant paklusti drakoniškiems vai- 
ravimo išgėrus įstatymams. Bet iš Rosso pranešimo, pavadinto „Skan- 
dinavijos mitas“, matyti, kad turimi duomenys nepateikia jokių įrody- 
mų, paremiančių atbaidymo įstatymu tezę (Rossas, 1976). Jo pagal me- 
tus sugrupuotų duomenų analizė neaptiko jokio įstatymo poveikio ava- 
ringumo statistikai. 

Rosso analizė teigia, kad griežta vairavimo išgėrus teisinė tvarka, 
atrodo, „veikia“ tik ten, kur ji patvirtina viešąją nuomonę. Jis priminė 
apie politiškai galingų blaivybės tradicijų Skandinavijoje egzistavimą. 
Daugelis žmonių dar prieš įstatymų leidėjams oficialiai patvirtinant šią 
nuostatą, vairavimą išgėrus laikė rimtu nusižengimu (jei ne nuodėme). 
Tai, kad įsigaliojus įstatymui Skandinavijoje nebuvo pastebėtas šio įsta- 
tymo poveikis avaringumo statistikai. perša išvadą, kad jis buvo visuo- 
menės susirūpinimo šia problema pasekmė: dauguma žmonių, atrodo, 
pakluso tokiam įstatymui, kurio laikėsi dar prieš jį priimant. Įstatymas, 
tiesą sakant, paprasčiausiai patvirtino nusistovėjusią viešąją nuormhonę. 

Tada, kai įstatymai priimami, nepaisant viešosios nuomonės, vai- 
ruotojai, policija, teisėjai 1r prisiekusieji turi taikytis prie tokio prie- 

vartos lygio, kuris atitinka viešąją nuomonę. Britanijoje nuo 1983 m. 
nuolat mažėjo vairuotojų, kurie vairavo išgėrę: iki 1989 m. šis skaičius 
sumažėjo 19 procentų. Priežastis, atrodo, buvo ne koks vyriausybės 
įsikišimas, bet socialinio elgesio pokyčiai. Suvoktas atlygis už vairavi- 
mą išgėrus sumažėjo, o kaštai, įgavę socialinės gėdos formą, padidėjo. 

Egzistuoja reikšmingos išimtys, kalbant apie išgėrusių vairuotojų 
skaičiaus mažėjimo tendenciją. Atrodo, kad tarp išgėrusių vairuotojų 
yra linkusių „smarkiai rizikuoti“ ir „mažai rizikuoti“ (Adamsas 1988, 
Pelzas ir Schulmanas 1973, Wilsonas ir Jonahas 1986, Zylmanas 1975). 
Didelis rizikavimas vairuojant išgėrus gali būti susvetimėjimo ir agre- 
sijos simptomas, kuris pasireiškia įvairiais antisocialiais poelgiais. Sie- 
kiant nuslopinti kažkurį susvetimėjimo ir agresijos simptomą, geriau- 
sia būtų tiesiog antisocialinius poelgius nukreipti kita linkme, užuot 
juos išrovus su šaknimis. Autoriai padarė išvadą, kad propagandinės 
kampanijos, akcentavusios narkotikų pavojų ir neteisėtumą, buvo labiau 
padrąsinančios nei atbaidančios nuo jų vartojimo. Jei kas nors siekia 
įpykinti valdžią, valdžios kampanija savo antireklama nurodo tinka- 
mas gaires, kaip geriausia tai padaryti. Literatūroje apie saugumą ke- 
liuose retai nagrinėjamas Dostojevskio aprašytas siekis (žr. 2 skyrių) 
ginti kažkieno individualumą netgi asmeninės žalos kaina. 


Smaigas 


1993 m. gegužę Transporto departamentas išdalijo pusę milijono 
lapelių, kuriais siekta parodyti, kad dideli automobiliai yra saugesni už 
mažus. Saugesni kam? Lapelyje buvo atspausdinta automobilių saugu- 
mo lygių lentelė, kurioje daugiausia dėmesio skirta vairuotojų saugu- 
mui. Bet 1991 m. Britanijoje automobiliais užmuštų pėsčiųjų ir dvirati- 
ninkų skaičius maždaug 1700 viršijo vairuotojų, žuvusių automobiliuo- 
se, skaičių. „General Motors“ tyrimų laboratorijoje nustatyta, kad „vai- 
ruotojų nizikavimas <...> auga, didėjant automobilio masei“ (Evansas ir 
Wasielewskis, 1983). Autoriai teigia, kad jaunesni vairuotojai labiau lin- 
kę vairuoti mažesnius pigesnius automobilius ir daro išvadą, kad „atmetę 
vairuotojų amžiaus rodiklius <...> mes aptinkame, kad mažesni auto- 
mobiliai rečiau patenka į avarijas“ (Evansas, 1983). Jie taip pat sako: 
„Reaguodamas į geriau suvokiamą galimą žalą (toks yra galimas rizikos 
rezultatas) nedidelio automobilio vairuotojas stengiasi mažiau rizikuoti, 
lėčiau važiuodamas, labiau atsilikdamas nuo kito 1r dažniau naudoda- 
masis saugos diržais <...> 900 kg sveriančio automobilio vairuotojas 

patiria 0,72 karto mažiau avarijų nei 1800 kg sveriančio automobilio 
vairuotojas“ (Evansas, 1985). 

Šis faktas prieštarauja Evanso požiūriui, aptartam 7 skyriuje: bu- 
vo teigiama, kad nėra įrodymų, kad egzistuoja vairuotojų reakcija į ava- 
rijų rezultatus veikiančias priemones. Iš tikrųjų, kitoje knygos vietoje 
Evansas aiškiai pripažįsta, kad susidūrimo rezultatas, matyt, turi įtakos 
vairavimo manierai (Evansas, 1991): 


„Visi mano apklausti vairuotojai mano, kad jie vairuotų daug 
atsargiau, jei jų automobiliuose būtų stiprūs sprogstamieji įtai- 
sai, suveikiantys smūgio metu: suvokus, kad akivaizdžiai pa- 
didėja nestipraus smūgio žala, siekiama sumažinti jo tikimy- 
bę. Aš įtariu, kad galimas suvaržymas, vengiant susidūrimų, 
apie kuriuos aš taip beprotiškai paskelbiau šio skyriaus pra- 
džioje, paskatino mane patį vairuoti atsargiau.“ 


Kuo jūsų automobilis didesnis, lyginant su kitais kelyje, tuo ma- 
žesnė jūsų galimybė susižeisti pačiam ir didesnė galimybė sužeisti kažką 
kitą. Sunkvežimio vairuotojas Britanijoje turi 288 kartus didesnę tiki- 
mybę sukelti lemtingą avariją negu dviratininkas. Argumento „dides- 
nis — saugesnis“ logika, pateikta Transporto departamento lapelyje, 
lyginančiame įvairių automobilių „saugumą“, yra ginklavimosi varžybų 
logika: remiantis tokia logika, keliai tol nebus tikrai saugūs, kol nebus 
uždraustas vaikščiojimas pėsčiomis, važinėjimas dviračiu, ir kiekvie- 
nas nepradės važinėti didžiuliu šarvuotu sunkvežimiu. 

Visų pirma, rizika, keliama sau pačiam, valdo elgseną kelyje. Jei 
pagrindinis Transporto departamento tikslas —- sumažinti avarijų aukų 
skaičių, rizikos kompensacijos principas siūlytų visiškai kitokį saugu- 
mo būdą. Jei visų automobilių vairo centre būtų įrengti ilgi aštrūs smai- 
gai (arba, jei jums patinka, įtaisytas galingas sprogmuo, sprogstantis 
nuo smūgio), gerokai sumažėtų galimo sužalojimo ar žūties skirtumai 
tarp dviratininkų ir sunkvežimių vairuotojų. Tikriausiai įvyktų aukų per- 
siskirstymas, bet taip sumažėtų bendras aukų skaičius. Vairuotojai, su- 
vokdami padidintą savo pačių pažeidžiamumą, vairuotų taip, kad iš to 
naudos turėtų ir dviratininkai, ir pėstieji. Tad kodėl negalėtume pritai- 
kyti smaigų/sprogmenų idėjos? 

Daugumoje šalių už saugą keliuose atsako tas pats vyriausybės 
departamentas, kuris atsakingas ir už nacionalinės transporto sistemos 
efektyvumą. Politikai ir valstybės tarnautojai, atliekantys savo parei- 
gas, panašiai kaip ir vairuotojai, dviratininkai ar pėstieji, reaguoja į 
savo veiksmų atlygį ir kaštus. Bet politikų ir valstybės tarnautojų su- 


Saugumas keliuose 2: daugiau filtravimo 187 


voktas atlygis 1r kaštai labai skiriasi nuo tų, kuriuos suvokia žmonės 
keliuose. Individualiam kelių vartotojui atlygis už riziką iš esmės reiš- 
kia greitesnę kelionę, o kaštai — grėsmę gyvybei, sveikatai ar turtui. 
Atsakingiems už transporto reguliavimą ir saugumą politikams ir vals- 
tybės tarnautojams atlygis yra labai mažai susijęs su tuo, kas vyksta 
keliuose. Kuo aukštesnės pareigos, tuo labiau izoliuojamasi nuo rizi- 
kos, kurią jie siekia sumažinti įstatymais. Apie jų sprendimus ir paval- 
dinių, įgyvendinančių jų sprendimus, elgesį sprendžiama iš to, kaip jie 
atitinka hierarchijos, kurios dalį sudaro, poreikius ir lūkesčius. 

Hierarchijos interesai kitokie. Avarijų sukeliamas skausmas, siel- 
vartas ir kančios jiems sumažėja iki statistinės abstrakcijos: iš tikrųjų 
prieš keletą metų Britanijos transporto departamentas, siekdamas sau- 
gos keliuose priemonėms taikyti kaštų-naudos analizę, pinigine verte 
įkainojo avarijų aukų skausmą, sielvartą ir kančias. Visa tai buvo su- 
mažinta iki statistinio kintamojo, pavadinto „PGS“ ir priskirto nelai- 
mingo atsitikimo „žmonių kaštams“: gyvybė 1991 m. birželio kaino- 
mis departamento buvo įvertinta 683 150 svarų sterlingų - tai daug ma- 
žiau nei Marino apskaičiuoti 2-3 milijonai svarų sterlingų, aptarti 6 
skyriuje. Departamento vertinimu, 237 600 svarų sterlingų kainuoja 
prarastas turtas, 450 svarų sterlingų — medicinos bei greitosios pagal- 
bos išlaidos ir 445 100 svarų sterlingų — „žmonių kaštai“ (Transporto 
departamentas, 1992). 

Atlygis už vairavimą taip pat sumažintas iki piniginių abstrakcijų. 
Kelių tiesimo projektų kaštų-naudos analizėje pagrindinė nauda yra 
vairuotojų laiko sutaupymas. Vairuotojai yra turtingesni nei tie, kurie 
neturi automobilių, ir jų laikas yra daugiau vertas. Dauguma politikų ir 
valstybės tarnautojų yra vairuotojai. Žmonės be automobilių ekono- 
miškai yra žemesnės padėties: jų interesai menkai vertinami Transpor- 
to departamento kaštų-naudos analizės skaičiavimuose. Analizuojant 
sprendimų priėmimo procedūras, matyti, kad didesnė vertė suteikiama 
žmonių, esančių automobiliuose, saugumui, o ne kitų eismo dalyvių 
gerovei. 


Nepagrįstos pretenzijos 


Pretenzijų dėl saugumo priemonių nagrinėjimas iškelia aikštėn ypa- 
tingų priemonių šalininkų tvirtinimus, kurie subliūkšta po atidesnio nag- 
rinėjimo. Šis skyrius buvo pašvęstas tokio fenomeno pavyzdžiams, bet 
4.3 paveikslas, parodantis saugumo industrijos ilgalaikį nepajėgumą 

per ilgą laiką sumažinti mirtis dėl įvairių nelaimingų atsitikimų ir prie- 
vartos, siūlo prielaidą, kad tokią tendenciją galima aptikti visose nelai- 
mingų atsitikimų prevencijos veiklos srityse. 

Kodėl? Kodėl šie žmonės turėtų apsigauti vertindami savo pasie- 
kimus? Kultūrinė teorija vėlgi pasiūlo kai kuriuos atsakymus. Remian- 
tis kultūrinės teorijos terminologija, viešojo saugumo priemonių pla- 
navimo ir įgyvendinimo veikla yra tų, kurie yra socialinės hierarchijos 
viršuje, atsakomybė. Hierarchinė kultūra didelę svarbą suteikia paklus- 
numui ir valdžios gerbimui. Vyriausybė ir kitos stambios institucijos 
skatina ištikimybę įstatymams ir normoms, kurios priimtos, siekiant už- 
tikrinti saugumą. Tai yra hierarchisto vaidmuo — suformuluoti ir pri- 
versti vykdyti elgesio kodeksus. Šie kodeksai pateisina hierarchistų eg- 
zistavimą. Faktas, kad jie pasiekia kažką naudingo, pateisina hierar- 
chistų gyvenimo būdą. Rizikos kompensacijos hipotezė hierarchistams 
reiškia grėsmę, nes ji postuluoja visur persismelkiančią individualią au- 
tonomiją. Siūlydama, kad žmonės nesielgtų kaip paklusnūs automatai, 
rarchinei valdžiai. 

Daugumą saugumo tyrimų finansuoja hierarchistai, tikėdami, kad 
bus nustatyti būdai, kaip jiems geriau valdyti riziką, arba patvirtinta, 
kad jų ankstesnė veikla buvo sėkminga. Rizikos paslankumas padeda 
pasiekti vietines saugumo pergales, kurios gali būti laikomos vadybos 
sėkme, kol nepaisoma rizikos perkėlimo principo pasekmių. Ir labai 
prasta daugumos duomenų apie avarijas kokybė, ir faktas. kad tikimy- 
bės dažniausiai yra nedidelės, paprastai tampa atlygiu užsispyrusiems 
tyrinėtojams, kurie tikisi gauti statistiškai reikšmingą rezultatą, patvir- 
tinantį jų nuoširdžiai palaikomą hipotezę. Mes visi norom nenorom pri- 
metame prasmę nepaaiškinamam pasauliui. 


9 skyrius 


DIDELĖ RIZIK A: 
ŠILTNAMIO EFEKTAS 





„Nuo penktojo dešimtmečio greitai šalo šiaurinė mūsų plane- 
tos pusė. Jungtinėse Amerikos Valstijose efektas jau toks, tarsi 
milžino rankos būtų pakėlusios kiekvieną miestą ir nunešusios 
arčiau Šiaurės ašigalio daugiau nei 100 mylių. Jei atšalimas 
tęsis, kaip 1975 m. įspėjo Nacionalinė mokslų akademija, mes 
galbūt galėtume sakyti, kad prasideda naujas didžiojo ledynme- 
čio laikotarpis. Aišku, kažkas iš mūsų galėtų išgyventi ir pama- 
tyti milžiniškus sniego laukus, ištisus metus plytinčius šiauri- 
niuose Jungtinių Valstijų ir Europos rajonuose. Tikriausiai mūsų 
gyvenimo metais, galbūt netgi per artimiausią dešimtmetį, mes 
pamatytume masinį badą visame pasaulyje. Nuo aštuntojo de- 
šimtmečio pusė milijono žmonių Šiaurės Afrikoje ir Azijoje 
badavo dėl potvynių ir sausrų, sukeltų klimato atšalimo.“ 

Šis siaubingas vaizdas - iš 1976 metų knygos, pavadintos „Atša- 
limas“. Nuo to laiko ateitis tapo dar grėsmingesnė, bet jau visai dėl 
kitokių priežasčių: dabar mes nerimaujame dėl nesulaikomo šiltnamio 
efekto. „Globalinis atšilimas: Greenpeace ataskaita“ mus perspėja (Leg- 
gettas, 1990): 


„..-plėtojant „įprastą verslą“, tolydžio auga šiltnamio efektą su- 
keliančių dujų emisija ir jau pasiekti tokie temperatūros kilimo 
tempai, kokie greitai bus nenusakomi; geologiniai duomenys 
mus perspėja, kokiu nenusakomu mastu tai vyksta <...> Ir ši 
išvada siejama vien tik su egzistuojančiais prognozės modeliais, 
o ne natūraliu globaliniu atšilimu, kurį pasaulio klimatologai 
atvirai pripažįsta „tikėtinu“ (pozityvus grįžtamasis ryšys)...“ 

Intriguoja tai, kad globaliniu atšilimu ėmė rūpintis kai kurie iš tų 
pačių mokslininkų, kurie anksčiau buvo sunerimę dėl gresiančio ledyn- 
mečio amžiaus. Stephenas Schneideris, dabar pasisakantis už kovos 
veiksmus prieš globalinį atšilimą, knygoje „Strategijos kilmė“ pakar- 
tojo keleto gerai žinomų klimatologų įspėjimus, kad „atšalimo tenden- 
cija jau įsigalėjo“. Iki 1990 m. jis atkakliai tvirtino, kad „pokyčio (at- 
šalimo) mastas yra toks didelis, kad aš nesvyruodamas galiu šį pokytį 
pavadinti potencialiai katastrofišku ekosistemoms“. 

Šio pokyčio įsisąmoninimas visuomenėje įvyko itin staigiai. Joh- 
nas Gribbinas savo veikale „Šiltnamio Žemė: šiltnamio efektas ir Ga- 
ja“ pastebi: „Aštuntajame dešimtmetyje klimatologai pradėjo skleisti 
1dėją, kad pasaulis yra atšalimo fazėje, nepaisydami aukštų temperatū- 
rų, kurios buvo pastebėtos penktojo dešimtmečio pradžioje“ (Gribbi- 
nas, 1989). Jis aprašo, kaip įvyko šis mokslinio požiūno posūkis. 


„1981 m. buvo galima pažvelgti atgal 17 neskubant peržiūrėti 
1830—1980 m. įrašus <...> 1987 m. tvarkant įrašus buvo įtraukti 
dar pusės dešimtmečio duomenys - iki 1985 m.<...> Bet 1988 
m. balandyje, praėjus vos keturiems mėnesiams po paskutinių 
1987 m. atliktų matavimų, rodančių prieštaringus duomenis 
apie šilumą, jau buvo pateikta nauja publikacija. Netgi čia Han- 
senas (Jamesas Hansenas, NASA grupės, studijuojančios glo- 
balinės temperatūros tendencijas, vadovas) ir Lebedeffas vis 
dar atsargiai siejo duomenis su šiltnamio efektu, sąžiningai sa- 
kydami, kad tai „nėra šio straipsnio problema“. Bet per tuos 
keturis mėnesius, kol buvo publikuoti 1987 metų duomenys, 
pasaulis vėl pasikeitė: vos po kelių savaičių Hansenas pasako- 
jo JAV senate, kad pirmieji penki 1988—-ųjų mėnesiai buvo šil- 
tesni nei bet kuris kitas laikotarpis nuo 1880-ųjų ir kad mus 
supa šiltnamio efektas.“ 


Mokslininkas Fredas Pearce'as taip pat susigriebė, prisidėdamas 
prie visuotinio jaudulio ir devintojo dešimtmečio pabaigoje išleisda- 
mas knygą „Atrandant šilumą“ (Fredas Pearce'as, 1989). Iš šios kny- 
gos paimtas 9.|] paveikslas nurodo pirmųjų penkių 1988 metų mėnesių 
duomenis, kurie ir sukėlė tokį susidomėjimą. Kreivė, kuri grafiko gale 
kyla vertikaliai aukštyn ir baigiasi beveik pačiame puslapio viršuje, bei 
pavadinimas, tvirtinantis, kad „šiltnamio efektas jau čia“, perša mintį, 
kad šilimo procesas tampa nebekontroliuojamas. Tekstas po 9.1 pa- 
veikslu perteikia tuometinę grėsmės nuojautą, kurią skleidė mokslinin- 
kai, besistengiantys būti pirmaisiais blogų naujienų nešėjais. 

9.1 pav. Grafikas iš Pearce'o (1989). Paantraštė tokia: 
„Globalinio atšilimo šimtmetis. Duomenys iš 1988 m. vidurio, 
kai Hansenas pareiškė: „Šiltnamio efektas jau čia“. 


„Bet vis dėlto šiltnamio saugotojams, spoksantiems į termometrą, 
sunku — iki 1988 m. niekas nebuvo įsitikinęs, kad planeta šyla, 
kaip buvo numatyta. Richardas Gammonas iš JAV vyriausybi- 
nės Ramiojo vandenyno aplinkosaugos laboratorijos Sietle, Va- 
šingtono valstijoje, atrodo, buvo pirmasis, tai pastebėjęs. Pa- 
matęs visus 1987 m. duomenis ir pirmuosius 1988 m. rezulta- 
tus, 1988 metų kovo mėnesio konferencijoje jis pasakė: „Nuo 
aštuntojo dešimtmečio vidurio mes išgyvenome labai greito at- 
šilimo periodą. Mes ritamės į naują šiltesnį klimatą“. 


Nuo tada pasaulis tapo liudininku, kad šiltnamio efektas tapo „pre- 
kinio vagono"' efektu. Buvo skubotai ropščiamasi į šią gana nepatiki- 
mą transporto priemonę. Intriguoja tas faktas, kad dauguma įrodymų, 
anksčiau liudijusių globalinį atšalimą, dabar tapo naudojami kaip glo- 
balinio atšilimo įrodymai. Ypatingos arba nestabilios oro sąlygos pa- 
teikiamos kaip besikeičiančio klimato įrodymas. Ponte'as, įrodinėda- 

mas atšalimo hipotezę, vardija tokius simptomus: ,,...oro sąlygos pro- 
gresyviai blogėja ir krypsta į kraštutinumus: šilumos bangos ir staigūs 
atšalimai, potvyniai ir sausros, speigai ir sniegas tropikuose bei keistas 
karštas oras toli Skandinavijos šiaurėje.“ Gribbinas, paremdamas šilt- 
namio hipotezę, cituoja Hanseną: „Šiltnamio efektas jau yra toks dide- 
lis, kad galimi tokie ypatingi įvykiai, kaip vasaros karščio bangos <...> 
Karščio bangos/sausros, pasitaikančios Jungtinių Valstijų pietryčiuose 
1r vidurio vakaruose, gali dar dažniau kartotis kitame dešimtmetyje.“ 

Dėl natūralios metų metais ir dešimtmečių dešimtmečiais vyks- 
tančios temperatūros kaitos visame pasaulyje k/imato pokyčius galima 
konstatuoti tik tada, kai remiamasi daugelį dešimtmečių pasireiškian- 
čiomis tendencijomis. Ir atšalimo šalininkai aštuntajame dešimtmetyje, 
1r atšilimo šalininkai dešimtajame dešimtmetyje manė, kad jų numaty- 
tos tendencijos išliks tokios pat ir ateityje. Šioms tendencijoms būdin- 
ga didelė įvairovė — ir laiko, ir vietos atžvilgiu,- bei neapibrėžtumas. 
Nustatyti „tendenciją“ tokiomis aplinkybėmis yra labai sudėtinga. 

9.2 paveikslas, parodantis vidutinės temperatūros kitimą pasauly- 
je per 850 tūkst. metų, yra nukopijuotas iš veikalo „Šiltnamio Žemė“ ir 
panašus į buvusį „Atšalime“. Gribbinas ir Ponte'as, aprašantys Žemę 
dvidešimtojo amžiaus pabaigoje, kaip esančią „tarp dviejų atšalimų“,, 
pastebi, kad dabartinės temperatūros yra artimos tam lygiui, kuris nusi- 
stovėjo per 850 tūkst. metų. Iššūkis klimato prognozuotojams — pasa- 
kyti, kur toliau kryps kreivė. Tai problema, kuria jie dalijasi su kitais 
prognozuotojais. 

9.2 pav. Vidutinė temperatūra pasaulyje 
per praėjusius 850 tūkstančių metų 
(Šaltinis: Gribbinas, 1989:54). 

Alternatyvos ateityje 


9.3 paveiksle pavaizduota eksponentiškai kylanti kreivė; tokiomis 
kreivėmis paprastai vaizduojamas dabartinio laikotarpio gyventojų skai- 
čiaus, transporto arba ekonomikos augimas įvairiose šalyse. Supapras- 
tintai kalbant, norėdami prognozuoti tolesnį šios tendencijos kreivės 
kitimą, galime naudotis trimis metodais. Galima manyti, kad kreivė ir 
toliau eksponentiškai augs; galima daryti prielaidą, kad procesas pa- 
sieks ribą ir ateityje nusistovės tame pačiame lygyje; arba galima tarti, 
kad nuo kažkurio diagramos taško kreivė eis žemyn. Eksponentinio au- 
gimo prielaida taikoma prognozuojant oro transporto augimą, ir į šias 
prognozes atsižvelgiama, projektuojant oro uostus Britanijoje: mano- 
ma, kad oro transportas ir toliau augs tokiais pat tempais, kaip ir praei- 
tyje. Ta pačia prielaida dauguma pasaulio ekonomistų grindžia ben- 
drojo vidaus produkto vidutinės ir ilgos trukmės prognozes. Antroji 
prielaida, kartais vadinama „prisotinimo modeliu“, yra pagrindas auto- 
mobilių skaičiaus prognozėms, taikomoms Britanijoje planuojant ke- 

„procentų procentų modelis 


/ 
/ BVP, 
/ oro masių judėjimas 

A 


mažėjantis augimas *— 

9.3 pav. Alternatyvios prognozės. 

lius: manoma, kad augimas baigsis, kai kiekvienas, galintis įsigyti vai- 
ruotojo pažymėjimą, vairuos savo automobilį. Ši prielaida taikoma ir 
prognozuojant gyventojų skaičių, — tai vadinama „demografiniu perė- 
jimu“. Trečioji prielaida, kartais vadinama „išeikvojimo kreive“, nau- 
dojama aprašant tikėtiną naftos telkinių Šiaurės jūroje išeigą. Ši prie- 
laida dažnai iškeliama diskusijose apie augimo ribas, prognozuojant 
trumpalaikio augimo procesų ateitį. Kiekvieną iš šių trijų modelių ga- 
lima puikiai pritaikyti istoriniams duomenims. Prognozę labiausiai nu- 
lemia modelio pasirinkimas, kurį nulemia prognozuotojo prielaidos apie 
proceso, kurį jis bando prognozuoti, prigimtį. 

Klimato prognozių problema yra panaši į 3 skyriuje aptartas tok- 
sikologų problemas, bandant nustatyti, kaip žmonės reaguos į nuodin- 
gų medžiagų dozes, nepalyginamai mažesnes nei išbandytos eksperi- 
mentuose su gyvūnais. Abiem atvejais mokslininkų prognozės pagrin- 
das yra gautų duomenų ekstrapoliavimas iki reikiamų ribų. Ir abiem 
atvejais ekstrapoliacija, grindžiama prielaidomis apie proceso prigim- 
tį, pateikia tokias tvirtas prognozes, kad nepatenkinami įrodymai atro- 
do tiesi0g neįmanomi. Tačiau be prielaidų visi šie procesai taptų pa- 
prasčiausiai neprognozuojami. 

Aštuntajame dešimtmetyje Ponte'as ir dauguma klimatologų per- 
žiūrėjo buvusių temperatūros svyravimų duomenis ir padarė išvadą, kad 
pasaulis buvo arti tarpledynmečių piko. Remdamiesi ledynmečių ir tarp- 
ledynmečių struktūra per pastaruosius 850 tūkstančių metų, mokslinin- 
kai teigė, kad grafikas turėtų leistis žemyn. Nuo penktojo dešimtmečio 
ši tendencija buvo kaip įrodymas, kad kreivė tikrai leidžiasi žemyn. 
Maždaug 1990 m. Gribbinas ir Pearce'as bei daugelis klimatologų, ana- 
lizuodami tuos pačius duomenis ir pridėję dar daugiau nei dešimtme- 
čio duomenis, padarė išvadą, kad kreivė kyla ir toliau kiltų net tada, jei 
žmonija iš esmės sumažintų anglies dioksido bei kitų šiltnamio efektą 
skatinančių dujų gamybą. Mažėjimo tendencija, kuri globalinio atšali- 
mo šalininkus aštuntajame dešimtmetyje įtikino, kad atšalimas vis dėl- 
to prasidėjo, buvo atmesta kaip liudijanti „natūralų išsibarstymą“ ap- 
linkui šiltėjimo tendencijos kreivę. 

Kas pakeitė jų nuomonę? Anksčiau cituotos Gribbino ir Pearce'o 
ataskaitos teigia, kad aštuntojo dešimtmečio pradžia yra lūžio taškas, 
kuriame baigėsi atšalimas, trukęs nuo penktojo dešimtmečio, ir prasi- 
dėjo atšilimas. Kai Ponte'as aštuntojo dešimtmečio pradžioje rašė sa- 
vo knygą, jau tris dešimtmečius temperatūra Šiaurės ašigalyje mažėjo. 
Kai savo knygą rašė Gribbinas, ji jau dešimtmetį kilo. Duomenys 9.2 
paveiksle, apimantys šimtus tūkstančių metų, buvo stipriai „išlyginti“. 

Kelis šimtmečius apimantys duomenys apie „laikinus“ nukrypimus bu- 
vo suapvalinti, 1r tai leido sukurti santykinai tolydžią diagramą. 9.1 ir 
9.2 paveikslai turėtų parodyti pastangų prognozuoti globalinę tempe- 
ratūrą bergždumą, kai į ateitį projektuojamos kelerių metų ar net vien 
tik kelių mėnesių „tendencijos“. Bet, atrodo, dabartinėse „tendencijo- 
se“ turėjo atsirasti tam tikrų pokyčių, kurie ir buvo pagrindinė priežas- 
tis, kad atšalimas pavirto atšilimu. 

Kyla tam tikrų abejonių dėl to, ar neseniai nustatyta didėjimo ten- 
dencija iš viso yra tendencija. Matavimai iš palydovų leidžia visapu- 
siškai ištirti Žemės paviršių, daug geriau ištirti vandenynų paviršių bei 
nustatyti atmosferos temperatūrą ne tik paviršiuje, bet ir gilesniuose 
sluoksniuose. 9.1 paveiksle pavaizduoti vidutinės temperatūros pasau- 
lyje vertinimai, siekiantys 1880 m. ir išplėsti iki dabartinio laiko, grin- 
džiami meteorologinėse stotyse atliktais termometriniais matavimais. 
Laikui bėgant, tokių stočių skaičius išaugo, bet, norint nustatyti viduti- 
nes į IEmpetatnias pasaulyje, jose atliktų M mŲ EN Oka nes S jie 
čių, kad būtų laikomasi nuoseklių, palyginamų standartų. Daugelis sto- 
čių įkurta miestuose, oro uostuose arba arti jų; vien šių „šilumos salų“ 
tyrimas neleidžia atskleisti tikrosios padėties. Stotys išsidėsčiusios re- 
tai ir netolygiai, palyginti mažai jų yra pietiniame pusrutulyje ir ypač 
mažai — vandenynuose. 1990 metų IPCC pranešime, kuriame aptaria- 
mi paviršiaus temperatūros duomenys, yra nurodoma temperatūros ki- 
limo devintajame dešimtmetyje tendencija (IPCC, 1990). Bet visapu- 
siškesni ir sistemingesni vidutinės temperatūros pasaulyje matavimai 
palydovų pagalba 1979-1993 metų laikotarpiu jokios tendencijos ne- 
aptinka (9.4 paveikslas). Iš esmės patys naujausi šios knygos rašymo 


al I a 

Temperatūra 





9.4 pav. Pasaulio temperatūros kitimas nuo 1979 m. per 
dešimtmetį pasiekė -0,037C tendenciją. Čia parodomi 
temperatūros svyravimai kas mėnesį. lyginant su dešimtmečio 
vidurkiu. (Šaltinis: J. Christy, Alabamos universiteto Žemės 
sistemos mokslinė laboratorija.) 

metu iš NASA gauti duomenys parodo, kad dešimties metų laikotarpy- 
je aptikta tik minimali mažėjimo tendencija, lygi -0,039C. 

Dar didesnis neapibrėžtumas turėtų būti siejamas su tokiais, kaip 
parodyta 9.2 paveiksle, bandymais rekonstruoti temperatūros duome- 
nis tolimoje praeityje. Kuo toliau einama į praeitį, tuo mažiau pavyz- 
džių ir tuo labiau spekuliatyvūs tampa metodai, pagal kuriuos nustato- 
mos buvusios temperatūros. Vidutinės globalinės temperatūros pokytį 
nulemia daugybė įvairių temperatūros pokyčių visoje Žemėje; Gribbi- 
nas tvirtina, kad per devintąjį dešimtmetį, kai pagal kai kuriuos paro- 
dymus Šiaurinis pusrutulis įšilo 0,037C, vidutinė temperatūra Skandi- 
navijoje nuknto apie 0,69C. Taigi tokios kaip 9.2 diagramoje vidutinės 
globalinės temperatūros kreivės, kurios apima šimtus tūkstančių metų, 
turėtų būti vertinamos kaip spekuliacijos, kuriose galimos didelės pa- 
klaidos. 

Rezultatas toliau komplikuojasi dėl naujų argumentų svarstant, ar 
iš viso antropogeninis CO, išsiskyrimas turi įtakos globaliniam atšili- 
mui. Pirma, įrodyta, kad šiltnamio efektą maždaug 97 procentais lemia 
vandens garai ir tik 3 proc. CO, ir kad dėl žmogaus veiklos, deginant 
iškastinį kurą, išsiskirianti CO, dalis yra pernelyg maža, kad būtų gali- 
ma ją atskirti nuo natūralios kaitos „triukšmo“. Antra, įrodyta, kad šal- 
tame vandenyje gali būti didesnis CO, kiekis nei šiltame, ir kad šylant 
vandenynui, į atmosferą išsiskiria CO, — taigi būtent dėl atšilimo, o ne 
dėl kitų priežasčių, atmosferoje padidėjo CO, kiekis. Be to, pripažinta, 
kad CO, infraraudonuosius spindulius gali absorbuoti vien tik dviejuo- 
se specifiniuose siauruose bangų diapazonuose. Susiduriama su kai ku- 
rių tyrinėtojų tvirtinimais, kad šie diapazonai jau tuoj bus prisotinti, 
kad jau yra pakankamai CO,, galinčio absorbuoti beveik visą energiją, 
patenkančią į šiuos diapazonus ir kad išsiskiriant į atmosferą CO., tai 
nelems tolesnio atšilimo, nes nebebus energijos, kurią dar būtų įmanoma 
absorbuoti (Olsteadas, 1993). 


Diskusija 


1993 metų rugsėjo 11 dieną Karališkojoje geografų draugijoje Lon- 
done vyko tariamas teismo procesas. Kaltinančioji pusė kaltinimui su- 
formuluoti pasirinko teisininkų žargoną: „Žmogaus sukelto globalinio 
atšilimo skelbėjai kaltinami tuo, kad jie veikė neatsakingai ir sukėlė 
mokslo integralumo diskreditaciją ir be tinkamo pateisinimo klaidingai 

patarė vyriausybėms priimti sprendimus“. Teismo procesui pirminin- 
kavo žymus teisėjas lordas Lloydas, dalyvavo du karališkieji advoka- 
tai. Vyko kryžminė apklausa liudininkų, kurie buvo žinomi kaip disku- 
sijų apie šiltnamio efektą dalyviai '. Gynyba buvo grindžiama ne kuk- 
liais pasisakymais, pripažįstant globalinį atšilimą moksliškai pagrįstu, 
bet plačia apžvalga visų įspėjimų, kuriuos gynėjai siejo su jų palaiko- 
ma globalinio atšilimo prognoze. Gynybos advokatai savo įžanginiame 
pareiškime pripažino: „Mes nesistengiame įrodyti, jog byla dėl žmo- 
gaus sukelto atšilimo yra jau galutinai aiški“. Taip pat jie neslėpė, kad 
jų pagrindinis liudininkas dr. Davidas Carsonas (Hadley klimato prog- 
nozės bei tyrimų centro vadovas) yra pareiškęs, kad „paprasčiausiai ne- 
įmanoma globalinio atšilimo (0,59C nuo 1900 metų) patikimai susieti 
su tokia priežastimi kaip šiltnamio efektas“. Jei visuomenėje susifor- 
mavo įspūdis, jog globalinis atšilimas yra įrodytas faktas, o ne papras- 
čiausia galimybė, tai atsakomybė, gynėjų nuomone, turėtų atitekti Ži- 
niasklaidai, išpučiančiai faktus. 

Kaltintojai įrodinėjo, kad ir klimato modeliai, ir faktai iš istorinių 
duomenų yra tokie primityvūs, nepatikimi, kad jais negalima remtis, 
pateikiant politines rekomendacijas, i7 kad yra priežasčių manyti, jog 
Žemės klimatas yra stabilus dėl savireguliacijos mechanizmų ir kad 
anglies dvideginis turėtų būti laikomas ne teršalu, bet trąša, skatinan- 
čia augalų augimą. Gynėjai sutiko, kad dar nėra galutinių įrodymų dėl 
šių būgštavimų, bet yra priežasčių manyti, jog Žemės klimatas yra ne- 
patikimai subalansuotas ir kad įprastinė žmogaus veikla, atrodo, pro- 
vokuoja nesulaikomą šiltnamio efektą. 

Atsižvelgiant į kai kurių dalyvių įkarštį debatuose apie globalinį 
atšilimą, stebėtinai sutarta dėl to, kad empiriniai duomenys nepadeda 
išspręsti problemos. 1990 metų IPCC pranešimo santraukoje buvo pri- 
pažįstama, kad globalinis temperatūros padidėjimas per pastaruosius 
100 metų neviršijo „natūralios klimato kaitos“ normų. Taip pat nesu- 
rasta duomenų, kad „klimatas per paskutinius kelerius metus labiau ki- 
to“. O 1992 metų IPCC pranešime buvo konstatuota, kad „vis dar ne- 
įmanoma kurį nors vieną ar visus pastarojo šimtmečio atšilimus apibū- 
dinti kaip klimato pokytį, atsiradusį dėl šiltnamio efektą skatinančių 


' Kaltinimo liudininkai buvo Richardas Lindzenas iš Massachuscttso technologijos ins- 
tituto, Johnas Emslcy iš Londono karališkojo kolcdžo ir Nigelis Hawkesas, „The Ti- 
mes“ mokslinis bendradarbis. Gynybos liudininkai buvo Bcrtas Bohlinas — Tarptauti- 
nės klimato pokyčių komisijos pirmininkas, Martinas Parry iš Oksfordo universiteto ir 
Davidas Carsonas iš Britanijos metcorologinių įstaigų Hadlcy klimato prognozės bci 
tyrimų centro. 

dujų išsiskyrimo“. Toks lieka daugumos klimatologų požiūris. Žurnalo 
„Nature“ atlikta 1500 klimatologų apklausa parodė: 71 procentas jų 
manė, jog klimato pokyčiai per pastaruosius 100 metų atitiko „natūra- 
lią kaitą“ (1993 m. Olsteado pranešimas). 


Ginčijantis tamsoje 


Rizikos termostatai įvairiai jautriai reaguoja į globalinio rizikos 
termostato veiklą. Debatai dėl šiltnamio efekto paaiškėja esąs dar vie- 
nas Žmonių, įnirtingai besiginčijančių tamsoje, atvejis. Pasirodo, deba- 
tų dalyvių nuostatos vėl leidžia kalbėti apie kultūrinės teorijos stereo- 
tipus. Moksliniai nesutarimai dėl proceso prigimties ir modeliavimo 
bei mokslininkų nesugebėjimas savo argumentus pagrįsti empiriniais 
duomenimis suteikia daug erdvės tendencingoms nuomonėms. Šališ- 
kos nuomonės kaip grybai tarpsta tamsoje. 

Fatalistai gūžčioja pečiais ir juokiasi iš bandymų nenuspėjamai 
visatai suteikti prasmę. Ir daugelis klimato pokyčius tiriančių moksli- 
ninkų yra panašūs į fatalistus, pabrėždami savo tariamą silpnumą tiria- 
mų procesų didumo akivaizdoje. Jamesas Lovelockas pasitelkia Gajos 
hipotezę. norėdamas paaiškinti stebėtiną Žemės vidutinės temperatū- 
ros stabilumą tarp —109C ir >+209C, besitęsiantį jau daugiau kaip 3,5 
milijardus metų (Jamesas Lovelockas, 1987). Tačiau šis „stabilumas“ 
apima daug ledynmečių ir šiltnamio efekto periodų, kurių metu evoliu- 
cionavo ir išnyko nesuskaitomos rūšys. Lovelockas užfiksuoja fatalis- 
tinę proto būseną, kurią pagimdo ši perspektyva, pastebėdamas: 


„Žmonės kartais mano, kad „Gaja mumis pasirūpins“. Bet tai 
netiesa. Jei koncepcija iš viso nieko nereiškia, Gaja pati pasi- 
rūpins savimi. Ir geriausias būdas jai tai padaryti — atsikratyti 
mumis.“ (Cituojama iš Gribbino, 1989) 


Egalitaristas globalinio atšalimo baimę lengvai transformuoja į 
globalinio atšilimo baimę. Temperatūros augimo ir mažėjimo pikai, kaip 
rodo istoriniai ir geologiniai duomenys, yra galimi. Žemė arba nesau- 
giai balansuoja piko viršūnėje tarp dviejų ledynmečių, pasirengusi ner- 
ti į kitą ledynmečio amžių, arba ties nesulaikomo atšilimo riba. 
Egalitaristo sukurtas gamtos — trapios ir nepatikimos — mitas kartu su 
patvirtintais įrodymais jį verčia būti budrų. Toliau cituojamas fragmentas 
iš Ponte'o veikalo „Atšalimas“ parodo, kad „šaldytojus“ ir „šildyto- 
jus“ siejantis ryšys yra nestabilumas. 

„Žemės klimatas šaltėja. Šis faktas, atrodo, prieštarauja teori- 
joms, kurios sako, kad turėtų būti atšilimas. Bet atšilimo pra- 
našai aprašo realias klimatą veikiančias jėgas ir, panašiai kaip 
kiti mokslininkai, vis dar aiškinasi, kaip šios jėgos sąveikauja, 
išlaikydamos mūsų planetos šilimo ir šalimo pusiausvyrą. Gali 
paaiškėti, kad didėjantis Žemės klimato nestabilumas yra nu- 
lemtas žmogaus veiklos, kuri sustiprina ir šildančiąsias, ir šal- 
dančiąsias pusiausvyros jėgas, todėl ši pusiausvyra tampa „ne- 
natūrali“ ir rizikinga. Ir atšilimo, ir atšalimo pranašai galiau- 
siai sutaria dėl vieno dalyko: klimato pokyčiai gali vykti spar- 
čiai, trukti šimtmečius ar netgi dešimtmečius, ir žmonija gali 
patirti siaubingas pasekmes. Klimatologija nustojo būti nuo- 
bodžiu mokslu. Jos atradimai įgavo svarbą mums visiems.“ 


Egalitaristai, laikydamiesi prevencinio principo ir siekdami išvengti 
neapibrėžtumo, skatina imtis skubios veiklos. Greenpeace pranešime 
pripažįstama, kad „pasaulio klimatą tiriantys mokslininkai IPCC pra- 
nešime daro išvadą, jog „stebėjimais nedviprasmiškai aptiktas padidė- 
jęs šiltnamio efektas tęsis ne tik dešimtmetį ar šiek tiek daugiau“. Bet 
į tuos, kas negali suprasti skubos, vis dėlto žvelgiama su panieka. Pra- 
nešimas tęsia: 


„Po dešimties metų - galbūt apsupti ekologinių emigrantų, tau- 
tų, konfliktuojančių dėl senkančių vandens atsargų, ir daugy- 
bės žemės ūkio kenkėjų, lengviau išgyvenančių šiltomis Žie- 
momis — mes vis dar norėsime matyti mokslininkus, kuriems 
sunku, pridėjus ranką prie širdies, pasakyti „„Padidėjusio šilt- 
namio efekto poveikiai dabar jau yra galutinai jaučiami“. 


Egalitaristų atsakymas į globalinio atšilimo grėsmę yra išdėstytas 
veikale ,, Globalinis atšilimas: Greenpeace ataskaita“. Tai yra dešim- 
čia punktų išdėstytas darbo planas, pavadintas „Informacija besidomin- 
tiems piliečiams apie veiksmus, nukreiptus prieš šiltnamio efektą“; ja- 
me propaguojamos energiją taupančios elektros lemputės ir efektyvūs, 
nedaug energijos naudojantys prietaisai, plyšių užkamšymas, izoliavi- 
mas, atliekų utilizavimas, priklausomybės nuo automobilio sumažini- 
mas, organinėmis trąšomis paremtas ūkininkavimas, vegetarinė dieta ir 
kova „už veiksmus, nukreiptus prie šiltnamio efektą“ — trumpai tariant, 
iš mūsų visų reikalauja Žemėje elgtis šiek tiek atsargiau. 

Didžiausias egalitaristų darbotvarkės pateisinimas — nevaldomo 
šiltnamio efekto galimybė. George'as Woodwellas, Woods Hole'o ty- 

rimų centro prezidentas ir direktorius, demonstruoja tokį prevencinio 
principo įgyvendinimo pavyzdį (George'as Woodwellas, 1990): 


„Egzistuoja galimybė, kad atšilimas pasieks tokį tašką, kuriame 
biotinis išsiskyrimas [šiltnamio efektą sukeliančių dujų] dėl ši- 
lumos poveikio taps daug reišmingesnis už tą, kurį tiesiogiai 
nulemia žmogaus veikla. Jeigu taip, atšilimas taps nekontro- 
liuojamas net ir taikant priemones, kurios dabar laikomas pri- 
1mtinomis. Mes nežinome, ar greitai bus pasiekta riba, nes ne- 
žinome pakankamai apie anglies cirkuliacijos ciklą. Mes ne- 
manome sugebėsią išspręsti šiuos klausimus artimiausiu metu. 

Tuo tarpu šilumą absorbuojančių dujų koncentracija atmosfe- 

roje didėja <...> Jei nebus imtasi veiksmų, [siekiant stabili- 

zuoti atmosferos dujų sudėtį], toliau tęsis sparti žmonijos bu- 
veinės erozija su visomis ekologinėmis ir politinėmis pasek- 
mėmis.“ 

Woodwellas iš pradžių užsimena apie galimybę, tęsia svarstymus, 
sakydamas jeigu ir abejodamas, ar greitai, kol galiausiai užbaigia įsak- 
miu liepimu imtis skubių veiksmų. 

Individualistai, kuriuos padrąsina jų tikėjimas stipria ir švelnia 
gamta, ankstesnius duomenis vertina kitaip: gamta yra palanki ir per 
paskutiniuosius 100 metų neatsitiko nieko, ko nebūtų galima paaiškinti 
„natūralia kaita“. Williamas Nordhausas, pirmosios šiltnamio efekto 
kaštų-naudos analizės autorius (tai bus aptariama vėliau), glaustai 1š- 
dėsto argumentus prieš prevencinį principą: „Gindamas: nuo blogiau- 
sių prognozių, greitai subankrutuotų bet kokia įsivaizduojama vyriau- 
sybė“ (Williamas Nordhausas,1992). Atsargumo principas, kaip paste- 
bi skeptikai, yra taikomas be atrankos: juo buvo naudojamasi, siekiant 
pateisinti žvaigždžių karus ir ginklavimosi varžybas — tai dalykai, ku- 
riems dauguma prevencinio principo šalininkų, diskutuojančių apie glo- 
balinį atšilimą, nepritartų. Žmogaus sumanumas bei interesų derinimas, 
jų nuomone, per pastaruosius 200 metų įveikė Malthuso lemties prana- 
šus. Staigų perėjimą nuo baimės dėl globalinio atšalimo prie baimės 
dėl globalinio atšilimo jie pateikia kaip priežastį, leidžiančią tikėtis, 
kad šiltnamio efekto šalininkai paprasčiausiai yra panikos kėlėjai. 

Skirtingi mokslininkai vadovaujasi skirtingais mitais apie gamtą. 
Individualistus nuramina Richardo Lindzeno, Massachusettso techno- 
logijos instituto dinaminės meteorologijos profesoriaus ir garsaus šilt- 
namio efekto skeptiko. požiūris: jo tvirtinimu, „milijardų metų įrody- 

mas“ skelbia, kad Žemės atmosfera yra „be galo tvirta“ (cituojama iš 
Olsteado, 1993). Jis nemano, kad globalinio atšilimo šalininkų sukurti 
modeliai įkūnija iš esmės teigiamą grįžtamąjį ryšį (t. y. kai globalinis 
atšilimas laikomas intensyvėjančiu procesu, kuris, kartą prasidėjęs, tę- 
sis iki katastrofiško Žemės įkaitimo). Priešingai: jis primygtinai teigia, 
kad neigiamas grįžtamasis ryšys yra norma ilgai išgyvenančiose ir sta- 
biliose sistemose, kokia, jo nuomone, yra Žemės atmosfera. Turimi em- 
piriniai faktai negali išspręsti ginčo, nes nesutarimų šaknys - skirtingi 
mitai apie gamtą. Kur egalitaristai kalba apie neapibrėžtumą, skatinda- 
mi imtis prevencinių veiksmų, ten individualistai, aptardami klimato 
kitimą, suranda priežasčių optimizmui ir yra įsitikinę, kad dabartiniai 
klimato modeliai netinka, norint iš turimų stebėjimo duomenų išvesti 
atgalines projekcijas. Kiekviena pusė triumfuodama rodo į kitos pusės 
negebėjimą paneigti oponentų argumentus. Tie patys klimato duome- 
nys, kurie fatalistus paverčia fatalistais, o egalitaristus - nuogąstaujan- 
čiais, individualistams padeda linksmai nusiteikti. 

Vėl peržiūrimi ankstesni klaidingo pavojaus signalai. Individua- 
listai atranda aštuntojo dešimtmečio prognozes dėl energijos trūkumo 
(tada buvo naftos krizė) ir tvirtina, kad šis atradimas juos stulbina: da- 
bar naftos kaina vėl tokia pat, kaip ir prieš krizę. Tvirta ir švelni fizinė 
gamta, jų nuomone, pasipildo sumania ir prisitaikančia žmogiška pri- 
gimtimi. Jei natūralūs ištekliai pradeda išsekti, bus išrasti pakaitalai. 
Jei atmosfera šyla ir keičiasi jūros lygis, gali būti įrengti oro kondicio- 
nieriai ir pastatytos užtvankos. Kuo turtingesnė tauta, tuo daugiau ji 
įstengs panaudoti resursų, kurių gali prireikti pasitinkant kažkokius bū- 
1r mažiau vartoti, jų manymu, lėtina ar stabdo ekonominį augimą - kaip 
tik tą procesą, kuris didina žmonijos galimybes prisitaikyti. Individua- 
listai pirmenybę atiduoda įprastai veiklai. 

Hierarchistus duomenys apie klimatą verčia susirūpinti, bet ne 
panikuoti. Globalinio atšilimo grėsmę jie vertina tuo pačiu moksliniu/ 
vadybiniu metodu, kurį taiko visoms rizikos rūšims. Vienintelis skirtumas 
tarp šiltnamio efekto ir kitų rizikos rūšių, kurias hierarchistai stengiasi 
suvaldyti, — tai jo keliamos didžiulės valdymo problemos. 

Šaltojo karo metu klimato kontrolė buvo laikoma karinės reikšmės 
problema. Lowellas Ponte'as, „Atšalimo“ autorius, septintajame dešimt- 
metyje JAV gynybos departamentui kūrė klimato modifikavimo strate- 
gijas. Savo knygoje jis išvardija kai kurias idėjas, kurias ir amerikiečiai, 
1r rusai jau buvo apmąstę: kaip užtvenkti Beringo sąsiaurį, ar kaip, pa- 

naudojant aviaciją, plačius Rusijos šiaurinius plotus padengti juodomis 
dulkėmis, kad sumažėtų atspindėjimas ir padidėtų šilumos absorbcija. 
Dabar tarptautiniuose forumuose aptariamos idėjos, kaip pasipriešinti 
globaliam atšilimui — nuo anglies apmokestinimo ir leidimų komercinei 
veiklai, išskiriančiai CO,, iki planų atželdinti didžiulius miškų plotus 
trečiojo pasaulio šalyse - visa tai leidžia manyti, kad aptariama proble- 
ma yra suvaldoma. 

Hierarchistai pirmenybę teikia priverstiniam atsargumo principo 
taikymui ir skatina imtis daugiau tyrimų, ieškant efektyvių valdymo stra- 
tegijų. Britanijos vyriausybė 1990 m. įkūrė Hadley klimato prognozės 
bei tyrimų centrą, skirdama 12 milijonų svarų sterlingų metinį biudže- 
tą globalinio atšilimo tyrimams. Tuo pačiu buvo atlikta daugybė įvairių 
prevencinių tyrimų — pradedant žemės ūkiu ir alternatyviais energijos 
šaltiniais 1r baigiant energijos, reikalingos transportui, taupymo ir že- 
mės panaudojimo problemomis - remiantis prielaida, kad žmogaus su- 
keltas atšilimas yra nustatytas faktas. 

Iš visų darbų, kurie buvo paremti šia prielaida, ambicingiausi yra 
ekonomistų, kurie kaštų-naudos analizę bando taikyti globalinio atšili- 
mo vertinimui, darbai. Ekonomistai dabar gauna darbo iš Tarptautinės 
klimato pokyčių komisijos. Jie primygtinai tvirtina, kad. norint racio- 
naliai reaguoti į klimato pokyčius, reikia, jog visi globalinio atšilimo 
kaštai 1r nauda bei globalinio atšilimo kontrolė būtų įvertinta pinigine 
išraiška. Globalinė kaštų-naudos analizė susiduria su tomis pačiomis 
vertinimo problemomis, su kuriomis susidūrė Transporto departamen- 
tas, kai kaštų-naudos analize bandė įvertinti kaimo aplinkkelius. Reikš- 
mingiausios iš šių problemų buvo aptartos 6 skyriuje, bet daugybė ban- 
dymų, siekiant globalinio atšilimo atvejui pritaikyti kaštų-naudos ana- 
l1zę, nusipelno tolesnių komentarų. Tai pats tinkamiausias pavyzdys, 
kokį galiu pateikti parodydamas Aierarchistų požiūrį į rizikos valdymą. 
Aš jį vadinu „Vogono ekonomika“. 


Vogono ekonomika 
ir kosminiai aplinkkeliai 


„Keliaujančio autostopu po galaktiką vadovą“ Douglas Adamsas 
pradeda pasaka apie du aplinkkelius. Abu aplinkkeliai kelia grėsmę Ar- 
thuro Dento, suglumusio pagrindinio veikėjo, namui. Aplinkkelis eko- 
nomistams iškelia klasikinę problemą. Jei jis būtų nutiestas, atneštų nau- 

dos, sutaupydamas vairuotojams laiko ir sumažindamas eismo intensy- 
vumą aplenkiamose vietovėse. Taip pat reikia atsižvelgti į aplinkelio 
kaštus: prireiktų žemės ir, kaip paprastai būna, keleto namų, būtų su- 
trikdyta ramybė tose teritorijose, kur anksčiau buvo ramu. 

Pasirodo kaštų-naudos metodo analitikas. Jo darbas yra papras- 
tas. Jis nustato kaštus ir naudą; jei nauda didesnė už kaštus, jis daro 
išvadą, kad yra prasmė tiesti aplinkkelį. Kaštų-naudos analizė yra Bri- 
tanijos finansų ministerijos taikomas testas, siekiant nustatyti pinigų 
vertę. Šis analizės metodas, kaip matėme 6 skyriuje, yra svarbiausias 
hierarchistų valdymo įrankis. Per paskutiniuosius porą dešimtmečių šis 
testas Britanijoje taikytas beveik visais atvejais, kai buvo nuspręsta tiesti 
naujus kelius, įskaitant ir per Twyford Downą ir Oxleas Woodą'. Ne- 
žiūrint tariamo metodo paprastumo ir daugiametės jo taikymo patir- 
ties, kaštų-naudos analizė nepakankamai padeda, kai reikia spręsti gin- 
čus dėl aplinkelių: nepakankamai todėl, kad tuos, kurie apvažiavimo 
nenori, kaštų-naudos analizė retai kada įtikins, kad kelią būtina nuties- 
ti. Didžiausia problema iškyla dėl to, kad tie, kurie mėgaujasi aplink- 
kelio teikiama nauda, ir tie, kuriems atitenka kaštų našta, dažniausiai 
būna ne tie patys žmonės. Patyrusieji nuostolių dažnai nebūna paten- 
kinti, žinodami, kad kiti žmonės laimės daugiau. Todėl bandymai pra- 
laimėjusiems Žmonėms atlyginti iš kitų laimėtos naudos paprastai su- 
žlunga dėl nesutarimų, vertinant nuostolius. 

Pavyzdžiui, kaip turėtų būti įvertintas Arthuro Dento prarastas na- 
mas? Galima būtų duoti darbo nekilnojamojo turto agentui, pavedant 
jam įvertinti namo rinkos kainą. Bet kas tada, jeigu šeimininkas nenori 
namo nugriauti? Jam galėtų būti išmokėta papildoma kompensacija už 
vartotojo viršvertę, kuria ekonomistai apibrėžia vartotojo nustatytą kai- 
ną, viršijančią rinkos kainą. Kiek? Pagal kaštų-naudos analizės taisyk- 
les, pralaimėjusiojo nuostoliai turi būti lygūs pinigų sumai, kuri jam leistų 
jaustis taip pat gerai, kaip jis jautėsi prieš nugriaunant namą. 

Deja, vienintelis asmuo, kuris galėtų apskaičiuoti kompensaciją, 
reikalingą, kad žmogus jaustųsi taip pat gerai, kaip ir anksčiau, yra pats 
nelaimėlis. Jei kažkieno namas yra nugriaunamas, tam Žmogui tenka iš 
naujo surasti savo egzistencijos geografinį centrą. Vienus tokia patirtis 
labiau nuvils nei kitus. Apžvalgos ne kartą patvirtino, kad daugeliui 


'1993 metų liepos 7 dicną vyriausybė atsiėmė savo pasiūlymą nutiesti kelią per Oxlcas 
Woodą, bet nc todėl, kad toks būtų buvęs patobulintos kaštų-naudos analizės rezulta- 
tas, o dėl milžiniško visuomenės spaudimo. Tas pats metodas, kuris buvo naudojamas 
pateisinti Oxlcas Woodo projektą, taikomas ir kitų Britanijos kelių projektų analizei. 

žmonių draugystės ryšių nutraukimo ir branginamos aplinkos praradi- 
mo negali kompensuoti jokia pinigų suma. Daugelis žmonių priešinasi 
minčiai, kad tokius praradimus įmanoma įvertinti pinigais, netgi jei tai 
būtų didelės sumos. Jie arba atsisako žaisti ekonomistų žaidimą ir ne- 
įvardija sumos, kuri jiems reikštų kompensaciją, arba sako, kad tai ne- 
įkainojama — atsakymas, kurį ekonomistas priverstas arba ignoruoti, 
arba turi į savo ataskaitą įrašyti begalybės ženklą. Kaip jau pastebėjo- 
me 6 skyriuje, tokiu atveju griūna visa kaštų-naudos analizė. 

Su tokia vertinimo problema susiduriama ne tik tada, kai reikia 
įvertinti namus. Kiti pastatai ir kraštovaizdžiai su nostalgiškais prisi- 
minimais, nykstančios rūšys, saugumas, sveikata ir pati gyvybė sudaro 
neįveikiamą kliūtį analitikams, kurių metodas reikalauja, kad visa, kas 
susiję su sprendimu, kurį bandoma priimti, privalo būti išreikšta pini- 
gine suma. 

Iš dviejų Arthuro Dento namui gresiančių aplinkelių vienas buvo 
paprastas vietinis apvažiavimas, toks, kokį Britanijos transporto de- 
partamentas dažniausiai pagrindžia kaštų-naudos analizės metodu. An- 
trasis buvo kosminis galaktikos greitkelis, dėl kurio reikėtų sugriauti 
ne tik Arthuro Dento namą, bet ir visą Žemės planetą. Nors „Keliau- 
jančio autostopu po galaktiką vadovas“ negali pasakyti, ar planuotojai 
iš Centauro Alfos žvaigždės, pasirinkdami greitkelio maršrutą per Že- 
mę, naudojosi kaštų-naudos analize, akivaizdu, kad taip turėjo būti. 
Visais aspektais planuotojų iš Centauro Alfos ir jų kolegų žŽemiečių 
praktika yra identiška. Atrodo, planuotojai (hierarchistai) visur į pro- 
testuojančius reaguoja taip pat susierzinę. Prieš paleisdamas griaunan- 
čius spindulius, kurie išgarins Žemę, Vogono konstruktorių flotilės va- 
das savo paskutiniajame pareiškime paaiškino: 


„--. VISI planavimo žvaigždėlapiai ir sunaikinimo įsakymai jau 
penkiasdešimt jūsų Žemės metų buvo Centauro Alfos planavi- 
mo departamento monitoriuose, taigi jūs turėjote galybę laiko 
pateikti bet kokį formalų skundą ir dabar yra per vėlu dėl to 
pradėti nervintis.“ 


Planuotojų susierzinimas tiesiogiai kyla iš neišspręstos vertinimo 
problemos. Tuo, kad projekto nauda nusveria kaštus, dažniausiai būna 
įsitikinę planuotojai, bet retai su tuo sutinka tie, kuriuos projektas nu- 
skriaudžia. Kadangi kai kurie potencialūs pralaimintieji savo nuostolių 
nesugeba įvertinti konkrečia dolerių ar svarų suma, planuotojai negali 
įrodyti, kad jų projektų nauda viršija kaštus. Taigi, kaip mes matėme 6 
skyriuje, jie sunkumus apeina. Vietoje to, kad paklaustų žmonių. kokia 

pinigų suma jiems kompensuotų nuostolius, jie klausia, kiek žmonės 
sutiktų mokėti, kad išvengtų nuostolių. Taip neįkainojami dalykai pa- 
verčiami konkrečiais skaičiais ir iš esmės sumažinami visi įvertinimai. 
Tuo pačiu iš esmės pagerinamas kaštų-naudos santykis bei sustiprina- 
mi argumentai statyti tai, ką norima statyti. 

Transporto departamentas susidūrė su ypatingai efektyvia šio truko 
versija, įvertindamas „specialių mokslinių interesų vietoves“, parkus ir 
kitus žemės objektus, kuriuos siekė apsaugoti nuo plėtros. Jie patys 
savęs paklausė, kiek pirkėjas norėtų mokėti už žemę, jeigu už ją būtų 
prašoma rinkos kainos ir neduodama leidimo plėtrai. Jų atsakymas bu- 
vo „faktiškai nieko“: kuo didesnė „apsauga“ numatoma žemės sklypui, 
tuo mažesnę vertę jam priskiria departamento kaštų-naudos analitikai. 
Savo kaštų-naudos analizės versiją jie vadina COBA; jų projektuose 
numatomi maršrutai turi geriausią kaštų-naudos santykį - todėl jie ak- 
tyviai planuoja maršrutus per geriausiai „apsaugotas“ šalies vietoves. 

Tais atvejais, kai projektas nuskriaustų neturtinguosius, kurie, no- 
rėdami išvengti gresiančio sugriovimo, įstengtų mokėti mažai arba nie- 
ko, ir kai projekto siūlytojai yra turtingi, galingi, sutinkantys ir įsten- 
giantys daug mokėti už laukiamą naudą, — tada kaštų-naudos analizė 
aiškiai parodys, kad projektas privalo būti vykdomas. Šiuo atveju ana- 
lizė įvertina neturtingųjų nuostolius ta kaina, kurią jie įstengtų sumo- 
kėti, norėdami jų išvengti. Žvelgiant galaktikos mastu, didžiųjų pro- 
jektų siūlytojai paprastai yra turtingesni ir stipresni nei prieštaraujan- 
tieji, taigi kaštų-naudos analizė tampa tinkamiausiu įrankiu, siekiant 
priimti sprendimą. Projektai, kurių siūlytojai yra silpni ir neturtingi, 
retai nulipa nuo braižymo lentų. 


Rytdienos pasaulis 


Apimti džiaugsmo dėl savo sėkmės kelių tiesimo pramonėje, kaš- 
tų-naudos analitikai dabar savo dėmesį atkreipia į Vogono masto pro- 
blemą — šiltnamio efekto grėsmę Žemei. Knygoje „Lėtinti ar nelėtinti: 
šiltnamio efekto ekonomika“ Williamas Nordhausas aiškina, kad, no- 
rint sukurti efektyvią strategiją, reikia, jog „priemonių, siekiant sulė- 
tinti klimato pokyčius, kaštus atsvertų nauda, gauta mažinant klimato 
pokyčių žalą“ (Williamas Nordhausas, 1991). 

Siekdami kaštų-naudos analizę pritaikyti šiltnamio efektui, eko- 
nomistai bando pinigines vertes susieti su poveikiu gamtai, kuris vis 
dar yra moksliškai neapibrėžtas ir diskutuotinas. Todėl jie priversti rem- 


206 Devintas skyrius 


tis prielaidomis. Nordhausas savo kaštų-naudos analizėje daro prie- 
laidą, kad „žalos funkcija“ didėja, kai daugiau išsiskiria šiltnamio efektą 
sukeliančių dujų. Jis tęsia savo svarstymus, sakydamas, kad „aš nelabai 
pasitikiu šia prielaida“, bet vis dėlto apskaičiuoja, jog išlaidos, šiltna- 
mio efektą sukeliančių dujų emisiją sumažinus perpus, būtų keturis kar- 
tus didesnės nei nauda. Išlaidas, padvigubėjus CO,, jis prilygina 1 proc. 
BVP, atitinkantį mažiau nei vienerių metų prieauglį gerais metais. Jis 
daro išvadą, kad, kaip ir aplinkkelio atveju, „klimato pokyčiai tikėtinai 
atneša ir naudos, ir nuostolių, - taigi egzistuoja nedidelių ekonominių 
nuostolių prielaida“. 

Kai kurie ekonomistai, aptardami šiltnamio efektą, taip stengiasi 
būti reikšmingi, kad pasiruošę daryti prielaidą dėl dalykų, kuriais patys 
netiki. Nordhauso išvados esmė yra tokia: net tada, kai šiltnamio efekto 
žalos funkcija yra didėjanti, tai nėra labai svarbu. Fankhauseris ir Pe- 
arce'as Nordhauso vertinimą (pagrįstą prielaida, kuria jis mažai pa- 
sitiki) palygina su dviejų kitų studijų vertinimais ir praneša atradę ra- 
minančiai nuteikiantį tų vertinimų tapatumą su Nordhauso požiūriu, 
kad CO, kiekio padvigubėjimas pasaulinei ekonomikai neturėtų rimto 
poveikio (Fankhauseris ir Pearce'as, 1993). 


„Nežiūrint skirtumų individualios žalos kategorijoje, trys stu- 
dijos apytikriai sutaria dėl bendro rezultato: padvigubėjusio 
CO, kiekio žala yra 1-2 proc. BVP. Šis dydis, kaip paaiškėja, 
yra stebėtinai pastovus. Netgi kiekvienai žalos kategorijai pa- 
renkant pesimistiškiausią skaičių, bendra suma labai kukliai 
viršija 2 proc. BVP. Optimistiškiausiais atvejais, priešingai, jis 
nekrenta žemiau 0,75 proc.“ 


Jų kaštų-naudos analizėse globaliniai kaštai yra išlaidos, patiria- 
mos, siekiant sulėtinti atšilimą, o g/obalinė nauda yra išvengta žala. 
Tačiau jei IPCC mokslininkai ir kiti globalinio atšilimo teorijos propa- 
guotojai yra teisūs teigdami, kad pagrindinė globalinio atšilimo prie- 
žastis yra CO, emisijos padidėjimas, sukeltas miškų nykimo ir iška- 
stinio kuro deginimo, tada potenciali globalinio atšilimo žala yra kaštai, 
kuriuos tiesiogiai apibrėžia ekonominis augimas industrinėse šalyse. 


! Šis teiginys pasirodė nepublikuotoje, bet plačiai žinomoje 1990 metų Nordhauso 
prancšimo versijoje, tačiau 1991 metais atspausdintoje versijoje jis jau buvo išbrauktas. 
Šis nukrypimas nuo originalo čia pacituotas todėl. kad parodo, kaip bet kokia analizė. 
kurią ckonomistai gali taikyti, vertindami šiltnamio cfcktą, priklauso nuo gamtos mokslų 
pateikiamų įrodymų, kuric arba ncegzistuoja, arba yra labai abejotini. 

Didžiausia šios veiklos nauda atiteko turtingiems ir galingiems; daugu- 
ma išlaidų atiteko vargšams ir silpniesiems. Ir jeigu propaguotojai taip 
pat teisūs spėdami, kad dėl globalinio atšilimo pakils jūros lygis, tada 
dora šiltnamio efekto kaštų-naudos analizė turėtų patvirtinti pinigų su- 
mą, kuri galėtų didelei daliai Bangladešo gyventojų kompensuoti na- 
mų ir pragyvenimo šaltinių praradimą, o mažų salų valstybių gyvento- 
jams — savo šalies praradimą. Metodas susidurtų su ta pačia problema, 
aptarta 6 skyriuje: daugelis šių žmonių atsakytų, kad jokia pinigų suma 
negalėtų adekvačiai kompensuoti jų nuostolių, ir tokie atsakymai kaš- 
tų-naudos analizę paverstų neveiksminga. 

Fankhausens ir Pearce'as šią problemą apeina tuo pačiu būdu, kaip 
1 Transporto departamentas, ir gauna tokį pat, nors potencialiai daug 
didesnį efektą. Jų problemos formuluotė leidžia kaštams tapti nauda, o 
nauda virsta kaštais. Galinga ekonominio augimo griaunamoji jėga, ku- 
ros pasekmė yra globalinis atšilimas, kelia grėsmę kaip kokia nesu- 
stabdoma gamtos jėga. Kaštai analizėje jau nebėra ta žala, kurią griau- 
nančioji jėga galėtų sukelti Bangladešo ir salų gyventojams, bet šios 
žalos prevencijos kaštai. Nauda tampa „išvengto atšilimo nauda“. 
Atliekant šią analizę, turtingos tautos neklausia tų, kam ketina primesti 
savo valią: „Kokia pinigų suma jums leistų jaustis taip pat gerai, kaip ir 
anksčiau, jeigu mes leistume siautėti griaunančiajai jėgai?“ Iš tikrųjų 
jie klausia: „Kiek sumokėtų jūsų šalis, jei būtų pasiūlyta ją parduoti 
rinkos kainomis, nesuteikiant leidimo plėtrai?“ 

Jie pateikia dorą specifinį atsakymą: žemę. kurios egzistavimui 
jūros lygio kilimas sukeltų grėsmę, jie įkainoja nuo 2 milijonų iki 5 
milijonų dolerių už vieną kvadratinį kilometrą. Taigi Tuvalu valstybės, 
esančios saloje, nauda, kad ji nevisai išnyks, būtų įvertinta 52-130 mi- 
lijonų dolerių suma (pagal 1989 metų JAV dolerio kursą) - arba 6000 
—15 000 dolerių suma vienam gyventojui. Palyginkime: „išsivysčiusia- 
me“ pasaulyje kelionė Londonas-Niujorkas. skrendant „Concorde“ 
lėktuvu, kainuoja 7000 dolerių ir, kaip tvirtina Nordhausas, mes turime 
oro kondicionavimą bei galime nesirūpinti jokiomis užtvankomis. 

Kaštų-naudos analizės pritaikymas, įvertinant šiltnamio efektą, pa- 
rodo vieną labai svarbų aspektą, kuris nusipelno trumpo paminėjimo: 
Vogono laiko skalės pritaikymas ataskaitoje. Ekonomistas Williamas 
Cline'as, kurio darbas apie šiltnamio efektą buvo „The Economist“ per- 
dėtai giriamas, primygtinai reikalauja, kad analizė turi būti išplėsta, api- 
mant ateinančius 250—300 metų (Williamas Cline'as, 1991). Kaštų- 
naudos analizė reikalauja nuvertinti visus būsimus poveikius, t.y. su- 
mažinti iki analizės metu esamos jų vertės. Netgi santykinai mažas nu- 


208 Devintas skyrius 


vertinimas (Cline'as rekomenduoja 2 procentus) po 300 metų bus ne- 
reikšmingas. Bet Cline'as gelbsti ekonomistus, pastebėdamas, kad „„šilt- 
namio žalos mastas tikėtinai didėtų kaip ir BVP“; darydamas prielaidą, 
kad BVP per artimiausius 300 metų toliau augs, jis skelbia išvadą, kad 
„augimo faktorius gali neutralizuoti didžiąją dalį nuvertinimų“. Kad 
neutralizavimo efektas būtų maksimalus, visuotinė gerovė (nesikeičiant 
JAV dolerio vertei) ir šiltnamio efekto žala po 300 metų turėtų būti 380 
kartų didesnė nei dabar. 

Prieš 300 metų JAV doleris dar neegzistavo ir dauguma Šiaurės 
Amerikos kontinento dar priklausė indėnams. Vienas iš būdų suprasti, 
kokio masto yra ta užduotis, kurią šiltnamio efekto ekonomistai užsi- 
krovė patys sau, yra įsivaizduoti save, laiko mašina perkeltą į 1693 
metus ir turintį užduotį išanalizuoti Šiaurės Amerikos užkariavimą kaš- 
tų-naudos metodu: dabartinė nukariavimo vertė turėtų būti paskaičiuota 
1693 metais indėnų naudotais pinigais - kriauklelių vėriniais. 

Be abejo, šiltnamio efektą aptariantys ekonomistai prieštarautų, 
teigdami, kad iki šiol atliktos šiltnamio efekto kaštų-naudos analizės 
tik iš dalies yra jų metodo iliustracijos ir kad jie iš mokslininkų reika- 
lauja tobulesnių rezultatų dar iki tol, kai tie rezultatai iš tiesų galės būti 
naudingi; Nordhausas prisipažįsta, kad jo apskaičiavimams reikia „ra- 
finuoto suderinimo“. Šioje gynyboje yra du trūkumai. Pirma, tikėtina, 
kad praeitų ilgas laiko tarpas, kol moksliniai faktai taptų galutiniai (jei 
apskritai jie galėtų tokiais tapti). Antra, ekonomistai niekada nesieks 
sukurti tokį kaštų-naudos analizės metodą, kuris nediskriminuotų pra- 
laiminčiųjų, nes niekada neegzistuos padorus vertinimo metodas, ku- 
riuo būtų galima gauti baigtinius globalinio atšilimo išlaidų vertinimus: 
nėra jokios vertinimo sistemos, kuri leistų pralaimintiems patiems 
įvertinti savo nuostolius ir skelbti, jog jų nuostoliai nesušvelninami kon- 
krečiomis pinigų sumomis. Kaštų-naudos analizė gali vis dėlto nieka- 
da neatsakyti į Nordhauso klausimą: „„Lėtinti ar nelėtinti?“ Tai išsisuki- 
nėjimo metodas, nesiekiant atsakyti į moraliniu principu pagrįstą klau- 
simą: ar turtingiausi turėtų ir toliau turtėti vargingųjų sąskaita? 

Nenutiesus daugiau kelių, pritaikytų eismo augimui, sulėtėtų, kaip 
įrodinėja Transporto departamentas, ekonomikos augimas Britanijoje. 
Tiems, kas racionalumą lygina su visų piniginių kaštų sumažinimu, visi 
projektai būtų išimtinai vertinami pagal jų poveikį bendrojo vidaus pro- 
dukto augimui. Tokie žmonės įrodinėja, kad pernelyg stropūs bandy- 
mai sulėtinti šiltnamio efektą sulėtintų bendrojo pasaulinio produkto 
augimą; tai atitrauktų resursus nuo kitų projektų, kurių didesni grįžta- 
mieji atlygiai. Jei projektų kaštai 17 nauda matuojami JAV doleriais, 

rūpesčiai tuo didesni, kuo daugiau dolerių. Projektas, kai šiltnamio efek- 
tas įvertinamas kaštų-naudos analizės metodu, yra sietinas su pasauli- 
nio ekonominio augimo skatinimu. Tai galima sulyginti su aplinkeliu, 
kertančiu vargingą Centauro Alfos priemiestį, kuris būtinas, prisitai- 
kant prie intensyvėjančio turtingųjų vogoniečių judėjimo, jiems keliau- 
jant erdvėlaiviais su oro kondicionieriais. Vogono ekonomistams pro- 
blema atrodo nesudėtinga. Projekto nauda yra didelė. Kaštai nereikš- 
mingi. Naudos 1r kaštų santykis yra daug didesnis už vienetą. Projektą 
reikia vykdyti. 

Šiame palyginime yra viena maža problemėlė. Jei Vogono ekono- 
mistams atsirastų sunkumų, įgyvendinant šį projektą, yra kitų planetų, 
kuriose jie galėtų toliau darbuotis. 


Post scriptum, kilęs iš savistabos 


Įvairiose diskusijose apie riziką, kurių tarpe polemika dėl šiltna- 
mio efekto yra viena iš didžiausių, visai nėra arba yra labai mažai per- 
spektyvos mokslui. Mes visi, taip pat ir autorius, ginčijamės vieni su 
kitais, nes vertiname riziką, remdamiesi neadekvačiais įrodymais. Pa- 
tirtis, surenkant ir aptariant čia pristatytus įrodymus, buvo lydima savi- 
stabos. Kur aš esu? Kartais atrodė, kad savistaba sukels visišką paraly- 
žių. Lengva pasakyti, kad žmonės ginčijasi, remdamiesi skirtingomis 
prielaidomis, bet jei mokslas negali sutarti dėl prielaidų pagrįstumo, 
ką dar galima pasakyti? Tai problema, prie kurios aš sugrįšiu knygos 
gale. 

Savo svarstymuose apie kaštų-naudos analizės metodo taikymą 
šiltnamio efekto įvertinimui skaitytojui pateikiau akivaizdų šališkumo 
pavyzdį (mano šališkumo). Nuomonių apie globalinį atšilimą apžvalga 
mane paskatino labiau pasidomėti moksliniais įrodymais; iš pradžių aš 
maniau, kad atšilimą išprovokavo žmogaus veikla, o dabar tuo nesu 
labai įsitikinęs. Taip tapau didesniu fatalistu: ledynmečių ir atšilimų 
laikotarpiai keitė vienas kitą be Žmonijos pagalbos ir, be abejo, taip 
bus vėl. Tai taip pat patvirtino mano išankstines nuostatas dėl kaštų- 
naudos analizės. Išsakydamas šias nuostatas, aš darau išvadą, kad nesu 
hierarchistas, bent ne toks jau didelis. Hierarchisto „racionalumas“ nu- 
mato sutarimą dėl tikslų, kuriuos ekonomistas vadina „objektyvia funk- 
cija“. Hierarchistai užima ypatingą vietą, ir bet koks hierarchisto ban- 
dymas (toks kaip kaštų-naudos analizė) nustatyti veiksmų racionalu- 
mą, gali pavykti tik tada, jei yra bendros vertybės ir sutarimas dėl hie- 


210 


rarchijos tikslų. Metodas susiduria su neįveikiamomis problemomis, 
kai bandoma jį pritaikyti diskusijose, į kurias įsivelia daugiau nei viena 
hierarchija ir/ar atsiranda kitokių kultūrinių šališkumų. 

Ekonomistų iš turtingų Ekonominio bendradarbiavimo ir plėtros 
organizacijos šalių (OECD) bandymas kaštų-naudos analizės metodą 
pritaikyti visą Žemės rutulį liečiančioms problemoms, tokioms kaip šilt- 
namio efektas, yra, mano manymu, pasmerktas žlugti. Tai sukeltų ne 
vien tik priešišką nusiteikimą tų, kurie vadovaujasi trimis kitomis kul- 
tūrinėmis nuostatomis, bet taip pat išprovokuotų susirėmimą su ryžtin- 
ga daugelio ne OECD šalių hierarchistų opozicija. 


10 skyrius 
RIZIKOS VISUOMENĖ 





„Modernioje visuomenėje socialinės gerovės kūrimą visada 
lydi socialinės rizikos kūrimas. 

Klasinės visuomenės svajonė — kiekvienas nori ir privalo tu- 
rėti pyrago riekę. Rizikos visuomenės utopija — kiekvienas tu- 
rėtų būti apsaugotas nuo apsinuodijimo“. 

Ulrichas Beckas, „Rizikos visuomenė“. 


Ulricho Becko veikalas „Rizikos visuomenė“ buvo išleistas 1986 
m., bet anglų kalba pasirodė tik 1992 m. Diskusijose apie riziką šis 
veikalas įgavo didelę įtaką. Kaip ir kultūrinėje teorijoje, taip ir Becko 
darbe rizika aiškinama atsižvelgiant į socialinį ir kultūrinį elgsenos kon- 
tekstą bei parodant kiekybinių bei kitų objektyvių rizikos matavimų 
ribotumą. 

Šiuolaikinis mokslas ir technologija, kaip įrodinėja Beckas, sukū- 
rė rizikos visuomenę, kur gerovės kūrimo sėkmę aplenkė rizikos kūri- 
mas. Pirminis „industrinės“ arba „klasinės visuomenės“ rūpestis — ge- 
rovės sukūrimas ir teisingas padalijimas — buvo pakeistas, jo tvirtini- 
mu, saugumo paieškomis. 

Šiuolaikinę riziką nuo senųjų pavojų jis atskiria pagal mastą ir 
neįžvelgiamumą bei ekspertų, galinčių ją aptikti, poreikį. 


„Krūvos atmatų beveik visur <...> tų dienų pavojai (devynio- 
liktojo amžiaus pradžia) buvo užuodžiami ir pamatomi, taigi 
buvo suvokiami pojūčiais, tuo tarpu šiandieninė civilizacijos 
rizika paprastai nėra suvokiama ir yra užrašoma fizikos ir che- 
mijos formulėmis (pvz. toksinai maisto produktuose arba bran- 
duolinė grėsmė).“ 


Ž1Ž Dešimtas skyrius 


Toks skirtumas tarp šiuolaikinės „rizikos“ ir senamadiško „pavo- 
jaus“ ar „grėsmės“ atrodo šiek tiek perdėtas. Nors žmogaus ekskre- 
mentai 19—ojo amžiaus miestuose buvo iššūkis pojūčiams, tačiau rizi- 
kos sveikatai jie nekėlė. Žmonės mirė nuo daugybės ligų — vidurių šil- 
tinės, raupų, tuberkuliozės, buboninio maro, - kurias sukeldavo mikro- 
bai, nematomi plika akimi: pavyzdžiui, tik šiuolaikinio mokslo pradi- 
ninkų spėlionės, kad nematomi organizmai Londono geriamajame van- 
denyje gali būti choleros epidemijų priežastis, padėjo sukurti (daugiausia 
inžinerinės) priemones, kurios leido epidemijas kontroliuoti. Kadangi 
nebuvo šiuolaikinio įpakavimo ir konservantų, maisto produktuose bu- 
vo daug įvairių toksinų. 

Net žmogaus sukelta globalinė grėsmė nėra dabarties reiškinys. Nors 
dabar egzistuojantys naikinimo mechanizmai yra kitokie nei anksčiau, 
bet globalinio sunaikinimo perspektyva, kaip žmogiškos elgsenos pa- 
sekmė, nėra nauja idėja: potvynis Nojaus laikais buvo laikomas žmoni- 
jos nuodėmių pasekme. Nors skirtumai tarp baimės ir nerimo ikiindust- 
rinėje visuomenėje bei šiuolaikinio pasaulio visuomenėje gali nebūti to- 
kie dideli, kaip teigia Beckas, vis dėlto pasitaiko atvejų, kai mokslas ir 
technologija sukūrė naujas rizikos rūšis, kurios ankstesniais laikais ne- 
egzistavo. 

Beckas užbėga už akių paties žodžio „rizika“ keliamai grėsmei 
šiuolaikiniame pasaulyje. 


„Rizika gali būti apibrėžta kaip sisteminis metodas įveikti pa- 
čios modernizacijos sukeltą ir įdiegtą grėsmę bei nesaugumą. 
Rizika, kaip pasipriešinimas seniesiems pavojams, yra gresian- 
čios modernizacijos jėgos ir abejonių globalizacijos pasekmė.“ 


Šis apibrėžimas, teigiantis, kad rizika — tai būdas įveikti grėsmę 
(angl. Aazard), sukūrė nereikalingą painiavą dėl anglų kalbos žodžių 
„risk“ ir „hazard“ vartosenos, kurie 5 skyriuje buvo įvardinti kaip sino- 
nimai. Beckas aiškina, kad „rizikos samprata yra tiesiogiai susijusi su 
refleksine modernizacija“. Galbūt būtų aiškiau, jei būtų išlaikomas skir- 
tumas tarp priežasties ir pasekmės. Rizikos, kaip būdo „įveikti“ tai, kas 
visuotinai vadinama rizika, apibrėžimas galų gale daugeliui skaitan- 
čiųjų angliškai yra paini tautologija. Mano nuomone, šis apibrėžimas 
užsimena apie rizikos pobūdį, aptartą 3 skyriuje. Būdas, kuriuo žmo- 
nės kažką įveikia, priklauso nuo suvokimo būdo, ir tai keičia elgesį. 
Taigi, kaip buvo rašyta 3 skyriuje: „Suvokta rizika yra pakeista rizika. 
Ji pasikeičia per akimirksnį, kai tik akis atsitiktinai ją aptinka.“ Toliau 
3 skyriuje pastebima, kad kultūrinius filtrus, kurie veikia mūsų rizikos 

suvokimą, formuoja mūsų veiksmų patirtis, kurią veikia tie patys f1l- 
trai. Taigi kažkurio būsimo nemalonaus įvykio tikimybės ir dydžio su- 
vokimas (plačiausiai paplitęs rizikos apibrėžimas) yra keičiamas mūsų 
ankstesnės patirties ir yra nuolat modifikuojamas, mums veikiant pagal 
šį suvokimą. Toks požiūris į riziką leidžia išsaugoti žodžio vartoseną 
aptariant ikimodernizacinio laikotarpio įvykius, kol tai neprieštarauja 
Becko vartojamam „rizikos“ terminui, diskutuojant apie šiuolaikinę ne- 
malonią žmogaus padėtį. 

Rizika, anot Becko, apibūdina mūsų amžių. Knygos „Rizikos vi- 
suomenė“ vertimo į anglų kalbą įžangoje Scottas Lashas ir Brianas Wyn- 
ne'as pastebi, kad: 


„Beckas mato kitą, tamsesnę tokio vystymosi dimensiją (mo- 
dernizacijos „Švietimo projektas“), ypač moksle bei pažinime. 
Beckui mokslo ir pramonės vystymosi pasekmės yra naujos 
mizikos ir grėsmės rūšys, kurių anksčiau dar nebuvo.“ 


Jo „rizikos visuomenės“ analizė pakrika nuo pradžios iki galo; nu- 
rodomi tokie beprecedenčiai pavojai: „naujos technologijos, vedančios 
prie katastrofos“, „dar nežinomi ateities pavojai“, „sistemingai inten- 
syvėjanti (rizika)“, „nepataisoma žala“, „atominės radioaktyvios dul- 
kės“, „ekologinė grėsmė visoms gyvybės formoms šioje planetoje“, 
„apokaliptinė grėsmė“, „besidauginančios rizikos Belzebubas“ ir „eks- 
ponentinis rizikos augimas ir jokių galimybių jos išvengti“ — tai tik keli 
Becko suvokiamos šiuolaikinio pasaulio krizės indikatoriai. Rizikos vi- 
suomenėje, Becko nuomone, „žmogus nebenori siekti ko nors "gero", 
bet labiau stengiasi išvengti blogio“. 


Beckas ir kultūrinė teorija 


Beckas pripažįsta, kad rizika „priklausomai nuo jos pažinimo, ga- 
li <...> būti pakeista, padidinta, dramatizuota ar sumenkinta, ir šia pras- 
me ją galima socialiai apibrėžti ir vertinti“. Iš rizikos apibrėžimo tam- 
pa aiškus Becko asmeninis mitas apie gamtą: mokslo ir technologijos 
pasiekimai gamtą pavertė nesaugia ir trapia. Jis yra rizikos visuomenės 
narys, visuomenės, kurią jis vaizduoja taip, tarsi ji Žygiuotų su transpa- 
rantu „Aš bijau“. Ši visuomenė taip pat skelbia kolektyvinį solidaru- 
mą, kuris, kultūrinės teorijos požiūriu, būdingas egalitaristui. Rizikos 
visuomenėje, kaip jis pastebi, „įprastiniai poreikiai užleidžia vietą įpras- 
tiniam nerimui <...> (ir) iš nerimo kyla solidarumas ir tampa politine 

jėga“. Beckas iš esmės save patį pastato į kultūrinės teorijos schemos, 
pavaizduotos 3.3 paveiksle, apatinį dešinįjį kampą. 

Jis mano, kad šiuolaikinėje visuomenėje „žmogaus“ poreikis siekti 
gėrio pavirto siekimu išvengti blogio. Tokį pokytį galima aprašyti, re- 
miantis rizikos termostato analogija, kai vertinant riziką nepakanka- 
mai atsižvelgiama į atlygį, gaunamą rizikuojant, ir pervertinamos nei- 
giamos rizikos pasekmės. Tokio suvokiamo poslinkio priskyrimas ne- 
apibrėžtam „žmogui“ siūlo daryti prielaidą, kad Beckas savo asmeninį 
mitą apie gamtą pritaiko visai moderniai visuomenei. 

Bet Becko analizėje ši egalitaristinė perspektyva turi konkurentų. 
Daugelį kitų proceso dalyvių Beckas vadina „refleksine modernizaci- 
ja“, tai gali taip pat būti suvokiama, remiantis kultūrinės teorijos kate- 
gorijomis. Jis aprašo šį procesą kaip vedantį į „centralizuotos valsty- 
bės valdžios formavimąsi, į kapitalo koncentraciją ir netgi dar tvirtesnį 
darbo pasidalijimo tinklą“. Kultūrinės teorijos atstovas tą patį procesą 
aprašytų kaip hierarchinės galios konsolidaciją; Becko valstybės ir ka- 
pitalo valdymo ir pelnijimosi, kontroliuojant mokslą ir technologiją, 
aprašymas sutampa su kultūrinėje teorijoje aprašyta hierarchine valdžia. 

Modernizacija, Becko supratimu, taip pat veda į „individualizaci- 
ją“. Tai procesas, kuris Becko vertėjui į anglų kalbą suteikia tam tikrų 
sunkumų. Žodžio „freisetzung“, vertėjo minimo kaip „Šis dviprasmiš- 
kas reiškinys“, artimiausias atitikmuo anglų kalboje yra „išvadavimas““. 
Tai apima individo pašalinimą iš statusu paremtos klasės, laisvę nuo 
kolektyvinės sąmonės, tuo pačiu padidinant jo arba jos priklausomybę 
nuo rinkų, pinigų ir įstatymų. „Freisetzung“ dviprasmiškumas, su ku- 
riuo kovoja vertėjas, atrodo, kartais kyla iš Becko negebėjimo aiškiai 
pasakyti, kad modernizacija yra skirtingus žmones skirtingai veikiantis 
procesas. Individualizacijos procesas gali būti organizuotas taip, kad 
apimtų kultūrinės teorijos „fatalistus“ ir „individualistus“: tai priklau- 
so nuo to, kaip asmuo sugeba kontroliuoti savo likimą. Individualistą 
modernizacijos procesas išlaisvina ir sutėikia galios, fatalistą jis „„iš- 
laisvina“ nuo tradicinių visuomenę palaikančių sistemų ir priverčia šia- 
me kaprizingame ir abejingame pasaulyje plaukti pasroviui. 


Beckas prieš Wildawsky 


Galima teigti, kad Becko teorijos yra pernelyg sudėtingos ir rafi- 
nuotos, kad jose viskas būtų tvarkingai suklasifikuota pagal kultūrinės 
teorijos tipologiją. Bet ankstesnis aptarimas nepretenduoja tapti 1šsa- 

mia Becko refleksinės modernizacijos teorijos kritika. Ketinama tik pa- 
rodyti, kad vienas išskirtinių Becko analizės bruožų - vienpusiškas mok- 
slo ir „pažinimo“ „tamsesniųjų dimensijų“ akcentavimas ir jo niūrus 
požiūris į dabartinę nemalonią ir nepatikimą Žmonijos padėtį —- apibū- 
dina jo požiūrį į gamtą ir riziką. Toks požiūris taip pat būdingas kovo- 
tojams už aplinkos apsaugą bei tiems, kuriuos kultūrinė teorija vadina 
egalitaristais. Vis dėlto Becko požiūris nėra visiems priimtinas: jo ne- 
pripažįsta „Švietimo projekto“ šalininkai, tikintys „progresu“ ir pozi- 
tyviais plėtros, modernizacijos, mokslo bei technologijos pasiekimais. 
Tai jėga, su kuria reikia skaitytis. 

Bendrumų tarp Becko sociologinio rizikos vertinimo ir kultūrinės 
teorijos paieška reikalinga tam, kad galėtume palyginti Becko ir vieno 
iš kultūrinės teorijos kūrėjų Aarono Wildawsky požiūrius. Nežiūrint jų 
sutarimo dėl kultūros ir visuomenės svarbos, formuojant rizikos suvo- 
kimą, jie priėjo radikaliai skirtingų išvadų apie riziką, su kuria susidu- 
ria pasaulis. 

Becko analizė prognozuoja grėsmę: mokslas ir technologija tam- 
pa nebekontroliuojami, visur gresia susvetimėjimas, mirtis ir griovi- 
mas. Iš tokios pat objektyvios realybės! kyla ir garsus Aarono Wildaw- 
sky optimizmas. Pažiūrėkime: 


„Daugybė faktų rodo, kad ninkos konkurencijos skatinamas eko- 
nominis augimas ir technologiniai pasiekimai per du paskuti- 
niuosius šimtmečius buvo lydimi stulbinančio sveikatos page- 
rėjimo — tai liudija pailgėjusi gyvenimo trukmė ir sumažėjęs 
sergamumas.“ (Wildawsky, 1988) 

Taip pat skeptiškai vertinami neišvengiamos pražūties įrodymai: 


„Nė viena diena neapsieina be kaltinimų, kad technologijos pro- 
duktai žaloja žmogaus kūną ir aplinką. Sakoma, kad ir pati Že- 
mė yra atsidūrusi rimtame pavojuje <...> gali būti pareikšta, 
kad mūsų amžius yra aplinkosaugos amžius, t. y. toks metas, 
kai technologija nustojo būti išlaisvinančia jėga, 0 vietoj to 
tapo savęs pavergimo mechanizmu; tarsi mūsų sukurti dalykai 
būtų pradėję naikinti mus pačius. 

Manau, kad teiginiai apie technologijos žalą yra klaidingi, 
beveik klaidingi arba neįrodyti (kursyvas mano). Siekdamas 
šią išvadą pagrįsti, aš apžvelgsiu ryšį tarp mokslinių žinių ir 

' Galbūt, atsižvelgdami į anksčiau aptartą neišvengiamą reliatyvumą, turėtume patcikti 
mūsų pasaulio vertinimą marsicčių akimis. 

vyriausybės veiklos pareiškimuose apie nekokybiškus chemi- 
kalus (mano manymu, globalinio atšilimo, rūgštaus lietaus ir 
ozono sluoksnio plonėjimo tyrimai taip pat pagrįstų šį mano 
teiginį, bet dėl vietos stokos čia negalime jų pateikti).“ (Wil- 
dawsky, 1991) 


Savo esė „Teiginiai apie technologijos žalą“ Wildawsky skaityto- 
jui išvardija pavojus, kurie amerikiečius labiausiai baugina pastaruo- 
sius du dešimtmečius: Love Canal; „Agent Orange“;" Times Beach Miss- 
ouri valstijoje; augimo hormonas jautienos produktuose, etileno di- 
bromidas, asbestas (Wildawsky, 1991). Jis daro išvadą, kad kiekvienu 
atveju pavojus buvo arba labai perdėtas, arba neegzistuojantis. Wil- 
dawsky šiuos atvejus plačiau aptaria kaip dalies politikų, valdžios in- 
stitucijų veikėjų, žiniasklaidos atstovų bei visuomenės polinkį panikuoti, 
vertinant žalą aplinkai. Wildawsky, būdamas politikos mokslų atstovu, 
panašiai kaip ir sociologas Beckas, šį atvejį palieka patvirtinti gamtos 
mokslams. 

Wildawsky esė yra straipsnių rinkinyje, pavadintame „Sveikata, 
gyvenimo būdas ir aplinka: priešinimasis panikai“; šis inkinys yra Har- 
vard Club konferencijos, kuri analizavo klausimą „Kodėl sveikiausios 
tautos, kurių gyventojų ilgaamžiškumo rodikliai yra aukščiausi pasau- 
lyje, taip panikuoja dėl savo sveikatos“, medžiaga. Istoriniai faktai, kaip 
pastebi bendraautoriai, rodo pozityvų ryšį tarp mokslo, technologijos 
pasiekimų ir ilgaamžiškumo bei materialinės gerovės augimo. Taigi ko- 
dėl taip nerimauti? Wildawsky ir kiti autoriai Harvard Club konferen- 
cijoje elgiasi kaip individualistai. Jie gamtą laiko derlinga, tvirta ir at- 
leidžiančia, o žmogaus prigimtį, ar bent jau tą jos dalį, apie kurią jie 
kalba, - lanksčia ir prisitaikančia, bet nemėgstančia biurokratinių su- 
varžymų. Jie visi, demonstruodami nepalaužiamą optimizmą, patys sa- 
ve pastato į Wildawsky kultūrinės teorijos schemos apatinį kairįjį kam- 
pą. Lyginant su Becku ir kitais „panikuotojais“, pro jų kultūrinius fil- 
trus praeina gerokai daugiau gerų naujienų apie atlygį už riziką bei ge- 
rokai mažiau blogų naujienų apie kaštus. 


* Victa JAV. kur buvo laidojamos nuodingos atlickos. Vėliau ten buvo pastatyta mokyk- 
la, gyvenamicji namai, ir žmonės ėmė sirgti. Šis atvejis įtakojo gricžtesnių taisyklių dėl 
nuodingų atlickų naikinimo priėmimą Kongresc. 

“ Nuodinga medžiaga, kuria karo metu Vietname buvo naikinama džiunglių augmenija, 
kad pricšas negalėtų pasislėpti. Tik vėliau buvo išsiaiškinta, kad medžiaga kenkia nc 
tik augalams, bet ir žmonėms. 


“** Dioksinu užteršta victovė 

Beckas, sociologijos profesorius, ir Wildawsky, politinių mokslų 
profesorius, nagrinėjamus atvejus grindžia savo įsitikinimais apie „,„ob- 
jektyvią“ realybę arba tuo, ką kultūrinė teorija vadina jų mitu apie gamtą. 
Abu sutinka, kad rizikos vertinimą nulemia kultūra, bet šis įžvalgumas 
jų neišlaisvina nuo kultūros varžtų. Vis dėlto teorija būtų nepilna, jeigu 
aiškintų elgesį kiekvieno, išskyrus paties teoretiko. Kultūrinė teorija ir 
rizikos kompensacija nurodo, kur ieškoti paaiškinimo labai skirtingiems 
Becko ir Wildawsky požiūriams į riziką — tai visa ankstesnė jų gyveni- 
mo patirtis ir asociacijos, suformavusios kultūrinius filtrus, pro kuriuos 
jie dabar stebi pasaulį. 

Intriguoja tai, kad nors Beckas ir Wildawsky sutaria dėl kultūros 
1r visuomenės reikšmės, formuojant požiūrį į riziką, ir nesutaria dėl 
rizikos, su kuria susiduria šiuolaikinis pasaulis, didumo ir rimtumo, jie 
didžia dalimi sutaria dėl tolesnių veiksmų. 


Nurodymai 


Abu, Beckas ir Wildawsky, darydami išvadas, kalba įsakmiai. Iro- 
niška, bet abu, su įkarščiu aiškindami apie kultūrinę rizikos vertinimo 
prigimtį, reikalauja daugiau mokslinės kritikos bei geresnio vadovavi- 
mo mokslinėms diskusijoms. Beckas teigia: 


„Tik tada, kai medicina priešpastatoma medicinai, branduoli- 
nė fizika priešpastatoma branduolinei fizikai, žmogaus geneti- 
ka - žmogaus genetikai arba informacinės technologijos — in- 
formacinėms technologijoms, ateitis, kuri buvo pradėta ban- 
dymų mėgintuvėliuose, gali tapti suvokiama ir įvertinama li- 
kusiam pasauliui. Savikritika nėra kažkoks pavojus, bet galbūt 
vienintelis būdas, kaip iš anksto aptikti klaidas, kurios anks- 
čiau ar vėliau sugriautų mūsų pasaulį.“ 


Wildawsky išvada panaši. Nors jo darbas apie kultūrinę teoriją 
pašvęstas atskleisti kultūrinį rizikos reliatyvumą, kai kurie rizikos ver- 
tinimai, jo nuomone, yra geresni nei kiti: 


„<...> dideli suvokimo skirtumai reiškia, kad ne viskas abso- 
liučiai atitinka įrodymus. Nors kiekvienas iš mūsų gali suvok- 
ti, ką tik nori, mes negalime prigimtį priversti nusileisti. Ka- 
dangi daug gyvybių ir turto įvelta į rizikos konfliktus, verta 
pabandyti atrasti daugiau žinių ir daugiau sutarimo dėl to, kas 
laikoma žiniomis <...> Aš norėčiau pamatyti ar išgirsti visuo- 


218 Dešimtas skyrius 


menės pareigūną, kuris teigia, kad nors iš esmės baimėms, dėl 
kurių priimami konkretūs įstatymai ir normos, nėra pagrindo, 
jis Vis vien ruošiasi juos paremti, nes piliečiai yra pernelyg 
buki, kad žinotų, kaip elgtis be šių įstatymų. Bet kokia žmogaus 
veikla yra pagrįsta įtikinamu argumentavimu. Kodėl mes to ne- 
bandome?“ 


Kaip turėtų atsirasti kritinis mokslas? Kaip mes galime gauti dau- 
giau Žinių ir susitarti dėl to, kas laikytina žiniomis? Ir Beckas (iš egali- 
taristo pozicijos), ir Wildawsky (iš individualisto pozicijos) svarsto pro- 
blemą, kaip mokslą išlaisvinti iš dominuojančios hierarchijos gniaužtų. 
Jų bendras priešas užima kultūrinės teorijos tipologijos viršutinį dešinį- 
jį kampą. Abu cituoja daug pavyzdžių, kur stambusis verslas arba vy- 
riausybė, siekdami savo tikslų ir talkinami mokslininkų, manipuliavo 
moksliniais faktais. (Taip atsitinka. 7 skyriuje citavau pavyzdį iš savo 
patirties apie diskusiją dėl saugos diržų automobiliuose). Beckas gina 
teisę kiekvienam kritikuoti savo darbdavį ir norėtų, kad tai būtų oficia- 
liai įteisinta. 

Kaip tokia teisė galėtų būti apginta? Siekdamas, kad diskusija bū- 
tų sąžininga, Beckas sako: „Mums reikia stiprių ir nepriklausomų teis- 
mų“ bei „stiprios ir nepriklausomos žiniasklaidos“. Bet kaip būtų gali- 
ma pasiekti ir palaikyti tokią šių institucijų nepriklausomybę, jei pats 
mokslas negali to sutvarkyti? Mokslas, kolektyvinė veikla, savo pagrin- 
diniu principu skelbia objektyvumą. Mokslas per visą savo vystymosi 
istoriją nulemdavo idėjų, konfliktuojančių su vyraujančia dogma, liki- 
mą, paskelbdamas jas erezijomis arba atmesdamas jas kaip kvailas ar 
absurdiškas. Net jeigu teisėjams ir žurnalistams pavyktų išvengti kul- 
tūrinio šališkumo, kuris kiekvienam turi įtakos, kaip jie galėtų kištis į 
mokslines diskusijas, pranokstančias jų kompetenciją, ir atskirti tikrai 
kvailas ar absurdiškas idėjas nuo tų, kurias reikia apginti? 

Beckas mus kviečia „įsivaizduoti, kaip galima atgaivinti diskusiją 
apie kainų mažinimą sveikatos sistemoje, jei mes turėtume efektyvią 
alternatyvią mediciną, kuri būtų pagrįsta argumentais.“ Labai sunku įsi- 
vaizduoti. Jau egzistuoja alternatyvi medicina, kuri yra pagrįsta argu- 
mentais, jos šalininkų laikomais stipriais, bet tradicinė medicina juos 
pajuokia. Disputai apie mediciną pateikia ir kitą pavyzdį, kai ginčas 
grindžiamas skirtingomis prielaidomis. Kokią instituciją ar institucijas 
galima įkurti, apeinant šią problemą? Beckas dėl šio svarbaus klausi- 
mo yra nuviliančiai neapsisprendęs: detales tenka aiškintis patiems. 

„Mokslo labui <...> būtina iš anksto nusiteikti kontroversiš- 
koms ir alternatyvioms diskusijoms apie riziką, ir taip disku- 
tuoti ne tik vienos mokslo srities žinovų rate, bet ir tarpdiscip- 
lininėse visuomenės sferose, kurias reikėtų sukurti instituciš- 
kai. Kadangi to dar niekada niekas nemėgino, atrodytų nebūti- 
na detaliai apgalvoti galimą tokių diskusijų formą arba tai, ko- 
kias monitoringo galimybes šios tarpprofesinės ir viršprofesi- 
nės agentūros galėtų įgyvendinti.“ 


Bet ortodoksiniai mokslai patys didžiuojasi savo instituciniais su- 
sitarimais, kaip pelus atskirti nuo grūdų ir surasti tiesą. Iškyla klausi- 
mas, kaip nustatyti, kas yra pakankamai kvalifikuotas, kad galėtų su- 
skaičiuoti ir atskirti, kur yra ortodoksinis mokslas, o kur - jo „alterna- 
tyvus“ konkurentas. Ar Becko naujajame tarpdisciplininiame forume, 
sprendžiant mokslinius disputus ir ieškant klaidų, alchemikams ir ast- 
rologams būtų leista turėti lygią balso teisę su chemikais ir astrono- 
mais? Kas turėtų tą nuspręsti? 


„Daug būtų pasiekta <...> jei taisyklės, paverčiančios žmones 
savo darbdavių nuomonės vergais, būtų sušvelnintos. Tada inži- 
nieriai galėtų dalintis savo patirtimi, įgyta organizacijos viduje 
bei nuogąstavimais dėl rizikos, kurią jie pastebi arba sukuria, 
1r kurios neturėtų pamiršti, išėję iš darbo. Teisė kritikuoti savo 
profesijos arba savo organizacijos viduje, kaip ir teisė strei- 
kuoti, visuomenės interesų labui turėtų būti iškovota ir apginta.“ 


1990 m. Britanijos inžinierių draugija — tokia pat garbinga, kaip ir 
Karališkoji draugija - surengė konferenciją „Įspėjimai apie nelaimes, 
kurių buvo galima išvengti“. Konferencijos tema buvo „Gairės inžinie- 
rams, kaip identifikuoti ir užkirsti kelią nelaimėms“. Trumpai sakant, 
tai buvo konferencija, pašvęsta klausimui, kaip inžinieriai turėtų elgtis, 
esant rizikingai situacijai. Jų svarstymo rezultatai svarbūs, bet nepa- 
drąsina tų, kieno pažangos viltys siejasi su institucijomis ir jų gebėji- 
mu pakilti virš savų interesų, reformuojant pačias save. 


Profesinės nelaimės 


Kai kurios nelaimės, kaip epidemijos ir badas, yra ilgai trunkantys 
procesai. Inžinerinės nelaimės, atvirkščiai, būna staigios ir dramatiš- 
kos, nesvarbu, ar kalbėtume apie sugriuvimus, susidūrimus, gaisrus, 

sprogimus ar toksinių medžiagų išsiskyrimą. Atliekant inžinerinių ne- 
laimių tyrimus neišvengiamai aptinkama informacija, kurios dėka, jei 
ji būtų žinota laiku, nelaimės būtų išvengta. Trejus metus iki praside- 
dant konferencijai, darbo grupė su didžiųjų inžinerinių institucijų at- 
stovais svarstė, ką jos turėtų patarti savo nariams, pastebėjusiems ne- 
laimę ar gavusiems įspėjimą apie gresiančią nelaimę. Galima buvo laukti 
darbo grupės patarimo 1mtis veiksmų, atitinkančių numatomą gresian- 
čios inžinerinės nelaimės greitį ir mastą. 

Tačiau pamatome kitokį rūpestį. Konferencijos darbai ir jos svars- 
tymų rezultatas — gairės inžinieriams, susiduriantiems su nelaimėmis, — 
buvo 1991 m. publikuoti knygoje „„Užkertant kelią nelaimėms“. Pagrin- 
dinė gairių mintis: profesionalus inžinierius turėtų apsidrausti, kad, pa- 
sibaigus tyrimui, jis neliktų be kėdės. 

Pirmasis konferencijai pateiktas straipsnis buvo dr. Edmundo Ham- 
bly, Inžinierių draugijos konferencijos darbo grupės pirmininko (Ed- 
mundas Hambly, 1990). Išdėstydamas pagrindinius svarstymo objektus, 
jis išvardijo jau egzistuojančias „elgesio taisykles inžinieriams“. Šios 
taisyklės reikalauja, kad inžinierius gerbtų: 

e visuomenės saugumą; 

e klientų ar darbdavių interesus; 

e kitų inžinierių reputaciją; 

e profesijos autoritetą. 

Iš situacijų analizės, kurią Hambly ėmėsi aptarti, aišku, kad šios 
taisyklės dažnai viena kitai prieštarauja. Pirmosios situacijos analizėje 
jis smulkiai išvardijo, kokias klaidas aptiko nuo kranto nutolusioje naf- 
tos platformoje, už kurią jis nebuvo tiesiogiai atsakingas. Jis klausia, ar 
turėtų rizikuoti platformos projektuotojo reputacija, bet įvykdyti savo 
pareigą? Ar turėtų rizikuoti, pažeisdamas savo klientų interesus? Grum- 
damasis su šiais klausimais, jis bandė sužinoti kitų nuomonę. Hambly 
pasakoja: 


„Bet aš tada pamačiau, kaip sudėtinga, iškilus kontroversiškai 
techninei problemai, rasti žmogų, pasiruošusį pareikšti išties ne- 
priklausomą nuomonę. Bet kas, tai daręs, tampa priklausomas 
nuo problemos. Aš turėjau pats apsispręsti, kaip elgtis toliau.“ 


Autorius rašo, kad tada, prieš pasiųsdamas platformos savininkui 
formalų įspėjimą, praleido mėnesį, kompiuteriu atlikdamas apskaičia- 
vimus, patvirtinančius jo pirminį vertinimą. Dar savaitė praėjo iki susi- 
tikimo su savininku, kuriame jis pateikė savo atradimą. Pranešimo da- 
lyje, pavadintoje „Išmetant gerą žmogų“, jis aprašė abejones, kurias 

jis, prieš i1mdamasis akcijos, turėjo įveikti. Jam palengvėjo, kai savi- 
ninkas atkreipė dėmesį į įspėjimą 1r platforma nesinaudojo, nors tai 
jam atnešė didelių finansinių nuostolių. Hambly pasakojimą užbaigia, 
prisipažindamas, kad „gėrėjosi savininku ir kitais, kurie garbingai spren- 
dė šią nelauktą problemą“. 

Įspūdis, perskaičius šią ataskaitą, toks: tarp inžinierių sunku rasti 
samariečių, norinčių būti atsakingais už kitų Žmonių saugumą; penkios 
savaitės nuo katastrofos įtarimo iki formalaus įspėjimo yra neįprastai 
trumpas periodas; „įspėjantieji“ kankinasi: ne dėl saugumo, o dėl kito- 
kių pasekmių, kokių gali turėti įspėjimas; „įspėjamųjų“, pasiruošusių 
patirti finansinių išlaidų, priimant garbingus sprendimus, yra pakanka- 
mai mažai ir jie nusipelno susižavėjimo. 

Hambly antrojo atvejo aprašymas šį įspūdį dar labiau sustiprina. 
Jis šiuo atveju buvo susirūpinęs, kad dideliame projekte, prie kurio jis 
prisidėjo, politiniai ir finansiniai sumetimai buvo svarbiau už rūpini- 
mąsi saugumu. Jis pranešė, kad jausdamasis projekto biurokratijos su- 
gniuždytas, savininkams pasiuntė registruotą įspėjimo laišką ir atsisa- 
kė pareigų. Jis pastebėjo, kad keletas kitų jo konsultuojamų inžinierių 
nesirūpino, kaip jų patarimai buvo pritaikyti. Ėjo mėnesiai, buvo kei- 
čiamasi korespondencija, bet nebuvo imtasi jokių veiksmų (taip pat ne- 
pranešta apie jokią katastrofą). Hambly padarė išvadą, kad jis ėmėsi 
tokių priemonių, kokių galėjo. 

Nerimas, prisiimant atsakomybę dėl gresiančių nelaimių, perteik- 
tas Hambly studijoje, buvo patvirtintas kitu konferencijos straipsniu, 
pateiktu dr. Johno Culleno, Sveikatos ir saugumo komisijos pirminin- 
ko ir buvusio Chemijos inžinierių organizacijos prezidento. Jis sutiko, 
kad efektyvūs veiksmai, užkertant kelią nelaimėms, gali būti stabdomi 
inžinierių „savanaudiškumo, asmeninių išgyvenimų, lojalumo kompa- 
nijai ar galbūt baimės dėl pasekmių, 'įskundus' savo darbdavius“. 

Šiam nerimui, prisiimant atsakomybę, gairėse nėra atkirčio; jis ten 
yra puoselėjamas. Prieraše prie konferencijos dalyviams išdalintų strai- 
psnių buvo toks įspėjimas: 


„Šis dokumentas neturi teisinės reikšmės, tai yra paprasta re- 
komendacija, ką atitinkamu atveju reikėtų daryti. Dalyvaujan- 
čios organizacijos neprisiima jokios atsakomybės dėl to, ar šiuo 
dokumentu naudojamasi, ar jis ignoruojamas.“ 

Tuo metu, kai gairės buvo spausdinamos, atsirado nerimo ženklų 


dėl netinkamos šio įspėjimo redakcijos (tą paskatinto konsultacijos su 
advokatais). Įspėjimą dabar skaitome taip: 

„Šį dokumentą išleido Inžinierių draugija, norėdama padėti in- 
žinieriams ir pateikdama gaires, kaip jie tam tikromis aplinky- 
bėmis turėtų vykdyti savo profesines pareigas. Inžinierių drau- 
gija šiuo dokumentu aiškiai neigia bet kokią priežiūros parei- 
gą ar bet kokius kitus specialius santykius su bet kokia trečia 
šalimi ir aiškiai pareiškia, kad pagal įstatymą neprisiima jo- 
kios atsakomybės už bet kokį panaudojimą (įskaitant bet kurio 
įspėjimo ignoravimą), atliktą pagal bet kurią šių gairių dalį ir/ 
ar bet kokius įspėjimus, išleistus pagal šias gaires.“ 


Įspėjantis tonas, apeliuojant į teisę, išlaikytas. Skaitant apie „veiks- 
mus, kurių galėtų imtis asmuo, identifikuodamas galimą nelaimės prie- 
žastį“ galime įžvelgti patarimus „išklausyti antrąją nuomonę“, „,peržiū- 
rėti savo motyvus“ ir „išlaikyti konfidencialumą“. Įspėjamajam pata- 
riama: „Apgalvokite savo poziciją 1r, jei reikia, gaukite informaciją apie 
teisinę atsakomybę ir komplikacijas dėl draudimo išmokų“. Papildo- 
mos pastabos gairėms vėl pakartoja antrosios nuomonės, teisinio pata- 
rimo, profesinių pareigų ir slaptumo svarbą. 

Potencialūs įspėjantieji gauna tokius nurodymus: 


„Slaptos informacijos atskleidimas gali būti nusižengimas tar- 
nybos sąlygoms, kurios įspėjančiojo tarnybai ar karjerai gali 
turėti rimtą poveikį. Įspėjantysis ir įspėjamasis tarsi prisiima 
išlaidas, kurios nėra kompensuojamos <...> Įspėjantysis, susi- 
siekdamas su įspėjamuoju, privalo pasirūpinti nebūti aplaidus 
ar nerūpestingas. Teisinio patarimo poreikis turėtų būti įtrauk- 
tas į „Inžinierių instituto chartiją". 


Čia nerasime jokio padrąsinimo siekti patenkinamų išvadų. At- 
virkščiai: gairės pataria, kaip tinkamai pasišalinti. 

„Jei nekreipiama dėmesio į neformalų įspėjimą, o įspėjantysis 
lieka įsitikinęs pavojaus rimtumu, tada jis gali vykdyti savo 
įsipareigojimus pagal savo profesinį elgesio kodeksą, įteikda- 
mas oficialų pareiškimą asmeniui, atsakingam už situacijos iš- 
sprendimą taip, kaip nurodyta 4.19 paragrafe (tai yra pasiun- 
čiant registruotą įspėjamąjį laišką).“ 


Pirmas gairių projekto paragrafas aprašo „siūlomus veiksmus, in- 
žinieriams padedančius apgalvoti savo profesinę atsakomybę, kai jie <...> 
identifikuoja ar yra įspėti apie galimas nelaimingas situacijas“. 

Tai, kas profesinę atsakomybę, atrodo, skiria nuo paprastos, yra 
paskutinės trys profesinio elgesio taisyklių pastraipos, Hambly išvar- 

dintos anksčiau: rūpinimasis klientais, darbdaviais ir kitų inžinierių re- 
putacija. Gairės pasirodė prieš konferenciją, kurioje visai nebuvo kal- 
bėta apie skubėjimą: nebūta nė vieno priminimo, kad visuomenės sau- 
gumas turėtų būti svarbiau už lojalumą kompanijai, klientų interesus ir 
kolegų reputacijas; jokio padrąsinimo veikti ryžtingai, atkakliai ar ener- 
gingai; jokio skubėjimo apskųsti. Nelaimės akivaizdoje laukiama, kad 
inžinierius veiks „pagal aplinkybes“. 

Gairės buvo trejų metų apmąstymų ir konsultacijų su vyresniais 
profesijos atstovais rezultatas. Gairės daro įspūdį, kad „visuomenės sau- 
gumas“ profesinėse elgesio taisyklėse yra nuvertintas ir gali atsidurti 
taisyklių gale. Užuot paskatinusios veikti visuomenės interesų vardan, 
jos yra akivaizdus priminimas apie didžiulės rizikos galimybę, jeigu 
kažkam pakanka senamadiškos civilinės atsakomybės. Gairės perša iš- 
vadą, kad nelaimė, kuriai reikia kuo skubiausiai stengtis užkirsti kelią, 
yra nuostolis profesijos reputacijai. 


Nesvarbu būti teisiam! 


Inžinierių draugijos gairėse nurodyti profesiniai rangai apibūdina 
hierarchinę kultūrą. Gairės buvo „Švietimo projekto“ inžinieriams 


' Sutrumpinta šio skyriaus versija buvo atspausdinta „New Civil Engineer“ (1990 m. 
rugsėjo 6 d.) ir pavadinta „Užkcmšant bumą skundikams“. Jis išprovokavo Edmundo 
Hambly, Draugijos darbo grupės pirmininko, įtūžusį laišką leidėjui (1990 m. rugsėjo 
27 d.), po to buvo paskclbta Hambly ir mano laiškas (1990 m. spalio 18 d.). Mūsų 
bendrame laiške rašoma: 


Nepaisydami ankstesnių vicšų nesutarimų, mes sutariame dėl toliau išvardinamų 
principų, kuriais turėtų vadovautis inžinieriai, siekdami užkirsti kelią nelaimėms. 

Svarbiausias rūpestis turėtų būti žmonių ar aplinkos saugumas. Tai turėtų būti 
svarbiau už asmeninį ar grupinį lojalumą, finansinius įsiparcigojimus ar interesus 
bei savo patics ir kitų reputaciją. Tai mes laikome pagrindiniu moraliniu principu, 
galiojančiu ne tik inžinieriams, bet ir kickvicnam piliečiui. 

Bet kas, pastebėjęs potencialią nelaimę, turėtų reaguoti greitai ir atkakliai kovoti 
tol, kol mzika ncbus pašalinta ar sumažinta iki toleruotino lygio. 

Draugų ir kolegų pagalbos turėtų būti ieškoma, kaip paaiškinta Inžinierių drau- 
gijos gairėse, siekiant patvirtinti, kad rizika tikrai cgzistuoja, aptarti atitinkamus 
veiksmus ir juos paspartinti. 

Jeigu į oficialiai perduodamus įspėjimus nekreipiama dėmesio arba jeigu jic są- 
moningai nuslepiami, turėtų būti skubiai ištirti kiti būdai, kaip pasickti norimą 
rezultatą. Kraštutiniu atveju reikėtų pasitclkti žiniasklaidą, kad būtų ticsiogiai in- 
formuota visuomenė. 


Kai gairės kitais metais buvo atspausdintos, įžanga buvo pataisyta: akcentuotos inži- 
nicriaus parcigos saugoti visuomenę ir aplinką, veikti greitai, kai susiduriama su poten- 
cialia nclaimc. Bet rekomenduojami veiksmai įspėjanticms ar gaunanticms įspėjimus 
apic potencialias nelaimes vis dar rodo didesnį susirūpinimą konfidencialumu, sickiant 
išvengti teisinių ir finansinių įsipareigojimų bci apginti reputaciją, 0 nc pastangas iš- 
vengti pačių nelaimių. 

svarstymo rezultatas; darbo grupė susidėjo iš garsių inžinierių, prie ku- 
rių pavardžių prirašyta ,,„FEng“ — Inžinierių draugijos narys (Fellow of 
the Fellowship of Engineering). Publikuodami savo gaires ir pieš jas 
kilusius apmąstymus, jie nuostabiai aiškiai atskleidė kolektyvinės hie- 
rarchistinės minties darbą ir rizikos suvokimą. Jų atviras ir nuoširdus 
susirūpinimas profesijos gerove, nekreipiant dėmesio į visuomenę, yra 
aiškus, nors ir tiesiogiai neišsakytas, prioritetų nustatymas. 

Gairės parodo, kad rūpinamasi ne tik profesija ir jos reputacija, 
bet taip pat 1r potencialių įspėjančiųjų paskatinimu. Nors inžinienai 
retai žūsta ar būna sužeidžiami dėl tų priežasčių, kurios aptariamos gai- 
rėse, vis dėlto čia kalbama apie profesinę niziką — darbo, pensijos, kar- 
Jeros ir reputacijos. Išskyrus inžinerines profesijas, dažniausiai egzis- 
tuoja labai silpnas tiesioginis ryšys tarp fizinės ar finansinės rizikos, 
kuri iškyla visuomenei dėl vyriausybės ar komercinių struktūrų spren- 
dimų, ir rizikos, kuri kyla asmeniui, priimančiam sprendimus hierar- 
chinės struktūros viduje. Žmonės, turintys didžiausią atsakomybę už 
sprendimus dėl fizinės rizikos visuomenei, paprastai yra geriausiai ap- 
saugoti nuo tokios rizikos. Premjerai ir prezidentai paprastai keliauja 
šarvuotais automobiliais, apsupti apsaugos vyrų, jie retai gyvena už- 
terštose vietovėse. Jie turi maisto degustuotojus ir slėptuves, kur gali 
pasitraukti, jei situacija pablogėtų. Jie yra tarsi stambių, galingų sunk- 
vežimių vairuotojai (tai aptarėme 8 skyriuje), kurių neatsargumas ir klai- 
dos vargu ar tiesiogiai grėstų jų pačių sužeidimu. 

Hierarchijose, ypatingai aukščiausio lygio, skirtumas tarp indivi- 
dualios gerovės ir organizacijos gerovės tampa neryškus — tai galėtų 
būti apibrėžta /'ėtat c'est moi (valstybė - tai aš) sindromu. Šis susilie- 
jimas sudaro kolektyvinės rizikos valdymo sistemos dalį. Henderso- 
nas! aprašė vieną iš svarbiausių tokios sistemos rezultatų: tampa „ne- 
svarbu būti teisiam“ (Hendersonas, 1977). Savo studijoje apie du reikš- 
mingus Britanijos vyriausybės sprendimus, kurių pasekmės atskleidė 
dvi didžiules ekonominių apskaičiavimų klaidas (tai „Concorde“ ir du- 
jomis šaldomo patobulinto reaktoriaus projektai), jis atkreipė dėmesį į 
akivaizdžią šių klaidingų apskaičiavimų nesėkmę, neturėjusią jokio nei- 
giamo poveikio karjerai tų, kurie buvo už tai atsakingi. 

Hendersonas identifikavo keturias Britanijos administravimo cha- 
rakteristikas, kurios, jo nuomone, paaiškina jo atradimus: išorinis pa- 


' Hendersonas rašė kaip nepriklausomas tos aplinkos žmogus: jis tarnavo Pasaulio bankc 
ir buvo Aviacijos ministerijos vyriausiasis ekonomistas. 

dorumas, nesubalansuotos paskatos, anonimiškumas ir slaptumas. 
Išorinis padorumas, anot Hendersono,* reikalauja nepaprastai atsar- 
gaus vaidmenų nustatymo, beasmeniškumo verslo sandoriuose ir ad- 
ministravimo skaidrumo. Jis pastebi: „Šie bruožai yra taip vertinami, 
kad kartais nekritiškai laikomi geru administravimu“. Jis tvirtino, kad 
išorinis padorumas reiškia atsakomybės išskaidymą (neatsakingi jokie 
konkretūs asmenys) ir informacijos srauto susiaurėjimą iki „partinės 
linijos“ apibrėžtų ribų. Kartu tai veda į nesubalansuotas paskatas. Jis 
cituoja kolegą valstybės tarnautoją: „Yra vienas dalykas, į kurį būtų 
galima atsižvelgti (sprendžiant dėl paaukštinimo pareigose), bet į kurį 
faktiškai niekas niekada nekreipia dėmesio — ar jūsų patarimai buvo 
naudingi“. Šį vertinimą jis pritaiko savo paties, kaip ekonomisto, pro- 
fesijai: „Ekonomisto padėtis nedaug priklauso nuo prognozių sėkmės 
arba nuo to, kaip jo patarimas ir nuomonės išlaikė tikrovės išbandymą 
<...> mes mažai ar jokios svarbos neteikiame tam, ar buvome teisūs“. 

Šias problemas dar labiau pagilina anonimiškumas: „Gali būti ne 
itin svarbu, ar jūs esate teisus ar ne, kadangi to nežinos kiti - greičiau- 
siai nė vienas iš pašalies, išskyrus mažą grupę jūsų organizacijoje“. 
Galiausiai slaptumas, Hendersono teigimu, silpnina ir sumažina atsa- 
komybę, užtemdo ir iškreipia praeitį, trukdo mokytis iš patirties 1r var- 
žo informacijos bei idėjų srautą, kuris galėtų padėti apsispręsti ateityje. 

Visai neseniai kitas Britanijos valstybės tarnautojas Clive'as Pon- 
tingas, pateikė panašią ataskaitą (Clive'as Pountingas, 1989): 


Britanijos vyriausybės slaptumo manija smarkiai veikia Brita- 
nijos valdymo metodus. Vyriausybė susideda iš mažos grupe- 
lės „savųjų“, kurie turi galimybę gauti „oficialią“ informaciją 
<...> Tai sustiprina politikos funkcionierių intravertišką požiūrį 
1r perduoda jiems paveldimą vertybių sistemą, o tuo pačiu ap- 
saugo juos nuo nepageidautino išorinio spaudimo, įgalina ne- 
trukdomai pasirinkti norimus konsultantus arba privačiai išsa- 
kyti savo neigiamas nuostatas; <...> tai sumenkina viešų deba- 
tų lygį, iškraipo žiniasklaidos vaidmenį ir rimtai varžo parla- 
mento darbą. Slaptumo vualis, supantis visą oficialią veiklą, 
vyriausybę įgalina išvengti kritikos ir paslėpti klaidas <... > 
politinės strategijos trūkumai, argumentų stoka ir pagrindinių 
dokumentų šališkumas gali likti nutylėtas. Kaip realios infor- 
macijos pakaitalas, visuomenei ir parlamentui pateikiama rū- 
pestingai apdorota propaganda <...> vyriausybė gali siekti nu- 

slopinti prieštaraujantį požiūrį ir paslėpti neigiamus veiklos as- 
pektus. Dauguma žiniasklaidos priemonių laikosi nuomonės, 
kad lengviau ir saugiau žaisti pagal Britanijos vyriausybės tai- 
sykles 1r lobistiniuose pasitarimuose bei spaudos konferenci- 
jose leistis „penimoms šaukštu“ nei imtis tiriančiosios Žurna- 
listikos, kuri atneš tik neapibrėžtumą ir riziką. 


Jei norite išvengti nelaimės, 
saugokite nuo vaikų 


Vienas šiuolaikinės rizikos aspektas, dėl kurio Beckas 1r Wildaw- 
sky sutartų, yra tai, kad daug didesnę rizikos dalį valdo valdžios insti- 
tucijos ir didžiosios korporacijos. Lyginant su ankstesniais, technolo- 
giškai paprastesniais laikais, daug daugiau sprendimų dėl rizikos pri- 
1ma įstatymų leidėjai, reguliuotojai ir profesionalūs saugumo eksper- 
tai. Mums jau nebereikia rūpintis kažkokio restorano „saugumu“: mes 
manome, kad, jei jis neatitiktų griežtų higienos standartų, kurie nors 
valstybės atstovai jį būtų jau tikrinę ir uždarę. Panašiai ir už kitas f1z1- 
nes ir finansines rizikas — nuo vaikų žaislų iki banko depozitų ir bran- 
duolinių reaktorių — dabar tapo atsakinga valstybė. Dažniausiai šis val- 
stybės vaidmens išplėtimas buvo pateisinamas tuo, kad technologijos 
kuria naujas rizikos rūšis, kurioms valdyti nepakanka individualios sa- 
vireguliacijos galimybių. Tai buvo susiję su augančia rizikos valdymo 
profesionalizacija ir, kalbant kultūrinės teorijos terminais, hierarchistų 
dominavimu rizikos valdyme. 

Hierarchistų požiūris į riziką — tai pasitikėjimas riziką numatan- 
čiais ekspertais ir socialine sistema, kuri užtikrins laikymąsi saugumo 
standartų ir elgesio taisyklių, sukurtų žmonių saugumui. Hierarchistai 
rizikai taiko valdymą „iš viršaus“. Toks požiūris apima daugiau nei įpra- 
stą įstatymų įgyvendinimą. Maišelis pirkiniams — nereikšmingas, bet 
tipiškas pavyzdys. Štai arčiausiai mano namų esantis „Marksė4:Spen- 
cer“ prekybos centras pirkinius sudeda į plastmasinius maišelius, kurių 
dugne yra išmuštos skylės. Jie tai daro ne liepiami įstatymo, bet atkrei- 
pdami dėmesį į Karališkosios nelaimingų atsitikimų prevencijos drau- 
gijos rekomendacijas. Šios saugumo priemonės tikslas - padaryti taip, 
kad vaikai atsitiktinai neuždustų. Kitas netoli mano namų esantis „Sain- 
sbury“ prekybos centras yra ne toks atsargus: jis paprasčiausiai ant kiek- 
vieno maišelio spausdina kažką panašaus į dviprasmišką įspėjimą: „Jei 
norite išvengti nelaimės, saugokite nuo vaikų“. Šių saugumo priemo- 

nių pagrindas — mokslinių tyrimų išvados, kurios įspėja, kad mažiau 
nei 38 mikronų storio plastmasinė plėvelė įkvepiant priliptų prie bur- 
nos. Galima būti beveik įsitikinusiems, kad sprendimai išmušti skyles 
ar atspausdinti įspėjimus buvo priimti ne kompanijų prezidentų, bet 
vadybininkų, įgyvendinančių savo firmos numatomos rizikos valdymo 
filosofiją. 

Norėdamas išleisti mažiau pinigų maišeliams, kurie gali uždusinti 
vaikus ir kurie taip pat atsitiktinai gali būti panaudoti kaip maišai vir- 
tuvės šiukšlių dėžėms, aš turiu rinktis „Sainsbury“ prekybos centrą. 
„Marks4:Spencer“ prekybos centro maišelių skylutės ir šiek tiek ma- 
žesnė „Saisnsbury“ prekybos centro atsakomybė už klientų vaikų sau- 
gumą, atrodo, išduoda labai prastą prekybininkų nuomonę apie jų kli- 
entų gebėjimus ir tėviškos atsakomybės jausmą. Arba tai gali būti ver- 
tinama kaip kolektyvinės apsaugos aktas. Padidėjusi valstybės ir stam- 
biojo verslo atsakomybės už rizikos valdymą našta kartu reiškia ir pa- 
didėjusį teisėjų bei komisijų polinkį taikyti hierarchistinį požiūrį į rizi- 
ką 1r surasti atsakingus už kiekvieną nelaimingą atsitikimą. 

Palyginus su Britanija, šis polinkis kompensuoti yra dar stipresnis 
JAV. Hierarchija demonstruoja savo gebėjimą prisitaikyti prie didėjan- 
čių pavojų, sukurdamos teisinę aplinką. Trys pačios bendriausios rizi- 
kos kompensacijos formos — tai naujų pigių saugumo priemonių įdie- 
gimas (t.y. skylių išmušimas maišeliuose), kiekvieno įsivaizduojamo 
pavojaus įvardijimas (t.y. saugumo įspėjimų spausdinimas ant maiše- 
lių) ir skatinimas draustis; o draudimo kompanijos kompensuoja, di- 
dindamos draudimo įmokas. Kai kurių veiklos rūšių draudimas reika- 
lauja neįmanomai didelių įmokų - dažniausiai cituojamas pavyzdys JAV 
yra ginekologijos praktika. Neigiamos reakcijos pasireiškia augančiais 
karštais protestais per spaudą ir televiziją. Bet tai atremiama taip pat 
atkakliai, tvirtinant, kad didėjantis naujų saugumo normų skaičius di- 
džia dalimi yra įstatyminė reakcija į mokslo ir technologijų kuriamus 
naujus pavojus. 


Ar mokslas gali geriau išspręsti diskusijas? 


Ir Beckas, 1 Wildawsky kviečia geriau pasiruošti diskusijoms apie 
mokslą ir technologijas. Šie dviejų žymiausių rizikos teoretikų kvieti- 
mai įspūdingai praleidžia visus prieš tai buvusius argumentus ir anali- 
zę. Atrodo taip, tarsi autoriai nebūtų skaitę savo pačių knygų. Rizikos 
vertinimas yra kultūrinės prigimties ne todėl, kad žmonės pirmenybę 

teikia įsivaizduojamiems faktais, bet todėl, kad sprendimui priimti trūk- 
sta „faktų“. Wildawsky tiki, kad dauguma pareiškimų apie technologi- 
jos žalą yra klaidingi, beveik klaidingi arba neįrodyti. Bet aptardamas 
anksčiau minėtus aplinkosauginius atvejus, jis neįrodo, kad nebuvo pa- 
daryta jokios žalos, jis vien tik įrodo, kad daug teiginių yra neįrodyti. 
Jis tiki, kad, nebūdamas mokslininkas, yra arčiau mokslinio suvokimo 
nei tie, kurie skelbia pavojų. „Įrodymas“ — sunkiai nusakomas ir daž- 
niausiai vartojamas žodis, klaidingai reiškiantis „vienbalsį susitarimą“. 
Bet kaip mes matėme ankstesniuose skyriuose, ilgai trunkantys nesuta- 
rimai dėl rizikos ilgai trunka būtent dėl to, kad mokslas jų neišspren- 
džia ir tikriausiai neišspręs. Chaoso teoretikai dabar tvirtina, kad to- 
kios kompleksinės netiesinės sistemos, pavyzdžiui, oras, elgiasi taip, 
kad jų elgesys yra neprognozuojamas. Vertinant žnogaus elgesį, prie 
šios problemos dar prisideda rizikos refleksyvumo problema, kuri yra 
Becko sociologijos pagrindas. Kadangi žmonės nuolat reaguoja į savo 
aplinką ir taip nuolat keičia vienas kito rizikos aplinką - kaip 2 skyriu- 
je pavaizduotame rizikos termostatų šokyje — žmonių suvokimas nuo- 
lat keičia ateitį. Mokslas neturi tvirto pagrindo, į kurį galėtų atsiremti. 

Douglas ir Wildawsky savo knygą „Rizika ir kultūra“ pradeda nu- 
rodydami, kad žmonija yra pasmerkta veikti nežinomybėje (Douglas ir 
Wildawsky, 1983). 


„Ar galime mes pažinti riziką dabar ar ateityje? Ne, mes nega- 
lime; bet mes privalome veikti taip, tarytum mes ją pažįstame.“ 


„Tarytum“ yra dviprasmiškas. Vieni veikia, žinodami, kad jų Ži- 
nios yra dalinės ir sąlyginės. Kiti, tvirtai tikintys ir įsitikinę, bando at- 
rasti apibrėžtumą nežinojime. Treti, gindami mokslinį rizikos vertini- 
mo metodą, veikia /arytum neapibrėžtumas būtų laikina sąlyga, kurią 
galėtume įveikti, atlikdami daugiau tyrimų. Jie nukreipia dėmesį nuo 
klausimo, kaip veikti neapibrėžtumo akivaizdoje, ir savo energiją su- 
telkia ne;manomam tikslui, siekdami įveikti neapibrėžtumą. 

Ir Beckas, 1 Wildawsky, atrodo, siekia apibrėžtumo, kurio, kaip 
tvirtina savo teorijose gamtos mokslų atstovai, jie niekada nepasieks. 
Abu kritiškai vertina hierarchistų poziciją, valdomą stambaus verslo ir 
vyriausybės, dėl jų naudojimosi „netinkamu“ mokslu. Pagrindinis Wil- 
dawsky neapykantos objektas yra JAV Aplinkosaugos agentūra bei Mai- 
sto ir vaistų administracija: jų atkaklumas, reikalaujant ypatingai griežtų 
aplinkos švarumo standartų ir pašalinių efektų nebuvimo, kaip jis įro- 
dinėja, suvaržo šalies gerovės kūrimo potencialą. Beckas, priešingai. 

skundžiasi kuo kitu: šiuolaikinio mokslo ir technologijos galia, pritai- 
kyta branduolinėje ir chemijos pramonėje, anot jo, kontroliuojama ne- 
pakankamai, pasaulis nuodijamas, siekiant pelno. Skirtingos priežas- 
tys juos veda prie tų pačių išvadų: ir egalitaristas, ir individualistas už- 
leidžia savo pozicijas hierarchistiniam požiūriui. Stambusis verslas ir 
biurokratija valdo didįjį mokslą — vienintelę mokslo rūšį, turinčią pa- 
kankamai resursų analizuoti didelę riziką, dėl kurios įspėja Beckas ir 
kurią Wildawsky laiko smarkiai perdėta. 

Jie laikosi hierarchistinio požiūrio, tačiau ketina jį reformuoti. Bec- 
kas, kaip ir anksčiau, pasaulį vertina kaip nesaugų, bet mato jame mažą 
saugumo salelę, kurioje žmonija gali prisiglausti, jei „,finkamo“ moks- 
lo pagalba identifikuotų ribas, kurių negalima peržengti ir jeigu tinka- 
ma vyriausybė kiekvieną sulaikytų ties ta riba. Wildawsky sutinka, kad 
kai kurie dalykai yra žalingi ir kad yra ribos, už kurių mes privalome 
neiti, bet tiki, kad „tinkamas“ mokslas patvirtins jo požiūrį, kad sau- 
gumo sala yra daug didesnė nei tiki Beckas ir kad ji būtų dar didesnė, 
jeigu mokslui ir technologijai būtų suteikta laisvė tobulinti mitybą, svei- 
katos priežiūrą ir pramonę — tas gyvenimo sritis, kurios išsivysčiusia- 
me pasaulyje nuo industrinės revoliucijos pradžios pakeitė materiali- 
nio gyvenimo standartus ir prailgino gyvenimo trukmę. 

Wildawsky cituoja daug perdėto reguliavimo pavyzdžių. Beckas 
cituoja daug pavyzdžių, kartais netgi tuos pačius Wildawsky pavyz- 
džius, kai buvo nepakankamai kontroliuojami pavojingi procesai ir me- 
džiagos. Abu autoriai šiais pavyzdžiais iliustruoja netinkamai pritaiky- 
tas mokslo žinias ir abu jaučia, kad su mokslininkų argumentais buvo 
negarbingai pasielgta. Bet jie abu pernelyg pasitiki „tinkamu“ mokslu. 
Kartais mokslui gali pasisekti išspręsti problemą, atrandant naujus nau- 
dingus „faktus“, kurie gali paskatinti visuotinį pritarimą: thalidomide 
preparato žalingo poveikio nustatymas, atrodo, yra vienas tokių atvejų. 
Tačiau tokiu atveju mokslas paprasčiausiai pašalino šią problemą iš 
rizikos srities; mokslas neišsprendė problemos, kaip reikėtų elgtis, ne- 
turint patikimų faktų. Mokslinis rizikos vertinimo metodas, kurį taiko 
Karališkoji draugija, leidžia daryti prielaidą, kad neapibrėžtumas yra 
problema, kurią mokslas galėtų išspręsti. Beckas įrodinėja, kad „ten, 
kur viskas Žmonių pastangų dėka tapo kontroliuojama, atsiprašinėjimų 
amžius baigėsi“. Bet, aišku, viskas yra toli gražu nekontroliuojama. Ein- 
steinas, Heisenbergas, chaoso teorija, rizikos kompensacija ir reflek- 
syvumas bei 3 skyriuje aptarti empiriniai įrodymai — viskas teigia, kad 
mokslas bando išspręsti problemą, tačiau įstringa jos prieigose. 

Svajonės 


Ulrichas Beckas klausia: „Kas atsitiktų, jei nuo radiacijos niežė- 
tų?“ (Ulrichas Beckas, 1992). Jis prieina prie išvados, kad „tada bran- 
duolinė politika, kaip ir kiti dideli pavojai, būtų vertinami visiškai ki- 
taip: aptariami dalykai būtų suvokiami kultūriškai“. Jis atkakliai tvirti- 
na, kad demokratiška rizikos kontrolė įmanoma tik tada, jei mes gali- 
me „kompetetingai susidaryti savo nuomonę apie gresiantį pavojų, rem- 
damiesi kultūros suformuotais rizikos vertinimo kriterijais“. 

Becko retorinis klausimas yra svajonės pavyzdys, kuris glumina, 
aptariant riziką — jei tik mes turėtume daugiau informacijos. Nuo ra- 
diacijos neniežti, bent jau nuo įprastinių dozių, tačizu Becko asmeni- 
nis radiacijos pavojaus suvokimas, pagrįstas kultūriniu vertinimu, ver- 
čia norėti, kad niežėtų. Jei taip būtų, mes turėtume daugiau informaci- 
jos, kuri pasireikštų papildomais simptomais; tai, žinoma, padėtų leng- 
viau įtikinti tuos, kurie abejoja nedidelės radiacijos pavojingumu. Žmo- 
gus negali pastebėti radiacijos jutimo organais; egzistuoja ilgi latenti- 
niai periodai iki atsiranda apšvitinimo simptomai; didžiulė šių simpto- 
mų įvairovė; neapibrėžta mažų dozių-reakcijos priklausomybės for- 
ma, — dėl šių išvardintų priežasčių ginčuose dėl radiacijos poveikio 
labai ilgai nebuvo prieita vieningos nuomonės. 

Beckas nori demokratizuoti riziką: 


„Tik stiprios kompetetingos viešos diskusijos, „,apginkluotos“ 
moksliniais argumentais, pajėgia atskirti pelus nuo grūdų ir lei- 
džia technologiją valdančioms institucijoms — politikai 1r įsta- 

tymams - nukreipti valdymą tokia linkme, kuri atitiktų jų nuo- 
monę“. 


Panašus noras aiškiai išreikštas Alano Irwino knygoje „Rizika ir 
technologijos kontrolė“ (Alanas Irwinas, 1985): 


„Sprendimai dėl rizikos iš esmės yra sprendimai dėl socialinių 
prioritetų ir vertybių, kuriomis vadovaujasi mūsų visuomenė. 
Jei dauguma gyventojų netenka šios svarbiausios pasirinkimo 
teisės, tai reiškia, kad reguliavimo politika neužtikrina nei ly- 
gybės, nei efektyvumo“. 


Bet kaip šis triukas turėtų būti atliktas? Jei mokslininkai negali 
sutarti, kaip pelus atskirti nuo grūdų, kaip galėtų moksliškai nepasiren- 
gusi „didžioji gyventojų dauguma“ dalyvauti racionaliuose debatuose 
apie riziką? Nesenai išleistoje Josepho Rodrickso knygoje „„Apskai- 
čiuota rizika“ rašoma apie chemikalų įtaką žmogaus sveikatai, ir auto- 
rius daro išvadą, kad daugeliu atvejų, kai įtariama, kad chemikalai ke- 
lia grėsmę, rizika yra neapskaičiuojama — „mes nežinome tiesos“ (Jo- 
sephas Rodericksas, 1992). Rodrickso minėtas nežinojimas buvo pla- 
čiai įsišaknijęs nuodingų chemikalų srityje, kurioje 


„daugumos bandymų įvertinti riziką rezultatai — ar jie būtų 
išreikšti kaip ypatingai kancerogeniški, ar kaip ADI (leistina 
dienos norma) — yra tik mokslinės hipotezės, kurių iš esmės 
negalima patikrinti jokiu praktiniu epidemiologiniu metodu.“ 


Bet, kaip matėme ankstesniuose skyriuose, jo agnostinė išvada taip 
pat tinka daugumai kitų rizikos kategorijų, kurios aptariamos ilgai be- 
sitęsiančiose politinėse diskusijose. 

Yra atvejų, kai mokslas gali riziką sumažinti, atskleisdamas iki tol 
nežinomus priežasties —,niežėjimo“ sąryšius. Tai padaryta, pavyzdžiui, 
atskleidžiant ryšį tarp asbesto ir plaučių ligų. Bet netgi čia mokslui pa- 
sisekė tik identifikuoti naują riziką; nebuvo neginčytinai nustatytas kie- 
kybinis dozės-reakcijos sąryšis. Pasisekė tik identifikuoti taikomojo 
mokslo sukurtą riziką: daug gaminių, kurių sudėtyje yra asbesto, iš pra- 
džių dėl didelės elektrinės varžos, cheminio inertiškumo ir šiluminės 
varžos buvo laikomi saugiais. Ir nors priežasties ir poveikio ryšys buvo 
nustatytas, vis dar nesutariama dėl saugumo: ar reikia asbestą pašalinti 
iš pastatų, kuriuose jis panaudotas, ir kaip tai atlikti. Medicina gali pa- 
teikti daug pavyzdžių, kai vienos ligos gydymas vėliau, įtariama, suke- 

lia kitus susirgimus. Ši problema yra taip paplitusi, kad net turi savo 
graikišką pavadinimą - jatrogenija. 

Ar tempas, kuriuo mokslas kuria naujas rizikos rūšis, pranoksta 
tempą, kuriuo jis pašalina senąsias, - šis klausimas padeda atskirti tech- 
nofobus (tai dažniausiai būna egalitaristai, kurie nuolat nerimauja dėl 
naujų, technologijos inspiruotų, susirgimų) nuo technofilų (individua- 
listai, kurie technologiją laiko dosnia ir išlaisvinančia jėga) ir nuo tech- 
noagnostikų (hierarchistų, kurie mato naujos technologijos naudą, jei- 
gu tik gali ir toliau ją kontroliuoti). Visi šie požiūriai aiškiai matomi 
diskutuojant apie branduolinę energiją ir genetinę inžineriją. Vieni šiuos 
dalykus laiko kažkuo panašiu į monstrą Frankensteiną (ar Pandoros skry- 
nią, kuri niekada neturėtų būti atidaryta), kitiems tai — neribotai pigios 
energijos pažadas ir milžiniška medicininė nauda, o treti tai laiko po- 
tencialia nauda, jeigu ji bus atsargiai valdoma. Visos šios pozicijos re- 
miasi nepatikrinamu, nesuklastojamu tikėjimu. 

Be abejo, pasitaiko atvejų, kai tiesa apie aplinkai ir žmonių svei- 
katai žalingas medžiagas, produktus ir procesus yra Žinoma ir sąmo- 
ningai atsakingų pareigūnų slepiama. ,„Komercinės paslapties“ ar „vals- 
tybės saugumo“ skraistė dažnai padeda puikiai nuslėpti ir grėsmę, ir 
tikrąją žalą. Knygos rašymo metu kaip tik tapo aktualus tunelio po La- 
manšu pavyzdys: šiuo metu. remiantis minėtomis sąvokomis, poten- 
cialiems tunelio vartotojams neteikiama informacijos apie daugelį jų 
saugumo aspektų. Yra ir kitų atvejų: kai tiesą galima sužinoti, bet ją 
iškraipo kovojančių kampanijose spaudimas - 7 skyriuje aptartas įsta- 
tymų apie saugos diržus efektyvumas kaip tik ir yra toks pavyzdys. To- 
kiais atvejais geriausi vaistai yra atviresnė vyriausybė ir budrių bei kri- 
tiškų Becko ir Invino palaikomų institucijų dalyvavimas. Tačiau tokių 
atvejų, kada tiesa yra žinoma ar įmanoma ją sužinoti, reikėtų nesumai- 
šyti su tikrais neapibėžtumo atvejais, kada tiesos mes paprasčiausiai 
nežinome. 

Tikrą grėsmės suvokimo neapibrėžtumą geriau supranta ne moks- 
lininkai, o paprasti žmonės. Daugelis iš mūsų didesnę savo gyvenimo 
dalį vadovaujamės stebėtinai supaprastintais samprotavimais apie mums 
iškylančią grėsmę. Specifines fizikų, chemikų, biologų, inžinierių ir kitų 
„Saugumo ekspertų“ žinias apriboja jų specializacija; ir kuo siauresnė 
bei gilesnė specializacija, tuo dažniau imama suvokti, kad dar daugiau 
lieka nežinoma. Kasdienybėje mes visi, mokslininkai ir ne, vadovauja- 
mės paprastomis, mūsų tikėjimui pritaikytomis abstrakcijomis. Viltis, 
kad mokslas gerokai pakeis šią padėtį, yra tik svajonė. 

Abstrakcija ir prarasto 
konkretumo klaida 


Filosofas Alfredas Northas Whiteheadas pastebėjo (Alfredas N. 
Whiteheadas, 1932): 


„Jūs negalite galvoti be abstrakcijų; todėl svarbiausia neprarasti 
budrumo, kritiškai vertinant savo abstrakcijų tipus.“ 


Realybės sumaišymo su abstrakcijomis klaidą Whiteheadas laiko 
„prarasto konkretumo klaida“. Mitai apie žmogiškąją prigimtį, valdantys 
žmonių požiūrį į riziką, gali būti vadinami pagrindine abstrakcija. To- 
kią abstrakciją dar galima apibūdinti kaip paradigmą, ideologiją ar ti- 
kėjimą — t. y., prielaidų apie realybę rinkinį, kuris suformuojamas, re- 
miantis sava patirtimi, papildomas aplinkinių žmonių, ir kuris laiko- 
mas neabejotinu. Tokias abstrakcijas suformuoja ir palaiko kultūrinė 
aplinka. Kai tik gamtos ar žmonių elgesys neatitinka abstrakcijų sufor- 
muotų lūkesčių, šiam neatitikimui turi būti surastas paaiškinimas: pra- 
rasto konkretumo klaida užfiksuojama tada, kai dėl šio neatitikimo ap- 
kaltinama ne abstrakcija, o realybė. 

Ilgai trunkančių diskusijų apie riziką nepavyksta užbaigti, nes da- 
lyviai ginčijasi, vadovaudamiesi skirtingomis prielaidomis. Čia pateik- 
tas požiūris į šias diskusijas, žinoma, taip pat yra abstrakcijų rinkinys. 
Jis atspindi tą tikrovės pavidalą, kuris susiformavo padedant žmonėms, 
su kuriais aš kelis dešimtmečius bendravau asmeniškai, jų knygoms 
bei straipsniams. Kaip ir visos formalios abstrakcijos, tai yra kompro- 
misas. Šis darbas galėjo būti atliktas detaliau ir kompleksiškiau, tapti 
realistiškesniu, bet dėl to nukentėtų iš kitos pusės. Kuo tikslesnės ir 
konkretesnės gamtos ir socialinių mokslų pateikiamos prognozės, tuo 
sunkiau pavyksta susikalbėti skirtingų disciplinų atstovams. Kuo di- 
desnis, detalesnis ir sudėtingesnis modelis —- mažiau abstrakcijų — tuo 
mažiau Žmonių sugeba jį suprasti ir tuo ilgiau dėl savo silpnumo ir ri- 
botumo užtrunka, stengdamiesi tai suprasti. Stengiantis pavaizduoti 
žmogaus aplinką, visi modeliai (kad ir kokie didžiuliai bei sudėtingi 
jie būtų) turi esminį trūkumą: jie neišvengiamai yra supaprastinti. Re- 
alybė, kurią žmonės stengiasi suprasti, yra neišmatuojama ir nesuvo- 
kiamai unikali. 

Statistinėje analizėje prie šios problemos priartėjama, ieškant san- 
tykių tarp kintamųjų, kurie, kaip manoma, veikia vieni kitus. Retkar- 
čiais aptinkamos tobulos koreliacijos. Kitais atvejais, kai aptinkami są- 

ryšiai yra netobuli, bet statistiškai reikšmingi, svarbu, kaip patarė Whi- 
teheadas, likti budriam — iš akiračio nepamesti tų realybės dalių, kurios 
neatitinka susikurto statistinio modelio. 

Pati kultūrinė teorija, kuri teigia, kad yra penki ir tik penki „gali- 
mi požiūriai į gyvenimą“, negali būti apibūdinta kaip statistiškai įrodo- 
ma hipotezė (iki šiol buvo aptarti tik keturi požiūriai į gyvenimą; apie 
penktąjį kalbama kitame poskyryje). Nėra nustatytų vienetų, kuriais ga- 
lėtų būti matuojamas individualumas arba ištikimybė kolektyvinei mo- 
ralei, nėra palyginimo vienetų; statistiškai teorija išlieka nesugriauna- 
ma. Kiekvieno iš penkių kultūrinės teorijos tipų šalininkai nusakomi 
daugybe sąvokų, kuriomis apibūdinami socialiniai santykiai, kultūri- 
niai polinkiai ir elgsenos strategijos. Buvo atlikti tyrimai, kurių metu 
buvo tikrinamas teorijos apibrėžimų nuoseklumas (Dake'as 1991, Da- 
ke'as ir Thompsonas 1993). Tyrimų metu individai, remiantis jų socia- 
liniu, kultūriniu ir elgsenos apibūdinimu, buvo suskirstyti į kategorijas, 
1r buvo aiškinamasi, kaip šis suskirstymas atitinka kitus socialinių, kul- 
tūrinių ir elgsenos apibūdinimų indikatorius. Tyrimų rezultatai tik dali- 
nai sėkmingi: daugeliu atvejų buvo gauti statistiškai reikšmingi rezul- 
tatai, tačiau koreliacija buvo pernelyg silpna, kad ją būtų galima prog- 
nozuoti konkrečiais skaičiais, o kartais net pasitaikydavo atvirkštinės 
koreliacijos atvejų — kai sąryšis pasirodydavo esąs priešingas, nei buvo 
tikėtasi. 

Bet šie apibrėžimo tikslumą tiriantys testai nėra pačios teorijos 
testai; jie netiria svarbiausio ginčų objekto: ar galimų požiūrių į gyve- 
nimą skaičius turi būti apribotas iki penkių. Iš tikrųjų, sunku įsivaiz- 
duoti bet kokį statistinį teorijos patikrinimą, pripažįstant (Thompsonas 
1r kt., 1990), kad individai dažnai gyvena įvairioje socialinėje aplinko- 
je ir kad galimi perėjimai nuo vienokio požiūrio į gyvenimą prie kito- 
kio. Jei žmonės, patekę į kitokią aplinką, pasirenka kitokią kultūrinę 
kategoriją - namuose elgdamiesi, sakykime, kaip egalitaristai, darbe — 
kaip hierarchistai, o žaisdami golfą — kaip individualistai, — „jų racio- 
nalaus požiūrio“ nustatymas tampa ypač problemiškas (matyt, dažniau- 
siai taip ir yra), nes tada šių skirtingų socialinių kontekstų negalima 
aiškiai atskirti. Perėjimas iš vienos būsenos į kitą taip pat sukuria sun- 
kiai sprendžiamą matavimo problemą. Kalbėdami apie tokį perėjimą 
Dake'as ir Thompsonas (1993) teigia, kad žmonės ir grupės kuria dviejų 
struktūrų mišinį — vieną jos palieka, o į kitą patenka,- ir tai nėra visiš- 
kas struktūros nebuvimas. Bet realus pasaulis nepaliaujamai kinta. Da- 
ke'as ir Thompsonas pastebi, kad „mūsų pastangas parengti kultūrinę 
klasifikaciją dar labiau apsunkina mišrios kultūrinės orientacijos, su- 

dėtingi susivienijimai ir kintantis požiūris į pasaulį“. Ar šį kitimą varžo 
1r tvarko penki (ir tik penki) magnetiniai kultūrinės teorijos laukai? Ar 
mišrios kultūrinės orientacijos ir sąjungos gali būti laikomos dar vienu 
galimu racionaliu požiūriu į įgyvenimą? Kaip šią galimybę galima iš- 
matuoti? Matavimo problemos kliudo suformuluoti šiuos klausimus kaip 
įrodomą arba paneigiamą statistinę hipotezę. Kultūrinė teorija, kaip ir 
ją įkūnijantys mitai apie žmogiškąją prigimtį, išlieka abstrakcija, ku- 
rios neįmanoma empiriškai patikrinti. 


Šiek tiek sukomplikuokime teoriją 


Kitas Whiteheado patarimas — balansavimas ant bedugnės krašto. 
Be abstrakcijų negalima galvoti; bet per didelis abstraktumas padaro 
neišmanėliu, o per mažai abstrakcijų palieka beviltiškai įklimpusį ne- 
įveikiamame realybės sudėtingume. Siekdami nuraminti tuos, kurie ma- 
no, kad mūsų teorija tapo pernelyg abstrakti, pabandykime ją supapras- 
tinti ir panagrinėkime galimybes šią teoriją detalizuoti. Jau buvo pa- 
siūlyta, kad galima būtų išplėsti originalią tipologiją, įtraukiant įvairių 
požiūrių į gyvenimą junginius - laisvos rinkos šalininkai individualis- 
tai, pavyzdžiui, galėtų susijungti su hierarchistais, užtikrinančiais, kad 
sandoriai bus įvykdomi teisėtai. 11.1 paveikslas supažindina su kitokia 
kuklia kultūrinės teorijos tipologijos komplikacija (pagal 3.3 pav.). Buvo 
pridėta vertikali ašis; ši ašis apibūdinta kaip supratimo matavimas. Nuo 
to, kaip mes gebame atsiriboti nuo nuolat vykstančių peštynių ir pakilti 
virš jų, priklauso mūsų gebėjimas įvertinti kitų, likusių apačioje, nuo- 
statas. Šią perspektyvą kultūros teoretikai kartais vadina „atsiskyrėlių“ 
perspektyva, 0 jų požiūrį į gyvenimą vadina „autonominiu“; atsiskyrė- 
liai naujausiose kultūrinės teorijos versijose atstovauja penktąjį požiūrį 
į gyvenimą. Šis požiūris iš kitų keturių išsiskiria savo intelektualine 
nepriklausomybe ir išdidžiu atsiskyrimu. Tokia perspektyva gali pa- 
skatinti nuolankų fatalizmą: žvelgiant iš viršaus, susidaro įspūdis, kad 
žmonės yra pasmerkti nuolat ginčytis, remdamiesi skirtingomis prie- 
laidomis. Arba tai galėtų paskatinti kurį nors iš trijų aktyvesnių tipų 
geriau suprasti konkuruojančių ideologijų elgesį; šį supratimą jie galė- 
tų išnaudoti valdydami savo pačių riziką. Aš netrukus grįšiu prie šios 
refleksyvumo problemos, bet pirmiausia leiskite panagrinėti kitą gali- 
mą kultūrinės teorijos išplėtojimą. 

3.3 1r 11.1 paveiksluose mitų apie gamtą tipologija buvo sujungta 
su socialinių santykių tipologija. Bet tik dabar skaitytojas gali suvokti, 

SUPRATIMAS 





11.1 pav. Žvelgiant į peštynes iš viršaus 


kad tai yra patogus supaprastinimas — abstrakcija, kurios naudingumas 
priklauso nuo dviejų tipologijų atitikimo masto. 11.2 paveikslas paro- 
do ankstesnės tipologijos išplėtimą keturiskart. Tai parodo galimybę, 
kad šios dvi tipologijos nesutampa — priešingai, nei teigėme iki šiol. 
Tačiau šiame pliuralistiniame pasaulyje, kuriame visą Žemės rutulį ap- 
1mančios komunikacijos priemonės suteikia žmonėms galimybę iš ro- 
manų, ekranizuotų dramų nuolat pažinti žmonių santykių įtampą, pai- 
numą, prieštaravimus, — būtų keista, jei šios tipologijos sutaptų. Mūsų 
kultūriniai filtrai turi susidoroti su konkuruojančių ir konfliktuojančių 
pranešimų kakofonija. Jeigu visi mūsų filtrai būtų paprasti, tobulai veik- 
tų, mes galėtume būti apibūdinami taip, kaip tvirtina kultūrinė teorija. 
Bet dažnai atrodo, kad mūsų gyvenimas padalintas į atskirus sektorius, 
kuriuose mes laikomės visiškai nenuoseklių įsitikinimų. 

Kultūrinės teorijos versiją, apibendrintą 11.1 ir 3.3 paveiksluose, 
matome tamsesniuose langeliuose lentelės įstrižainėje 11.2 paveiksle: 
egalitaristai tvirtai laikosi efemeriškos gamtos mito, fatalistai — kapri- 
zingos gamtos ir taip toliau. Bet galimos ir kitos kombinacijos. Pavyz- 
džiu gali būti Jamesas Lovelockas, knygos „Gaja“ autorius (Jamesas 
Lovelockas, 1987). Priklausomai nuo aplinkybių, jo pavardė 11.2 pa- 

veikslo lentelėje gali būti įrašyta skirtinguose langeliuose. Biosferos 
aptarimui pritaikydamas geologinį mastelį, jis laiko gamtą palankia ta 
prasme, kad aiškiai matomas nuostabus ilgalaikis stabilumas: Žemės 
atmosferos ir temperatūros svyravimai milijardus metų laikėsi tose ri- 
bose, kurios buvo palankios gyvybei. Bet šie svyravimai ne visada bu- 
vo palankūs žmogaus gyvenimui: jie rodo ir ledynmečio periodus, ir 
nenusakomo skaičiaus rūšių vystymąsi bei išnykimą. Jau 9 skyriuje bu- 
vo iškelta mintis, jog tikėtina, kad tokio labai ilgo laiko tarpo apžvelgi- 
mas Žmonių giminės atstovus pavers fatalistais: remiantis tokia pers- 
pektyva, žmonių giminės vaidmuo neatrodo reikšmingas. 

Kitas faktas leistų laikyti Lovelocką individualistu. Savo intelek- 
tualiniuose mūšiuose su mokslinėmis įstaigomis jis yra individualistas, 
nelabai pakenčiantis kvailius. Bet jis taip pat žino „sėkmės“ nepasto- 
vumą mokslinių tyrimų srityje; tad galbūt jis yra individualistas, besi- 
laikantis požiūrio, kad gamta (ir žmogaus prigimtis) yra kaprizinga? 
Kartais, kaip tikras egalitaristas, jis remia aplinkosaugines kampani- 
jas, siekiančias gelbėti banginius ir kitas pavojuje esančias rūšis. O kar- 
tais — pliekdamas aplinkosaugininkus už pernelyg sureikšmintą Alias- 
kos vamzdyno įtaką aplinkai (dėl to buvo atidėtas projektas ir Ameri- 
kos ekonomikai padaryta milijardinė žala) - jis elgiasi kaip tikras hie- 
rarchistas. 


11.2 pav. Kultūrinė teorija: detalizavimas. 

Mokslinėje bendruomenėje yra daug žymių mokslininkų, vado- 
vaujančių akademiniams departamentams ar net visam universitetui, ku- 
rių negalime priskirti kuriam nors 11.2 pav. įstrižainės langeliui. Savo 
administraciniame gyvenime jie elgiasi kaip hierarchistai, bet nusima- 
no apie chaoso teoriją ir pagal intelektualinę laikyseną juos būtų gali- 
ma laikyti fatalistais. BBC orų prognozės tarnybos darbuotojai gali bū- 
ti taip pat priskirti tam pačiam langeliui. Georgas Sorosas, finansinis 
lošėjas, žymus tuo, kad laimėjo milijardus svarų sterlingų, stojęs prieš 
Anglijos banką, kai Britanija 1992 metų spalį atsisakė Valiutų valdybos 
modelio, taip pat sunkiai telpa paprastoje kultūrinės teorijos formuluo- 
tėje. Būdamas didelio masto lošėjas, jis elgiasi kaip klasikinis indivi- 
dualistas, kurio elgesį sunku suderinti su motyvais, sudarančiais jo fi- 
lantropinės veiklos Rytų Europoje pagrindą. O kas nutinka valstiečiui 
ar nemokios gamyklos darbininkui, loterijoje išlošusiam turtą? Vienas 
tokiu atveju liktų fatalistu ir toliau gyvenimą matytų kaip loteriją. Kitas 
išsiugdytų egalitaristines pažiūras 1r pasidalintų savo turtais. Trečias 
taptų vargingu kaupiku. O ketvirtas, prabangiai gyvendamas, pinigus 
greitai iššvaistytų. Bet visi norėtų plėsti naujas gyvenimo perspekty- 
vas, tuo pačiu išlaikydami kažką seno. Nusistovėjusį požiūrį į gyveni- 
mą bei rizikos suvokimą nuolat keičia nauja informacija ir patirtis, kuri 
neatitinka lūkesčių. Visos kombinacijos, pavaizduotos 11.2 paveikslo 
matricos langeliuose, yra įmanomos, bet kultūrinė teorija ir šioje kny- 
goje nagrinėti įrodymai teigia, kad įstrižainėje esančios kombinacijos 
tikėtinai yra stabilesnės ir apima daugiau žmonių, nei kitos kombina- 
CIjoS. 

Reikia pripažinti tolesnius sunkumus. Williamas Blake'as, kurio 
pasakojimas apie Newtoną 2 skyriuje iliustravo niutoniško požiūrio į 
riziką ribotumus, būtų atmetęs visus kultūrinės teorijos samprotavimus 
kaip beviltiškai racionalistinius. Blake'as būtų taip pat nusivylęs Eins- 
teinu ir Heisenbergu, kaip ir Newtonu. Newtoną supanti laiko ir erdvės 
mokslu. Bet Blake'o mitas apie gamtą neapsiriboja keturiais galimais 
pasirinkimo variantais — tokį apribojimą jis atmestų kaip „neturintį vaiZ- 
duotės“: „Žvelgiant įsivaizduojamo žmogaus akims, gamta taip pat yra 
vaizduotės padarinys“ (pagal Raine'ą, 1991). 

Žurnalo „Time“ tyrimas (1993 metų gruodžio 27 d.) atskleidė, kad 
69 procentai amerikiečių pareiškė tikį angelų egzistavimu, o 46 pro- 
centai sakė tikį, kad jie turi savo angelą sargą. Kai mokslas susiduria 
su tuo, kas nenusakoma, kiekybinio dydžio ir tikimybės sąvokos, ku- 
nomis grindžiamos diskusijos apie riziką, tampa visiškai beprasmės. 

Religinis tikėjimas, anot tikinčiųjų, neturi materialių priežasčių; tačiau 
religinio tikėjimo motyvuota veikla turi materialias pasekmes. Prie dau- 
gybės racionalių kultūrinės teorijos požiūrių, kuriais grindžiamas elge- 
sys, turime pridėti netikėtą dangaus pasiuntinių įsikišimą. Geriausia, 
ką netikintis angelais gali pasiūlyti, tai įterpti juos į rizikos termostatų 
šokį (2.6 pav.) kaip alternatyvias skraidančias rūšis, kurios, kaip Peki- 
no drugelis, į sistemą sugeba įvesti „chaosą“. Kuo žmogus labiau pas- 
tebi angelų poveikį, tuo labiau jis linksta į fatalistinį kaprizingos gam- 
tos suvokimą; 0 jei žmogus religingas — tuo lengviau jis pastebi mistiš- 
kus Dievo veiksmų įrodymus. 


Pamišę pareigūnai 


Knygoje, pavadintoje „,„Pamišę pareigūnai“, Christopheris Booke- 
ris ir Richardas Northas pateikia kandų pasakojimą apie Britanijos biu- 
rokratijos darbą (Christopheris Bookeris ir Richardas Northas, 1994). 
Nenaudodami kultūrinės teorijos terminologijos, jie pasitelkia ar mėg- 
džioja jos pagrindinius aktorius: 


„<...> kur tik pažvelgtume, kad ir kokią veiklos rūšį nagrinėtu- 
me, mes rastume milžinišką biurokratijos mechanizmą ir ne- 
suskaičiuojamą galybę pareigūnų, besielgiančių vienodai, vei- 
kiančių pagal tą pačią mąstyseną, vartojančių tą patį žargoną, 
sukeliančių tas pačias problemas, darančių tas pačias klaidas. 
Atrodo, tarsi mes visąlaik žiūrėtume į tą pačią milžinišką, ne- 
grabią baidyklę, kuri, nors ir turėtų daug galvų, galų gale visa- 
da būtų atpažįstama kaip tas pats gyvūnas. Mes automatiškai 
pradėjome matyti skirtumą tarp „baidyklės pasaulio“ ir „rea- 
laus pasaulio“, kuriame milijonai žmonių bando tvarkyti savo 
gyvenimus, verslininkauti, atsakingu, sumaniu būdu užsidirb- 
ti. Kur tik baidyklė kėsinasi į realų pasaulį, visur ji veikia taip 
pat. Ji paskleidžia debesis bejausmio žargono; ji žmones su- 
pančioja absurdišku popierizmu ir blankų pildymu; ji pateikia 
juokingus reikalavimus; ji savo galią pareiškia aklu, savava- 
lišku būdu; ji sutraiškytų iniciatyvą ir nepriklausomybę; ji dau- 
gybę tų, kas pateko į jos įtaką, paverstų nesuvokiančiomis ir 
dažnai įbaugintomis aukomis.“ 


Biurokratai piktadariai, remiantis jų pasakojimu, aiškiai yra hie- 
rarchistai, 0 jų „mąstyseną“ kultūrinė teorija įvardija kaip jų mitą. At- 

sakingi, veiklūs jų pasakojimo herojai yra individualistai, o įbaugintos 
bei nesuvokiančios aukos — fatalistai. Didžioji knygos dalis parodo, 
kad patys autoriai jaučiasi kaip pamišusių pareigūnų apgulti individua- 
listai kovotojai. Bet apibūdindami organinių fosforo junginių pavojų, 
jie tampa panašūs į egalitaristus: pareiškia susirūpinimą visuomene ge- 
rove ir įspėja: „Čia <...> buvo puikus pavyzdys: reikalauta laikytis griež- 
čiausių normų, pagrįstų tinkamais tyrimais, tinkamu mokslu ir tinkamu 
jausmu — atsakomybe ir rūpinimusi milžiniško skaičiaus žmonių svei- 
kata 1r gerove“. 

Bookerio ir Northo biurokratijos aprašymas yra įtikinantis, kar- 
tais piktinantis. Jie pateikia 140 pavyzdžių, kaltindami „biurokratinę 
baidyklę“, kuri savo arogancija, nekompetencija ir galia iš verslo 1šstū- 
mė, o kitais atvejais nustūmė į bankrotą ar savižudybę prekiautojus kiau- 
šiniais, mėsininkus, viešbučių ir svečių namų šeimininkus, vaikų auk- 
les, mokytojus, žvejus, makulatūros pirklius ir didelę daugybę kitų ne- 
kaltų Žmonių, turėjusių visuomenei naudingą užsiėmimą. Tai nėra pa- 
prastas pasakojimas apie amžiną mūšį tarp biurokratijos ir paprastų pi- 
liečių; jie aprašo naują, didelę ir galingą biurokratiją. Jie, pavyzdžiui, 
mini, kad 1992 metais parlamentas kiekvieną dieną „galvos linktelėji- 
mu“ patvirtindavo po dešimtį normų rinkinių, prie kurių prisidėdavo 
srautas naujų direktyvų iš Briuselio, atsiųstų Jungtinės Karalystės vy- 
riausybei, ir taip 1991-1993 m. metinių maisto perdirbimo įmonių pa- 
tikrinimų skaičius išaugo nuo 150 tūkstančių iki 419 tūkstančių. 

Kas nulėmė tokį greitą ir didžiulį norminimo veiklos padidėjimą 
ir kodėl tai sukėlė tiek daug žalos? Ironiška, kad tai vyko valdant kon- 
servatorių vyriausybei, tariamai skiriančiai dėmesio rinkos jėgoms ir 
verslo liberalizacijai. Procesas, atrodo, įgavo pagreitį artėjant prie de- 
vintojo dešimtmečio ekonominio bumo pabaigos. Aplinkosauga seka 
paskui ekonominį ciklą. Ciklo piko metu yra intensyvesnis transporto 
eismas ir daugiau kitų veiklos rūšių, kurios kelia taršą ar pavojų, ir 
žmonės, turintys patikimą darbą, atrodo, labiau nori pajusti, kad jiems 
prieinama aplinkosauginė „prabanga“. Viešoji nuomonė, prasidedant 
dešimtajam dešimtmečiui, labiausiai rėmė intervencionistines strategi- 
jas, žadėjusias pasaulį padaryti saugesnį ir švaresnį. Vyriausybė atsakė 
įvairiais pavedimais, geriausiai žinomais iš aplinkosauginės Baltosios 
knygos „Bendras palikimas“ ir Konvencijos dėl klimato pokyčių, kurią 
1992 metų liepos mėnesį Rio de Žaneiro mieste pasirašė premjeras. 
Tuo pačiu metu vyriausybei, paraginusiai save pačią individualistine 
retorika, buvo pavesta sumažinti viešąjį sektorių. Ji aptiko save pačią 
vienu metu žadant daugiau veiksmų ir mažesnio valdžios aparato. Ji 

nusprendė smarkiai didinti produktyvumą tų valstybės tarnautojų, ku- 
rie liko žadinti rinkos jėgų galios. 

Bet verslo dvasios įsiliejimas į hierarchines institucijas, besirūpi- 
nančias sveikatos gerinimu, saugumu ir aplinkosauga, sukūrė nelauktą 
poveikį. Buvo įkurta daug nevyriausybinių organizacijų ir norminimo 
agentūrų, išsilaikančių iš savų lėšų (SEFRA) - tokios kaip Nacionalinė 
upių valdyba, Jos Didenybės taršos inspekcija, Žuvininkystės laivų prie- 
žiūra, Duomenų apsaugos agentūra ir Medicininės kontrolės agentūra. 
Bookeris bei Northas pastebi, kad vadovaujantys verslininkai elgėsi 
pagal savo būdą. Kaip geri verslininkai, jie stengėsi imtis kuo daugiau 
veiklos, kad pateisintų smarkiai išaugusius normintojų atlyginimus. Pa- 
didėjęs veiklos, kurios pagrindiniai tikslai yra reglamentavimas, stebė- 
jimas ir prievarta, produktyvumas reiškė daugiau reglamentavimo, dau- 
giau monitoringo ir daugiau prievartos. Pelno motyvo buvo atsisakyta, 
bet hierarchijos viduje jis dar buvo palaikomas. Kapitalistinio augimo 
kultūra buvo pajungta veikti kartu su komandine ir kontrolės kultūra. 

Rezultatas, kaip teigiama Bookerio ir Northo apžvalgoje, buvo sis- 
tema, įvaldžius: didžiausią piktnaudžiavimą valdžia, būdingą abiems 
šioms kultūroms. Kapitalistui yra suteikta išsvajota valdžia dirbtinai 
reguliuoti kainas, sukuriant naudą savo įmonei, o hierarchistas laisvas 
nuo demokratinės atsakomybės naštos, kurią jis anksčiau nešė. Nor- 
mintojų rizikos termostatai staiga atsidūrė naujoje aplinkoje. Atlygis ir 
mizika, kuriuos jie stengiasi subalansuoti, siekdami karjeros, turi maža 
ryšio su atlygiu ir rizika tų, kuriems jie kuria normas. Uždarbis ir padė- 
tis, kuriuos jie siekia maksimaliai paaukštinti, atitinka jų produktyvu- 
mą — retai galima atrasti ryšį su saugumu ar produktyvumu tų, kuriems 
jie kuria normas. Jei didėja nusikalstamumas ar tarša, daugėja apsinuo- 
dijimų maistu ar avarijų, normatyvai gali įrodyti, kad tai nėra normų 
kūrėjų kaltė, ir jie paprastai pareiškia, kad reikia gausesnės ir geriau 
apmokamos policijos bei didesnio būrio maisto, saugumo ir taršos pre- 
vencijos inspektorių. 

Bookerio ir Northo biurokratijos godumo ir kvailumo apraše tei- 
giama, kad, individualistą lapiną pakvietus į hierarchistų vištidę, sulaukta 
visiškai priešingo poveikio, nei buvo tikėtasi. Tačiau išskyrus pareiški- 
mą, kad tradicinis lapinų ir vištų atskyrimas sukurtų geresnę tvarką, de- 
ja, daugiau nenurodoma jokio lengvo sprendimo. Perdėto ir nekompe- 
tentingo reglamentavimo apžvalgą jie baigia, nurodydami problemą — 
organinių fosforo junginių panaudojimą, - kurią jie pateikia kaip pavyzdį, 
kad reikia griežtesnio reguliavimo. Bet kokiu įrodymu remiamasi? 

Organiniai fosforo junginiai yra neurotoksinai, esantys dezinfe- 
kuojančiame skystyje avims plauti. Autoriai pareiškia, kad žmonėms ši 
medžiaga sukelia simptomus, kurie yra „nuostabiai panašūs“ į mialgi- 
nio encefalomielito* simptomus, liūdnai pagarsėjusį apgaulingą susir- 
gimą. Jie tiki, kad tai „galėtų nulemti“ savižudybių epidemiją, kadangi 
fermeriai atsidūrė antroje vietoje po veterinarų, kaip labiausiai į savi- 
žudybę linkusi visuomenės grupė. Jie sako, kad visiškai sveikas 1r ak- 
tyvus asmuo suserga, „atsigėręs vandens iš šulinio įkalnėje, ir ilgainiui 
atrasta, kad į vandenį galėjo būti patekę organinio fosforo junginių iš 
kaimyninės fermos avidžių. Apsinuodijimo fosforo junginiais simpto- 
mai yra panašūs į „simptomus daugelio paslaptingų negalavimų, <...> 
(tokių kaip) astma, kurių skaičius pastaraisiais metais taip smarkiai iš- 
augo (žr. 3 skyrių). Kai Veterinarijos valdyba sukūrė sistemą, leidžian- 
čią fermeriams pranešti apie fermose naudojamų chemikalų „įtariamas 
neigiamas reakcijas“, tokių pranešimų skaičius išaugo nuo 63 (1991 
m.) iki 227 (1992 m.),; net 154 atvejai buvo susieti su organiniais fos- 
foro junginiais — tai padaryta tuo metu, kai žiniasklaidos priemonės 
kurstė įtarimus dėl organinių fosforo junginių. Bookeris ir Northas ne- 
pranešė apie mirtinus atvejus. 

Bookeris ir Northas gali būti visiškai teisūs, primygtinai reikalau- 
dami griežtesnio organinių fosforo junginių reglamentavimo. Bet jie 
nėra toksikologai, o toksikologai nėra vieningos nuomonės. Be organi- 
nių fosforo junginių yra ir daugiau rizikos pavyzdžių, taip pat ir tokių, 
kurių suvokimą nulemia įsitikinimai. Apskaitai pritaikius sutartinį mir- 
tingumo mastelį, paaiškėtų, kad tai santykinai maža rizika. Kodėl tada, 
remiantis tokiais negalutiniais ir ginčytinais įrodymais, organiniai fos- 
foro junginiai turėtų būti išskirti, ir šios, o ne daugybės kitų medžiagų 
atžvilgiu pritaikytas atsargumo principas? Galbūt faktas, kad, plaunant 
avis, privaloma naudotis organiniais fosforo junginiais, užgavo indivi- 
dualistinius Bookerio 1r Northo instinktus? Gali būti, bet jeigu visos 
rizikos rūšys, kurios įrodomos ne ką geriau kaip organinių fosforo jun- 
ginių rizika, dabar būtų pajungtos tokiems pat „griežtiems reglamenta- 
vimams“, kokių Bookeris ir Northas reikalavo organiniams fosforo jun- 
giniams, normų ir reglamentų skaičius būtų gerokai pranokęs dabarti- 
nę gausybę, kuri jiems kelia nerimą. 


*mialginis encefalomielitas — liga, pasireiškianti ilgalaike prasta savijauta ir 
nuovargiu. 

Taigi, ar mes galime riziką valdyti geriau? 


Dabar toks klausimas turėtų provokuoti kitą. Kas mes esame? Ši 
knyga buvo pradėta su viltimi ir lūkesčiu, kad tiems, kas siekia riziką 
valdyti, ji galės suteikti kažkokį naudingą patarimą. Su kiekvienu sky- 
riumi viltys ir lūkesčiai tapo vis kuklesni. Kultūrinės teorijos tipologija 
parodo, kokios galimos reakcijos į neapibrėžtumus, ir tikėtina, kad kiek- 
vienas kultūrinės teorijos tipas laikysis skirtingo požiūrio, kaip riziką 
valdyti geriau ir ar rizika galėtų būti valdoma geriau. Fatalistas atsa- 
kys: „Ne, mes negalime rizikos valdyti geriau: gyvenimas yra nenuspė- 
jamas, ir tiek“. /ndividualistas laikysis nuomonės, kad valdymo atsa- 
komybė turi būti atimta iš biurokratijos ir perduota individui. Egalita- 
ristas sakys, kad reikia daugiau atsargumo ir bendradarbiavimo, įgy- 
vendinant planus. Hierarchistas reikalaus, kad būtų daugiau tyrimų ir 
norminimo. 

Ar galima juos įtikinti susitarti? Kultūrinė teorija teigia, kad būtų 
pražūtinga, jei jie tai padarytų. Kiekvieno iš jų požiūryje yra dalis tie- 
sos ir tai padeda pažaboti kitų trijų perlenkimus. Nesulaikoma biuro- 
kratija būtų Kafkos košmaras. Nekontroliuojamas egalitarizmas sukur- 
tų baikštų pilką konformizmą. Netramdomas individualizmas leistų tik 
galingai mažumai nepaisyti nei gamtos, nei daugumos. Ir jei mes būtu- 
me fatalistai, gyvenimas būtų bjaurus, brutalus ir trumpas. Istorija pa- 
teikia daug pavyzdžių: centrinio planavimo tironijos, kur kitokia nuo- 
monė yra išdavystė; kolektyvinės tironijos, kur kitokia nuomonė laiko- 
ma erezija; šėlstančio kapitalizmo neteisybės ir vargingųjų klasės liki- 
mas istorijoje. 

Ar gali mokslas ateiti į pagalbą? Kai kurie tvirtina, kad vadybos 
mokslas įklimpo Newtono mokslo vystymosi stadijoje ir kad dabar cha- 
oso teoretikai, apginkluoti galingais kompiuteriais, išvystė naujas post- 
niutonines priemones, galinčias modeliuoti „neapibrėžtą elgseną“. Bet 
kultūrinė teorija ir rizikos kompensacija mus ragina klausti, kokie šių 
teoretikų ir modeliuotojų motyvai ir kaip jie galėtų savo atradimus pri- 
taikyti. Jų priemonės jau buvo panaudotos, modeliuojant finansines rin- 
kas — ar tai buvo daroma, siekiant praturtėti patiems modeliuotojams, 
ar grynai iš akademinio smalsumo? Ar vėliau niekas negalėtų pasinau- 
doti jų atradimais, bandydamas rinką sugriauti? Bandymas sujungti ri- 
zikos kompensaciją ir kultūrinę teoriją pagimdo šioje knygoje skeptiš- 
ką požiūrį į tuos metodus, kurie pretenduoja sugriauti rinką. Bet koks 

rinkos sunaikinimo metodas išsilaikys trumpai. Kad ir koks sudėtingas 
tampa modeliavimas, jis vis dar priklauso nuo mokslo, bandant paaiš- 
kinti fizikinių sistemų elgesį, ir vis dar egzistuoja problema, kad galu- 
tiniai mokslo rezultatai kažkam vis tiek taps pradiniais rezultatais. Žmo- 
gaus ir fizinės prigimties modeliuotojai yra savo modeliuojamų siste- 
mų dalyviai ir yra apriboti mokslo ribotumo bei didžiulio gamtos pa- 
saulio neapibrėžtumo. Chaoso teorijos priemonės yra labiau sofistinės 
(17 suprantamos keletui žmonių, kurie turėtų jas padaryti patrauklesnė- 
mis hierarchistams), bet jos negali išspręsti problemos, kaip veikti ne- 
apibrėžtumo akivaizdoje. Tačiau kai kuriems žaidėjams esant vikres- 
niems, tikėtina, kad šios sofistinės priemonės žaidimą apsunkintų ki- 
tiems žaidėjams. Ginklavimosi varžybose — intelektualinėse ir karinė- 
se — pavojingiausias gyvenimas tų, kas atsilieka. 

Ar aš turiu nors kokį praktinį patarimą, kaip riziką geriau valdyti? 
Sužinoję, kad aš rašau šia tema knygą, žmonės dažnai klausė, ką aš 
galėčiau patarti. Pajutau, kad jie nusivylė mano atsakymais. „Linksmas 
išsisukimas,- pasakė vienas,- bet kur tai jus nuves?“ Taigi: žmonės 
reaguoja į suvoktus saugumo ar pavojaus pokyčius. Taigi: žmonės įvai- 
riai supranta rizikavimo atlygius 1r kaštus. Taigi: žmonės ginčijasi dėl 
rizikos, remdamiesi skirtingomis prielaidomis. Taigi, kas iš to? 

Pradžioje aš buvau susierzinęs dėl savo negalėjimo pateikti pa- 
tenkinamą atsakymą —- kol neįvertinau klausimo masto. Jie iš tikrųjų 
klausė, ar aš turiu kokį nors patarimą, kaip geriau valdyti gyvenimą. Ar 
aš galiu patarti, kas padidintų atlygius ir sumažintų rizikavimo kaštus? 
Ar galiu patarti, kaip išlošti kazino ar lenktynių trasoje, kaip biržos 
sandoriuose gerai prisiplėšti pinigo? Ar aš galiu patarti, kaip sumažinti 
galimybę žūti avarijoje ar užsikrėsti mirtina liga? Ar aš galiu patarti, 
kaip jums tapti turtingu ir galingu, mylimu, laimingu ir nemirtingu? 
Atsiprašau, negaliu. 


Kitų patarimai 


Mano silpnumo pojūtis paskatino mane pažiūrėti, kaip kitų knygų 
apie riziką autoriai išsipainiojo iš tokio nemalonumo. Aš surinkau di- 
delę baigiamųjų žodžių kolekciją. Šios citatos yra nors maži, bet tipiš- 
ki kitų knygų apie riziką autorių atsisveikinimo žodžių pavyzdžiai. Tur- 
būt nenuostabu, kad aptikau, jog knygų apie riziką išvadas gali vaiz- 
duoti 11.1 paveikslas. 

Dauguma autorių, mano supratimu, galėtų išsidėstyti arti 11.1 pa- 
veikslo plokštumos, nuo kurios aukštyn išvesta supratimo ašis. Šis pa- 
stebėjimas nėra ketinimas sumenkinti, o tik paprasčiausias pranešimas, 
kad dauguma knygų apie riziką yra parašytos žmonių, siekiančių kon- 
troliuoti įvykius, ši galimybė, kylant supratimo ašimi aukštyn, atrodo 
labiau nutolusi. Užraše ant Karlo Marxo kapo yra tokie žodžiai: „Filo- 
sofai turi tik įvairiai interpretuoti pasaulį, kai tuo tarpu mūsų tikslas — 
Jį pakeisti“. Kuo labiau įsipareigojama keisti pasaulį, tuo sunkiau būti 
tolerantiškam mintims ir darbams, kurie nesiderina su jūsų tikslais. To- 
kiu būdu plokštumoje randame tai, ką kultūros teoretikai laiko 
pasiryžimu vienokiam ar kitkokiam požiūriui į gyvenimą. Skirtingų po- 
žiūrių į gyvenimą šalininkai vienas su kitu ginčijasi, remdamiesi skir- 
tingomis prielaidomis, bet dažnai išlaiko panieką filosofams, kurie pa- 
prasčiausiai interpretuoja. 

Didžioji dauguma knygų apie riziką, kurias aš radau savo apžval- 
goje, 11.1 paveiksle galėtų būti gana laisvai priskirtos viršutiniam de- 
šiniajam kampui. Jos daro tai, ko laukia mūsų klausėjai — pataria dėl 
visko, pradedant saugaus automobilio pasirinkimu 1r baigiant saugiu 
seksu. Britanijos medicinos darbuotojų asociacijos knyga „Gyventi su 
rizika“ yra geras šios kategorijos pavyzdys (Britanijos medicinos dar- 
buotojų asociacija, 1987). Jos pabaigoje rasime labai specifinį praktinį 
patarimą. 


„Pasitikėjimas Žmogaus elgesiu — tradicinis būdas didinant 
transporto eismo saugumą — kone blogiausias būdas, siekiant 
sumažinti visuomenės riziką. Nuolatinis naudojimasis saugos 
diržais, įrengtais priekinėse ir galinėse automobilių sėdynėse, 
ir užtikrinimas, kad vaikai taip pat niekada nebus vežami, ne- 
sant saugių sėdynių ar įrenginių, — tai paprasti žingsniai, kurie 
labiau sumažina mirties ar sužeidimo avarijose (dėl kieno nors 
„klaidos“) riziką nei bet kokia kita ypatinga priemonė.“ 


Yra suskaičiuota, kad visame pasaulyje leidžiama 740 žurnalų, skir- 
tų sveikatai ir saugai'; peržiūrėjęs nedidelę jų dalį, aptikau, kad jie už- 
pildyti specifinės rizikos analize ir patarimais, kaip geriau riziką val- 
dyti. Be to, yra begalė vadovėlių ir knygų, kurios parašytos įsitikinus, 
kad jei jūs laikysitės jų patarimų, tai riziką sumažinsite. Dauguma rizi- 
kos tyrimų pašvęsta šių patarimų tobulinimui. Požiūris į riziką šios gru- 


' Už šią informaciją, gautą iš 1987 metų apžvalgos, csu dėkingas Herbertui Eisncriui, 
buvusiam „Safety Science“ leidėjui. 

pės knygose yra vadybinis ir intervencionistinis. Panašiai kaip Karališ- 
koji draugija, jos riziką vertina kaip kažką objektyvų ir išmatuojamą; 
objektas laikomas tinkamu moksliniam tyrimui, 0 šios rūšies knygos 
mėgdžioja beasmenį gamtos mokslų literatūros stilių. 

Šios grupės leidiniai išsiskiria savo tikėjimu, kad galima kieky- 
biškai įvertinti riziką. Knyga apie nelaimingus atsitikimus ore baigia- 
ma patarimu atsipalaiduoti: galimybės išties pakankamai geros (Gray- 
sonas, 1989). 


„Po to, kai jūs atsisėdate ir sužinote, kad lėktuvas greitai pra- 
dės savo kelionę, užsisegate diržus, abi kojas tvirtai pastatote 
ant grindų, maždaug 10 sekundžių būnate užsimerkę — savo 
dėmesį sutelkiate į tai, kad labai maža tikimybė nesaugiai pa- 
siekti paskyrimo punktą (1 iš 2 milijonų). Tada atsimerkite, 
atsiloškite, atsipalaiduokite — 1 mėgaukitės savo skrydžiu.“ 


Kiekvienas nelaimingas atsitikimas parodo, kad reikia paisyti pa- 
tarimų, kuriuos nustato profesionalūs rizikos vadybininkai. Bet jų pa- 
tarimai, kaip įprasta, skęsta rizikos kompensacijos neišmanyme ar at- 
metime. Žmogaus elgesio supratimas yra esminis dalykas. Jei žmonės 
nenori būti saugūs, jei neapriboja savo rizikos termostatų aplinkos, jie 
sužlugdo pastangas rizikos vadybininkų, kurie siekia žmones padaryti 
saugesnius, nei jie patys to norėtų. Šioje knygoje apžvelgti faktai tei- 
gia, kad pagrindinis rizikos vadybininkų pastangų poveikis yra ne rizi- 
kos sumažinimas, bet perskirstymas. Toks yra hierarchistinio rizikos 
valdymo metodo apibūdinimas. 

Antra būdinga grupė, apimanti daug mažiau puolikacijų nei pir- 
moji, gali būti pavaizduota apatiniame dešiniajame kampe. Šiai grupei 
priklauso tie, kas labai jautrūs pirmųjų ignoruojamam rezultatų per- 
skirstymui. Šios grupės nariai laikosi kovos metodo ir stengiasi atitai- 
syti dabarties neteisybes. Pavyzdžiui, Davisas knygą „Mirtis gatvėse“ 
baigia, kviesdamas skaitytojus pasidalinti savo pykčiu (Davisas, 1993). 


„Pasipiktinimas, kurį mes jaučiame dėl tokio stebinančio at- 
laidumo (200 svarų sterlingų bauda ir draudimas šešis mėne- 
sius vairuoti automobilį, užmušus žmogų autoavarijoje), yra 
nieko nevertas, jei bandysime kontroliuoti ne tik tuos atvejus, 
kai padaroma žala, bet taip pat ir tuos pasibjaurėtinus poten- 
cialius pavojus, kuriuos visi vairuotojai sukelia labiau pažei- 
džiamiems kelio vartotojams <...> Ši knyga tikisi jiems ir ki- 
tiems parodyti pateisinamą pyktį bei nurodyti, kur šis pyktis 
gali būti nukreiptas.“ 

Palyginus su pirmaja grupe, kurių balso tonas yra objektyvus ir 
mokslinis, ši grupė linkusi būti sąmoningai normatyvi. Albury ir Schwar- 
zas siūlo pasakojimą apie kalnakasių saugos lempą, išrastą sero Hum- 
phry Davy (Karališkosios draugijos prezidento 1818-1825 metais), kaip 
alegoriją, kuria remdamiesi, bando nuginčyti dominuojančią ortodok- 
siją, kuri pavaizduota viršutiniame dešiniajame kampe. Davy lempa, 
vertinama kaip mokslo nuopelnas, išsaugantis tūkstančius gyvybių, pa- 
prastai aprašoma kaip vienas reikšmingiausių kalnakasybos istorijoje 
saugumo pagerinimų. Bet pasirodė, kad tai yra pavyzdys, kaip poten- 
cialią saugumo naudą „prarijo“ eksploatacinė nauda. Kadangi lempos 
veikė žemesnėje nei užsidega metanas temperatūroje, jos leido dirbti 
net ir ten, kur buvo didelė metano koncentracija; „saugos lempų“ įdie- 
gimą sekė sprogimų ir nelaimingų atsitikimų skaičiaus išaugimas. 

Savimonės poreikio ir mokslo neobjektyvumo temos formuoja Al- 
bury ir Schwarzo atsisveikinimo patarimą: 


„Mes gyvename su iliuzija, kad mokslas ir technologija vysto- 
si savaime. Tai netiesa. Socialinis mokslas pripažįsta šį pagrin- 
dinį socialinį faktą. Ramybė mums baigiasi.“ 


Ši grupė dažnai pasižymi nusivylimu. Ji žino, kas yra blogai ir ką 
reikėtų padaryti, bet yra susierzinę, kad likusi pasaulio dalis nesugeba 
perimti jų skubos jausmo. Žaliųjų pranešimas apie globalinį atšilimą 
baigiamas įspėjimu, kad požiūris turi keistis: 


„Vienintelis nuviliantis dalykas, aptariant globalinį atšilimą — 
tiems daugeliui žmonių, kurie dabar mato pavojų - yra tai, kad 
krizė akivaizdi. Bet gali būti, kad priimti sprendimai reikalaus 
Žmonių elgesio pasikeitimo.“ 


Ši grupė su savo kolektyvinės moralės principu ir skubos jausmu 
puikiai tinka kultūrinės teorijos egalitaristų kategorijai. 

Trečiosios grupės knygų autorių patarimas skiriasi nuo pirmųjų 
dviejų daug didesniu žadamu atlygiu už rizikavimą. Šiai grupei būdin- 
gas optimizmas. Tai kovotojai už laisvą rinką ir bandymų-klaidų me- 
todą, įsitikinę, kad sėkmingų bandymų nauda viršys nesėkmes. Pasku- 
tiniai Aarono Wildawsky knygos „Ieškant saugumo“ sakiniai rodo, kad 
jo įtaka kultūrinės teorijos plėtojimui neatleidžia jo paties nuo apibū- 
dinimo. Jo vieta būtų apatiniame kairiajame kampe. 


„Saugumo rezultatai — tai atradimų procesas. Pastangos apri- 
boti šį konkurencinį, evoliucionuojantį bandymų ir klaidų pro- 

cesą, siekiant tikslo — visiško saugumo — 1r nepasirūpinant de- 
centralizuoto ieškojimo priemonėmis, yra pasmerktos žlugti. 
Saugumo įsivaizdavimas be rizikos yra panašus į meilės sie- 
kimą, nerizikuojant būti atstumtam.“ 


Diskusijoje apie aplinkai kylančią riziką dažnai iškyla klausimas 
apie plėtros ribas. Optimistai jų egzistavimu netiki. Adrianas Berry pa- 
teikia tokį kraštutinį pavyzdį. 


„Priešingai, nei tiki Romos klubas, augimui ribų nėra. Nėra 
priežasties, kodėl mūsų globalinė gerovė ar, galų gale, indust- 
rinių šalių gerovė, negalėtų augti ateityje kasmetiniu 3—5 pro- 
centų augimo greičiu. Netgi jei įrodoma, kad Žemės ištekliai, 
kurių reikia praktiniams tikslams, yra riboti, Saulės sistemoje 
1r didžiojoje galaktikoje jie yra begaliniai <...> Jei šis 3 pro- 
centų augimo greitis toks išliktų ir vėliau, tai mūsų civilizacija 
kas 730 metų būtų apie 10 milijardų kartų turtingesnė.“ 


Bet tikriausiai geriausias šios grupės pavyzdys yra veikėjas iš Lu- 
ke'o Rhinerharto romano „Lošiantis žmogus“. Jis buvo optimistas, vi- 
sus svarbiausius gyvenimo sprendimus patikėjęs kauliukams. Roma- 
nas baigiasi jo likimui kabant ant šaknies. 


„Vieną dieną, kai Luke'as (lošiantis žmogus) buvo medžioja- 
mas dviejų tipų iš FTB, ginkluotų 45-to kalibro „„patranko- 
mis“, jis priėjo prie uolos ir šoko, paskutiniu momentu sugrieb- 
damas laukinės vynuogės šaknį už dvidešimt penkių metrų nuo 
tilto ir likdamas ten kyburiuoti. Pažiūrėjęs žemyn, jis pamatė 
už penkiasdešimties pėdų šešis policininkus su automatais, vėz- 
dais, ašarinių dujų balionais ir du šarvuotus automobilius. Kaip 
tik virš savęs jis pamatė dvi peles, vieną baltą, kitą juodą, pra- 
dedančias graužti vynuogę, kurios jis laikėsi įsitvėręs. Staiga 
tiesiai priešais save jis pamatė keletą saldžių prinokusių Že- 
muogių. 
„O, — tarė jis, — naujas pasirinkimas.“ 


Šios grupės pasiūlytas pasirinkimas gali būti apibendrintas posa- 
kiu: „Nerizikuosi — nelaimėsi“. Jos nariai tinka kultūrinės teorijos indi- 
vidualistų kategorijai. 

Fatalistų patarimą, kaip valdyti riziką, aptarti galima dvejopai. 
Man nepavyko rasti nė vienos fatalisto knygos apie riziką. Kokia būtų 
prasmė ją rašyti? Bet atkreipiant žvilgsnį į supratimo ašį, ką šioje kny- 

goje jau bandėme padaryti, susiduriama su rizikos filosofais, kurių pa- 
saulio interpretacijose yra abejojama individualistų galia kontroliuoti 
įvykius. 

Pavyzdžiui, Johnas Castis savo knygą „Ieškant apibrėžtumo: ką 
mokslininkai gali žinoti apie ateitį“ baigia kosmologo Johno Wheele- 
rio žodžiais: „Vienintelis dėsnis yra tai, kad nėra jokio dėsnio“ (Johnas 
Castis, 1991). 

Kai kurie, būdami įžvalgūs, yra nusivylę ieškojimais. Normanas 
Dixonas savo knygą, kuri yra tokio pat pavadinimo kaip ir ši manoji, 
baigia žodžiais: „Mes patys — blogiausias mūsų priešas“ (Normanas 
Dixonas, 1987). 


„Gal geriau būti mirusiu nei kasdien susidurti su Žmogaus ne- 
racionalumu <...> Gal geriau būti mirusiu, nei imti galvoti apie 
baisius kūrimo trūkumus, kurių dėka susikūrėme sau pasaulį, 
visiškai nepritaikytą gyventi“. 


Kiti šaiposi iš rizikos vadybininkų pastangų išmatuoti mūsų liki- 
mus. Nobelio premiją laimėjusio fiziko Richardo Feynmano, pašaipaus 
imndividualisto, vieta galėtų būti šiek tiek virš plokštumos, virš apatinio 
kairiojo kampo (Richardas Feynmanas, 1988). Komentuodamas „Chall- 
enger“ avariją, jis nurodo, kad pirmenybę teikia inžineriniams sprendi- 
mams, o ne nereikšmingoms skaitmeninėms tikimybėms: „Jei vaikinai 
man sako, kad nesėkmės tikimybė yra 1 iš 100 tūkstančių, aš Žinau, 
kad tai yra visiškas šlamštas.“ 

Kai kurie yra visiški agnostikai. Ianas Stewartas savo knygą bai- 
gia, kalbėdamas apie chaoso matematiką (lanas Stewartas, 1989): 


„Kur mus nuves chaoso deglas? Mes negalime pasakyti. Kas 
yra chaoso bruožas? Tai lieka neaišku. Dabar mes turime būti 
patenkinti, išvarę ypatingai piktas dvasias. Tai vienintelis ne- 
išmatuojamas triumfas.“ 


OECD mokslinė ekspertų grupė (1990), išnagrinėjusi vairuotojų 
elgesį, išvadose pripažįsta rizikos kompensacijos (kurią jie vadina elg- 
senos adaptacija) ir kultūrinių skirtumų svarbą (tai dvi pagrindinės šios 
knygos temos), suteikdami viltį, kad didelė tyrimų programa galėtų pa- 
teikti praktinį patarimą. Šios grupės atstovų vieta galėtų būti pakylėta 
virš viršutinio dešiniojo 11.1 paveikslo kampo: 


„Reikia tarptautinių tyrimų, kurie galėtų padėti suprasti kultū- 
rinius skirtumus, veikiančius elgsenos adaptaciją. Visiškai įma- 

noma, kad saugumo programa pasisektų vienoje šalyje, bet ne- 
pasisektų kitoje dėl kultūrinių skirtumų, veikiančių elgsenos 
adaptaciją.“ 


Baigiamajame Mary Douglas ir Aarono Wildawsky knygos „Rizi- 
ka ir kultūra“ žodyje yra patarimas, kaip valdyti riziką, kuris man la- 
biausiai patinka: 


„Jei rizikos pasirinkimo problema yra socialinės organizacijos 
reikalas, tai rizikos vadyba yra organizacinė problema. Kadangi 
mes nežinome, kokią riziką mes užsitraukiame, mūsų pareiga 
yra sukurti institucijas, kurios sugebėtų prisitaikyti. Bet pasi- 
rinkdami prisitaikymą, kuris priklauso nuo pasitikėjimo mūsų 
institucijomis, mes pasitikime mūsų kryptimi centro link.“ 


Ir dar. Pagrindinė įtampa tarp dviejų svarbiausių šios knygos te- 
mų — rizikos kompensacijos ir kultūrinės teorijos — išlieka. Mes visi 
galime tapti filosofais - skirtingo masto ir skirtingu laiku, bet mes ne- 
same vien tik filosofai. Mes visi veikiame, keisdami pasaulį. Mes visi 
veikiame savo nuožiūra. Ir istorija, ir kultūrinė teorija tvirtina, kad žmo- 
nių polinkis ginčytis ir veikti, vadovaujantis skirtingomis prielaidomis, 
yra nuo seno patvarus - to filosofavimo šimtmečiai nesumažino.“ 

lanas Stewartas savo knygoje apie chaoso matematiką įvardija pa- 
grindinę sunkiai sprendžiamą problemą: 


„Kadangi mes esame visatos dalis, mūsų pastangos nusakyti 
ateitį gali slopinti tai, kas turėtų vykti. Tai problemos sprendi- 
mą padaro labai neaiškų. Man nesinori kalbėti apie begalinio 
regreso galimybę: aš nežinau, kaip kompiuteris galėtų veikti, 
jei jo mažiausias sudedamąsias dalis veiktų jų pačių skaičiavi- 
mų rezultatai.“ 


Kaip valdyti riziką 


Taigi padrąsintas to, kad ankstesnėse knygose apie riziką trūko 
patarimų, kurie būtų ir praktiški, ir verti pasitikėjimo, aš patei- 
kiu savo kuklius pasiūlymus. Tai patarimų santrauka, kurią ši 
knyga siūlo kiekvienam, besistengiančiam suvaldyti riziką. 
Atsimink, kad kiekvienas kitas taip pat siekia valdyti riziką. 
Visi tik nujaučia: jei jie tikrai Žinotų, jie neturėtų nieko bendra 
su rizika. 

Jų nuojautas smarkiai veikia jų įsitikinimai. 

Jų elgesį smarkiai veikia jų nuojautos, o elgesys dar labiau su- 
stiprina jų įsitikinimus. 

Kitų Žmonių ir gamtos veiksmai sudaro jūsų rizikos aplinką. 
Saugumo intervencijos, nepakeičiančios žmonių polinkio rizi- 
kuoti, bus sužlugdytos reakcijų, kurios atstato pradinį žmonėms 
priimtiną rizikos mastą. 

Nesant žmonių polinkio mažinti izikavimą, saugumo interven- 
cijos ne sumažins riziką, o tik perskirstys rizikos naštą. 
Potencialią saugumo naudą linkstama paversti eksploatacine 
nauda. 

Numatomoje ateityje gamta išsaugos daugybę paslapčių, o 
mokslas ir toliau atras naujas rizikos rūšis. 

Žmogaus elgesys visada bus nenuspėjamas, nes visada bus rea- 
guojama į žmogaus elgesį - įskaitant ir jūsų elgesį. 

Niekada nebus galima nustatyti „objektyvios rizikos“, kad ir 
koks galingas būtų jūsų kompiuteris, kadangi kompiuterio prog- 
nozės bus naudojamos formuoti elgseną, kuri pakeistų tai, kas 
yra numatyta. 


Rizikos termostatų šokis niekada nesustoja. 

